The Greek text of the *Sibylline Oracles* is presented here as it appears in Geffcken, J., “*Die Oracula Sibyllina*,” GCS 8, Leipzig, 1902. This is the most commonly used edition of the Greek text and is the *de facto* standard. The text given here has been gleaned from the [Online Critical Pseudepigrapha](http://pseudepigrapha.org/).

***Χρησμοι Σιβυλλιακοι – Πρόλογος***

***1****Εἰ τὸ περὶ ἀνάγνωσιν τῶν Ἑλληνικῶν γραφῶν ἐκπονεῖν* ***2****πολλὴν τοῖς ἐκτελοῦσι τὴν ὠφέλειαν ἀπεργάζεται, ἅτε πολυμαθεῖς* ***3****τοὺς περὶ ταῦτα πονήσαντας ἐκτελέσαι δυνάμενον,* ***4****πολλῷ μᾶλλον περὶ τὰς θείας γραφὰς ἅτε περὶ θεοῦ καὶ τῶν* ***5****ὠφέλειαν ψυχικὴν προξενούντων δηλούσας τοὺς εὖ φρονοῦντας* ***6****προσήκει σχολάζειν διὰ παντὸς διπλοῦν ἐκεῖθεν τὸ κέρδος κερδαίνοντας* ***7****ἑαυτούς τε καὶ τοὺς ἐντυγχάνοντας ὠφελεῖν δυναμένους.* ***8****ἔδοξε τοίνυν διὰ ταῦτα κἀμὲ τοὺς ἐπιλεγομένους Σιβυλλιακοὺς* ***9****χρησμοὺς σποράδην εὑρισκομένους καὶ συγκεχυμένην τὴν* ***10****τούτων ἀνάγνωσιν καὶ ἐπίγνωσιν ἔχοντας εἰς μίαν συνάφειαν* ***11****καὶ ἁρμονίαν ἐκθέσθαι τοῦ λόγου, ὡς ἂν εὐσύνοπται τοῖς ἀναγιγνώσκουσιν* ***12****ὄντες τὴν ἐξ αὐτῶν ὠφέλειαν τούτοις ἐπιβραβεύσωσιν* ***13****οὐκ ὀλίγα τῶν ἀναγκαίων καὶ χρησίμων δηλοῦντες* ***14****καὶ πολυτελεστέραν ἅμα καὶ ποικιλωτέραν τὴν πραγματείαν ἀπεργαζόμενοι.* ***15****καὶ γὰρ περί τε πατρὸς {καὶ} υἱοῦ καὶ ἁγίου* ***16****πνεύματος, τῆς θείας καὶ ζῳαρχικῆς τριάδος, ἀριδήλως διασαφοῦσι* ***17****περί τε τῆς ἐνσάρκου οἰκονομίας τοῦ κυρίου καὶ θεοῦ* ***18****καὶ σωτῆρος ἡμῶν Ἰησοῦ Χριστοῦ, τῆς ἐκ παρθένου φημὶ* ***19****ἀρρεύσατου γεννήσεως καὶ τῶν παρ᾽ αὐτοῦ τελεσθεισῶν ἰάσεων* ***20****ὡσαύτως τοῦ ζῳοποιοῦ πάθους αὐτοῦ καὶ τῆς ἐκ νεκρῶν* ***21****τριημέρου ἐγέρσεως καὶ τῆς μελλούσης γενέσθαι κρίσεως καὶ* ***22****ἀνταποδόσεως ὧν ἐν τῷ βίῳ τούτῳ ἐπράξαμεν ἅπαντες· πρὸς* ***23****τούτοις τὰ ἐν ταῖς Μωσαϊκαῖς γραφαῖς καὶ ταῖς προφητῶν* ***24****βίβλοις δηλούμενα περί τε τῆς κοσμικῆς κτίσεως {καὶ} τῆς τοῦ* ***25****ἀνθρώπου πλάσεως καὶ ἐκπτώσεως τοῦ παραδείσου καὶ αὖθις* ***26****ἀναπλάσεως τρανῶς διαλαμβάνουσι· περί τινων γεγονότων ἢ* ***27****καὶ ἴσως γενησομένων ποικίλως προλέγουσι· καὶ ἁπλῶς εἰπεῖν* ***28****οὐ μικρῶς ὠφελεῖν τοὺς ἐντυγχάνοντας δύνανται.* ***29****Σίβυλλα δὲ Ῥωμαϊκὴ λέξις ἑρμηνευομένη προφῆτις ἤγουν* ***30****μάντις· ὅθεν ἑνὶ ὀνόματι αἱ θήλειαι μάντιδες ὠνομάσθησαν.* ***31****Σίβυλλαι τοίνυν, ὡς πολλοὶ ἔγραψαν, γεγόνασιν ἐν διαφόροις* ***32****χρόνοις καὶ τόποις τὸν ἀριθμὸν δέκα. πρώτη οὖν ἡ Χαλδαία* ***33****ἤγουν ἡ Περσὶς ἡ κυρίῳ ὀνόματι καλουμένη Σαμβήθη, ἐκ τοῦ* ***34****γένους οὖσα τοῦ μακαριωτάτου Νῶε, ἡ τὰ κατὰ Ἀλέξανδρον* ***35****τὸν Μακεδόνα λεγομένη προειρηκέναι· ἧς μνημονεύει Νικάνωρ ὁ* ***36****τὸν Ἀλεξάνδρου βίον ἱστορήσας· δευτέρα Λίβυσσα, ἧς μνήμην* ***37****ἐποιήσατο Εὐριπίδης ἐν τῷ προλόγῳ τῆς Λαμίας· τρίτη Δελφὶς* ***38****ἡ ἐν Δελφοῖς τεχθεῖσα, περὶ ἧς εἶπε Χρύσιππος ἐν τῷ περὶ \_θεό—* ***39****τητος βιβλίῳ· τετάρτη ἡ Ἰταλικὴ ἡ ἐν Κιμμερίᾳ τῆς Ἰταλίας, ἧς* ***40****υἱὸς ἐγένετο Εὔανδρος ὁ τὸ ἐν Ῥώμῃ τοῦ Πανὸς ἱερὸν τὸ καλού—* ***41****μενον Λούπερκον κτίσας· πέμπτη ἡ Ἐρυθραία ἡ καὶ περὶ τοῦ* ***42****Τρωικοῦ προειρηκυῖα πολέμου, περὶ ἧς Ἀπολλόδωρος ὁ Ἐρυθραῖος* ***43****διαβεβαιοῦται· ἕκτη ἡ Σαμία ἡ κυρίῳ ὀνόματι καλουμένη Φυτώ,* ***44****περὶ ἧς ἔγραψεν Ἐρατοσθένης· ἑβδόμη ἡ Κυμαία ἡ λεγομένη* ***45****Ἀμάλθεια ἡ καὶ Ἐροφίλη, παρά τισι δὲ Ταραξάνδρα· Βεργίλιος δὲ* ***46****τὴν Κυμαίαν Δηιφόβην καλεῖ Γλαύκου θυγατέρα· ὀγδόη ἡ Ἑλλησ—* ***47****ποντία τεχθεῖσα ἐν κώμῃ Μαρμησσῷ περὶ τὴν πολίχνην Γεργι—* ***48****τίονα, ἥτις ἐνορία ποτὲ Τρῳάδος ἐτύγχανεν ἐν καιροῖς Σόλωνος* ***49****καὶ Κύρου, ὡς ἔγραψεν Ἡρακλείδης ὁ Ποντικός· ἐννάτη ἡ Φρυγία·* ***50****δεκάτη ἡ Τιβουρτία ὀνόματι Ἀβουναία.* ***51****Φασὶ δέ, ὡς ἡ Κυμαία ἐννέα βιβλία χρησμῶν ἰδίων προσεκόμισε* ***52****Ταρκυνίῳ Πρίσκῳ, τῷ τηνικαῦτα βασιλεύοντι τῶν Ῥωμαϊκῶν πραγμάτων τριακοσίους φιλιππείους ὑπὲρ αὐτῶν ζητήσασα. κατα—* ***54****φρονηθεῖσα δὲ καὶ οὐκ ἐρωτηθεῖσα τίνα ἐστὶ τὰ ἐν αὐτοῖς περι—* ***55****εχόμενα, πυρὶ παρέδωκεν ἐξ αὐτῶν τρία. αὖθίς τε ἐν ἑτέρᾳ* ***56****προσόδῳ τοῦ βασιλέως προσήνεγκε τὰ ἓξ βιβλία τὴν αὐτὴν ὁλκὴν* ***57****ἐπιζητήσασα. οὐκ ἀξιωθεῖσα δὲ λόγου πάλιν ἔκαυσεν ἄλλα τρία.* ***58****εἶτα ἐκ τρίτου ἐπιφερομένη τὰ περιλειφθέντα τρία προσῆλθεν* ***59****αἰτοῦσα τὸ αὐτὸ τίμημα λέγουσα, εἰ μὴ λάβοι, καίειν καὶ αὐτά.* ***60****τότε, φασίν, ὁ βασιλεὺς ἐντυχὼν αὐτοῖς καὶ θαυμάσας ἔδωκε μὲν* ***61****ὑπὲρ αὐτῶν ἑκατὸν φιλιππείους καὶ ἐκομίσατο αὐτά, παρεκάλει* ***62****δὲ περὶ τῶν ἄλλων· αὐτῆς δὲ ἀπαγγειλάσης μήτε τὰ ἴσα τῶν ἐμ—* ***63****πρησθέντων ἔχειν μήτε τι δίχα ἐνθουσιασμοῦ τοιοῦτον εἰδέναι,* ***64****ἔσθ᾽ ὅτε δέ τινας ἐκ διαφόρων πόλεων καὶ χωρίων ἐξειληφέναι* ***65****τὰ νομισθέντα αὐτοῖς ἀναγκαῖα καὶ ἐπωφελῆ καὶ δεῖν ἐξ αὐτῶν* ***66****συναγωγὴν ποιήσασθαι, τοῦτο τάχιστα καὶ πεποιήκασι. τὸ γὰρ* ***67****ἐκ θεοῦ δοθὲν ὡς ἀληθῶς μυχῷ κείμενον οὐκ ἔλαθε. πασῶν δὲ* ***68****τῶν Σιβυλλῶν τὰ βιβλία ἀπετέθησαν ἐν τῷ Καπιτωλίῳ Ῥώμης τῆς πρεσβυτέρας τῶν μὲν τῆς Κυμαίας κατακρυβέντων καὶ οὐ* ***70****διαδοθέντων εἰς πολλούς, ἐπειδὴ τὰ συμβησόμενα ἐν Ἰταλίᾳ ἰδικώ—* ***71****τερα καὶ τρανότερον ἀνεφώνησε, τῶν δὲ ἄλλων γνωσθέντων* ***72****ἅπασιν. ἀλλὰ τὰ μὲν τῆς Ἐρυθραίας προγεγραμμένα ἔχει τοῦτο* ***73****ἀπὸ τοῦ χωρίου ἐπικεκλημένον αὐτῇ ὄνομα· τὰ δέ γε ἄλλα οὐκ* ***74****ἐπιγράφονται ποῖα ποίας εἰσίν, ἀδιάκριτα δὲ καθέστηκε.* ***75****Φιρμιανὸς τοίνυν, οὐκ ἀθαύμαστος φιλόσοφος καὶ ἱερεὺς τοῦ* ***76****προλεχθέντος Καπιτωλίου γενόμενος, πρὸς τὸ αἰώνιον ἡμῶν φῶς* ***77****τὸν Χριστὸν βλέψας ἐν ἰδίοις πονήμασι τὰ εἰρημένα ταῖς Σιβύλλαις* ***78****περὶ τῆς ἀρρήτου δόξης παρέθηκε καὶ τὴν ἀλογίαν τῆς Ἑλληνικῆς* ***79****πλάνης δυνατῶς ἀπήλεγξε. καὶ ἡ μὲν αὐτοῦ ἔντονος ἐξήγησις τῇ* ***80****Αὐσονίᾳ γλώττῃ, οἱ δὲ Σιβυλλιακοὶ στίχοι Ἑλλάδι φωνῇ ἐξηνέχ—* ***81****θησαν. ἵνα δὲ τοῦτο μὴ ἄπιστον φαίνηται, μαρτυρίαν τοῦ προμνη—* ***82****μονευθέντος ἀνδρὸς παρέξομαι ἔχουσαν τόνδε τὸν τρόπον· ἐπεὶ* ***83****οὖν τὰ παρ᾽ ἡμῖν εὑρισκόμενα Σιβυλλιακὰ οὐ μόνον ὡς εὐπόριστα* ***84****τοῖς νοοῦσι τὰ Ἑλλήνων εὐκαταφρόνητά ἐστιν — τὰ γὰρ σπάνια* ***85****τίμια δοκεῖ — ἀλλὰ καὶ ὡς πάντων τῶν στίχων μὴ σῳζόντων* ***86****τὴν ἀκρίβειαν τοῦ μέτρου, ἀργοτέραν ἔχει τὴν πίστιν· αἰτία δὲ* ***87****αὕτη τῶν ταχυγράφων οὐ συμφθασάντων τῇ ῥύμῃ τοῦ λόγου ἢ* ***88****καὶ ἀπαιδεύτων γενομένων, οὐ τῆς προφήτιδος· ἅμα γὰρ τῇ* ***89****ἐπιπνοίᾳ ἐπέπαυτο ἡ τῶν λεχθέντων μνήμη. πρὸς ἃ καὶ ὁ Πλάτων* ***90****βλέψας ἔφη, ὅτι κατορθώσουσι πολλὰ καὶ μεγάλα πράγματα μηδὲν* ***91****εἰδότες ὧν λέγουσιν. ἡμεῖς οὖν ἐκ τῶν κομισθέντων ἐν Ῥώμῃ* ***92****ὑπὸ τῶν πρέσβεων ὅσα δυνατὸν παραθήσομαι ἐξηγήσατο τοίνυν* ***93****περὶ τοῦ ἀνάρχου θεοῦ τάδε·* ***94****Εἷς θεός, ὃς μόνος ἄρχει, ὑπερμεγέθης, ἀγένητος· —* ***95****ἀλλὰ θεὸς μόνος εἷς πανυπέρτατος, ὃς πεποίηκεν* ***96****οὐρανὸν ἠέλιόν τε καὶ ἀστέρας ἠδὲ σελήνην* ***97****καρποφόρον γαῖάν τε καὶ ὕδατος οἴδματα πόντου.* ***98****ὃς μόνος ἐστὶ θεὸς κτίστης ἀκράτητος ὑπάρχων·* ***99****αὐτὸς δ᾽ ἐστήριξε τύπον μορφῆς μερόπων τε* ***100****αὐτὸς ἔμιξε φύσιν πάντων, γενέτης βιότοιο.* ***101****ὅπερ εἴρηκεν ἢ καθὸ συνερχόμενοι εἰς σάρκα μίαν πατρὸς γίνονται* ***102****ἢ καθὸ ἐκ τῶν τεσσάρων στοιχείων ἐναντίων ὄντων ἀλλήλοις* ***103****καὶ τὸν ὑπουράνιον κόσμον καὶ τὸν ἄνθρωπον ἐδημιούργησεν.*

***Χρησμοι Σιβυλλιακοι– Βιβλίο Αʹ***

***0****Οἱ Σιβυλλιακοὶ χρησμοί· Ἐκ τοῦ πρώτου λόγου* ***1****Ἀρχομένη πρώτης γενεᾶς μερόπων ἀνθρώπων* ***2****ἄχρις ἐπ᾽ ἐσχατίῃσι προφητεύσω τὰ ἕκαστα,* ***3****ὁππόσα πρὶν γέγονεν, πόσα δ᾽ ἐστίν, ὁπόσσα δὲ μέλλει* ***4****ἔσσεσθαι κόσμῳ διὰ δυσσεβίας ἀνθρώπων.* ***5****πρῶτον δὴ κέλεταί με λέγειν θεὸς ὡς ἐγενήθη* ***6****ἀτρεκέως κόσμος. σὺ δέ, ποικίλε θνητέ, πίφασκε* ***7****νουνεχέως, ἵνα μήποτ᾽ ἐμῶν ἐφετμῶν ἀμελήσῃς,* ***8****ὕψιστον βασιλῆα, ὃς ἔκτισε κόσμον ἅπαντα* ***9****εἴπας, “γεινάσθω” καὶ ἐγείνατο. ἥδρασε γὰρ γῆν* ***10****Ταρτάρῳ ἀμφιβαλὼν καὶ φῶς γλυκὺ αὐτὸς ἔδωκεν·* ***11****οὐρανὸν ὕψωσεν, γλαυκὴν δ᾽ ἥπλωσε θάλασσαν,* ***12****καὶ πόλον ἐστεφάνωσεν ἅλις πυριλαμπέσιν ἄστροις* ***13****καὶ γαῖαν κόσμησε φυτοῖς, ποταμοῖσι δὲ πόντον* ***14****χευάμενος ἐκέρασσε καὶ ἀέρι μῖξεν ἀυτμάς* ***15****καὶ νέφεα δροσόεντα· τιθεὶς ἄρα καὶ γένος ἄλλο* ***16****ἰχθύας ἐν πελάγεσσι καὶ ὄρνεα δῶκεν ἀήταις,* ***17****ὕλαις δ᾽ αὖ θῆρας λασιαύχενας ἠδὲ δράκοντας* ***18****ἑρπυστὰς { γαίῃ }, καὶ πάνθ᾽ ὅσα νῦν καθορᾶται,* ***19****αὐτὸς ταῦτ᾽ ἐποίησε λόγῳ καὶ πάντ᾽ ἐγενήθη* ***20****ὦκα καὶ ἀτρεκέως· ὅδε γὰρ πέλετ᾽ αὐτολόχευτος,* ***21****οὐρανόθεν καθορῶν· ὑπὸ { τῷ } τετέλεστο δὲ κόσμος.* ***22****καὶ τότε δὴ μετέπειτα πλάσεν πάλιν ἔμπνοον ἔργον* ***23****εἰκόνος ἐξ ἰδίης ἀπομαξάμενος νέον ἄνδρα* ***24****καλὸν θεσπέσιον, τὸν δὴ κέλετ᾽ ἐν παραδείσῳ* ***25****ἀμβροσίῳ ναίειν, ὥς οἱ καλὰ ἔργα μεμήλῃ.* ***26****αὐτὰρ ὃ μοῦνος ἐὼν παραδείσου ἐριθηλέι κήπῳ* ***27****προσλαλιὴν ποθέεσκε καὶ ηὔχετο εἶδος ἀθρῆσαι* ***28****ἄλλ᾽ οἷον αὐτὸς ἔχεν. τοῦ δὴ θεὸς αὐτὸς ἀπούρας* ***29****ἐκ λαπάρης ὀστοῦν ἐποιήσατο Εὖαν ἀγητήν.* ***30****κουριδίην ἄλοχον, ἣν δὴ πόρεν ἐν παραδείσῳ* ***31****τούτῳ συνναίειν. ὃ δέ μιν κατιδὼν μέγα θυμῷ* ***32****θαῦμ᾽ ἔχεν ἐξαίφνης, κεχαρημένος, οἷον ὁρᾶτο* ***33****ἀντίτυπον μίμημα· σοφοῖς δ᾽ ἠμείβετο μύθοις* ***34****αὐτομάτοις ῥείουσι· θεῷ γὰρ πάντ᾽ ἐμεμήλει.* ***35****οὔτε γὰρ ἀκρασίῃ νόον ἔσκεπον οὔτε μὲν αἰδῶ* ***36****εἶχον, ἀλλ᾽ ἦσαν κραδίῃς ἀπάνευθε κακοῖο,* ***37****χὡς θῆρες βαίνεσκον ἀποσκεπέεσσι μέλεσσιν.* ***38****τοῖσι δὲ καὶ μετέπειτα θεὸς ἐφετμὰς ἀγορεύσας* ***39****δεῖξεν τοῦ δένδρου μὴ ψαῦσαι· τοὺς δὲ μάλ᾽ αἰνός* ***40****ἐξαπάτησεν ὄφις δολίως ἐπὶ μοῖραν ἀπελθεῖν* ***41****τοῦ θανάτου γνῶσίν τε λαβεῖν ἀγαθοῦ τε κακοῦ τε.* ***42****ἀλλὰ γυνὴ πρώτη προδότις γείνατ᾽ ἐκείνῳ,* ***43****ἣ δῶκεν, τοῦτον δ᾽ ἀδαῆ πείθεσκεν ἁμαρτεῖν.* ***44****ὃς δὲ γυναικὸς ἔπεσσι πεπεισμένος ἐξελάθεσκεν* ***45****ἀθανάτου κτίστου, σαφέων δ᾽ ἀμέλησεν ἐφετμῶν.* ***46****τοὔνεκεν ἀντ᾽ ἀγαθοῖο λάβον κακόν, οἷον ἔπραξαν.* ***47****καὶ τότε δὴ γλυκερῆς συκῆς πέταλ᾽ ἀμπείραντες* ***48****ἐσθῆτας τεῦξαν καὶ ἐπ᾽ ἀλλήλοισιν ἔθηκαν* ***49****μήδεά τ᾽ ἀμφεκάλυψαν, ἐπεί σφισιν ἤιεν αἰδώς.* ***50****τοῖσιν δ᾽ ἀθάνατος κότον ἔνθετο κἄβαλεν ἔξω* ***51****ἀθανάτων χώρου. τόδε γὰρ τετελεσμένον ἦεν* ***52****θνητῷ ἐνὶ χώρῳ μεῖναι, ἐπεὶ οὐκ ἐφύλαξαν* ***53****ἀθανάτου μεγάλοιο θεοῦ λόγον εἰσαΐσαντες.* ***54****οἳ δ᾽ ἄφαρ ἐξελθόντες ἐπὶ ζείδωρον ἄρουραν* ***55****δάκρυσι καὶ στοναχαῖς δεύοντο· ἔπειτα δὲ τοῖσιν* ***56****ἀθάνατος θεὸς αὐτὸς ἐπὶ προφερέστερον εἶπεν·* ***57****"αὔξετε, πληθύνεσθε καὶ ἐργάζεσθ᾽ ἐπὶ γαίης* ***58****ἐντέχνως, ἵν᾽ ἔχητε τροφῆς κόρον ἱδρώοντες."* ***59****ὣς φάτο· τῆς δ᾽ ἀπάτης τὸν ἐπαίτιον ἑρπυστῆρα* ***60****νηδύι καὶ κενεῶνι ποιήσατο γαῖαν ἐρείδειν* ***61****πικρῶς ἐξελάσας· δεινὴν δ᾽ ἔχθραν προΐαψεν* ***62****ἐν μέσῳ ἀλλήλων· καὶ ὃ μὲν κεφαλὴν προφυλάσσει* ***63****σῴζειν, ὃς δὲ πτέρναν, ἐπεὶ θάνατός γε πάρεστιν* ***64****πλησίον ἀνθρώπων καὶ ἰοβόλων κακοβούλων.* ***65****καὶ τότε δὴ γενεὴ πληθύνετο, ὡς ἐκέλευσεν* ***66****αὐτὸς ὁ παντοκράτωρ, καὶ αὔξανεν ἄλλος ἐπ᾽ ἄλλῳ* ***67****λαὸς ἀπειρέσιος· οἴκους δὲ μὲν ἐξήσκησαν* ***68****παντοίους ἠδ᾽ αὖτε πόλεις καὶ τείχε᾽ ἐποίουν* ***69****εὖ καὶ ἐπισταμένως· οἷσιν πολυχρόνιον ἦμαρ* ***70****ὤπασεν εἰς ζωὴν πολυήρατον· οὐ γὰρ ἀνίαις* ***71****τειρόμενοι θνῇσκον, ἀλλ᾽ ὡς δεδμημένοι ὕπνῳ·* ***72****ὄλβιοι οἱ μέροπες μεγαλήτορες, οὓς ἐφίλησεν* ***73****σωτὴρ ἀθάνατος βασιλεὺς θεός. ἀλλὰ καὶ αὐτοί* ***74****ἤλιτον ἀφροσύνῃ βεβολημένοι. οἳ γὰρ ἀναιδῶς* ***75****ἐξεγέλων πατέρας καὶ μητέρας ἠτίμαζον,* ***76****γνωστοὺς δ᾽ οὐ γίνωσκον ἀδελφειῶν ἐπίβουλοι.* ***77****ἦσαν δ᾽ ἂρ μιαροὶ κεκορεσμένοι αἵματι φωτῶν* ***78****καὶ πολέμους ἐποίουν. ἐπὶ δ᾽ αὐτοὺς ἤλυθεν ἄτη* ***79****ὑστάτη οὐρανόθεν βεβολημένη, ἣ βιότοιο* ***80****δεινοὺς ἐξεῖλεν· τοὺς δ᾽ αὖ ὑπεδέξατο Ἅιδης·* ***81****Ἅιδην δ᾽ αὖτ᾽ ἐκάλεσσαν, ἐπεὶ πρῶτος μόλεν Ἀδάμ* ***82****γευσάμενος θανάτου, γαίη δέ μιν ἀμφεκάλυψεν.* ***83****τοὔνεκα δὴ πάντες οἱ ἐπιχθόνιοι γεγαῶτες* ***84****ἀνέρες εἰν Ἀίδαο δόμοις ἰέναι καλέονται.* ***85****ἀλλ᾽ οὗτοι πάντες καὶ εἰν Ἀίδαο μολόντες* ***86****τιμὴν ἔσχηκαν, [καὶ] ἐπεὶ πρῶτον γένος ἦσαν.* ***87****αὐτὰρ ἐπεὶ τούτους ὑπεδέξατο, δεύτερον αὖτις* ***88****τῶν καταλειφθέντων [τε] δικαιοτάτων ἀνθρώπων* ***89****ἄλλο γένος τεῦξεν πολυποίκιλον, οἷς ἐμεμήλει* ***90****ἔργ᾽ ἐρατὰ σπουδαί τε καλαὶ καὶ ὑπείροχος αἰδώς* ***91****καὶ πυκινὴ σοφίη· τέχνας δὲ μὲν ἐξήσκησαν* ***92****παντοίας εὑρόντες ἀμηχανίαις ἐπινοίας.* ***93****καί τις μὲν γαίην ἀρότροις ἐξεῦρε γεωργεῖν,* ***94****ἄλλος τεκταίνειν, ἄλλῳ δὲ πλέειν μεμέλητο,* ***95****ἄλλῳ δ᾽ ἀστρονομεῖν καὶ ὀνειροπολεῖν τὰ πετεινά,* ***96****φαρμακίη δ᾽ ἄλλῳ, αὐτὰρ μαγικὴ πάλιν ἄλλῳ·* ***97****ἄλλοι δ᾽ ἄλλα ἕκαστα μεμηλότα τεχνώοντο,* ***98****Γρήγοροι ἀλφηστῆρες, ἐπωνυμίης μετέχοντες* ***99****ταύτης, ὅττι φρεσὶν ἀκοίμητον νόον εἶχον* ***100****ἄπληστόν τε δέμας· στιβαροὶ μεγάλῳ ἐπὶ εἴδει* ***101****ἦσαν· ὅμως δ᾽ ἔμολον ὑπὸ ταρτάριον δόμον αἰνόν,* ***102****δεσμοῖς ἀρρήκτοις πεφυλαγμένοι ἐξαποτῖσαι* ***103****εἰς γένναν μαλεροῦ λάβρου πυρὸς ἀκαμάτοιο.* ***104****τῶν δὴ καὶ μετέπειτα πάλιν γένος ὀμβριμόθυμον* ***105****ἐξεφάνη τρίτατον ὑπερφιάλων ἀνθρώπων* ***106****δεινῶν, οἳ κακὰ πολλὰ παρὰ σφίσιν ἐξεπονοῦντο.* ***107****καὶ τούσδ᾽ ὑσμῖναί { τ᾽ } ἀνδροκτασίαι τε μάχαι τε* ***108****συνεχέως ὤλεσκον ὑπέρβιον ἦτορ ἔχοντας.* ***109****ἐκ τῶν δὴ μετὰ ταῦτα κατήλυθεν ὀψιτέλεστον* ***110****ὁπλότατον γένος ἄλλο μιαιφόνον ἀκριτόβουλον* ***111****ἀνδρῶν ἐν τετράτῃ γενεῇ· οἳ πολλὰ χέεσκον* ***112****αἵματα οὔτε θεὸν δειδιότες οὔτ᾽ ἀνθρώπους* ***113****αἰδόμενοι· μάλα γάρ τοι ἐπ᾽ αὐτοῖσιν βεβόλητο* ***114****οἰστρομανὴς μῆνις καὶ δυσσεβίη ἀλεγεινή.* ***115****καὶ τοὺς μὲν πόλεμοί τ᾽ ἀνδροκτασίαι τε μάχαι τε* ***116****εἰς ἔρεβος προΐαψαν οἰζυρούς περ ἐόντας* ***117****ἄνδρας δυσσεβέας. τοὺς δ᾽ αὖ μετόπισθε χόλοισιν* ***118****οὐράνιος θεὸς αὐτὸς ἑοῦ μετεθήκατο κόσμου* ***119****Ταρτάρῳ ἀμφιβαλὼν μεγάλῳ ὑπὸ πυθμένι γαίης.* ***120****καὶ πάλιν ἄλλο γένος πολὺ χειρότερον μετόπισθεν* ***121****ἀνθρώπων ποίησ᾽, οἷς οὐκ ἀγαθὸν μετέπειτα* ***122****ἀθάνατος θεὸς τεῦξεν, ἐπεὶ κακὰ πόλλ᾽ ἐπονοῦντο.* ***123****οἳ γὰρ ὑβριστῆρες πολλῷ πλέον ἢ ὅτ᾽ ἐκεῖνοι* ***124****Γίγαντες σκολιοὶ μιαρῶς δύσφημα χέοντες.* ***125****μοῦνος δ᾽ ἐν πάντεσσι δικαιότατος καὶ ἀληθής* ***126****ἦν Νῶε, πιστότατος καλοῖς τ᾽ ἔργοισι μεμηλώς.* ***127****καὶ τῷ μὲν θεὸς αὐτὸς ἀπ᾽ οὐρανόθεν φάτο τοῖα·* ***128****"Νῶε, δέμας θάρσυνον ἑὸν λαοῖσί τε πᾶσιν* ***129****κήρυξον μετάνοιαν, ὅπως σωθῶσιν ἅπαντες.* ***130****ἢν δέ γε οὐκ ἀλέγωσιν ἀναιδέα θυμὸν ἔχοντες,* ***131****πᾶν γένος ἐξολέσω μεγάλοις ὑδάτων κατακλυσμοῖς.* ***132****σοὶ δ᾽ ὦκ᾽ ἐν ῥίζῃσιν ἀδιψήτοισι τεθηλός* ***133****δουράτεον κέλομαι δῶμ᾽ ἄφθιτον ἀσκήσασθαι.* ***134****θήσω δ᾽ ἐν στήθεσσι νόον πυκινὴν δέ τε τέχνην* ***135****καὶ μέτρα κατὰ κόλπον· ἐμοὶ δέ τε πάντα μελήσει,* ***136****ὥστε σε σωθῆναι καὶ ὅσοι σὺν σοὶ ναίουσιν.* ***137****[εἰμὶ δ᾽ ἔγωγε ὁ ὤν, σὺ δ᾽ ἐνὶ φρεσὶ σῇσι νόησον·* ***138****οὐρανὸν ἐνδέδυμαι, περιβέβλημαι δὲ θάλασσαν,* ***139****γαῖα δέ μοι στήριγμα ποδῶν, περὶ σῶμα κέχυται* ***140****ἀὴρ ἠδ᾽ ἄστρων με χορὸς περιδέδρομε πάντη.* ***141****ἐννέα γράμματ᾽ ἔχω· τετρασύλλαβός εἰμι· νόει με·* ***142****αἱ τρεῖς αἱ πρῶται δύο γράμματ᾽ ἔχουσιν ἑκάστη,* ***143****ἡ λοιπὴ δὲ τὰ λοιπὰ καί εἰσιν ἄφωνα τὰ πέντε·* ***144****τοῦ παντὸς δ᾽ ἀριθμοῦ ἑκατοντάδες εἰσὶ δὶς ὀκτώ* ***145****καὶ τρεῖς, τρὶς δεκάδες σύν γ᾽ ἑπτά. γνοὺς δὲ τίς εἰμι* ***146****οὐκ ἀμύητος ἔσῃ τῆς παρ᾽ ἐμοὶ σοφίης."]* ***147****ὣς φάτο· τὸν δὲ τρόμος λάβε μυρίος, οἷον ἄκουσεν.* ***148****καὶ τότε δὴ νοερῶς τεχνησάμενος τὰ ἕκαστα* ***149****λαοὺς {ἐλ}λιτάνευε, λόγων δ᾽ ἐξήρχετο τοίων·* ***150****"ἄνδρες ἀπιστοκόροι, μεγάλῳ βεβολημένοι οἴστρῳ,* ***151****οὐ λήσει θεὸν ὅσσ᾽ ἐπράξατε· πάντα γὰρ οἶδεν* ***152****ἀθάνατος σωτὴρ πανεπίσκοπος, ὅς μ᾽ ἐκέλευσεν* ***153****ἀγγέλλειν ὑμῖν, ἵνα μὴ φρεσὶν ἐξαπόλησθε.* ***154****νήψατε, τὰς κακίας ἀποκόψατε, μηδὲ βιαίως* ***155****ἀλλήλοις μάρνασθε μιαιφόνον ἦτορ ἔχοντες,* ***156****αἵμασιν ἀνδρομέοις πολλὴν γαῖαν ἀρδεύοντες.* ***157****αἰδέσθητε, βροτοί, τὸν ὑπερμεγέθη καὶ ἄτρεστον* ***158****οὐράνιον κτίστην, θεὸν ἄφθιτον, ὃς πόλον οἰκεῖ,* ***159****καὶ τοῦτον πάντες λιτανεύσατε — χρηστὸς ὑπάρχει —* ***160****τοῦτον ὑπὲρ ζωῆς πόλεων κόσμοιό τε παντός* ***161****τετραπόδων πτηνῶν θ᾽, ὡς ἵλεως ἔσσεθ᾽ ἅπασιν.* ***162****ἔσται γὰρ ὅτε κόσμος ὅλος ἀπερείσιος ἀνδρῶν* ***163****ὕδασιν ὀλλύμενος φοβερὰν ὀλολύξετ᾽ ἀοιδήν.* ***164****ἔσται δ᾽ ἐξαπίνης ἀὴρ ἀκατάστατος ὑμῖν* ***165****καὶ χόλος οὐρανόθεν μεγάλου θεοῦ ἥξει ἐφ᾽ ὑμᾶς.* ***166****ἔσται δ᾽ ἀτρεκέως, ὅτ᾽ ἐς ἀνθρώπους προϊάψει ―* ***167****σωτὴρ ἀθάνατος, ἂν μὴ θεὸν ἱλάξησθε* ***168****καὶ μετάνοιαν ἔχητ᾽ ἀπὸ νῦν, καὶ μηκέτι μηδέν* ***169****δύσκολον ἠὲ κακόν γ᾽ ἀθεμίστως ἄλλος ἐπ᾽ ἄλλῳ* ***170****πράττῃ, ἀλλ᾽ ὁσίῳ βιότῳ πεφυλαγμένος εἴη."* ***171****οἳ δέ μιν εἰσαΐοντες ἐμυκτήριζον ἕκαστος* ***172****ἔκφρονα κικλήσκοντες, ἀτὰρ μεμανημένον ἄνδρα.* ***173****καὶ τότε δ᾽ αὖ, πάλιν αὖθις ἀνίαχε Νῶε ἀοιδήν·* ***174****"ὦ μέγα δείλαιοι κακοήτορες ἄστατοι ἄνδρες,* ***175****αἰδοίην προλιπόντες, ἀναιδείην ποθέοντες,* ***176****ἀστασίῃσι τύραννοι ἁμαρτωλοί τε βίαιοι* ***177****ψεῦσται ἀπιστοκόροι κακοπράγμονες οὐδὲν ἀληθεῖς* ***178****λεκτροκλόποι θ᾽ εὑρεσσίλογοι δύσφημα χέοντες,* ***179****οὐκ ὀργήν τε θεοῦ δειδιότες ὑψίστοιο,* ***180****εἰς γενεὴν πέμπτην πεφυλαγμένοι ἐξαποτῖσαι.* ***181****οὐ κλαίετ᾽ ἄλλυδις ἄλλον, ἀπηνέες, ἀλλὰ γελᾶτε·* ***182****σαρδόνιον μείδημα γελάσσετε, ὁππόταν ἥξῃ* ***183****τοῦτο, λέγω, τὸ θεοῦ φοβερὸν καὶ ἐπήλυτον ὕδωρ.* ***184****[ὁππότε κεν Ῥείης μιερὸν γένος ἐν χθονὶ κῦμα* ***185****ἀέναον ῥίζῃς ἐν ἀδιψήτοισι τεθηλός* ***186****αὐτόπρεμνον ἄιστον ἰῇ ἐν νυκτὶ γένηται,* ***187****καὶ πόλεις αὐτάνδρους σεισίχθων ἐννοσίγαιος* ***188****κευθμῶνας γαίης σκεδάσει καὶ τείχεα λύσει.]* ***189****καὶ τότε κόσμος ἅπας ἀπειρεσίων ἀνθρώπων* ***190****θνήξεται. αὐτὰρ ἐγὼ πόσα πενθήσω, πόσα κλαύσω* ***191****οἴκῳ δουρατέῳ, πόσα δάκρυα κύμασι μίξω;* ***192****ἢν γὰρ ἐπέλθῃ τοῦτο θεοῦ κεκελευσμένον ὕδωρ,* ***193****πλεύσει γῆ, πλεύσουσιν ὄρη, πλεύσει δὲ καὶ αἰθήρ,* ***194****ὕδωρ ἔσται ἅπαντα καὶ ὕδασι πάντ᾽ ἀπολεῖται.* ***195****στήσονται δ᾽ ἄνεμοι καὶ δεύτερος ἔσσεται αἰών.* ***196****ὦ Φρυγίη, πρώτη δ᾽ ἀναδύσῃ ἀφ᾽ ὕδατος ἄκρου·* ***197****πρώτη δ᾽ αὖ θρέψεις γενεὴν ἑτέρην ἀνθρώπων* ***198****ἀρχομένην αὖθις· ἔσσῃ δὲ τροφὸς περὶ πάντων."* ***199****ἀλλ᾽ ὅτε δὴ γενεῇ τὰ μάτην ἐλάλησεν ἀθέσμῳ,* ***200****Ὕψιστος ὤφθη, πάλι δ᾽ ἴαχε φώνησέν τε·* ***201****"ἤδη καιρὸς ἔπεστι, Νῶε, τὰ ἕκαστ᾽ ἀγορεύειν,* ***202****ὅσσα τε ἤματι τῷ σοι ὑπέστην καὶ κατένευσα,* ***203****πάντα μάλ᾽, ὅσσα πάρος γενεαὶ κακὰ μυρί᾽ ἔπραξαν,* ***204****ῥέξαι ἀπειρεσίῳ κόσμῳ διὰ λαὸν ἀπειθῆ.* ***205****ἀλλὰ τάχει ἔμβηθι σὺν υἱέσιν ἠδὲ δάμαρτι* ***206****καὶ νύμφαις. καλέσον δ᾽, ὁπόσοις κέλομαι ἀγορεύειν,* ***207****τετραπόδων φῦλα καὶ ἑρπετὰ καὶ πετεηνά.* ***208****τοῖσι δ᾽ ἐνὶ στήθεσσιν ἐγὼ μετέπειτα βαλοῦμαι* ***209****προφρονέως ἰέναι, ὁπόσων ζωὴν ἐπιτείλω."* ***210****ὣς ἔφατ᾽· αὐτὰρ ὃ βῆ, μέγα δ᾽ ἴαχε φώνησέν τε.* ***211****καὶ τότε δ᾽ αὖ ἄλοχος καὶ υἱέες ἠδέ τε νύμφαι* ***212****οἴκῳ δουρατέῳ ἐσελήλυθαν· αὐτὰρ ἔπειτα* ***213****βῆσαν τἆλλα ἕκασθ᾽, ὅσα περ θεὸς ἤθελε \*ῥέξαι.\** ***214****ἀλλ᾽ ὅτε δ᾽ ἁρμονία κληὶς περὶ πῶμ᾽ ἐγενήθη* ***215****εἰς πλάγιον ἁρμοσθεῖσα περιξεστῷ ἐνὶ τοίχῳ,* ***216****δὴ τότ᾽ ἐπουρανίοιο θεοῦ ἐτελείετο βουλή.* ***217****σὺν δ᾽ ἔβαλεν νεφέλας, κρύψεν δὲ πυραυγέα δίσκον,* ***218****σὺν δ᾽ ἄστροις μήνην καὶ οὐράνιον στεφάνωμα,* ***219****πάντα περισκεπάσας μεγάλ᾽ ἔκτυπε, δεῖμα βροτοῖσιν,* ***220****πρηστῆρας πέμπων· συνεπηγείροντο δ᾽ ἀῆται* ***221****πάντες καὶ ὑδάτων φλέβες ἐλύοντο ἅπασαι* ***222****οὐρανόθεν μεγάλων ἀνεοιγομένων καταρακτῶν,* ***223****καὶ μυχῶν γαίης καὶ ἀβύσσου ἀκαμάτοιο* ***224****ὕδατα μυριόεντα φάνη καὶ γῆ ἐκαλύφθη* ***225****πᾶσα ἀπειρέσιος. αὐτὸς δ᾽ ἐπενήχετο ὄμβρῳ* ***226****οἶκος θεσπέσιος· πολλοῖσι δὲ κύμασι λάβροις* ***227****ῥηγνύμενος καὶ νηχόμενος ἀνέμων ὑπὸ ῥιπῆς* ***228****ὤρνυτο δειμαλέως· ἔτεμνεν μυρίον ἀφρόν* ***229****στείρη κινυμένων ὑδάτων κελαρυζομενάων.* ***230****ἀλλ᾽ ὅτε κόσμον ἅπαντα θεὸς κατέκλυσσ᾽ ὑετοῖσιν,* ***231****καὶ τότε δ᾽ αὖ Νῶε φρεσὶν ἔνθετο, ὄφρ᾽ ἐσαθρήσῃ* ***232****ἀθανάτου βούλησιν ἴδῃ δέ τε νηρέος ᾅδην·* ***233****ὦκα δὲ πῶμ᾽ ἀνέῳξε περιξεστοῦ ἀπὸ τοίχου* ***234****ἐμπείρως ἁρμοῖσι κατ᾽ ἀντίον ἁρμοσθέντα.* ***235****καὶ λεύσας ὑδάτων ἀπειρεσίων πολὺ πλῆθος* ***236****πάντοσε \* Νῶε ἔμορ \* ἐν ὀφθαλμοῖσιν ὁρᾶσθαι,* ***237****δεῖμ᾽ ἔχε καὶ κραδίην πάλλεν μέγα. καὶ τότε δ᾽ ἀήρ* ***238****βαιὸν στειλάμενος, ἐπεὶ κάμεν ἤμασι πολλοῖς* ***239****κόσμον ὅλον δεύων, τότε δείελον οἷά τε χλωρόν* ***240****αἱματόεντα πόλον μέγαν τε πυραυγέα δίσκον* ***241****δεῖξεν κεκμηκότα· μόλις δ᾽ ἔσχεν Νῶε θάρσος.* ***242****καὶ τότε δὴ πελίην οἴην ἀπὸ νόσφι ποιήσας* ***243****ἔκβαλεν, ὄφρα γνῷ ἐνὶ φρεσίν, εἴ ποτε γαῖα* ***244****φαίνετ᾽ ἔτι στερεή. ἣ δὲ πτερύγεσσι καμοῦσα* ***245****πάντα περιπτήσασα, πάλιν τρέπετ᾽· οὔτε γὰρ ὕδωρ* ***246****ἦν κοπάσαν, μάλα γάρ τε πεπληρώκει τὰ ἕκαστα.* ***247****αὐτὰρ ὃς ἡσυχάσας πάλιν ἤματα πέμπε πέλειαν* ***248****αὖτις, ἵνα γνῷ, εἴπερ ἐπαύσατο ὕδατα πολλά.* ***249****ἣ δ᾽ ἄρα πωτήεσσα διέπτατο, βῇ δ᾽ ἐπὶ γαῖαν,* ***250****βαιὸν δ᾽ ἀμπαύσασα δέμας νοτερῇ ἐπὶ γαίῃ* ***251****ἂψ ἐπὶ Νῶε πάλιν δέ τε ἤλυθε, κάρφος ἐλαίας* ***252****σῆμα φέρουσα μέγ᾽ ἀγγελίης. θάρσος δ᾽ ἔχε πάντας* ***253****καὶ μέγα χάρμ᾽, ὅτι γαῖαν ἐφελπίζεσκον ἀθρῆσαι.* ***254****καὶ τότε δὴ μετέπειτ᾽ ἄλλον μελανόπτερον ὄρνιν* ***255****τάχος \*ὑπεξέπεμπεν\*· ὃ δὲ πτερύγεσσι πεποιθώς* ***256****προφρονέως πέτατο, γαίῃ δ᾽ ἐλθὼν ἐπέμεινεν.* ***257****γνῶ δέ τε Νῶε ὅτι γαῖα πέλει πέλας ἆσσον ἐοῦσα.* ***258****ἀλλ᾽ ὅτε δὴ ῥοθίοις ἐπὶ κύμασιν ἔνθα καὶ ἔνθα* ***259****ἀμβροσίη τέχνη ἐπενήχετο οἴδμασι πόντου,* ***260****πηγνυμένη ὀλίγης ἐπ᾽ ᾐόνος ἐστήρικτο.* ***261****ἔστι δέ τι Φρυγίης ἐπ᾽ ἠπείροιο μελαίνης* ***262****ἠλίβατον τανύμηκες ὄρος· Ἀραρὰτ δὲ καλεῖται,* ***263****ὅττ᾽ ἄρα σωθήσεσθαι ἐπ᾽ αὐτῷ πάντες ἔμελλον,* ***264****ἐν τούτῳ μεγάλη δὲ ποθὴ καταθύμιος ἦεν·* ***265****ἔνθα φλέβες μεγάλου \*ποταμοῦ Μαρσύου\* πέφυκαν.* ***266****τῷδε κιβωτὸς ἔμεινεν ἐν ὑψηλοῖσι καρήνοις* ***267****ληξάντων ὑδάτων, τότε δ᾽ αὖ πάλιν οὐρανόθι πρό* ***268****θεσπεσίη μεγάλοιο θεοῦ πάλιν ἴαχε φωνή* ***269****τοῖον ἔπος· "Νῶε πεφυλαγμένε πιστὲ δίκαιε,* ***270****θαρσαλέως ἔξελθε σὺν υἱέσι καί τε δάμαρτι* ***271****καὶ νύμφαις τρισσαῖς καὶ πλήσατε γαῖαν ἅπασαν* ***272****αὐξόμενοι πληθυνόμενοι τὰ δίκαια νέμοντες* ***273****ἀλλήλοις, γενεαῖς γενεῶν, ἄχρις εἰς κρίσιν ἥξει* ***274****πᾶν γένος ἀνθρώπων, ἐπεὶ κρίσις ἔσσεθ᾽ ἅπασιν."* ***275****ὣς ἔφατ᾽ ἀμβροσίη φωνή. Νῶε δ᾽ ἀπὸ κοίτης* ***276****ᾖσσ᾽ ἀποθαρσήσας ἐπὶ γῆς, υἱοὶ δὲ σὺν αὐτῷ* ***277****ἠδὲ δάμαρ νύμφαι τε καὶ ἑρπετὰ καὶ πετεηνά* ***278****τετραπόδων θηρῶν τε γένη καὶ τἆλλ᾽ ἅμα πάντα* ***279****οἴκου δουρατέου ἐξῄεσαν εἰς ἕνα χῶρον.* ***280****καὶ τότε δή τοι Νῶε δικαιότατος ἀνθρώπων* ***281****ὄγδοος ἐξῆλθεν δὶς εἴκοσι καὶ μίαν ἠῶ* ***282****πληρώσας ὑδάτεσσι θεοῦ μεγάλου διὰ βουλάς.* ***283****ἔνθ᾽ αὖτις βιότοιο νέη ἀνέτειλε γενέθλη* ***284****χρυσείη πρώτη, ἥτις πέλεθ᾽ ἕκτη, ἀρίστη,* ***285****ἐξότε πρωτόπλαστος ἀνὴρ γένετ᾽· οὔνομα δ᾽ αὐτῇ* ***286****οὐρανίη, ὅτι πάντα θεῷ μεμελημένη ἔσται.* ***287****ὦ γενεῆς ἕκτης πρῶτον γένος, ὦ μέγα χάρμα,* ***288****ἧς ἔλαχον μετέπειτα, ὅτ᾽ ἔκφυγον αἰπὺν ὄλεθρον* ***289****πολλὰ κλυδωνισθεῖσα \*σὺν ἐμῷ πόσει\* καὶ δαέρεσσιν* ***290****ἠδ᾽ ἑκυρῷ ἑκυρῇ θ᾽ ὁμονύμφοις τ᾽ αἰνὰ παθοῦσα.* ***291****ἄρτια δ᾽ αἰνήσω· ἔσται πολυποίκιλον ἄνθος* ***292****ἐν συκῇ· μεσάσει δὲ χρόνος· βασιλήιον ἀρχήν* ***293****σκηπτροφόρον δ᾽ ἕξει. τρεῖς γὰρ βασιλεῖς μεγάθυμοι,* ***294****ἄνδρε δικαιότατοι, μοίρας \*δέ τε δηλήσονται \*·* ***295****πουλυετῆ δ᾽ ἄρξουσι χρόνον τὰ δίκαια νέμοντες* ***296****ἀνδράσιν, οἷσι μέμηλε πόνος καὶ ἔργ᾽ ἐρατεινά.* ***297****γαίη δ᾽ αὖ καρποῖς ἐπαγάλλεται αὐτομάτοισιν* ***298****φυομένη πολλοῖσιν, ὑπερσταχυοῦσα γενέθλῃ.* ***299****οἱ δὲ τιθηνευτῆρες ἀγήραοι ἤματα πάντα* ***300****ἔσσονται, νόσφιν νούσων κρυερῶν μαλεράων* ***301****θνήξονται ὕπνῳ βεβολημένοι, ἐς δ᾽ Ἀχέροντα* ***302****εἰν Ἀίδαο δόμοις ἀπελεύσονται καὶ ἐκεῖσε* ***303****τιμὴν ἕξουσιν, ἐπεὶ μακάρων γένος ἦσαν,* ***304****ὄλβιοι ἀνέρες, οἷς Σαβαὼθ νόον ἐσθλὸν ἔδωκεν,* ***305****αὐτὰρ καὶ τούτοισιν ἀεὶ συμφράσσατο βουλάς.* ***306****ἀλλ᾽ οὗτοι μάκαρες καὶ εἰν Ἀίδαο μολόντες* ***307****ἔσσονται. τότε δ᾽ αὖτε βαρὺ στιβαρὸν μετέπειτα* ***308****δεύτερον αὖ γένος ἄλλο χαμαιγενέων ἀνθρώπων,* ***309****Τιτήνων. ὅμοιος δὲ τύπος ἐπὶ πᾶσιν ἑκάστων* ***310****εἶδος καὶ μέγεθός τε, φυὴ φωνή τε μί᾽ ἔσται,* ***311****ὡς πάρος ἐκ πρώτης γενεῆς θεὸς ἐν στήθεσσιν* ***312****ἔνθετο. ἀλλὰ καὶ αὐτοὶ ὑπέρβιον ἦτορ ἔχοντες* ***313****ὕστατα βουλεύσονται ἐπειγόμενοι πρὸς ὄλεθρον* ***314****ἀντίβιον μαχέσασθαι ἐπ᾽ οὐρανῷ ἀστερόεντι.* ***315****καὶ τότε δ᾽ ὠκεανοῦ μεγάλου ῥύσις ἔσσετ᾽ ἐν αὐτοῖς* ***316****μαινομένων ὑδάτων. ὁ μέγας Σαβαὼθ δὲ χολωθείς* ***317****εἴρξει κωλύων, ὅτι μὴ κατακλυσμὸν ὑπέστη* ***318****αὖτις ποιήσειν ἐπ᾽ ἀνθρώπους κακοθύμους.* ***319****ἀλλ᾽ ὁπόταν ὑδάτων πολλῶν ἀπερείσιον οἶδμα* ***320****κύματος ὀρνυμένοιο ἐπ᾽ ἄλλυδις ἄλλο ποιήσει* ***321****ὀργῆς παύεσθαι, εἰς ἄλλα τε βένθεα πόντου* ***322****μέτρ᾽ ὀλιγώσειεν λιμέσιν καὶ τρηχέσιν ἀκταῖς* ***323****ἀμφὶ γαίῃ ὁρίσας ὁ μέγας θεὸς ὑψικέραυνος·* ***324****δὴ τότε καὶ μεγάλοιο θεοῦ παῖς ἀνθρώποισιν* ***325****ἥξει σαρκοφόρος θνητοῖς ὁμοιούμενος ἐν γῇ,* ***326****τέσσαρα φωνήεντα φέρων, τὸ δ᾽ ἄφωνον ἐν αὐτῷ* ***327****δισσόν· ἐγὼ δέ κέ τοι ἀριθμόν γ᾽ ὅλον ἐξονομήνω·* ***328****ὀκτὼ γὰρ μονάδας, τόσσας δεκάδας δ᾽ ἐπὶ ταύταις* ***329****ἠδ᾽ ἑκατοντάδας ὀκτὼ ἀπιστοκόροις ἀνθρώποις* ***330****οὔνομα δηλώσει· σὺ δ᾽ ἐνὶ φρεσὶ σῇσι νόησον* ***331****ἀθανάτοιο θεοῦ Χριστὸν παῖδ᾽ ὑψίστοιο.* ***332****αὐτὸς πληρώσει δὲ θεοῦ νόμον, οὐ καταλύσει,* ***333****ἀντίτυπον μίμημα φέρων, καὶ πάντα διδάξει.* ***334****τούτῳ προσκομίσουσ᾽ ἱερεῖς χρυσὸν προφέροντες,* ***335****σμύρναν ἀτὰρ λίβανον· καὶ γὰρ τάδε πάντα ποιήσει.* ***336****ἀλλ᾽ ὁπόταν φωνή τις ἐρημαίης διὰ χώρης* ***337****ἥξῃ ἀπαγγέλλουσα βροτοῖς καὶ πᾶσι βοήσῃ* ***338****εὐθείας ἀτραποὺς ποιησέμεν ἠδ᾽ ἀπορῖψαι* ***339****ἐκ κραδίης κακίας καὶ ὕδασι φωτίζεσθαι* ***340****πᾶν δέμας ἀνθρώπων, ἵνα γεννηθέντες ἄνωθεν* ***341****μηκέτι μηδὲν ὅλως γε παρεκβαίνωσι δικαίων·* ***342****τὴν δ᾽ αὖ βαρβαρόφρων, πεπεδημένος ὀρχηθμοῖσιν,* ***343****ἐκκόψας δώσει μισθόν· τότε σῆμα βροτοῖσιν* ***344****ἔσσεται ἐξαίφνης, ὁπόταν πεφυλαγμένος ἥξῃ* ***345****ἐκ γῆς Αἰγύπτοιο καλὸς λίθος· ἐν δ᾽ ἄρα τούτῳ* ***346****λαὸς προσκόψει Ἑβραίων· ἔθνη δ᾽ ἀγεροῦνται* ***347****αὐτοῦ ὑφηγήσει· καὶ γὰρ θεὸν ὑψιμέδοντα* ***348****γνώσονται διὰ τοῦδε ἀταρπιτὸν ἐν φαῒ κοινῷ.* ***349****δείξει γὰρ ζωὴν αἰώνιον ἀνθρώποισιν* ***350****ἐκλεκτοῖς, ἀνόμοις δὲ τὸ πῦρ αἰῶσιν ἐποίσει.* ***351****καὶ τότε δὴ νοσεροὺς ἰήσεται ἠδ᾽ ἐπιμώμους* ***352****πάντας, ὅσοι τούτῳ πίστιν ἐνιποιήσονται.* ***353****βλέψουσιν δέ τε τυφλοί, ἀτὰρ βαδίσουσί τε χωλοί,* ***354****κωφοί τ᾽ εἰσαΐσουσι, λαλήσουσ᾽ οὐ λαλέοντες.* ***355****δαίμονας ἐξελάσει, νεκρῶν δ᾽ ἐπανάστασις ἔσται·* ***356****κύματα πεζεύσει καὶ ἐρημαίῳ ἐνὶ χώρῳ* ***357****ἐξ ἄρτων πέντε καὶ ἰχθύος εἰναλίοιο* ***358****χιλιάδας κορέσει πέντε, τὰ δὲ λείψανα τούτων* ***359****δώδεκα πληρώσει κοφίνους εἰς ἐλπίδα λαῶν. ― ―* ***360****Καὶ τότε δ᾽ Ἰσραὴλ μεμεθυσμένος οὐχὶ νοήσει,* ***361****οὐδὲ μὲν αὖθ᾽ ἀίσει βεβαρημένος οὔασι λεπτοῖς.* ***362****ἀλλ᾽ ὁπόταν Ἑβραίοις ἥξῃ χόλος Ὑψίστοιο* ***363****οἰστρομανὴς καὶ πίστιν ἀπ᾽ αὐτῶν ἐξαφελεῖται,* ***364****οὐρανίου ὅτι παῖδα θεοῦ διεδηλήσαντο,* ***365****καὶ τότε δὴ κολάφους καὶ πτύσματα φαρμακόεντα* ***366****Ἰσραὴλ δώσει μυσαροῖς ἐνὶ χείλεσι τούτῳ.* ***367****εἰς δὲ τὸ βρῶμα χολὴν καὶ εἰς ποτὸν ὄξος ἄκρατον* ***368****δυσσεβέως δώσουσι κακῷ βεβολημένοι οἴστρῳ* ***369****στήθεα καὶ κραδίην, ἀτὰρ ὄμμασιν οὐκ ἐσορῶντες* ***370****τυφλότεροι σπαλάκων, φοβερώτεροι ἑρπυστήρων* ***371****θηρῶν ἰοβόλων, βαρέι πεπεδημένοι ὕπνῳ.* ***372****ἀλλ᾽ ὅταν ἐκπετάσῃ χεῖρας καὶ πάντα μετρήσῃ* ***373****καὶ στέφανον φορέσῃ τὸν ἀκάνθινον ἠδέ τε πλευράν* ***374****νύξωσιν καλάμοισιν, ὅτου χάριν ἐν τρισὶν ὥραις* ***375****νὺξ ἔσται σκοτόεσσα πελώριος ἤματι μέσσῳ* ***376****καὶ τότε δὴ ναὸς Σολομώνιος ἀνθρώποισιν* ***377****σῆμα μέγ᾽ ἐκελέσει, ὁπόταν Ἀιδωνέος οἶκον* ***378****βήσεται ἀγγέλλων ἐπαναστασίην τεθνεῶσιν.* ***379****αὐτὰρ ἐπὴν ἔλθῃ τρισὶν ἤμασιν ἐς φάος αὖτις* ***380****καὶ δείξῃ θνητοῖσι τύπον καὶ πάντα διδάξῃ,* ***381****ἐν νεφέλαις ἐπιβὰς εἰς οὐρανοῦ οἶκον ὁδεύσει* ***382****καλλείψας κόσμῳ εὐαγγελίης διάθημα.* ***383****τοῦ καὶ ἐπωνυμίῃ βλαστὸς νέος ἀνθήσειεν* ***384****ἐξ ἐθνῶν Μεγάλοιο νόμῳ καθοδηγηθέντων.* ***385****ἀλλά γε καὶ μετὰ ταῦτα σοφοὶ καθοδηγοὶ ἔσονται,* ***386****καὶ τότε δὴ παῦσις ἔσται μετέπειτα προφητῶν.* ***387****ἔνθεν ὅταν Ἑβραῖοι τὸ κακὸν θέρος ἀμήσωνται,* ***388****πολλὸν δ᾽ αὖ χρυσόν τε καὶ ἄργυρον ἐξαλαπάξει* ***389****Ῥωμαῖος βασιλεύς. μετὰ δ᾽ αὖ βασιληίδες ἄλλαι* ***390****συνεχέως ἔσσονται ἀπολλυμένων βασιλειῶν* ***391****καὶ θλίψουσι βροτούς. μέγα δ᾽ ἔσσεται ἀνδράσι κείνοις* ***392****πτῶμ᾽, ὁπόταν ἄρξωνθ᾽ ὑπερηφανίης ἀδίκοιο.* ***393****ἀλλ᾽ ὁπόταν ναὸς Σολομώνιος ἐν χθονὶ δίᾳ* ***394****καππέσεται βληθεὶς ὑπ᾽ ἀνδρῶν βαρβαροφώνων* ***395****χαλκεοθωρήκων, Ἑβραῖοι δ᾽ ἀπὸ γῆς ἐλάσονται* ***396****πλαζόμενοι κεραϊζόμενοι, πολλὴν δέ τοι αἶραν* ***397****ἐν σίτῳ μίξουσι, κακὴ στάσις ἔσται ἅπασιν* ***398****ἀνδράσιν· αἱ δὲ πόλεις ὑβριζόμεναι παρ᾽ ἕκαστα* ***399****ἀλλήλας κλαύσουσιν, ἐπεὶ κακὸν ἤλιτον ἔργον* ***400****δεξάμεναι μεγάλοιο θεοῦ χόλον ἐν κόλποισιν.*

***Χρησμοι Σιβυλλιακοι– Βιβλίο Βʹ***

***0****\** ***1****Ημος δὴ κατέπαυσε θεὸς πολυπάνσοφον ᾠδήν,* ***2****πολλὰ λιταζομένης, καί μοι πάλιν ἐν στήθεσσιν* ***3****ἔνθετο θεσπεσίων ἐπέων πολυγηθέα φωνήν.* ***4****πᾶν δέμας ἐκπληχθεῖσα τάδ᾽ ἔσπομαι· οὐδὲ γὰρ οἶδα* ***5****ὅττι λέγω, κέλεται δὲ θεὸς τὰ ἕκαστ᾽ ἀγορεύειν.* ***6****ἀλλ᾽ ὁπόταν ἐπὶ γῆς σεισμοὶ μαλεροί τε κεραυνοί* ***7****βρονταί τ᾽ ἀστεροπαί . . . . . . . τε γῆς ἐρυσίβη* ***8****καὶ μανίη θώων τε λύκων { τ᾽}> ἀνδροκτασίαι τε* ***9****καὶ φθοραὶ ἀνθρώπων ἢ καὶ βοῶν μυκομενάων* ***10****τετραπόδων κτηνῶν τε καὶ οὐρήων ταλαεργῶν* ***11****ἠδ᾽ αἰγῶν ὀίων τε· ἔπειτα δὲ χέρσος ἄρουρα* ***12****πολλὴ καλλειφθεῖσα γενήσεται ἐξ ἀμελείας* ***13****καὶ καρποὶ λείψουσιν, ἐλευθεροπρασία δ᾽ ἔσται* ***14****πλείστοις ἐν μερόπεσσι καὶ ἱεροσυλία ναῶν.* ***15****δὴ τότε καὶ δεκάτη γενεὴ μετὰ ταῦτα φανεῖται* ***16****ἀνθρώπων, ὁπόταν σεισίχθων ἀστεροπητής* ***17****εἰδώλων ζῆλον θραύσει λαόν τε τινάξει* ***18****Ῥώμης ἑπταλόφοιο, μέγας δέ τε πλοῦτος ὀλεῖται* ***19****δαιόμενος πυρὶ πολλῷ ὑπὸ φλογὸς Ἡφαίστοιο.* ***20****καὶ τότε δ᾽ αἱματόεσσαι ἀπ᾽ οὐρανίου καταβᾶσαι ―* ***21****αὐτὰρ κόσμος ὅλος [τε] ἀπειρεσίων ἀνθρώπων* ***22****ἀλλήλους κτείνουσι μεμηνότες, ἐν δὲ κυδοιμῷ* ***23****λιμοὺς καὶ λοιμοὺς θήσει θεὸς ἠδὲ κεραυνούς* ***24****ἀνθρώποις, οἳ ἄτερθε δίκης κρίνουσι θέμιστας.* ***25****λεῖψις δ᾽ ἀνθρώπων ἔσται κατὰ κόσμον ἅπαντα,* ***26****ὡς, ἴχνος εἰ κατίδῃ τις ἐπὶ χθονί, θαυμάσσειεν,* ***27****ἀνθρώπου. τότε δ᾽ αὖτε μέγας θεὸς αἰθέρι ναίων* ***28****ἀνδρῶν εὐσεβέων σωτὴρ κατὰ πάντα γένηται.* ***29****καὶ τότε δ᾽ εἰρήνη τε βαθεῖά τε σύνεσις ἔσται,* ***30****καὶ γῆ καρποφόρος καρποὺς πάλι πλείονας οἴσει* ***31****οὐδὲ μεριζομένη οὐδ᾽ εἰσέτι λατρεύουσα.* ***32****πᾶς δὲ λιμήν, πᾶς ὅρμος ἐλεύθερος ἀνθρώποισιν* ***33****ἔσσεται, ὡς πάρος ἦεν, ἀναιδείη τ᾽ ἀπολεῖται.* ***34****καὶ τότε δὴ μέγα σῆμα θεὸς μετέπειτα ποιήσει·* ***35****λάμψει γὰρ στεφάνῳ λαμπρῷ παρομοίιος ἀστήρ* ***36****λαμπρὸς παμφαίνων ἀπ᾽ οὐρανοῦ αἰγλήεντος* ***37****ἤμασιν οὐκ ὀλίγοις· τότε γὰρ στέφος ἀνθρώποισιν* ***38****δείξει ἀπ᾽ οὐρανόθεν ἐναγώνιον ἀθλεύουσιν* ***39****καὶ \*τόθμαι\*· μέγας γὰρ ἀγὼν εἰσελαστικὸς ἔσται* ***40****εἰς πόλιν οὐράνιον, οἰκουμενικὸς δέ τε πᾶσιν* ***41****ἔσσεται ἀνθρώποισιν ἔχων κλέος ἀθανασίης.* ***42****καὶ τότε πᾶς λαὸς ἐπ᾽ ἀθανάτοισιν ἀέθλοις* ***43****ἀθλήσει νίκης περικαλλέος· οὐ γὰρ ἀναιδῶς* ***44****ἀργυρίου τις ἐκεῖ δύναται στέφος ὠνήσασθαι.* ***45****ἁγνὸς γὰρ Χριστὸς τούτοις τὰ δίκαια βραβεύσει* ***46****καὶ δοκίμους στέψει, αὐτὰρ θέμα μάρτυσι δώσει* ***47****ἀθάνατον ἄχρι καὶ θανάτου τὸν ἀγῶνα ποιοῦσιν.* ***48****παρθενικοῖς δὲ δραμοῦσι καλῶς ἄφθαρτον ἄεθλον* ***49****δώσει τοῦ θέματος καὶ τοῖς τὰ δίκαια νέμουσιν* ***50****ἀνθρώποις πᾶσίν τε καὶ ἔθνεσιν ἀλλοδαποῖσιν* ***51****τοῖς ὁσίως ζώουσι θεόν θ᾽ ἕνα γινώσκουσιν.* ***52****οἳ δ᾽ ἀγαπῶσι γάμον τε γαμοκλοπιῶν τ᾽ ἀπέχονται,* ***53****δώσει πλούσια δῶρα, αἰώνιον ἐλπίδα καὶ τοῖς.* ***54****πᾶσά τε γὰρ ψυχὴ μερόπων θεοῦ ἐστι χάρισμα,* ***55****κοὐ θέμις ἀνθρώποις τὴν ἄλγεσι πᾶσι μιαίνειν.* ***56****μὴ πλουτεῖν ἀδίκως, ἀλλ᾽ ἐξ ὁσίων βιοτεύειν.* ***57****ἀρκεῖσθαι παρεοῦσι καὶ ἀλλοτρίων ἀπέχεσθαι.* ***58****ψεύδεα μὴ βάζειν, τὰ δ᾽ ἐτήτυμα πάντα φυλάσσειν.* ***59****(μηδὲ μάτην εἴδωλα σέβου· τὸν δ᾽ ἄφθιτον αἰεί)* ***60****πρῶτα θεὸν τίμα, μετέπειτα δὲ σεῖο γονῆας.* ***61****πάντα δίκαια νέμειν, μηδ᾽ εἰς κρίσιν ἄδικον ἔλθῃς.* ***62****μὴ ῥίψῃς πενίην ἀδίκως, μὴ κρῖνε προσώπῳ·* ***63****ἢν σὺ κακῶς δικάσῃς, μετέπειτα θεός σε δικάσσει.* ***64****μαρτυρίην ψευδῆ φεύγειν, τὰ δίκαια βραβεύειν.* ***65****παρθεσίην τηρεῖν· ἀγάπην δ᾽ ἐν πᾶσι φυλάσσειν* ***66****μέτρα νέμειν τὰ δίκαια· καλὸν δ᾽ ἐπίμετρον ἅπασιν.* ***67****σταθμὸν μὴ κρούειν ἑτερόζυγον, ἀλλ᾽ ἴσον ἕλκειν.* ***68****μήδ᾽ ἐπιορκήσῃς μήτ᾽ ἀγνὼς μήτε ἑκοντί·* ***69****ψεύδορκον στυγέει θεός, ὅττι κεν ἄν τις ὀμόσσῃ.* ***70****(ἐξ ἀδίκων ἔργων δῶρον χερὶ μήποτε δέξῃ.)* ***71****σπέρματα μὴ κλέπτειν· ἐπαράσιμος ὅστις ἕληται* ***72****(εἰς γενεὰς γενεῶν { εἰς } σκορπισμὸν βιότοιο.* ***73****μὴ ἀρσενοκοιτεῖν, μὴ συκοφαντεῖν, μήτε φονεύειν.)* ***74****μισθὸν μοχθήσαντι δίδου· μὴ θλῖβε πένητα.* ***75****γλώσσῃ νοῦν ἐχέμεν· κρυπτὸν λόγον ἐν φρεσὶν ἴσχειν.* ***76****(ὀρφανικοῖς χήραις ἐπιδευομένοις δὲ παράσχου.)* ***77****μήτ᾽ ἀδικεῖν ἐθέλῃς μήτ᾽ οὖν ἀδικοῦντα ἐάσῃς.* ***78****πτωχοῖς εὐθὺ δίδου μήδ᾽ αὔριον ἐλθέμεν εἴπῃς.* ***79****(ἱδρώσῃ σταχύων χειρὶ χρῄζοντι παράσχου.* ***80****ὃς δ᾽ ἐλεημοσύνην παρέχει, θεῷ οἶδε δανείζειν.* ***81****ῥύεται ἐκ θανάτου ἔλεος, κρίσις ὁππόταν ἔλθῃ.* ***82****οὐ θυσίην, ἔλεος δὲ θέλει θεὸς ἀντὶ θυσίης.* ***83****ἔνδυσον [οὖν] γυμνόν, μετάδος πεινῶντ᾽ ἄρτων σῶν.)* ***84****ἄστεγον εἰς οἶκον δέξαι καὶ τυφλὸν ὁδήγει.* ***85****ναυηγοὺς οἴκτειρον· ὁ γὰρ πλοῦς ἐστιν ἄδηλος.* ***86****χεῖρα πεσόντι δίδου· σῶσον δ᾽ ἀπερίστατον ἄνδρα.* ***87****κοινὰ πάθη πάντων, βίοτος τροχός, ἄστατος ὄλβος.* ***88****πλοῦτον ἔχων σὴν χεῖρα πενητεύουσιν ὄρεξον.* ***89****ὧν σοι ἔδωκε θεός, τούτων χρῄζοντι παράσχου.* ***90****κοινὸς πᾶς ὁ βίος μερόπων, ἄνισος δὲ τέτυκται.* ***91****(μήποτε ἄνδρα πένητα ἰδὼν σκώψῃς ἐπέεσσιν* ***92****μηδὲ κακῶς γε προσείπῃς μωμητόν τινα φῶτα.* ***93****τὸ ζῆν ἐν θανάτῳ δοκιμάζεται· εἴ τις ἔπραξεν* ***94****ἔκνομον ἢ δίκαιον, διακρίνεται εἰς κρίσιν ἐλθών.* ***95****μηδὲ φρένας βλάπτειν οἴνῳ μηδ᾽ ἄμετρα πίνειν.* ***96****αἷμα δὲ μὴ φαγέειν, εἰδωλοθύτων δ᾽ ἀπέχεσθαι.)* ***97****τὸ ξίφος ἀμφιβαλοῦ μὴ πρὸς φόνον, ἀλλ᾽ ἐπ᾽ ἄμυναν·* ***98****εἴθε δὲ μὴ χρήσῃ μήτ᾽ ἔκνομα μήτε δικαίως·* ***99****κἂν γὰρ ἀποκτείνῃς ἐχθρόν, σέο χεῖρα μιαίνεις.* ***100****ἀγροῦ γειτονέοντος ἀπόσχου, μηδ᾽ ἄρ᾽ ὑπερβῇς·* ***101****πᾶς ὅρος ἐστὶ δίκαιος, ὑπερβασίη δ᾽ ἀλεγεινή.* ***102****κτῆσις ὀνήσιμός ἐσθ᾽ ὁσίων, ἀδίκων δὲ πονηρά.* ***103****μηδέ τιν᾽ αὐξόμενον λωβήσῃ καρπὸν ἀρούρης.* ***104****ἔστωσαν δ᾽ ὁμότιμοι ἐπήλυδες ἐν πολιήταις·* ***105****πάντες γὰρ ξενίης πειρήσονται πολυμόχθου,* ***106****(ὡς ξένοι ἀλλήλων· ξεῖνος δέ τε οὔτις ἐν ὑμῖν* ***107****ἔσσετ᾽, ἐπεὶ πάντες βροτοὶ αἵματος ἐξ ἑνός ἐστε,)* ***108****χώρη δ᾽ οὔτι βέβαιον ἔχει τόπον ἀνθρώποισιν.* ***109****(μηδὲ θέλῃς πλουτεῖν μηδ᾽ εὔχεο· ἀλλὰ τόδ᾽ εὔχου* ***110****ζῆν ἀπὸ τῶν ὀλίγων μηδέν τε ἔχοντα ἄδικον.)* ***111****ἡ φιλοχρημοσύνη μήτηρ κακότητος ἁπάσης.* ***112****(μὴ πόθος εἰς χρυσὸν ἢ εἰς ἄργυρον· ἐν δ᾽ ἄρα καὶ τοῖς* ***113****ἔσσεται ἀμφήκης θυμοφθόρος ἔνθα σίδηρος.)* ***114****χρυσὸς ἀεὶ δόλος ἐστὶ καὶ ἄργυρος ἀνθρώποισιν.* ***115****χρυσὲ κακῶν ἀρχηγὲ βιοφθόρε πάντα χαλέπτων,* ***116****εἴθε σε μὴ θνητοῖσι γενέσθαι πῆμα ποθεινόν·* ***117****σοῦ γὰρ ἕκητι μάχαι τε λεηλασίαι τε φόνοι τε,* ***118****ἐχθρὰ δὲ τέκνα γονεῦσιν ἀδελφειοί τε συναίμοις.* ***119****(μηδὲ δόλους ῥάπτειν· μὴ πρὸς φίλον ἦτορ ὁπλίζειν.)* ***120****μηδ᾽ ἕτερον κεύθῃς κραδίῃ νόον ἄλλ᾽ ἀγορεύων·* ***121****μηδ᾽ ὡς πετροφυὴς πολύπους κατὰ χῶρον ἀμείβου.* ***122****πᾶσιν δ᾽ ἁπλόος ἴσθι, τά τ᾽ ἐκ ψυχῆς ἀγόρευε.* ***123****ὅστις ἑκὼν ἀδικεῖ, κακὸς ἀνήρ· ὃς δ᾽ ὑπ᾽ ἀνάγκης,* ***124****οὐκ ἐρέω τὸ τέλος· βουλὴ δ᾽ εὐθύνεθ᾽ ἑκάστου.* ***125****μὴ γαυροῦ σοφίῃ μήτ᾽ ἀλκῇ μήτ᾽ ἐνὶ πλούτῳ·* ***126****εἷς θεός ἐστι σοφὸς δυνατός θ᾽ ἅμα καὶ πολύολβος.* ***127****μηδὲ παροιχομένοισι κακοῖς τρύχου τεὸν ἦτορ·* ***128****οὐκέτι γὰρ δύναται τὸ τετυγμένον εἶναι ἄτυκτον.* ***129****μὴ προπετὴς ἐς χεῖρα· χαλίνου δ᾽ ἄγριον ὀργήν·* ***130****πολλάκι γὰρ πλήξας ἀέκων φόνον ἐξετέλεσσεν.* ***131****ἔστω κοινὰ πάθη, μηδὲν μέγα μηδ᾽ ὑπέροπλον.* ***132****οὐκ ἀγαθὸν πλεονάζον ἔφυ θνητοῖσιν ὄνειαρ.* ***133****ἡ πολλὴ δὲ τρυφὴ πρὸς ἀμέτρους ἕλκετ᾽ ἔρωτας.* ***134****ὑψαυχεῖ δ᾽ ὁ πολὺς πλοῦτος καὶ ἐς ὕβριν ἀέξει.* ***135****θυμὸς ὑπαρχόμενος μανίην ὀλοόφρονα τεύχει.* ***136****ὀργὴ δ᾽ ἐστὶν ὄρεξις, ὑπερβαίνουσα δὲ μῆνις.* ***137****ζῆλος τῶν ἀγαθῶν ἐσθλός, φαύλων δέ τε φαῦλος.* ***138****τόλμα κακῶν ὀλοή, ἀγαθῶν δέ τε κῦδος ὀπάζει.* ***139****σεμνὸς ἔρως ἀρετῆς, ὁ δὲ Κύπριδος αἶσχος ὀφέλλει.* ***140****\*ἡδὺς ἀγανόφρων\* κικλήσκεται ἐν πολιήταις.* ***141****ἐν μέτρῳ φαγέειν, πιέειν καὶ μυθολογεύειν·* ***142****πάντων μέτρον ἄριστον· ὑπερβασίη δ᾽ ἀλεγεινόν.* ***143****(μὴ φθονερός, μὴ ἄπιστος ἔσῃ, μὴ λοίδορος ἴσθι,* ***144****μηδὲ κακογνώμων, μὴ ψευδαπάτης ἀμέτρητος.)* ***145****σωφροσύνην ἀσκεῖν, αἰσχρῶν δ᾽ ἔργων ἀπέχεσθαι.* ***146****μὴ μιμοῦ κακότητα, δίκῃ δ᾽ ἀπόλειψον ἄμυναν·* ***147****πειθὼ μὲν γὰρ ὄνειαρ, ἔρις δ᾽ ἔριν ἀντιφυτεύει.* ***148****μὴ πίστευε τάχιστα, πρὶν ἀτρεκέως πέρας ὄψει.* ***149****οὗτος ἀγών, ταῦτ᾽ ἐστὶν ἀέθλια, ταῦτα βραβεῖα,* ***150****τοῦτο πύλη ζωῆς καὶ εἴσοδος ἀθανασίης,* ***151****ἣν θεὸς οὐράνιος δικαιοτάτοις ἀνθρώποις* ***152****ἔστησεν νίκης ἐπαέθλιον· οἳ δὲ λαβόντες* ***153****τὸ στέφος ἐνδόξως διελεύσονται διὰ ταύτης.* ***154****ἀλλ᾽ ὁπόταν τόδε σῆμα φανῇ κατὰ κόσμον ἅπαντα,* ***155****ἐκ γενετῆς παῖδες πολιοκρόταφοι γεγαῶτες,* ***156****θλίψεις δ᾽ ἀνθρώπων λιμοὶ λοιμοὶ πόλεμοί τε,* ***157****καιρῶν δ᾽ ἀλλαγίη, πενθήματα, δάκρυα πολλά,* ***158****αἶ, ὁπόσων παῖδες \*χώραις ἐνὶ θοινήσονται* ***159****οἴκτρ᾽ ὀλοφυρόμενοι γονέας\*, ἐν φάρεσι σάρκας* ***160****ἐνθέντες, θάψουσιν ἐπὶ χθονὶ μητέρι λαῶν* ***161****αἵμασι καὶ κονίῃσι πεφυρμένοι· ὦ μέγα δειλοί* ***162****ὑστατίης γενεῆς φῶτες κακοεργέες αἰνοί* ***163****νήπιοι οὐδὲ νοοῦντες, ὅθ᾽, ἡνίκα φῦλα γυναικῶν* ***164****μὴ τίκτωσιν, ἔφυ τὸ θέρος μερόπων ἀνθρώπων.* ***165****ἡ δὲ συναίρεσις ἐγγύς, ὅταν τινὲς ἀντὶ προφητῶν* ***166****ψευδαπάται πελάσωσιν ἐπὶ χθονὶ φημίζοντες.* ***167****καὶ Βελίαρ θ᾽ ἥξει καὶ σήματα πολλὰ ποιήσει* ***168****ἀνθρώποις. τότε δὴ ὁσίων ἀκαταστασί᾽ ἀνδρῶν* ***169****ἐκλεκτῶν πιστῶν τε, λεηλασίη τε γένηται* ***170****τούτων ἠδ᾽ Ἑβραίων. δεινὸς δ᾽ αὐτοῖς χόλος ἥξει,* ***171****ἡνίκα δὴ δεκάφυλος ἀπ᾽ ἀντολίης λαὸς ἥξει* ***172****ζητήσων λαόν, ὃν ἀπώλεσεν Ἀσσύριος κλών,* ***173****συμφύλων Ἑβραίων· ἔθνη δ᾽ ἐπὶ τοῖσιν ὀλοῦνται.* ***174****ὕστερον αὖ ἄρξουσιν ὑπερμενέων ἀνθρώπων* ***175****ἐκλεκτοὶ πιστοὶ Ἑβραῖοι καταδουλώσαντες* ***176****αὐτοὺς ὡς τὸ πάροιθεν, ἐπεὶ κράτος οὔποτε λείψει.* ***177****ὕψιστος πάντων πανεπίσκοπος αἰθέρι ναίων* ***178****ὕπνον ἐπ᾽ ἀνθρώποις σκεδάσει βλέφαρ᾽ ἀμφικαλύψας.* ***179****ὦ μάκαρες θεράποντες, ὅσους ἐλθὼν ἀγρυπνοῦντας* ***180****εὕροι ὁ δεσπόζων· τοὶ δ᾽ ἐγρήγορθαν ἅπαντες* ***181****πάντοτε προσδοκάοντες ἀκοιμήτοις βλεφάροισιν.* ***182****\*ἥξει γάρ τ᾽\* ἠοῦς ἢ δείλης ἢ μέσον ἦμαρ·* ***183****ἥξει δ᾽ ἀτρεκέως καὶ ἔσσεται ὡς ἀγορεύω,* ***184****ἔσσεται ἐσσομένοις, ὅτ᾽ ἀπ᾽ οὐρανοῦ ἀστερόεντος* ***185****ἄστρα τε πάντα μέσῳ ἐνὶ ἤματι πᾶσι φανεῖται* ***186****σὺν δυσὶ φωστῆρσιν κατεπειγομένοιο χρόνοιο.* ***187****καὶ τόθ᾽ ὁ Θεσβίτης ἀπ᾽ οὐρανοῦ ἅρμα τιταίνων* ***188****οὐράνιον, γαίῃ δ᾽ ἐπιβὰς τότε σήματα τρισσά* ***189****κόσμῳ ὅλῳ δείξει ἀπολλυμένου βιότοιο.* ***190****αἶ, ὁπόσαι κείνῳ ἐνὶ ἤματι φορτοφοροῦσαι* ***191****γαστέρι φωραθῶσιν, ὅσαι δέ τε νήπια τέκνα* ***192****γαλαδοτοῦσιν, ὅσαι δ᾽ ἐπὶ κύματι ναιετάουσιν·* ***193****αἶ, ὁπόσοι κείνην τὴν ἡμέραν ἀθρήσουσιν·* ***194****ἀχλὺς γὰρ ζοφερὴ σκεπάσει τὸν ἀπείρονα κόσμον* ***195****ἀντολίης δύσεως τε μεσημβρίης τε καὶ ἄρκτου.* ***196****καὶ τότε δὴ ποταμός τε μέγας πυρὸς αἰθομένοιο* ***197****ῥεύσει ἀπ᾽ οὐρανόθεν καὶ πάντα τόπον δαπανήσει,* ***198****γαῖάν τ᾽ ὠκεανόν τε μέγαν γλαυκήν τε θάλασσαν* ***199****λίμνας καὶ ποταμοὺς πηγὰς καὶ ἀμείλιχον Ἅιδην* ***200****καὶ πόλον οὐράνιον. ἀτὰρ οὐράνιοι φωστῆρες* ***201****εἰς ἓν συρρήξουσι καὶ εἰς μορφὴν πανέρημον.* ***202****ἄστρα γὰρ οὐρανόθεν τε θαλάσσῃ πάντα πεσεῖται·* ***203****ψυχαὶ δ᾽ ἀνθρώπων πᾶσαι βρύξουσιν ὀδοῦσιν* ***204****καιόμεναι ποταμῷ καὶ θείῳ καὶ πυρὸς ὁρμῇ* ***205****ἐν δαπέδῳ μαλερῷ, τέφρα δέ τε πάντα καλύψει.* ***206****καὶ τότε χηρεύσει στοιχεῖα πρόπαντα τὰ κόσμου* ***207****ἀὴρ γαῖα θάλασσα φάος πόλος ἤματα νύκτες·* ***208****κοὐκέτι πωτήσονται ἐν ἠέρι ἄπλετοι ὄρνεις,* ***209****οὐ ζῷα νηκτὰ θάλασσαν ὅλως ἔτι νηχήσονται,* ***210****οὐ ναῦς ἔμφορτος ἐπὶ κύμασι ποντοπορήσει,* ***211****οὐ βόες ἰθυντῆρες ἀροτρεύσουσιν ἄρουραν,* ***212****οὐκ ἦχος δένδρων ἀνέμων ὕπο· ἀλλ᾽ ἅμα πάντα* ***213****εἰς ἓν χωνεύσει καὶ εἰς καθαρὸν διαλέξει.* ***214****ἡνίκα δ᾽ ἀθανάτου θεοῦ ἄφθιτοι ἀγγελτῆρες* ***215****Βαρακιὴλ Ῥαμιὴλ Οὐριὴλ Σαμιὴλ Ἀζαήλ τε,* ***216****αὐτοὶ ἐπιστάμενοι ὅσα τις κακὰ πρόσθεν ἔρεξεν,* ***217****ἀνθρώπων ψυχὰς [τε] ἀπὸ ζόφου ἠερόεντος* ***218****εἰς κρίσιν ἄξουσιν πάσας ἐπὶ βῆμα θεοῖο* ***219****ἀθανάτου μεγάλου· εἷς γὰρ μόνος ἄφθιτός ἐστιν,* ***220****αὐτὸς ὁ παντοκράτωρ, θνητῶν ὃ δικασπόλος ἔσται·* ***221****καὶ τότε νερτερίοις ψυχὰς καὶ πνεῦμα καὶ αὐδήν* ***222****δώσει ἐπουράνιος, καί τ᾽ ὀστέα ἁρμοσθέντα* ***223****ἁρμοῖς παντοίοις, σάρκες καὶ νεῦρα . - -.* ***224****καὶ φλέβες ἠδέ τε δέρμα περὶ χροῒ καὶ πρὶν ἔθειραι* ***225****ἀμβροσίως πηχθέντα, καὶ ἔμπνοα κινηθέντα* ***226****σώματ᾽ ἐπιχθονίων ἑνὶ ἤματ᾽ ἀναστήσονται.* ***227****καὶ τότ᾽ ἀμειλίκτοιο καὶ ἀρρήκτου \*ἀδάμαντος* ***228****κλεῖθρα πέλωρα πυλῶν τε ἀχαλκεύτου Ἀίδαο\** ***229****ῥηξάμενος Οὐριὴλ μέγας ἄγγελος εὐθὺ βαλεῖται,* ***230****καὶ πάσας μορφὰς πολυπενθέας εἰς κρίσιν ἄξει* ***231****εἰδώλων τὰ μάλιστα παλαιγενέων Τιτήνων* ***232****ἠδέ τε Γιγάντων, καὶ ὅσας εἷλεν κατακλυσμός,* ***233****καί θ᾽ ἃς ἐν πελάγεσσιν ἀπώλεσε κῦμα θαλάσσης* ***234****ἠδ᾽ ὁπόσας θῆρες καὶ ἑρπετὰ καὶ πετεηνά* ***235****θοινήσαντο, ὅλας ταύτας ἐπὶ βῆμα καλέσσει·* ***236****καὶ πάλιν, ἃς ἔφθειρεν ἐνὶ φλογὶ σαρκοφάγον πῦρ,* ***237****καὶ ταύτας ἐπὶ βῆμα θεοῦ στήσειεν ἀγείρας.* ***238****ἡνίκα δ᾽ ἀνστήσῃ νέκυας μοῖραν καταλύσας* ***239****καὶ καθίσῃ Σαβαὼθ Ἀδωναῖος ὑψικέραυνος* ***240****ἐς θρόνον οὐράνιον [τε] μέγαν δέ τε κίονα πήξῃ,* ***241****ἥξει δ᾽ ἐν νεφέλῃ πρὸς ἄφθιτον ἄφθιτος αὐτός* ***242****ἐν δόξῃ Χριστὸς σὺν ἀμύμοσιν ἀγγελτῆρσιν* ***243****καὶ καθίσει Μεγάλῳ ἐπὶ δεξιά, βήματι κρίνων* ***244****εὐσεβέων βίοτον καὶ δυσσεβέων τρόπον ἀνδρῶν.* ***245****ἥξει καὶ Μωσῆς ὁ μέγας φίλος Ὑψίστοιο* ***246****σάρκας δυσάμενος· Ἀβραὰμ δ᾽ αὐτὸς μέγας ἥξει,* ***247****Ἰσαὰκ ἠδ᾽ Ἰακώβ, Ἰησοῦς Δανιήλ τ᾽ Ἠλίας,* ***248****Ἀμβακοὺμ καὶ Ἰωνᾶς καὶ οὓς ἔκταν Ἑβραῖοι.* ***249****τοὺς δὲ μετ᾽ Ἠρεμίαν ἐπὶ βήματι πάντας ὀλέσσει* ***250****κρινομένους Ἑβραίους, ἵνα ἄξια ἔργα λάβωσιν* ***251****καὶ τίσωσ᾽, ὅσα περ βιότῳ θνητῷ τις ἔπραξεν.* ***252****καὶ τότε δὴ πάντες διὰ αἰθομένου ποταμοῖο* ***253****καὶ φλογὸς ἀσβέστου διελεύσονθ᾽· οἵ τε δίκαιοι* ***254****πάντες σωθήσοντ᾽· ἀσεβεῖς δ᾽ ἐπὶ τοῖσιν ὀλοῦνται* ***255****εἰς αἰῶνας ὅλους, ὁπόσοι κακὰ πρόσθεν ἔρεξαν,* ***256****ἠδὲ φόνους ἐποίησαν, ὅσοι δὲ συνίστορές εἰσιν,* ***257****ψεῦσται καὶ κλέπται δόλιοί τ᾽ οἰκοφθόροι αἰνοί* ***258****δειπνολόχοι καὶ κλεψίγαμοι δύσφημα χέοντες* ***259****δεινοί θ᾽ ὑβρισταί τ᾽ ἄνομοί τ᾽ εἰδωλολάτραι τε·* ***260****ἠδ᾽ ὁπόσοι μέγαν ἀθάνατον θεὸν ἐγκατέλειψαν* ***261****βλάσφημοι δ᾽ ἐγένοντο καὶ εὐσεβέων κεραϊσταί* ***262****πιστολέται καὶ τῶν δικαίων φθισήνορες ἀνδρῶν·* ***263****ἠδ᾽ ὁπόσοι δολίοις καὶ ἀναιδέσιν ἀμφιπροσώποις* ***264****πρεσβύτεροι γεραροί τε διήκονες εἰσορόωσιν …* ***265****αἰδόμενοι \*κρίνουσ᾽ ἀδίκως ἑτέροισι ποιοῦντες\** ***266****ψευδαπάταις φήμῃσι πεπεισμένοι . . . . . .* ***267****παρδαλίων τε λύκων ὀλοώτεροι ἠδὲ [κάκιστοι·]* ***268****ἠδ᾽ ὁπόσοι μεγάλως ὑπερήφανοι ἠδὲ τοκισταί,* ***269****οἳ τόκον ἔκ γε τόκων συναθροίζοντες κατὰ οἴκους* ***270****ὀρφανικοὺς χήρας τε καταβλάπτουσιν [ἕκαστα·]* ***271****ἠδ᾽ ὁπόσοι χήρῃσι καὶ ὀρφανικοῖσι διδοῦσιν* ***272****ἐξ ἀδίκων ἔργων, ὁπόσοι δ᾽ ἰδίων ἀπὸ μόχθων* ***273****δόντες ὀνειδίζουσιν· ὅσοι δὲ γονεῖς ἐνὶ γήρᾳ* ***274****κάλλιπον οὐ τίσαντες ὅλως, οὐ θρέπτρα γονεῦσιν* ***275****ἀντιπαρασχόντες, αὐτὰρ δ᾽ ὅσοι ἠπείθησαν* ***276****ἠδὲ καὶ ἀντεῖπαν λόγον ἄγριον εἰς γενετῆρας·* ***277****ἠδ᾽ ὁπόσοι πίστεις [τε] ἀπηρνήσαντο λαβόντες·* ***278****καὶ θεράποντες ὅσοι κατὰ δεσποτέων ἐγένοντο,* ***279****καὶ πάλιν οἳ τὴν σάρκα ἀσελγείῃ ἐμίηναν,* ***280****ἠδ᾽ ὁπόσοι ζώνην τὴν παρθενικὴν ἀπέλυσαν* ***281****λάθρη μισγόμενοι, ὅσσαι δ᾽ ἐνὶ γαστέρι φόρτους* ***282****ἐκτρώσκουσιν, ὅσοι τε τόκους ῥίπτουσιν ἀθέσμως·* ***283****φαρμακοὺς ἢ φαρμακίδας σὺν τοῖσι καὶ αὐτούς* ***284****ὀργὴ ἐπουρανίοιο καὶ ἀφθάρτοιο θεοῖο* ***285****κίονι προσπελάσειεν, ὅπου περὶ κύκλον ἅπαντα* ***286****ἀκάματος ποταμὸς πύρινος ῥεῖ, τοὺς δ᾽ ἅμα πάντας* ***287****ἄγγελοι ἀθανάτοιο θεοῖό τε αἰὲν ἐόντος* ***288****ἐν φλογίναις μάστιξι καὶ ἐν πυρίναις ἁλύσεσσιν* ***289****δεσμοῖς ἀρρήκτοις τε περισφίγξαντες ὕπερθεν* ***290****δεινοτάτως κολάσουσιν· ἔπειτα δὲ νυκτὸς ἀμολγῷ* ***291****ἐν γέννῃ θηρσὶν ὑπὸ ταρταρίοισι βαλοῦνται* ***292****πολλοῖς δειμαλέοισιν, ὅπου σκότος ἐστὶν ἄμετρον.* ***293****ἀλλ᾽ ὁπόταν πολλὰς κολάσεις ἐνιποιήσωνται* ***294****πᾶσιν, ὅσων κακὸν ἦτορ ἔην, ἀτὰρ ὕστερον αὖτε* ***295****ἐκ ποταμοῦ μεγάλου πύρινος τροχὸς ἀμφικατέρξει* ***296****αὐτούς, ὅττ᾽ ἄρα τοῖσιν ἀτάσθαλα ἔργα μέμηλεν.* ***297****καὶ τότε θρηνήσουσιν ἐπ᾽ ἄλλυδις ἄλλος ἄπωθεν* ***298****οἰκτροτάτῃ μοίρῃ πατέρες καὶ νήπια τέκνα,* ***299****μητέρες ἠδέ τε τέκν᾽ ὑπομάζια δακρυόεντα.* ***300****οὐδέ σφιν δακρύων κόρος ἔσσεται οὐδὲ μὲν αὐδή* ***301****οἴκτρ᾽ ὀλοφυρομένων ἐσακούσεται ἄλλυδις ἄλλου,* ***302****ἀλλὰ μακρὰν ζοφόενθ᾽ ὑπὸ Τάρταρον εὐρώεντα* ***303****τειρόμενοι βώσονται· ἐπ᾽ οὐχ ὁσίοισι δὲ χώροις* ***304****τίσουσιν τρὶς τόσσον ὅσον κακὸν ἤλιτον ἔργον* ***305****δαιόμενοι πυρὶ πολλῷ· ἐπιβρύξουσι δ᾽ ὀδοῦσιν* ***306****πάντες τηκόμενοι δίψῃ μαλερῇ τε βίῃ τε,* ***307****καὶ καλέσουσι καλὸν τὸ θανεῖν καὶ φεύξετ᾽ ἀπ᾽ αὐτῶν.* ***308****οὐκέτι γὰρ θάνατος τούτους, οὐ νὺξ ἀναπαύσει.* ***309****πολλὰ δ᾽ ἐρωτήσουσι μάτην θεὸν ὑψιμέδοντα,* ***310****καὶ τότ᾽ ἀποστρέψει φανερῶς τὸ πρόσωπον ἀπ᾽ αὐτῶν.* ***311****ἑπτὰ γὰρ αἰώνων μετανοίας ἤματ᾽ ἔδωκεν* ***312****ἀνδράσι πλαζομένοις διὰ χειρὸς παρθένου ἁγνῆς.* ***313****τοὺς δ᾽ ἄλλους, ὁπόσοις τε δίκη καλά τ᾽ ἔργα μέμηλεν* ***314****ἠδὲ καὶ εὐσεβίη τε δικαιότατοί τε λογισμοί,* ***315****ἄγγελοι αἰρόμενοι δι᾽ αἰθομένου ποταμοῖο* ***316****εἰς φῶς ἄξουσιν καὶ εἰς ζωὴν ἀμέριμνον,* ***317****ἔνθα πέλει τρίβος ἀθάνατος μεγάλοιο θεοῖο* ***318****καὶ τρισσαὶ πηγαὶ οἴνου μέλιτός τε γάλακτος·* ***319****γαῖα δ᾽ ἴση πάντων οὐ τείχεσιν οὐ περιφραγμοῖς* ***320****διαμεριζομένη καρποὺς τότε πλείονας οἴσει* ***321****αὐτομάτη, κοινοί τε βίοι καὶ πλοῦτος ἄμοιρος.* ***322****οὐ γὰρ πτωχὸς ἐκεῖ, οὐ πλούσιος, οὐδὲ τύραννος,* ***323****οὐ δοῦλος, οὐδ᾽ αὖ μέγας, οὐ μικρός τις ἔτ᾽ ἔσται,* ***324****οὐ βασιλεῖς, οὐχ ἡγεμόνες· κοινῇ δ᾽ ἅμα πάντες.* ***325****κοὐκέτ᾽ ἐρεῖ τις ὅλως "νὺξ ἤλυθεν", οὐδὲ μὲν "αὔριον",* ***326****οὐκ "ἐχθὲς γέγονεν", οὐκ ἤματα πολλὰ μεριμνᾷ,* ***327****οὐκ ἔαρ, οὐχὶ θέρος, οὐ χειμῶν᾽, οὐ μετόπωρον,* ***328****οὐ γάμον, οὐ θάνατον, οὐ πράσεις, οὐδ᾽ ἀγορασμούς,* ***329****οὐ δύσιν ἀντολίην· ποιήσει γὰρ μακρὸν ἦμαρ·* ***330****τοῖς καὶ ὁ παντοκράτωρ θεὸς ἄφθιτος ἄλλο παρέξει.* ***331****εὐσεβέσιν, ὁπόταν θεὸν ἄφθιτον αἰτήσωνται,* ***332****ἐκ μαλεροῖο πυρὸς καὶ ἀθανάτων ἀπὸ βρυγμῶν* ***333****ἀνθρώπους σῶσαι δώσει· καὶ τοῦτο ποιήσει·* ***334****λεξάμενος γὰρ ἐσαῦθις ἀπὸ φλογὸς ἀκαμάτοιο* ***335****ἄλλοσ᾽ ἀποστήσας πέμψει διὰ λαὸν ἑαυτοῦ* ***336****εἰς ζωὴν ἑτέραν καὶ αἰώνιον ἀθανάτοισιν* ***337****Ἠλυσίῳ πεδίῳ, ὅθι οἱ πέλε κύματα μακρά* ***338****λίμνης ἀενάου Ἀχερουσιάδος βαθυκόλπου.* ***339****αἰαῖ ἐγὼ δειλή, τί γενήσομαι ἤματι τῷδε,* ***340****ἀνθ᾽ ὧν ἡ δύσφρων γε πονησαμένη περὶ πάντων* ***341****ἤλιτον οὔτε γάμῳ μεμελημένη οὔτε λογισμοῖς·* ***342****ἀλλὰ καὶ ἐν μελάθροισιν ἐμοῖς πολυπάμμονος ἀνδρός* ***343****δευομένους ἀπέκλεισα· τὰ δ᾽ ἔκνομα πρόσθεν ἔρεξα* ***344****εἰδυῖα. σὺ δέ, σῶτερ, ἐμῶν ἀπὸ μαστικτήρων* ***345****ῥῦσαι δή με κυνῶπιν, ἀναιδέα περ ῥέξασαν.* ***346****ἥδε δ᾽ ἐγὼ λίτομαί σε βαιὸν παῦσαί μεν ἀοιδῆς,* ***347****ἅγιε μαννοδότα, βασιλεῦ μεγάλης βασιλείης.*

***Χρησμοι Σιβυλλιακοι– Βιβλίο Γʹ***

***0****Ἐκ τοῦ δευτέρου λόγου περὶ θεοῦ* ***1****\*Ὑψιβρεμέτα, μάκαρ, οὐράνιε, ὃς ἔχεις τὰ Χερουβίμ \** ***2****ἱδρυμένος, λίτομαι, παναληθέα φημίξασαν* ***3****παῦσον βαιόν με· κέκμηκε γὰρ ἔνδοθεν ἦτορ.* ***4****ἀλλὰ τί μοι κραδίη πάλι πάλλεται ἠδέ γε θυμός* ***5****τυπτόμενος μάστιγι βιάζεται ἔνδοθεν αὐδήν* ***6****ἀγγέλλειν πᾶσιν· αὐτὰρ πάλι πάντ᾽ ἀγορεύσω,* ***7****ὅσσα θεὸς κέλεταί μ᾽ ἀγορευέμεν ἀνθρώποισιν.* ***8****ἄνθρωποι θεόπλαστον ἔχοντες ἐν εἰκόνι μορφήν* ***9****τίπτε μάτην πλάζεσθε καὶ οὐκ εὐθεῖαν ἀταρπόν* ***10****βαίνετε, ἀθανάτου κτίστου μεμνημένοι αἰεί;* ***11****εἷς θεός ἐστι μόναρχος ἀθέσφατος αἰθέρι ναίων* ***12****αὐτοφυὴς ἀόρατος ὁρώμενος αὐτὸς ἅπαντα·* ***13****ὃν χεὶρ οὐκ ἐποίησε λιθοξόος οὐδ᾽ ἀπὸ χρυσοῦ* ***14****τέχνῃσ᾽ ἀνθρώπου φαίνει τύπος οὐδ᾽ ἐλέφαντος·* ***15****ἀλλ᾽ αὐτὸς ἀνέδειξεν αἰώνιος αὐτὸς ἑαυτόν* ***16****ὄντα τε καὶ πρὶν ἐόντα, ἀτὰρ πάλι καὶ μετέπειτα.* ***17****τίς γὰρ θνητὸς ἐὼν κατιδεῖν δύναται θεὸν ὄσσοις;* ***18****ἢ τίς χωρήσει κἂν τοὔνομα μοῦνον ἀκοῦσαι* ***19****οὐρανίου μεγάλοιο θεοῦ κόσμον κρατέοντος;* ***20****ὃς λόγῳ ἔκτισε πάντα καὶ οὐρανὸν ἠδὲ θάλασσαν* ***21****ἠέλιόν τ᾽ ἀκάμαντα σελήνην τε πλήθουσαν* ***22****ἄστρα τε λαμπετόωντα, κραταιὰν μητέρα Τηθύν,* ***23****πηγὰς καὶ ποταμούς, πῦρ ἄφθιτον, ἤματα, νύκτας,* ***24****αὐτὸς δὴ θεός ἐσθ᾽ ὁ πλάσας τετραγράμματον Ἀδάμ* ***25****τὸν πρῶτον πλασθέντα καὶ οὔνομα πληρώσαντα* ***26****ἀντολίην τε δύσιν τε μεσημβρίην τε καὶ ἄρκτον·* ***27****αὐτὸς δ᾽ ἐστήριξε τύπον μορφῆς μερόπων τε* ***28****καὶ θῆρας ποίησε καὶ ἑρπετὰ καὶ πετεηνά.* ***29****οὐ σέβετ᾽, οὐδὲ φοβεῖσθε θεόν, ματαίως δὲ πλανᾶσθε* ***30****προσκυνέοντες ὄφεις τε καὶ αἰλούροισι θύοντες* ***31****εἰδώλοις τ᾽ ἀλάλοις λιθίνοις θ᾽ ἱδρύμασι φωτῶν·* ***32****καὶ ναοῖς ἀθέοισι καθεζόμενοι πρὸ θυράων* ***33****\*τηρεῖτε\* τὸν ἐόντα θεόν, ὃς πάντα φυλάσσει,* ***34****τερπόμενοι κακότητι λίθων κρίσιν ἐκλαθέοντες* ***35****ἀθανάτου σωτῆρος, ὃς οὐρανὸν ἔκτισε καὶ γῆν.* ***36****αἶ γένος αἱμοχαρὲς δόλιον κακὸν ἀσεβέων τε* ***37****ψευδῶν διγλώσσων ἀνθρώπων καὶ κακοηθῶν* ***38****λεκτροκλόπων εἰδωλολατρῶν δόλια φρονεόντων,* ***39****οἷς κακὸν ἐν στέρνοισιν, ἔνι μεμανημένος οἶστρος,* ***40****αὐτοῖς ἁρπάζοντες, ἀναιδέα θυμὸν ἔχοντες·* ***41****οὐδεὶς γὰρ πλουτῶν καὶ ἔχων ἄλλῳ μεταδώσει,* ***42****ἀλλ᾽ ἔσεται κακίη δεινὴ πάντεσσι βροτοῖσιν,* ***43****πίστιν δ᾽ οὐ σχήσουσιν ὅλως, χῆραί τε γυναῖκες* ***44****στέρξουσιν κρυφίως ἄλλους πολλαὶ διὰ κέρδος,* ***45****οὐ σπάρτην κατέχουσι βίου ἀνδρῶν λελαχοῦσαι.* ***46****αὐτὰρ ἐπεὶ Ῥώμη καὶ Αἰγύπτου βασιλεύσει* ***47****εἰσέτι δηθύνουσα, \*τότε δὴ\* βασιλεία μεγίστη* ***48****ἀθανάτου βασιλῆος ἐπ᾽ ἀνθρώποισι φανεῖται.* ***49****ἥξει δ᾽ ἁγνὸς ἄναξ πάσης γῆς σκῆπτρα κρατήσων* ***50****εἰς αἰῶνας ἅπαντας ἐπειγομένοιο χρόνοιο.* ***51****καὶ τότε Λατίνων ἀπαραίτητος χόλος ἀνδρῶν·* ***52****τρεῖς Ῥώμην οἰκτρῇ μοίρῃ καταδηλήσονται.* ***53****πάντες δ᾽ ἄνθρωποι μελάθροις ἰδίοισιν ὀλοῦνται,* ***54****ὁππόταν οὐρανόθεν πύρινος ῥεύσῃ καταράκτης.* ***55****οἴμοι, δειλαίη, πότ᾽ ἐλεύσεται ἦμαρ ἐκεῖνο* ***56****καὶ κρίσις ἀθανάτοιο θεοῦ μεγάλου βασιλῆος;* ***57****ἄρτι δ᾽ ἔτι κτίζεσθε, πόλεις, κοσμεῖσθέ τε πᾶσαι* ***58****ναοῖς καὶ σταδίοις ἀγοραῖς χρυσοῖς ξοάνοις τε* ***59****ἀργυρέοις λιθίνοις τε, ἵν᾽ ἔλθητ᾽ εἰς πικρὸν ἦμαρ.* ***60****ἥξει γάρ, ὁπόταν θείου διαβήσεται ὀδμή* ***61****πᾶσιν ἐν ἀνθρώποισιν. ἀτὰρ τὰ ἕκαστ᾽ ἀγορεύσω,* ***62****ὅσσαις ἐν πόλεσιν μέροπες κακότητα φέρουσιν. ⁂* ***63****ἐκ δὲ Σεβαστηνῶν ἥξει Βελίαρ μετόπισθεν* ***64****καὶ στήσει ὀρέων ὕψος, στήσει δὲ θάλασσαν,* ***65****ἠέλιον πυρόεντα μέγαν λαμπράν τε σελήνην* ***66****καὶ νέκυας στήσει καὶ σήματα πολλὰ ποιήσει* ***67****ἀνθρώποις· ἀλλ᾽ οὐχὶ τελεσφόρα ἔσσετ᾽ ἐν αὐτῷ,* ***68****ἀλλὰ πλανᾷ καὶ δὴ μέροπας, πολλούς τε πλανήσει* ***69****πιστούς τ᾽ ἐκλεκτούς θ᾽ Ἑβραίους ἀνόμους τε καὶ ἄλλους* ***70****ἀνέρας, οἵτινες \*οὔπω θεοῦ λόγον\* εἰσήκουσαν.* ***71****ἀλλ᾽ ὁπόταν μεγάλοιο θεοῦ πελάσωσιν ἀπειλαί,* ***72****καὶ δύναμις φλογέουσα δι᾽ οἴδματος εἰς γαῖαν ἥξῃ,* ***73****καὶ Βελίαρ φλέξῃ καὶ ὑπερφιάλους ἀνθρώπους* ***74****πάντας, ὅσοι τούτῳ πίστιν ἐνιποιήσαντο·* ***75****καὶ τότε δὴ κόσμος ὑπὸ ταῖς παλάμῃσι γυναικός* ***76****ἔσσεται ἀρχόμενος καὶ πειθόμενος περὶ παντός.* ***77****ἔνθ᾽ ὁπόταν κόσμου παντὸς χήρη βασιλεύσῃ* ***78****καὶ ῥίψῃ χρυσόν τε καὶ ἄργυρον εἰς ἅλα δῖαν,* ***79****\*καὶ χαλκόν τε\* σίδηρον ἐφημερίων ἀνθρώπων* ***80****εἰς πόντον ῥίψῃ, τότε δὴ στοιχεῖα πρόπαντα* ***81****χηρεύσει κόσμου, ὁπόταν θεὸς αἰθέρι ναίων* ***82****οὐρανὸν εἱλίξῃ, καθ᾽ ἅπερ βιβλίον εἰλεῖται·* ***83****καὶ πέσεται πολύμορφος ὅλος πόλος ἐν χθονὶ δίῃ* ***84****καὶ πελάγει· ῥεύσει δὲ πυρὸς μαλεροῦ καταράκτης* ***85****ἀκάματος, φλέξει δὲ γαῖαν, φλέξει δὲ θάλασσαν,* ***86****καὶ πόλον οὐράνιον καὶ ἤματα καὶ κτίσιν αὐτήν* ***87****εἰς ἓν χωνεύσει καὶ εἰς καθαρὸν διαλέξει.* ***88****κοὐκέτι φωστήρων σφαιρώματα καγχαλόωντα,* ***89****οὐ νύξ, οὐκ ἠώς, οὐκ ἤματα πολλὰ μεριμνᾷς,* ***90****οὐκ ἔαρ, οὐχὶ θέρος, οὐ χειμῶν᾽, οὐ μετόπωρον.* ***91****καὶ τότε δὴ μεγάλοιο θεοῦ κρίσις εἰς μέσον ἥξει* ***92****αἰῶνος μεγάλοιο, ὅταν τάδε πάντα γένηται. ⁂* ***93****ὢ ὢ δὴ πλωτῶν ὑδάτων καὶ χέρσου ἁπάσης·* ***94****ἠελίου ἀνιόντος, ὃς οὐ δὴ καὶ πάλι δύνει,* ***95****πάνθ᾽ ὑπακούσονται κόσμον πάλιν εἰσανιόντι·* ***96****τοὔνεκ᾽ ἄρ᾽ αὐτὸς πρῶτος ἐπέγνω καὶ κράτος αὐτοῦ. ⁂* ***97****ἀλλ᾽ ὁπόταν μεγάλοιο θεοῦ τελέωνται ἀπειλαί,* ***98****ἅς ποτ᾽ ἐπηπείλησε βροτοῖς, ὅτε πύργον ἔτευξαν* ***99****χώρῃ ἐν Ἀσσυρίῃ· ὁμόφωνοι δ᾽ ἦσαν ἅπαντες* ***100****καὶ βούλοντ᾽ ἀναβῆν᾽ εἰς οὐρανὸν ἀστερόεντα·* ***101****αὐτίκα δ᾽ ἀθάνατος μεγάλην ἐπέθηκεν ἀνάγκην* ***102****πνεύμασιν· αὐτὰρ ἔπειτ᾽ ἄνεμοι μέγαν ὑψόθι πύργον* ***103****ῥίψαν καὶ θνητοῖσιν ἐπ᾽ ἀλλήλους ἔριν ὦρσαν·* ***104****τοὔνεκά τοι Βαβυλῶνα βροτοὶ πόλει οὔνομ᾽ ἔθεντο.* ***105****αὐτὰρ ἐπεὶ πύργος τ᾽ ἔπεσεν γλῶσσαί τ᾽ ἀνθρώπων* ***106****παντοδαπαῖς φωναῖσι διέστρεφον, αὐτὰρ ἅπασα* ***107****γαῖα βροτῶν πληροῦτο μεριζομένων βασιλειῶν,* ***108****καὶ τότε δὴ δεκάτη γενεὴ μερόπων ἀνθρώπων,* ***109****ἐξ οὗ περ κατακλυσμὸς ἐπὶ προτέρους γένετ᾽ ἄνδρας.* ***110****καὶ βασίλευσε Κρόνος καὶ Τιτὰν Ἰαπετός τε,* ***111****Γαίης τέκνα φέριστα καὶ Οὐρανοῦ, οὓς ἐκάλεσσαν* ***112****ἄνθρωποι γαῖάν τε καὶ οὐρανόν, οὔνομα θέντες,* ***113****οὕνεκά τοι πρώτιστοι ἔσαν μερόπων ἀνθρώπων.* ***114****τρισσαὶ δὴ μερίδες γαίης κατὰ κλῆρον ἑκάστου,* ***115****καὶ βασίλευσεν ἕκαστος ἔχων μέρος οὐδ᾽ ἐμάχοντο·* ***116****ὅρκοι γάρ τ᾽ ἐγένοντο πατρὸς μερίδες τε δίκαιαι.* ***117****τηνίκα δὴ πατρὸς τέλεος χρόνος ἵκετο γήρως* ***118****καί ῥ᾽ ἔθανεν· καὶ παῖδες ὑπερβασίην ὅρκοισιν* ***119****δεινὴν ποιήσαντες ἐπ᾽ ἀλλήλους ἔριν ὦρσαν,* ***120****ὃς πάντεσσι βροτοῖσιν ἔχων βασιληίδα τιμήν* ***121****ἄρξει· καὶ μαχέσαντο Κρόνος Τιτάν τε πρὸς αὐτούς.* ***122****τοὺς δὲ Ῥέη καὶ Γαῖα φιλοστέφανός τ᾽ Ἀφροδίτη* ***123****Δημήτηρ Ἑστίη τε ἐυπλόκαμός τε Διώνη* ***124****ἤγαγον ἐς φιλίην συναγείρασαι βασιλῆας* ***125****πάντας ἀδελφειούς τε συναίμους ἠδὲ καὶ ἄλλους* ***126****ἀνθρώπους, οἵ τ᾽ ἦσαν ἀφ᾽ αἵματος ἠδὲ τοκήων·* ***127****καὶ κρῖναν βασιλῆα Κρόνον πάντων βασιλεύειν,* ***128****οὕνεκά τοι πρέσβιστος ἔην καὶ εἶδος ἄριστος.* ***129****ὅρκους δ᾽ αὖτε Κρόνῳ μεγάλους Τιτὰν ἐπέθηκεν,* ***130****μὴ θρέψ᾽ ἀρσενικῶν παίδων γένος, ὡς βασιλεύσῃ* ***131****αὐτός, ὅταν γῆράς τε Κρόνῳ καὶ μοῖρα πέληται.* ***132****ὁππότε κεν δὲ Ῥέη τίκτῃ, παρὰ τήνδ᾽ ἐκάθηντο* ***133****Τιτῆνες καὶ τέκνα διέσπων ἄρσενα πάντα,* ***134****θήλεα δὲ ζώοντ᾽ εἴων παρὰ μητρὶ τρέφεσθαι.* ***135****ἀλλ᾽ ὅτε τὴν τριτάτην γενεὴν τέκε πότνια Ῥείη,* ***136****τίχθ᾽ Ἥρην πρώτην· καὶ ἐπεὶ ἴδον ὀφθαλμοῖσιν* ***137****θῆλυ γένος, ᾤχοντο πρὸς αὐτοὺς ἄγριοι ἄνδρες* ***138****Τιτῆνες. καὶ ἔπειτα Ῥέη τέκεν ἄρσενα παῖδα,* ***139****τὸν ταχέως διέπεμψε λάθρη ἰδίῃ τε τρέφεσθαι* ***140****ἐς Φρυγίην τρεῖς ἄνδρας ἐνόρκους Κρῆτας ἑλοῦσα·* ***141****τοὔνεκά τοι Δί᾽ ἐπωνομάσανθ᾽, ὁτιὴ διεπέμφθη.* ***142****ὣς δ᾽ αὔτως διέπεμψε Ποσειδάωνα λαθραίως.* ***143****τὸ τρίτον αὖ Πλούτωνα Ῥέη τέκε δῖα γυναικῶν* ***144****Δωδώνην παριοῦσα, ὅθεν ῥέεν ὑγρὰ κέλευθα* ***145****Εὐρώπου ποταμοῖο καὶ εἰς ἅλα μύρατο ὕδωρ* ***146****ἄμμιγα Πηνειῷ, καί μιν στύγιον καλέουσιν.* ***147****ἡνίκα δ᾽ ἤκουσαν Τιτῆνες παῖδας ἐόντας* ***148****λάθριον, οὓς ἔσπειρε Κρόνος Ῥείη τε σύνευνος,* ***149****ἑξήκοντα δέ τοι παῖδας συναγείρατο Τιτάν* ***150****καί ῥ᾽ εἶχ᾽ ἐν δεσμοῖσι Κρόνον Ῥείην τε σύνευνον,* ***151****κρύψεν δ᾽ ἐν γαίῃ καὶ ἐν \*ζωσμοῖς\* ἐφύλασσεν.* ***152****καὶ τότε \*δή μιν\* ἄκουσαν υἱοὶ κρατεροῖο Κρόνοιο* ***153****καί οἱ ἐπήγειραν πόλεμον μέγαν ἠδὲ κυδοιμόν.* ***154****αὕτη δ᾽ ἔστ᾽ ἀρχὴ πολέμου πάντεσσι βροτοῖσιν.* ***155****[πρώτη γάρ τε βροτοῖς αὕτη πολέμοιο καταρχή].* ***156****καὶ τότε Τιτάνεσσι θεὸς κακὸν ἐγγυάλιξεν.* ***157****καὶ πᾶσαι γενεαὶ Τιτάνων ἠδὲ Κρόνοιο* ***158****κάτθανον. αὐτὰρ ἔπειτα χρόνου περιτελλομένοιο* ***159****Αἰγύπτου βασίλειον ἐγείρατο, εἶτα τὸ Περσῶν* ***160****Μήδων Αἰθιόπων τε καὶ Ἀσσυρίης Βαβυλῶνος,* ***161****εἶτα Μακηδονίων, πάλιν Αἰγύπτου, τότε Ῥώμης.* ***162****καὶ τότε μοι μεγάλοιο θεοῦ φάτις ἐν στήθεσσιν* ***163****ἵστατο καί μ᾽ ἐκέλευσε προφητεῦσαι κατὰ πᾶσαν* ***164****γαῖαν καὶ βασιλεῦσι τά τ᾽ ἐσσόμεν᾽ ἐν φρεσὶ θεῖναι.* ***165****καί μοι τοῦτο θεὸς πρῶτον νόῳ ἐγγυάλιξεν,* ***166****ὅσσαι ἀνθρώπων βασιληίδες ἠγερέθονται.* ***167****οἶκος μὲν γὰρ πρώτιστος Σολομώνιος ἄρξει* ***168****Φοίνικές τ᾽, Ἀσίης ἐπιβήτορες ἠδὲ καὶ ἄλλων* ***169****νήσων, Παμφύλων τε γένος Περσῶν τε Φρυγῶν τε,* ***170****Καρῶν καὶ Μυσῶν Λυδῶν τε γένος πολυχρύσων.* ***171****αὐτὰρ ἔπειθ᾽ Ἕλληνες ὑπερφίαλοι καὶ ἄναγνοι·* ***172****\*ἄλλο\* Μακηδονίης ἔθνος μέγα ποικίλον ἄρξει,* ***173****οἳ φοβερὸν πολέμοιο νέφος ἥξουσι βροτοῖσιν.* ***174****ἀλλά μιν οὐράνιος θεὸς ἐκ βυθοῦ ἐξαλαπάξει.* ***175****αὐτὰρ ἔπειτ᾽ ἄλλης βασιληίδος ἔσσεται ἀρχή* ***176****λευκὴ καὶ πολύκρανος ἀφ᾽ ἑσπερίοιο θαλάσσης,* ***177****ἣ πολλῆς γαίης ἄρξει, πολλοὺς δὲ σαλεύσει,* ***178****καὶ πᾶσιν βασιλεῦσι φόβον μετόπισθε ποιήσει,* ***179****πολλὸν δ᾽ αὖ χρυσόν τε καὶ ἄργυρον ἐξαλαπάξει* ***180****ἐκ πόλεων πολλῶν· πάλι δ᾽ ἔσσεται ἐν χθονὶ δίῃ* ***181****χρυσίον, αὐτὰρ ἔπειτα καὶ ἄργυρος ἠδέ τε κόσμος.* ***182****καὶ θλίψουσι βροτούς. μέγα δ᾽ ἔσσεται ἀνδράσι κείνοις* ***183****πτῶμ᾽, ὁπόταν ἄρξωνθ᾽ ὑπερηφανίης ἀδίκοιο.* ***184****αὐτίκα δ᾽ ἐν τούτοις ἀσεβείας ἔσσετ᾽ ἀνάγκη,* ***185****ἄρσην δ᾽ ἄρσενι πλησιάσει στήσουσί τε παῖδας* ***186****αἰσχροῖς ἐν τεγέεσσι καὶ ἔσσεται ἤμασι κείνοις* ***187****θλῖψις ἐν ἀνθρώποις μεγάλη καὶ πάντα ταράξει,* ***188****πάντα δὲ συγκόψει καὶ πάντα κακῶν ἀναπλήσει* ***189****αἰσχροβίῳ φιλοχρημοσύνῃ, κακοκερδέι πλούτῳ,* ***190****ἐν πολλαῖς χώρῃσι, Μακηδονίῃ δὲ μάλιστα.* ***191****μῖσος δ᾽ ἐξεγερεῖ καὶ πᾶς δόλος ἔσσεται αὐτοῖς.* ***192****[ἄχρι πρὸς ἑβδομάτην βασιληίδα, ἧς βασιλεύσει* ***193****Αἰγύπτου βασιλεύς, ὃς ἀφ᾽ Ἑλλήνων γένος ἔσται.]* ***194****καὶ τότ᾽ ἔθνος μεγάλοιο θεοῦ πάλι καρτερὸν ἔσται,* ***195****οἳ πάντεσσι βροτοῖσι βίου καθοδηγοὶ ἔσονται.* ***196****ἀλλὰ τί μοι καὶ τοῦτο θεὸς νόῳ ἔνθετο λέξαι,* ***197****τί πρῶτον, τί δ᾽ ἔπειτα, τί δ᾽ ὑστάτιον κακὸν ἔσται* ***198****πάντας ἐπ᾽ ἀνθρώπους, τίς δ᾽ ἀρχὴ τούτων ἔσται;* ***199****πρῶτον Τιτάνεσσι θεὸς κακὸν ἐγγυαλίξει·* ***200****υἱοῖς γὰρ κρατεροῖο δίκας τίσουσι Κρόνοιο,* ***201****οὕνεκά τοι δῆσάν τε Κρόνον καὶ μητέρα κεδνήν.* ***202****δεύτερον αὖθ᾽ Ἕλλησι τυραννίδες ἠδ᾽ ἀγέρωχοι* ***203****ἔσσονται βασιλῆες, ὑπερφίαλοι καὶ ἄναγνοι,* ***204****κλεψίγαμοι καὶ πάντα κακοί, καὶ οὐκέτι θνητοῖς* ***205****ἄμπαυσις πολέμοιο. Φρύγες δ᾽ ἔκπαγλοι ὀλοῦνται* ***206****πάντες καὶ Τροίῃ κακὸν ἔσσεται ἤματι κείνῳ.* ***207****αὐτίκα καὶ Πέρσῃσι καὶ Ἀσσυρίοις κακὸν ἥξει* ***208****πάσῃ τ᾽ Αἰγύπτῳ Λιβύῃ τ᾽ ἠδ᾽ Αἰθιόπεσσιν* ***209****Καρσί τε Παμφύλοις τε κακὸν \*μετακινηθῆναι\** ***210****καὶ πάντεσσι βροτοῖσι. τί δὴ καθ᾽ ἓν ἐξαγορεύω;* ***211****ἀλλ᾽ ὁπόταν τὰ πρῶτα τέλος λάβῃ, αὐτίκα δ᾽ ἔσται* ***212****δεύτερ᾽ ἐπ᾽ ἀνθρώπους. καί τοι πρώτιστα βοήσω.* ***213****ἀνδράσιν εὐσεβέσιν ἥξει κακόν, οἳ περὶ ναόν* ***214****οἰκείουσι μέγαν Σολομώνιον οἵ τε δικαίων* ***215****ἀνδρῶν ἔκγονοί εἰσιν· ὁμῶς καὶ τῶνδε βοήσω* ***216****φῦλον καὶ γενεὴν πατέρων καὶ δῆμον ἁπάντων* ***217****πάντα περιφραδέως, βροτὲ ποικιλόμητι, δολόφρον.* ***218****ἔστι πόλις ..... κατὰ χθονὸς Οὒρ Χαλδαίων,* ***219****ἐξ ἧς δὴ γένος ἐστὶ δικαιοτάτων ἀνθρώπων,* ***220****οἷσιν ἀεὶ βουλή τ᾽ ἀγαθὴ καλά τ᾽ ἔργα μέμηλεν.* ***221****οὔτε γὰρ ἠελίου κύκλιον δρόμον οὔτε σελήνης* ***222****οὔτε πελώρια ἔργα μεριμνῶσιν κατὰ γαίης* ***223****οὔτε βάθος χαροποῖο θαλάσσης Ὠκεανοῖο,* ***224****οὐ πταρμῶν σημεῖ᾽, οἰωνοπόλων τε πετεεινά,* ***225****οὐ μάντεις, οὐ φαρμακούς, οὐ μὴν ἐπαοιδούς,* ***226****οὐ μύθων μωρῶν ἀπάτας ἐγγαστεριμύθων,* ***227****οὐδέ τε Χαλδαίων τὰ προμάντια ἀστρολογοῦσιν* ***228****οὐδὲ μὲν ἀστρονομοῦσι· τὰ γὰρ πλάνα πάντα πέφυκεν,* ***229****ὅσσα κεν ἄφρονες ἄνδρες ἐρευνώωσι κατ᾽ ἦμαρ* ***230****ψυχὰς γυμνάζοντες ἐς οὐδὲν χρήσιμον ἔργον·* ***231****καί ῥα πλάνας ἐδίδαξαν ἀεικελίους ἀνθρώπους,* ***232****ἐξ ὧν δὴ κακὰ πολλὰ βροτοῖς πέλεται κατὰ γαῖαν,* ***233****τοῦ πεπλανῆσθαι ὁδούς τ᾽ ἀγαθὰς καὶ ἔργα δίκαια.* ***234****οἳ δὲ μεριμνῶσίν τε δικαιοσύνην τ᾽ ἀρετήν τε,* ***235****κοὐ φιλοχρημοσύνην, ἥτις κακὰ μυρία τίκτει* ***236****θνητοῖς ἀνθρώποις, πόλεμον καὶ λιμὸν ἄπειρον.* ***237****τοῖσι δὲ μέτρα δίκαια πέλει κατ᾽ ἀγρούς τε πόλεις τε,* ***238****οὐδὲ κατ᾽ ἀλλήλων νυκτοκλοπίας τελέουσιν* ***239****οὐδ᾽ ἀγέλας ἐλάουσι βοῶν ὀίων τε καὶ αἰγῶν* ***240****οὐδὲ ὅρους γαίης γείτων τοῦ γείτονος αἴρει* ***241****οὐδὲ πολὺ πλουτῶν τις ἀνὴρ τὸν ἐλάττονα λυπεῖ,* ***242****\*οὐδέ γε χήρας θλίβει μᾶλλον δ᾽ αὖτε\* βοηθεῖ* ***243****αἰεὶ ἐπαρκείων σίτῳ οἴνῳ καὶ ἐλαίῳ·* ***244****αἰεὶ δ᾽ ὄλβιος ἐν δήμῳ τοῖς μηδὲν ἔχουσιν,* ***245****ἀλλὰ πενιχρομένοισι, θέρους ἀπόμοιραν ἰάλλει,* ***246****πληροῦντες μεγάλοιο θεοῦ φάτιν, ἔννομον ὕμνον·* ***247****πᾶσι γὰρ Οὐράνιος κοινὴν ἐτελέσσατο γαῖαν.* ***248****ἡνίκα δ᾽ Αἴγυπτον λείψει καὶ ἀταρπὸν ὁδεύσει* ***249****λαὸς ὁ δωδεκάφυλος ἐν ἡγεμόσιν θεοπέμπτοις* ***250****ἐν στύλῳ πυρόεντι τὸ νυκτερινὸν διοδεύων* ***251****καὶ στύλῳ νεφέλης \*πᾶν ἠὼς ἦμαρ ὁδεύσει\*,* ***252****τούτῳ δ᾽ ἡγητῆρα καταστήσει μέγαν ἄνδρα* ***253****Μωσῆν, ὃν παρ᾽ ἕλους βασιλὶς εὑροῦσ᾽ ἐκόμιζεν,* ***254****θρεψαμένη δ᾽ υἱὸν ἐκαλέσσατο. ἡνίκα δ᾽ ἦλθεν* ***255****λαὸν ὅδ᾽ ἡγεμονῶν, ὃν ἀπ᾽ Αἰγύπτου θεὸς ἦγεν* ***256****εἰς τὸ ὄρος Σινᾶ, καὶ τὸν νόμον οὐρανόθι πρό* ***257****δῶκε θεὸς γράψας πλαξὶν δυσὶ πάντα δίκαια,* ***258****καὶ προσέταξε ποιεῖν· καὶ ἢν ἄρα τις παρακούσῃ,* ***259****ἠὲ νόμῳ τίσειε δίκην ἢ χερσὶ βροτείαις* ***260****ἠὲ λαθὼν θνητοὺς πάσῃ δίκῃ ἐξαπολεῖται.* ***261****x x x x x x x x x x x x x x x x x x* ***262****x x x x x x x x x x x x x x x x x x* ***263****τοῖσι μόνοις καρπὸν τελέθει ζείδωρος ἄρουρα* ***264****ἐξ ἑνὸς εἰς ἑκατόν, τελέθοντό τε μέτρα θεοῖο.* ***265****ἀλλ᾽ ἄρα καὶ τούτοις κακὸν ἔσσεται οὐδὲ φύγονται* ***266****λοιμόν. καὶ σὺ δὲ κάρτα, λιπὼν περικαλλέα σηκόν,* ***267****φεύξῃ, ἐπεί σοι μοῖρα λιπεῖν πέδον ἁγνὸν ὑπάρχει.* ***268****ἀχθήσῃ δὲ πρὸς Ἀσσυρίους καὶ νήπια τέκνα* ***269****ὄψει δουλεύοντα παρ᾽ ἀνδράσι δυσμενέεσσιν* ***270****ἠδ᾽ ἀλόχους· καὶ πᾶς βίοτος καὶ πλοῦτος ὀλεῖται·* ***271****πᾶσα δὲ γαῖα σέθεν πλήρης καὶ πᾶσα θάλασσα·* ***272****πᾶς δὲ προσοχθίζων ἔσται τοῖς σοῖς ἐθίμοισιν.* ***273****γαῖα δ᾽ ἔρημος ἅπασα σέθεν· καὶ βωμὸς ἐρυμνός* ***274****καὶ ναὸς μεγάλοιο θεοῦ καὶ τείχεα μακρά* ***275****πάντα χαμαὶ πεσέονται, ὅτι φρεσὶν οὐκ ἐπίθησας* ***276****ἀθανάτοιο θεοῦ ἁγνῷ νόμῳ, ἀλλὰ πλανηθείς* ***277****εἰδώλοις ἐλάτρευσας ἀεικέσιν οὐδὲ φοβηθείς* ***278****ἀθάνατον γενετῆρα θεῶν πάντων τ᾽ ἀνθρώπων* ***279****οὐκ ἔθελες τιμᾶν, θνητῶν εἴδωλα δ᾽ ἐτίμας.* ***280****ἀνθ᾽ ὧν ἑπτὰ χρόνων δεκάδας γῆ καρποδότειρα* ***261****πᾶσι γὰρ Οὐράνιος κοινὴν ἐτελέσσατο γαῖαν* ***262****καὶ πίστιν καὶ ἄριστον ἐνὶ στήθεσσι νόημα.* ***281****ἔσσετ᾽ ἔρημος ἅπασα σέθεν καὶ θαύματα σηκοῦ.* ***282****ἀλλὰ μένει σ᾽ ἀγαθοῖο τέλος καὶ δόξα μεγίστη,* ***283****ὡς ἐπέκρανε θεός σοι ἄμβροτος. ἀλλὰ σὺ μίμνε* ***284****πιστεύων μεγάλοιο θεοῦ ἁγνοῖσι νόμοισιν,* ***285****ὁππότε σεῖο καμὸν ὀρθὸν γόνυ πρὸς φάος ἄρῃ.* ***286****καὶ τότε δὴ θεὸς οὐράνιος πέμψει βασιλῆα,* ***287****κρινεῖ δ᾽ ἄνδρα ἕκαστον ἐν αἵματι καὶ πυρὸς αὐγῇ.* ***288****ἔστι δέ τις φυλὴ βασιλήιος, ἧς γένος ἔσται* ***289****ἄπταιστον· καὶ τοῦτο χρόνοις περιτελλομένοισιν* ***290****ἄρξει καὶ καινὸν σηκὸν θεοῦ ἄρξετ᾽ ἐγείρειν.* ***291****καὶ πάντες Περσῶν βασιλεῖς ἐπικουρήσουσιν* ***292****χρυσὸν καὶ χαλκόν τε πολύκμητόν τε σίδηρον.* ***293****αὐτὸς γὰρ δώσει θεὸς ἔννυχον ἁγνὸν ὄνειρον.* ***294****καὶ τότε δὴ ναὸς πάλιν ἔσσεται, ὡς πάρος ἦεν. ⁂* ***295****ἡνίκα δή μοι θυμὸς ἐπαύσατο ἔνθεον ὕμνον* ***296****καὶ λιτόμην γενετῆρα μέγαν παύσασθαι ἀνάγκης,* ***297****καὶ πάλι μοι μεγάλοιο θεοῦ φάτις ἐν στήθεσσιν* ***298****ἵστατο καί μ᾽ ἐκέλευσε προφητεῦσαι κατὰ πᾶσαν* ***299****γαῖαν καὶ βασιλεῦσι τά τ᾽ ἐσσόμεν᾽ ἐν φρεσὶ θεῖναι.* ***300****καί μοι τοῦτο θεὸς πρῶτον νόῳ ἔνθετο λέξαι,* ***301****ὅσσα γέ τοι Βαβυλῶνι ἐμήσατο ἄλγεα λυγρά* ***302****ἀθάνατος, ὅτι οἱ ναὸν μέγαν ἐξαλάπαξεν.* ***303****αἰαῖ σοι, Βαβυλὼν ἠδ᾽ Ἀσσυρίων γένος ἀνδρῶν,* ***304****πᾶσαν ἁμαρτωλῶν γαῖαν ῥοῖζός ποθ᾽ ἱκνεῖται,* ***305****καὶ πᾶσαν χώραν μερόπων ἀλαλαγμὸς ὀλέσσει* ***306****καὶ πληγὴ μεγάλοιο θεοῦ, ἡγήτορος ὕμνων.* ***307****ἀέριος γάρ σοι, Βαβυλών, ἥξει ποτ᾽ ἄνωθεν* ***308****[αὐτὰρ ἀπ᾽ οὐρανόθεν καταβήσεται ἐξ ἁγίων σοι]* ***309****καὶ θυμοῦ τέκνοις αἰώνιος ἐξολόθρευσις.* ***310****καὶ τότ᾽ ἔσῃ, ὡς ἦσθα πρὸ τοῦ, ὡς μὴ γεγονυῖα·* ***311****καὶ τότε πλησθήσῃ ἀπὸ αἵματος, ὡς πάρος αὐτή* ***312****ἐξέχεας ἀνδρῶν τ᾽ ἀγαθῶν ἀνδρῶν τε δικαίων,* ***313****ὧν ἔτι καὶ νῦν αἷμα βοᾷ εἰς αἰθέρα μακρόν.* ***314****ἥξει σοι πληγὴ μεγάλη, Αἴγυπτε, πρὸς οἴκους,* ***315****δεινή, ἣν οὔπω ποτ᾽ ἐπήλπισας ἐρχομένην σοι.* ***316****ῥομφαία γὰρ \*διελεύσεται διὰ μέσον σεῖο\*,* ***317****σκορπισμὸς δέ τε καὶ θάνατος καὶ λιμὸς ἐφέξει* ***318****ἑβδομάτῃ γενεῇ βασιλήων, καὶ τότε παύσῃ.* ***319****αἰαῖ σοι, χώρα Γὼγ ἠδὲ Μαγὼγ μέσον οὖσα* ***320****Αἰθιόπων ποταμῶν, πόσον αἵματος ἔκχυμα δέξῃ,* ***321****καὶ κρίσεως οἴκησις ἐν ἀνθρώποισι κεκλήσῃ,* ***322****καὶ πίεταί σου γαῖα πολύδροσος αἷμα κελαινόν.* ***323****αἰαῖ σοι, Λιβύη· αἰαῖ δὲ θάλασσά τε καὶ γῆ·* ***324****θυγατέρες δυσμῶν, ὡς ἥξετε πικρὸν ἐς ἦμαρ.* ***325****ἥξετε καὶ χαλεποῖο διωκόμεναι ὑπ᾽ ἀγῶνος,* ***326****δεινοῦ καὶ χαλεποῦ· δεινὴ κρίσις ἔσσεται αὖτις,* ***327****καὶ κατ᾽ ἀνάγκην πάντες ἐλεύσεσθ᾽ εἰς { τὸν } ὄλεθρον,* ***328****ἀνθ᾽ ὧν ἀθανάτοιο μέγαν διεδηλήσασθε* ***329****οἶκον ὀδοῦσι σιδηρείοις τ᾽ ἐμασήσατε δεινῶς.* ***330****τοὔνεκα δὴ νεκρῶν πλήρη σὴν γαῖαν ἐπόψει,* ***331****τοὺς μὲν ὑπὸ πτολέμου καὶ πάσης δαίμονος ὁρμῆς,* ***332****λιμοῦ καὶ λοιμοῦ, ὑπό τ᾽ ἐχθρῶν βαρβαροθύμων.* ***333****γαῖα { δ᾽ } ἔρημος ἅπασα σέθεν καὶ ἔρημα πόληες.* ***334****ἐν δὲ δύσει ἀστὴρ λάμψει, ὃν ἐροῦσι κομήτην,* ***335****ῥομφαίας λιμοῦ θανάτοιό τε σῆμα βροτοῖσιν,* ***336****ἡγεμόνων τε \*φθορὰν\* ἀνδρῶν μεγάλων τ᾽ ἐπισήμων.* ***337****σήματα δ᾽ ἔσσεται αὖτις ἐν ἀνθρώποισι μέγιστα·* ***338****καὶ γὰρ Μαιῶτιν λίμνην Τάναϊς βαθυδίνης* ***339****λείψει, κὰδ δὲ ῥόον βαθὺν αὔλακος ἔσσεται ὁλκός* ***340****καρποφόρου, τὸ δὲ ῥεῦμα τὸ μυρίον αὐχέν᾽ ἐφέξει.* ***341****χάσματα ἠδὲ βάραθρ᾽ ἀχανῆ· πολλαὶ δὲ πόληες* ***342****αὔτανδροι πεσέονται· ἐν Ἀσιάδι μὲν Ἰασσός* ***343****Κεβρὴν \*Πανδονίη\* Κολοφὼν Ἔφεσος Νίκαια* ***344****Ἀντιόχεια Τάναγρα Σινώπη Σμύρνη \*Μάρος\** ***345****Γάζα πανολβίστη Ἱεράπολις Ἀστυπάλαια,* ***346****Εὐρώπης δὲ \*Κύαγρα κλύτος\* βασιλὶς Μερόπεια* ***347****Ἀντιγόνη Μαγνησίη \*Μυκήνη πάνθεια\*.* ***348****ἴσθι τότ᾽ Αἰγύπτου ὀλοὸν γένος ἐγγὺς ὀλέθρου,* ***349****καὶ τότ᾽ Ἀλεξανδρεῦσιν ἔτος τὸ παρελθὸν ἄμεινον* ***350****ὁππόσα δασμοφόρου Ἀσίης ὑπεδέξατο Ῥώμη,* ***351****χρήματά κεν τρὶς τόσσα δεδέξεται ἔμπαλιν Ἀσίς* ***352****ἐκ Ῥώμης, ὀλοὴν δ᾽ ἀποτίσεται ὕβριν ἐς αὐτήν.* ***353****ὅσσοι δ᾽ ἐξ Ἀσίης Ἰταλῶν δόμον ἀμφεπόλευσαν,* ***354****εἰκοσάκις τοσσοῦτοι ἐν Ἀσίδι θητεύσουσιν* ***355****Ἰταλοὶ ἐν πενίῃ, ἀνὰ μυρία δ᾽ ὀφλήσουσιν.* ***356****ὦ χλιδανὴ ζάχρυσε Λατινίδος ἔκγονε Ῥώμη,* ***357****παρθένε, πολλάκι σοῖσι πολυμνήστοισι γάμοισιν* ***358****οἰνωθεῖσα, λάτρις νυμφεύσεαι οὐκ ἐνὶ κόσμῳ,* ***359****πολλάκι δ᾽ ἁβρὴν σεῖο κόμην δέσποινά τε κείρει* ***360****ἠδὲ δίκην διέπουσα ἀπ᾽ οὐρανόθεν ποτὶ γαῖαν* ***361****ῥίψει, ἐκ δὲ γαίης πάλιν οὐρανὸν εἲς ἀνεγείρει,* ***362****ὅττι βροτοὶ φαύλου ζωῆς ἀδίκου τ᾽ ἐνέχοντο.* ***363****ἔσται καὶ Σάμος ἄμμος, ἐσεῖται Δῆλος ἄδηλος,* ***364****καὶ Ῥώμη ῥύμη· τὰ δὲ θέσφατα πάντα τελεῖται.* ***365****Σμύρνης δ᾽ ὀλλυμένης οὐδεὶς λόγος. ἔκδικος ἔσται,* ***366****ἀλλὰ κακαῖς βουλῇσι καὶ ἡγεμόνων κακότητι ―* ***367****εἰρήνη δὲ γαληνὸς ἐς Ἀσίδα γαῖαν ὁδεύσει·* ***368****Εὐρώπη δὲ μάκαιρα τότ᾽ ἔσσεται, εὔβοτος αἰθήρ* ***369****πουλυετὴς εὔρωστος ἀχείματος ἠδ᾽ ἀχάλαζος* ***370****πάντα φέρων καὶ πτηνὰ καὶ ἑρπετὰ θηρία γαίης.* ***371****ὦ μακαριστός, ἐκεῖνον ὃς ἐς χρόνον ἔσσεται ἀνήρ* ***372****ἠὲ γυνή· μακάρων \*κενεήφατος ὅσσον ἄγραυλος\*·* ***373****εὐνομίη γὰρ πᾶσα ἀπ᾽ οὐρανοῦ ἀστερόεντος* ***374****ἥξει ἐπ᾽ ἀνθρώπους ἠδ᾽ εὐδικίη, μετὰ δ᾽ αὐτῆς* ***375****ἡ πάντων προφέρουσα βροτοῖς ὁμόνοια σαόφρων* ***376****καὶ στοργὴ πίστις φιλίη ξείνων ἄπο καὐτῶν* ***377****\*ἠδέ τε δυσνομίη μῶμος φθόνος ὀργὴ ἄνοια* ***378****φεύξετ᾽ ἀπ᾽ ἀνθρώπων πενίη· καὶ φεύξετ᾽ ἀνάγκη\** ***379****καὶ φόνος οὐλόμεναί τ᾽ ἔριδες, καὶ νείκεα λυγρά* ***380****καὶ νυκτοκλοπίαι καὶ πᾶν κακὸν ἤμασι κείνοις.* ***381****ἀλλὰ Μακηδονίη βαρὺ τέξεται Ἀσίδι πῆμα,* ***382****Εὐρώπῃ δὲ μέγιστον ἀνασταχυώσεται ἄλγος* ***383****ἐκ γενεῆς Κρονίδαο νόθων δούλων τε γενέθλης.* ***384****κείνη καὶ Βαβυλῶνα πόλιν δεδομήσετ᾽ ἐρυμνήν,* ***385****καὶ πάσης ὁπόσην ἐπιδέρκεται ἠέλιος γῆν* ***386****δεσπότις αὐδηθεῖσα κακαῖς ἄτῃσιν ὀλεῖται* ***387****οὔνομ᾽ ἐν ὀψιγόνοισι πολυπλάγκτοισιν ἔχουσα.* ***388****ἥξει καί ποτ᾽ ἄπιστος ἐς Ἀσίδος ὄλβιον οὖδας* ***389****ἀνὴρ πορφυρέην λώπην ἐπιειμένος ὤμοις* ***390****ἄγριος ἀλλοδίκης φλογόεις· ἤγειρε γὰρ αὐτοῦ* ***391****πρόσθε κεραυνὸς φῶτα· κακὸν δ᾽ Ἀσίη ζυγὸν ἕξει* ***392****πᾶσα, πολὺν δὲ χθὼν πίεται φόνον ὀμβρηθεῖσα.* ***393****ἀλλὰ καὶ ὣς πανάιστον ἅπαντ᾽ Ἀίδης θεραπεύσει·* ***394****ὧν δή περ γενεὴν αὐτὸς θέλει ἐξαπολέσσαι,* ***395****ἐκ τῶν δὴ γενεῆς κείνου γένος ἐξαπολεῖται·* ***396****ῥίζαν ἴαν γε διδούς, ἣν καὶ κόψει βροτολοιγός* ***397****ἐκ δέκα δὴ κεράτων, \*παρὰ δὴ φυτὸν ἄλλο φυτεύσει,\** ***398****κόψει πορφυρέης γενεῆς γενετῆρα μαχητήν* ***399****καὐτὸς ὑφ᾽ \*υἱῶν ὧν ἐς ὁμόφρονα αἴσιον ἄρρης\** ***400****φθεῖται· καὶ τότε δὴ παραφυόμενον κέρας ἄρξει.* ***401****ἔσται καὶ Φρυγίῃ δὲ φερεσβίῳ αὐτίκα τέκμαρ,* ***402****ὁππότε κεν Ῥείης μιαρὸν γένος ἐν χθονὶ κῦμα* ***403****ἀέναον ῥίζῃσιν ἀδιψήτοισι τεθηλός* ***404****αὐτόπρεμνον ἄιστον ἰῇ ἐν νυκτὶ γένηται* ***405****ἐν πόλει αὐτάνδρῳ σεισίχθονος ἐννοσιγαίου,* ***406****ἥν ποτε φημίξουσιν ἐπωνυμίην Δορύλαιον* ***407****ἀρχαίης Φρυγίης πολυδακρύτοιο κελαινῆς.* ***408****ἔστ᾽ ἄρα καιρὸς ἐκεῖνος ἐπωνυμίην ἐνοσίχθων* ***409****κευθμῶνας γαίης σκεδάσει καὶ τείχεα λύσει.* ***410****σήματα δ᾽ οὐκ ἀγαθοῖο, κακοῖο δὲ φύσεται ἀρχή.* ***411****παμφύλου πολέμοιο δαήμονας ἕξει ἄνακτας,* ***412****Αἰνεάδας \*διδούς\* αὐτόχθονος, ἐγγενὲς αἷμα.* ***413****ἀλλὰ μεταῦτις ἕλωρ ἔσῃ ἀνθρώποισιν ἐρασταῖς.* ***414****Ἴλιον, οἰκτείρω σε· κατὰ Σπάρτην γὰρ Ἐρινύς* ***415****βλαστήσει περικαλλὲς ἀείφατον ἔρνος ἄριστον* ***416****Ἀσίδος Εὐρώπης τε πολυσπερὲς οἶδμα λιποῦσα·* ***417****σοὶ δὲ μάλιστα γόους μόχθους στοναχάς τε φέρουσα* ***418****θήσει· ἀγήρατον δ᾽ ἔσται κλέος ἐσσομένοισιν.* ***419****καί τις ψευδογράφος πρέσβυς βροτὸς ἔσσεται αὖτις* ***420****ψευδόπατρις· δύσει δὲ φάος ἐν ὀπῇσιν ἑῇσιν·* ***421****νοῦν δὲ πολὺν καὶ ἔπος διανοίαις ἔμμετρον ἕξει,* ***422****οὐνόμασιν δυσὶ μισγόμενον· Χῖον δὲ καλέσσει* ***423****αὑτὸν καὶ γράψει τὰ κατ᾽ Ἴλιον, οὐ μὲν ἀληθῶς,* ***424****ἀλλὰ σοφῶς· ἐπέων γὰρ ἐμῶν μέτρων τε κρατήσει·* ***425****πρῶτος γὰρ χείρεσσιν ἐμὰς βίβλους ἀναπλώσει·* ***426****αὐτὸς δ᾽ αὖ μάλα κοσμήσει πολέμοιο κορυστάς,* ***427****Ἕκτορα Πριαμίδην καὶ Ἀχιλλέα Πηλείωνα* ***428****τούς τ᾽ ἄλλους, ὁπόσοις πολεμήια ἔργα μέμηλεν.* ***429****καί γε θεοὺς τούτοισι παρίστασθαί γε ποιήσει,* ***430****ψευδογραφῶν κατὰ πάντα τρόπον, μέροπας κενοκράνους.* ***431****καὶ θανέειν μᾶλλον τοῖσιν κλέος ἔσσεται εὐρύ* ***432****Ἰλίῳ· ἀλλὰ καὶ αὐτὸς ἀμοιβαῖα δέξεται ἔργα.* ***433****καὶ Λυκίῃ Λοκροῖο γένος κακὰ πολλὰ φυτεύσει.* ***434****Χαλκηδὼν στεινοῖο πόρον πόντοιο λαχοῦσα,* ***435****καί σε μολών ποτε παῖς Αἰτώλιος ἐξεναρίξει.* ***436****Κύζικε, καί σοι πόντος ἀπορρήξει βαρὺν ὄλβον.* ***437****καὶ σύ ποτ᾽ \*Ἄρη, Βυζάντιον Ἀσίδι στέρξῃ\*,* ***438****καὶ δὴ καὶ στοναχὰς λήψῃ καὶ ἀνήριθμον αἷμα.* ***439****καὶ Κράγος ὑψηλὸν Λυκίης ὄρος, ἐκ κορυφάων* ***440****χάσματ᾽ ἀνοιγομένης πέτρης κελαρύξεται ὕδωρ,* ***441****μέχρι κε καὶ Πατάρων μαντήια σήματα παύσῃ.* ***442****Κύζικος, οἰκήτειρα Προποντίδος οἰνοπόλοιο,* ***443****Ῥύνδακος ἀμφί σε κῦμα κορυσσόμενον σμαραγήσει.* ***444****καὶ σύ, Ῥόδος, πουλὺν μὲν ἀδούλωτος χρόνον ἔσσῃ,* ***445****ἡμερίη θυγάτηρ, πουλὺς δέ τοι ὄλβος ὄπισθεν* ***446****ἔσσεται, ἐν πόντῳ δ᾽ ἕξεις κράτος ἔξοχον ἄλλων.* ***447****ἀλλὰ μεταῦτις ἕλωρ ἔσῃ ἀνθρώποισιν ἐρασταῖς* ***448****κάλλεσιν ἠδ᾽ ὄλβῳ· δεινὸν ζυγὸν αὐχένι θήσῃ.* ***449****Λύδιος αὖ σεισμὸς δὲ τὰ Περσίδος ἐξεναρίξει,* ***450****Εὐρώπης Ἀσίης τελέων ῥίγιστά περ ἄλγη.* ***451****Σιδονίων δ᾽ ὀλοὸς βασιλεὺς καὶ \*φύλοπις ἄλλων* ***452****ποντοπόρον σαμίοις ὀλοὸν δ᾽ ἵξουσιν ὄλεθρον\*.* ***453****\*αἵματι μὲν δάπεδον\* κελαρύξεται εἰς ἅλα φωτῶν* ***454****ὀλλυμένων ἄλοχοι δὲ σὺν ἀγλαοφαρέσι κούραις* ***455****ὕβριν ἀεικελίην ἰδίην ἀποθωΰξουσιν,* ***456****ταὶ μὲν ὑπὲρ \*νεκύων\*, ταὶ δ᾽ ὀλλυμένων ὑπὲρ υἱῶν.* ***457****σημεῖον Κύπρου· σεισμὸς φθίσει δὲ φάραγγας* ***458****καὶ πολλὰς ψυχὰς Ἀίδης ὁμοθυμαδὸν ἕξει.* ***459****Τράλλις δ᾽ ἡ γείτων Ἐφέσου σεισμῷ καταλύσει* ***460****τείχεά τ᾽ εὐποίητ᾽ ἀνδρῶν τε λεὼν βαρυθύμων·* ***461****ὀμβρήσει δέ τε γαῖα ὕδωρ ζεστόν, ποτὶ δ᾽ αὐτῆς* ***462****γαῖα βαρυνομένη πίεται· ὀσμὴ δέ τε θείου.* ***463****Καὶ Σάμος ἐν καιρῷ βασιλήια δώματα τεύξει.* ***464****Ἰταλίη, σοὶ δ᾽ οὔτις Ἄρης ἀλλότριος ἥξει,* ***465****ἀλλ᾽ ἐμφύλιον αἷμα πολύστονον οὐκ ἀλαπαδνόν* ***466****πουλυθρύλλητόν τε ἀναιδέα σε κεραΐξει.* ***467****καὶ δ᾽ αὐτὴ θερμῇσι παρὰ σποδιῇσι ταθεῖσα,* ***468****ἀπροϊδῆ στήθεσσιν ἑοῖς ἐναρίξεαι αὐτήν.* ***469****ἔσσῃ δ᾽ οὐκ ἀγαθῶν μήτηρ, θηρῶν δὲ τιθήνη.* ***470****ἀλλ᾽ ὅτ᾽ ἀπ᾽ Ἰταλίης λυμήτης ἵξεται ἀνήρ,* ***471****τῆμος, Λαοδίκεια, καταπρηνὴς ἐριποῦσα,* ***472****Καρῶν ἀγλαὸν ἄστυ Λύκου παρὰ θέσκελον ὕδωρ,* ***473****σιγήσεις μεγάλαυχον ἀποιμώξασα τοκῆα.* ***474****Θρήικες δὲ Κρόβυζοι ἀναστήσονται ἀν᾽ Αἷμον.* ***475****Καμπανοῖς ἄραβος πέλεται διὰ τὸν \*πολύκαρπον\** ***476****λιμόν· πουλυετεῖς δὲ [ἀποιμώξασα τοκῆα].* ***477****Κύρνος καὶ Σαρδὼ μεγάλαις χειμῶνος ἀέλλαις* ***478****καὶ πληγαῖς ἁγίοιο θεοῦ κατὰ βένθεα πόντου* ***479****δύσονται κατὰ κῦμα θαλασσείοις τεκέεσσιν.* ***480****αἰαῖ, παρθενικὰς ὁπόσας νυμφεύσεται Ἅιδης,* ***481****κούρους δ᾽ ἀκτερέας { ὁπόσους } βυθὸς ἀμφιπολεύσει·* ***482****αἰαῖ νήπια τέκν᾽ ἁλινηχέα καὶ βαρὺν ὄλβον.* ***483****Μυσῶν γαῖα μάκαιρα, γένος βασιλήιον ἄφνω* ***484****\*τεύξεται. οὐ μὴν πουλὺν ἐπὶ χρόνον ἔσσετ᾽ ἀληθῶς* ***485****Καρχηδών\*. Γαλάταις δὲ πολύστονος ἔσσεται οἶκτος.* ***486****ἥξει καὶ Τενέδῳ κακὸν ἔσχατον, ἀλλὰ μέγιστον.* ***487****καὶ Σικυὼν χάλκειος ὑλάγμασι καὶ σέ, Κόρινθε,* ***488****αὐχήσει ἐπὶ πᾶσιν· ἴσον δὲ βοήσεται αὐλός. ⁂* ***489****ἡνίκα δή μοι θυμὸς ἐπαύσατο ἔνθεον ὕμνον,* ***490****καὶ πάλι μοι μεγάλοιο θεοῦ φάτις ἐν στήθεσσιν* ***491****ἵστατο καί μ᾽ ἐκέλευσε προφητεῦσαι κατὰ γαῖαν.* ***492****αἰαῖ Φοινίκων γένει ἀνδρῶν ἠδὲ γυναικῶν,* ***493****καὶ πάσαις πόλεσιν παραλίαις, οὐδεμί᾽ ὑμῶν* ***494****πρὸς φάος ἠελίοιο παρέσσεται ἐν φαῒ κοινῷ,* ***495****οὐδ᾽ ἔτι τῆς ζωῆς ἀριθμὸς καὶ φῦλον ἔτ᾽ ἔσται* ***496****ἀντ᾽ ἀδίκου γλώττης ἀνόμου τε βίου καὶ ἀνάγνου,* ***497****ὃν κατέτριψαν πάντες ἀνοίγοντες στόμ᾽ ἄναγνον,* ***498****καὶ δεινοὺς διέθεντο λόγους ψευδεῖς τ᾽ ἀδίκους τε* ***499****κἄστησαν κατέναντι θεοῦ μεγάλου βασιλῆος* ***500****κἤνοιξαν ψευδῶς μυσαρὸν στόμα. τοὔνεκ᾽ ἄρ᾽ αὐτούς* ***501****ἐκπάγλως πληγαῖσι δαμάσσειεν παρὰ πᾶσαν* ***502****γαῖαν καὶ πικρὴν μοίρην πέμψει θεὸς αὐτοῖς* ***503****ἐξ ἐδάφους φλέξας πόλιας καὶ πολλὰ θέμεθλα.* ***504****αἰαῖ σοι, Κρήτη πολυώδυνε, εἴς σέ περ ἥξει* ***505****πληγὴ καὶ φοβερὰ αἰώνιος \*ἐξαλαπάξει\*,* ***506****καί σε καπνιζομένην πᾶσα χθὼν ὄψεται αὖτις* ***507****κοὔ σε δι᾽ αἰῶνος λείψει πῦρ, ἀλλὰ καήσῃ.* ***508****αἰαῖ σοι, Θρῄκη, ζυγὸν ὡς εἰς δούλιον ἥξεις·* ***509****ἡνίκα σύμμικτοι Γαλάται τοῖς Δαρδανίδαισιν* ***510****Ἑλλάδ᾽ ἐπεσσυμένως πορθέοντες, \*τότε σοι κακὸν ἔσται\*,* ***511****γαίῃ δ᾽ ἀλλοτρίῃ δώσεις -.-. οὐδέ τι λήψῃ.* ***512****αἰαῖ \*σοι Γὼγ καὶ πᾶσιν ἐφεξῆς ἅμα Μαγώγ* ***513****μαρσῶν ἠδ᾽ ἀγγὼν ὅσα σοι κακὰ μοῖρα πελάζει\*,* ***514****[πολλὰ δὲ] καὶ Λυκίων υἱοῖς Μυσῶν τε Φρυγῶν τε.* ***515****πολλὰ δὲ Παμφύλων ἔθνη Λυδῶν τε πεσεῖται* ***516****Μαύρων τ᾽ Αἰθιόπων τε καὶ ἐθνῶν βαρβαροφώνων* ***517****Καππαδοκῶν τ᾽ Ἀράβων τε· τί δὴ κατὰ μοῖραν ἕκαστον* ***518****ἐξαυδῶ; πᾶσιν γάρ, ὅσοι χθόνα ναιετάουσιν,* ***519****Ὕψιστος δεινὴν ἐπιπέμψει ἔθνεσι πληγήν.* ***520****Ἕλλησιν δ᾽ ὁπόταν πολὺ βάρβαρον ἔθνος ἐπέλθῃ,* ***521****πολλὰ μὲν ἐκλεκτῶν ἀνδρῶν ὀλέσειε κάρηνα·* ***522****πολλὰ δὲ πίονα μῆλα βροτῶν διαδηλήσονται* ***523****ἵππων θ᾽ ἡμιόνων τε βοῶν τ᾽ ἀγέλας ἐριμύκων·* ***524****δώματά τ᾽ εὐποίητα πυρὶ φλέξουσιν ἀθέσμως·* ***525****πολλὰ δὲ σώματα δοῦλα πρὸς ἄλλην γαῖαν ἀνάγκῃ* ***526****ἄξουσιν καὶ τέκνα βαθυζώνους τε γυναῖκας* ***527****ἐκ θαλάμων ἁπαλὰς τρυφεροῖς ποσὶ πρόσθε πεσούσας·* ***528****ὄψονται δεσμοῖσιν ὑπ᾽ ἐχθρῶν βαρβαροφώνων* ***529****πᾶσαν ὕβριν δεινὴν πάσχοντας· κοὐκ ἔσετ᾽ αὐτοῖς* ***530****μικρὸν ἐπαρκέσσων πόλεμον ζωῆς τ᾽ ἐπαρωγός.* ***531****ὄψονταί τ᾽ ἰδίας κτήσεις καὶ πλοῦτον ἅπαντα* ***532****ἐχθρὸν καρπίζοντα· τρόμος δ᾽ ὑπὸ γούνασιν ἔσται.* ***533****φεύξονται δ᾽ ἑκατόν, εἷς δ᾽ αὐτοὺς πάντας ὀλέσσει·* ***534****πέντε δὲ κινήσουσι βαρὺν χόλον· οἳ δὲ πρὸς αὐτούς* ***535****αἰσχρῶς φυρόμενοι πολέμῳ δεινῷ τε κυδοιμῷ* ***536****οἴσουσιν ἐχθροῖσι χαράν, Ἕλλησι δὲ πένθος.* ***537****δούλειος δ᾽ ἄρα — ζυγὸς ἔσσεται Ἑλλάδι πάσῃ·* ***538****πᾶσι δ᾽ ὁμοῦ πόλεμός τε βροτοῖς καὶ λοιμὸς ἐπέσται,* ***539****χάλκειόν τε μέγαν τεύξει θεὸς οὐρανὸν ὑψοῦ* ***540****ἀβροχίην τ᾽ ἐπὶ γαῖαν ὅλην, αὐτὴν δὲ σιδηρᾶν.* ***541****αὐτὰρ ἔπειτα βροτοὶ δεινῶς κλαύσουσιν ἅπαντες* ***542****ἀσπορίην καὶ ἀνηροσίην· καὶ πῦρ ἐπὶ γαίης* ***543****κατθήσει \*πολὺν ἱστὸν\*, ὃς οὐρανὸν ἔκτισε καὶ γῆν·* ***544****πάντων δ᾽ ἀνθρώπων τὸ τρίτον μέρος ἔσσεται αὖτις.* ***545****Ἑλλὰς δή, τί πέποιθας ἐπ᾽ ἀνδράσιν ἡγεμόνεσσιν* ***546****θνητοῖς, οἷς οὐκ ἔστι φυγεῖν θανάτοιο τελευτήν;* ***547****πρὸς τί τε δῶρα μάταια καταφθιμένοισι πορίζεις* ***548****θύεις τ᾽ εἰδώλοις; τίς τοι πλάνον ἐν φρεσὶ θῆκεν* ***549****ταῦτα τελεῖν προλιποῦσα θεοῦ μεγάλοιο πρόσωπον;* ***550****οὔνομα παγγενέταο σέβας δ᾽ ἔχε, μηδὲ λάθῃ σε.* ***551****χίλια δ᾽ ἔστ᾽ ἔτεα καὶ πένθ᾽ ἑκατοντάδες ἄλλαι,* ***552****ἐξ οὗ δὴ βασίλευσαν ὑπερφίαλοι βασιλῆες* ***553****Ἑλλήνων, οἳ πρῶτα βροτοῖς κακὰ ἡγεμόνευσαν,* ***554****πολλὰ θεῶν εἴδωλα καταφθιμένων \*θανεόντων\*,* ***555****ὧν ἕνεκεν τὰ μάταια φρονεῖν ὑμῖν ὑπεδείχθη.* ***556****ἀλλ᾽ ὁπόταν μεγάλοιο θεοῦ χόλος ἔσσεται ὑμῖν,* ***557****δὴ τότ᾽ ἐπιγνώσεσθε θεοῦ μεγάλοιο πρόσωπον.* ***558****πᾶσαι δ᾽ ἀνθρώπων ψυχαὶ μεγάλα στενάχουσαι* ***559****ἄντα πρὸς οὐρανὸν εὐρὺν ἀνασχόμεναι χέρας αὐτῶν* ***560****ἄρξονται βασιλῆα μέγαν ἐπαμύντορα κλῄζειν* ***561****καὶ ζητεῖν ῥυστῆρα χόλου μεγάλοιο, τίς ἔσται.* ***562****ἀλλ᾽ ἄγε καὶ μάθε τοῦτο καὶ ἐν φρεσὶ κάτθεο σῇσιν,* ***563****ὅσσα περιπλομένων ἐνιαυτῶν κήδεα ἔσται. ―* ***564****\*καὶ τοὺς ἑλλὰς ἔρεξε\* βοῶν ταύρων τ᾽ ἐριμύκων* ***565****πρὸς ναὸν μεγάλοιο θεοῦ ὁλοκαρπώσασα,* ***566****ἐκφεύξῃ πολέμοιο δυσηχέος ἠδὲ φόβοιο* ***567****καὶ λοιμοῦ καὶ δοῦλον ὑπεκφεύξῃ ζυγὸν αὖτις.* ***568****ἀλλὰ μέχρις γε τοσοῦδ᾽ ἀσεβῶν γένος ἔσσεται ἀνδρῶν,* ***569****ὁππότε κεν τοῦτο προλάβῃ τέλος αἴσιμον ἦμαρ.* ***570****οὐ γὰρ μὴ θύσητε θεῷ, μέχρι πάντα γένηται·* ***571****ὅσσα θεός γε μόνος βουλεύσεται, οὐκ ἀτέλεστα.* ***572****πάντα τελεσθῆναι κρατερὴ δ᾽ ἐπικείσετ᾽ ἀνάγκη.* ***573****εὐσεβέων ἀνδρῶν ἱερὸν γένος ἔσσεται αὖτις,* ***574****βουλαῖς ἠδὲ νόῳ προσκείμενοι Ὑψίστοιο,* ***575****οἳ ναὸν μεγάλοιο θεοῦ περικυδανέουσιν* ***576****λοιβῇ τε κνίσσῃ τ᾽ ἠδ᾽ αὖθ᾽ ἱεραῖς ἑκατόμβαις* ***577****ταύρων ζατρεφέων θυσίαις κριῶν τε τελείων* ***578****πρωτοτόκων ὀίων τε καὶ ἀρνῶν πίονα μῆλα* ***579****βωμῷ ἐπὶ μεγάλῳ ἁγίως ὁλοκαρπεύοντες.* ***580****ἐν δὲ δικαιοσύνῃ νόμου Ὑψίστοιο λαχόντες* ***581****ὄλβιοι οἰκήσουσι πόλεις καὶ πίονας ἀγρούς,* ***582****αὐτοὶ δ᾽ ὑψωθέντες ὑπ᾽ ἀθανάτοιο προφῆται* ***583****\*καὶ\* μέγα χάρμα βροτοῖς πάντεσσι φέροντες.* ***584****μούνοις γάρ σφιν δῶκε θεὸς μέγας εὔφρονα βουλήν* ***585****καὶ πίστιν καὶ ἄριστον ἐνὶ στήθεσσι νόημα·* ***586****οἵτινες οὐκ ἀπάτῃσι κεναῖς οὐδ᾽ ἔργ᾽ ἀνθρώπων* ***587****χρύσεα καὶ χάλκεια καὶ ἀργύρου ἠδ᾽ ἐλέφαντος* ***588****καὶ ξυλίνων λιθίνων τε θεῶν εἴδωλα καμόντων* ***589****πήλινα μιλτόχριστα ζῳογραφίας τυποειδεῖς* ***590****τιμῶσιν, ὅσα πέρ τε βροτοὶ κενεόφρονι βουλῇ* ***591****ἀλλὰ γὰρ ἀείρουσι πρὸς οὐρανὸν ὠλένας ἁγνάς* ***592****ὄρθριοι ἐξ εὐνῆς αἰεὶ χρόα ἁγνίζοντες* ***593****ὕδατι καὶ τιμῶσι μόνον τὸν ἀεὶ μεδέοντα* ***594****ἀθάνατον καὶ ἔπειτα γονεῖς· μέγα δ᾽ ἔξοχα πάντων* ***595****ἀνθρώπων ὁσίης εὐνῆς μεμνημένοι εἰσίν·* ***596****κοὐδὲ πρὸς ἀρσενικοὺς παῖδας μίγνυνται ἀνάγνως,* ***597****ὅσσα τε Φοίνικες Αἰγύπτιοι ἠδὲ Λατῖνοι* ***598****Ἑλλάς τ᾽ εὐρύχορος καὶ ἄλλων ἔθνεα πολλά* ***599****Περσῶν καὶ Γαλατῶν πάσης τ᾽ Ἀσίης παραβάντες* ***600****ἀθανάτοιο θεοῦ ἁγνὸν νόμον \*ὃν παρέβησαν\** ***601****ἀνθ᾽ ὧν ἀθάνατος θήσει πάντεσσι βροτοῖσιν* ***602****ἄτην καὶ λιμὸν καὶ πήματά τε στοναχάς τε* ***603****καὶ πόλεμον καὶ λοιμὸν ἰδ᾽ ἄλγεα δακρυόεντα·* ***604****οὕνεκεν ἀθάνατον γενέτην πάντων ἀνθρώπων* ***605****οὐκ ἔθελον τιμᾶν ὁσίως, εἴδωλα δ᾽ ἐτίμων* ***606****χειροποίητα σέβοντες, ἃ ῥίψουσιν βροτοὶ αὐτοί* ***607****ἐν σχισμαῖς πετρῶν κατακρύψαντες δι᾽ ὄνειδος,* ***608****ὁππόταν Αἰγύπτου βασιλεὺς νέος ἕβδομος ἄρχῃ* ***609****τῆς ἰδίης γαίης ἀριθμούμενος ἐξ Ἑλλήνων* ***610****ἀρχῆς, ἧς ἄρξουσι Μακηδόνες ἄσπετοι ἄνδρες·* ***611****ἔλθῃ δ᾽ ἐξ Ἀσίης βασιλεὺς μέγας, αἰετὸς αἴθων,* ***612****ὃς πᾶσαν σκεπάσει γαῖαν πεζῶν τε καὶ ἱππέων,* ***613****πάντα δὲ συγκόψει καὶ πάντα κακῶν ἀναπλήσει·* ***614****ῥίψει δ᾽ Αἰγύπτου βασιλήιον· ἐκ δέ τε πάντα* ***615****κτήμαθ᾽ ἑλὼν ἐποχεῖται ἐπ᾽ εὐρέα νῶτα θαλάσσης.* ***616****καὶ τότε δὴ κάμψουσι θεῷ μεγάλῳ βασιλῆι* ***617****ἀθανάτῳ γόνυ λευκὸν ἐπὶ χθονὶ πουλυβοτείρῃ·* ***618****ἔργα δὲ χειροποίητα πυρὸς φλογὶ πάντα πεσεῖται.* ***619****καὶ τότε δὴ χάρμην μεγάλην θεὸς ἀνδράσι δώσει·* ***620****καὶ γὰρ γῆ καὶ δένδρα καὶ ἄσπετα ποίμνια μήλων* ***621****δώσουσιν καρπὸν τὸν ἀληθινὸν ἀνθρώποισιν* ***622****οἴνου καὶ μέλιτος γλυκεροῦ λευκοῦ τε γάλακτος* ***623****καὶ σίτου, ὅπερ ἐστὶ βροτοῖς κάλλιστον ἁπάντων.* ***624****ἀλλὰ σὺ μὴ μέλλων, βροτὲ ποικιλόμητι, βράδυνε,* ***625****ἀλλὰ παλίμπλαγκτος στρέψας θεὸν ἱλάσκοιο.* ***626****θῦε θεῷ ταύρων ἑκατοντάδας ἠδὲ καὶ ἀρνῶν* ***627****πρωτοτόκων αἰγῶν τε περιπλομέναισιν ἐν ὥραις.* ***628****ἀλλά μιν ἱλάσκου, θεὸν ἄμβροτον, αἴ κ᾽ ἐλεήσῃ.* ***629****αὐτὸς γὰρ μόνος ἐστὶ θεὸς κοὐκ ἔστιν ἔτ᾽ ἄλλος.* ***630****τὴν δὲ δικαιοσύνην τίμα καὶ μηδένα θλῖβε.* ***631****ταῦτα γὰρ ἀθάνατος κέλεται δειλοῖσι βροτοῖσιν.* ***632****ἀλλὰ σὺ τοῦ μεγάλοιο θεοῦ μήνιμα φύλαξαι,* ***633****ὁππότε κεν πάντεσσι βροτοῖς λοιμοῖο τελευτή* ***634****ἔλθῃ καὶ φοβεροῖο δίκης {τε}τύχωσι δαμέντες,* ***635****καὶ βασιλεὺς βασιλῆα λάβῃ χώραν τ᾽ ἀφέληται,* ***636****ἔθνη δ᾽ ἔθνεα πορθήσῃ καὶ φῦλα δυνάσται,* ***637****ἡγεμόνες δὲ φύγωσιν ἐς ἄλλην γαῖαν ἅπαντες,* ***638****\*ἀλλαχθῇ δέ τε γαῖα βροτῶν καὶ βάρβαρος ἀρχή* ***639****Ἑλλάδα πορθήσῃ πᾶσαν καὶ πίονα γαῖαν* ***640****ἐξαρύσῃ πλούτοιο καὶ ἀντίον εἰς ἔριν αὐτῶν* ***641****ἔλθωσιν χρυσοῦ τε καὶ ἀργύρου εἵνεκεν· ἔσται* ***642****ἡ φιλοχρημοσύνη κακὰ ποιμαίνουσα πόλεσσιν.\** ***643****χώρῃ ἐν ἀλλοτρίῃ, ἄταφοι δὲ ἅπαντες ἔσονται,* ***644****καὶ τῶν μὲν γῦπές τε καὶ ἄγρια θηρία γαίης* ***645****σάρκας δηλήσονται· ἐπὰν δὴ ταῦτα τελεσθῇ,* ***646****λείψανα γαῖα πέλωρος ἀναλώσειε θανόντων.* ***647****αὐτὴ δ᾽ ἄσπαρτος καὶ ἀνήροτος ἔσται ἅπασα* ***648****κηρύσσουσα τάλαινα μύσος μυρίων ἀνθρώπων· ―* ***649****πολλὰ χρόνων μήκη περιτελλομένων ἐνιαυτῶν* ***650****πέλτας καὶ θυρεοὺς γαισοὺς παμποίκιλά θ᾽ ὅπλα·* ***651****οὐδὲ μὲν ἐκ δρυμοῦ ξύλα κόψεται εἰς πυρὸς αὐγήν.* ***652****καὶ τότ᾽ ἀπ᾽ ἠελίοιο θεὸς πέμψει βασιλῆα,* ***653****ὃς πᾶσαν γαῖαν παύσει πολέμοιο κακοῖο,* ***654****οὓς μὲν ἄρα κτείνας, οἷς δ᾽ ὅρκια πιστὰ τελέσσας.* ***655****οὐδέ γε ταῖς ἰδίαις βουλαῖς τάδε πάντα ποιήσει,* ***656****ἀλλὰ θεοῦ μεγάλοιο πιθήσας δόγμασιν ἐσθλοῖς. ―* ***657****ναὸς δ᾽ αὖ μεγάλοιο θεοῦ περικαλλέι πλούτῳ* ***658****βεβριθώς, χρυσῷ τε καὶ ἀργύρῳ ἠδέ τε κόσμῳ* ***659****πορφυρέῳ· καὶ γαῖα τελεσφόρος ἠδὲ θάλασσα* ***660****τῶν ἀγαθῶν πλήθουσα. καὶ ἄρξονται βασιλῆες* ***661****ἀλλήλοις \*κοτέειν ἐπαμύνοντες κακὰ θυμῷ\*·* ***662****ὁ φθόνος οὐκ ἀγαθὸν πέλεται δειλοῖσι βροτοῖσιν.* ***663****ἀλλὰ πάλιν βασιλῆες ἐθνῶν ἐπὶ τήνδε γε γαῖαν* ***664****ἀθρόοι ὁρμήσονται ἑαυτοῖς κῆρα φέροντες·* ***665****σηκὸν γὰρ μεγάλοιο θεοῦ καὶ φῶτας ἀρίστους* ***666****πορθεῖν βουλήσονται, ὁπηνίκα γαῖαν ἵκωνται.* ***667****θήσουσιν κύκλῳ πόλεως μιαροὶ βασιλῆες* ***668****τὸν θρόνον αὐτοῦ ἕκαστος ἔχων καὶ λαὸν ἀπειθῆ.* ***669****καί ῥα θεὸς φωνῇ μεγάλῃ πρὸς πάντα λαλήσει* ***670****λαὸν ἀπαίδευτον κενεόφρονα, καὶ κρίσις αὐτοῖς* ***671****ἔσσεται ἐκ μεγάλοιο θεοῦ, καὶ πάντες ὀλοῦνται* ***672****χειρὸς ἀπ᾽ ἀθανάτοιο· ἀπ᾽ οὐρανόθεν δὲ πεσοῦνται* ***673****ῥομφαῖαι πύρινοι κατὰ γαῖαν· λαμπάδες, αὐγαί* ***674****ἵξονται μεγάλαι λάμπουσαι εἰς μέσον ἀνδρῶν.* ***675****γαῖα δὲ παγγενέτειρα σαλεύσεται ἤμασι κείνοις* ***676****χειρὸς ἀπ᾽ ἀθανάτοιο, καὶ ἰχθύες οἱ κατὰ πόντον* ***677****πάντα τε θηρία γῆς ἠδ᾽ ἄσπετα φῦλα πετεινῶν* ***678****πᾶσαί τ᾽ ἀνθρώπων ψυχαὶ καὶ πᾶσα θάλασσα* ***679****φρίξει ὑπ᾽ ἀθανάτοιο προσώπου καὶ φόβος ἔσται.* ***680****ἠλιβάτους κορυφάς τ᾽ ὀρέων βουνούς τε πελώρων* ***681****ῥήξει, κυάνεόν τ᾽ ἔρεβος πάντεσσι φανεῖται.* ***682****ἠέριαι δὲ φάραγγες ἐν οὔρεσιν ὑψηλοῖσιν* ***683****ἔσσονται πλήρεις νεκύων· ῥεύσουσι δὲ πέτραι* ***684****αἵματι καὶ πεδίον πληρώσει πᾶσα χαράδρα.* ***685****τείχεα δ᾽ εὐποίητα χαμαὶ πεσέονται ἅπαντα* ***686****ἀνδρῶν δυσμενέων, ὅτι τὸν νόμον οὐκ ἔγνωσαν* ***687****οὐδὲ κρίσιν μεγάλοιο θεοῦ, ἀλλ᾽ ἄφρονι θυμῷ* ***688****πάντες ἐφορμηθέντες ἐφ᾽ Ἱερὸν ἤρατε λόγχας.* ***689****καὶ κρινεῖ πάντας πολέμῳ θεὸς ἠδὲ μαχαίρῃ* ***690****καὶ πυρὶ καὶ ὑετῷ τε κατακλύζοντι· καὶ ἔσται* ***691****θεῖον ἀπ᾽ οὐρανόθεν, αὐτὰρ λίθος ἠδὲ χάλαζα* ***692****πολλὴ καὶ χαλεπή· θάνατος δ᾽ ἐπὶ τετράποδ᾽ ἔσται.* ***693****καὶ τότε γνώσονται θεὸν ἄμβροτον, ὃς τἄδε κρίνει·* ***694****οἰμωγή τε καὶ ἀλαλαγμὸς κατ᾽ ἀπείρονα γαῖαν* ***695****ἵξεται ὀλλυμένων ἀνδρῶν· καὶ πάντες ἄναγνοι* ***696****αἵματι λούσονται· πίεται δέ τε γαῖα καὶ αὐτή* ***697****αἵματος ὀλλυμένων, κορέσονται θηρία σαρκῶν. —* ***698****αὐτός μοι τάδε πάντα θεὸς μέγας ἀέναός τε* ***699****εἶπε προφητεῦσαι· τάδε δ᾽ ἔσσεται οὐκ ἀτέλεστα·* ***700****οὐδ᾽ ἀτελεύτητον, ὅ τι κεν μόνον ἐν φρεσὶ θείῃ·* ***701****ἄψευστον γὰρ πνεῦμα θεοῦ πέλεται κατὰ κόσμον.* ***702****υἱοὶ δ᾽ αὖ μεγάλοιο θεοῦ περὶ ναὸν ἅπαντες* ***703****ἡσυχίως ζήσοντ᾽ εὐφραινόμενοι ἐπὶ τούτοις,* ***704****οἷς δώσει κτίστης ὁ δικαιοκρίτης τε μόναρχος.* ***705****αὐτὸς γὰρ σκεπάσειε μόνος μεγαλωστὶ παραστάς,* ***706****κύκλοθεν ὡσεὶ τεῖχος ἔχων πυρὸς αἰθομένοιο.* ***707****ἀπτόλεμοι δ᾽ ἔσσονται ἐν ἄστεσιν ἠδ᾽ ἐνὶ χώραις.* ***708****οὐ χεὶρ γὰρ πολέμοιο κακοῦ, μάλα δ᾽ ἔσσεται αὐτοῖς* ***709****αὐτὸς ὑπέρμαχος ἀθάνατος καὶ χεὶρ Ἁγίοιο.* ***710****καὶ τότε δὴ νῆσοι πᾶσαι πόλιές τ᾽ ἐρέουσιν,* ***711****ὁππόσον ἀθάνατος φιλέει τοὺς ἄνδρας ἐκείνους.* ***712****πάντα γὰρ αὐτοῖσιν συναγωνιᾷ ἠδὲ βοηθεῖ,* ***713****οὐρανὸς ἠέλιός τε θεήλατος ἠδὲ σελήνη.* ***714****ἡδὺν ἀπὸ στομάτων δὲ λόγον ἄξουσιν ἐν ὕμνοις·* ***715****"δεῦτε, πεσόντες ἅπαντες ἐπὶ χθονὶ λισσώμεσθα* ***716****ἀθάνατον βασιλῆα, θεὸν μέγαν ἀέναόν τε.* ***717****πέμπωμεν πρὸς ναόν, ἐπεὶ μόνος ἐστὶ δυνάστης·* ***718****καὶ νόμον ὑψίστοιο θεοῦ φραζώμεθα πάντες,* ***719****γαῖα δὲ παγγενέτειρα σαλεύσεται ἤμασι κείνοις* ***720****ὅστε δικαιότατος πέλεται πάντων κατὰ γαῖαν.* ***721****ἡμεῖς δ᾽ ἀθανάτοιο τρίβου πεπλανημένοι ἦμεν,* ***722****ἔργα δὲ χειροποίητα σεβάσμεθα ἄφρονι θυμῷ* ***723****εἴδωλα ξόανά τε καταφθιμένων ἀνθρώπων."* ***724****ταῦτα βοήσουσιν ψυχαὶ πιστῶν ἀνθρώπων·* ***725****["δεῦτε, θεοῦ κατὰ δῆμον ἐπὶ στομάτεσσι πεσόντες* ***726****τέρψωμεν ὕμνοισι θεὸν γενετῆρα κατ᾽ οἴκους,* ***727****ἐχθρῶν ὅπλα ποριζόμενοι κατὰ γαῖαν ἅπασαν* ***728****ἑπτὰ χρόνων μήκη περιτελλομένων ἐνιαυτῶν,* ***729****πέλτας καὶ θυρεοὺς κόρυθας παμποίκιλά θ᾽ ὅπλα,* ***730****πολλά τε καὶ τόξων πληθὺν βελέων ἀδίκων τε·* ***731****οὐδὲ γὰρ ἐκ δρυμοῦ ξύλα κόψεται εἰς πυρὸς αὐγήν."]* ***732****ἀλλά, τάλαιν᾽ Ἑλλάς, ὑπερήφανα παῦε φρονοῦσα·* ***733****λίσσεο δ᾽ ἀθάνατον μεγαλήτορα καὶ προφύλαξαι·* ***734****στεῖλον μὴ ἐπὶ τήνδε πόλιν {σὸν} λαὸν ἄβουλον,* ***735****ὅστε μὴ ἐξ ὁσίης γαίης πέλεται Μεγάλοιο.* ***736****μὴ κίνει Καμάριναν· ἀκίνητος γὰρ ἀμείνων·* ***737****πάρδαλιν ἐκ κοίτης· μή τοι κακὸν ἀντιβολήσῃ·* ***738****ἀλλ᾽ ἀπέχου, μηδ᾽ ἴσχ᾽ ὑπερήφανον ἐν στήθεσσιν* ***739****θυμὸν ὑπερφίαλον, στείλας πρὸς ἀγῶνα κραταιόν.* ***740****καὶ δούλευε θεῷ μεγάλῳ, ἵνα τῶνδε μετάσχῃς.* ***741****ὁππότε δὴ καὶ τοῦτο λάβῃ τέλος αἴσιμον ἦμαρ,* ***742****[εἰς δὲ βροτοὺς ἥξει κρίσις ἀθανάτοιο θεοῖο,]* ***743****ἥξει ἐπ᾽ ἀνθρώπους μεγάλη κρίσις ἠδὲ καὶ ἀρχή.* ***744****γῆ γὰρ παγγενέτειρα βροτοῖς δώσει τὸν ἄριστον* ***745****καρπὸν ἀπειρέσιον σίτου οἴνου καὶ ἐλαίου* ***746****[αὐτὰρ ἀπ᾽ οὐρανόθεν μέλιτος γλυκεροῦ ποτὸν ἡδύ* ***747****δένδρεά τ᾽ ἀκροδρύων καρπὸν καὶ πίονα μῆλα* ***748****καὶ βόας ἔκ τ᾽ ὀίων ἄρνας αἰγῶν τε χιμάρους·]* ***749****πηγάς τε ῥήξει γλυκερὰς λευκοῖο γάλακτος·* ***750****πλήρεις δ᾽ αὖτε πόλεις ἀγαθῶν καὶ πίονες ἀγροί* ***751****ἔσσοντ᾽· οὐδὲ μάχαιρα κατὰ χθονὸς οὐδὲ κυδοιμός·* ***752****οὐδὲ βαρὺ στενάχουσα σαλεύσεται οὐκέτι γαῖα·* ***753****οὐ πόλεμος οὐδ᾽ αὖτε κατὰ χθονὸς αὐχμὸς ἔτ᾽ ἔσται,* ***754****οὐ λιμὸς καρπῶν τε κακορρέκτειρα χάλαζα·* ***755****ἀλλὰ μὲν εἰρήνη μεγάλη κατὰ γαῖαν ἅπασαν,* ***756****καὶ βασιλεὺς βασιλῆι φίλος μέχρι τέρματος ἔσται* ***757****αἰῶνος, κοινόν τε νόμον κατὰ γαῖαν ἅπασαν* ***758****ἀνθρώποις τελέσειεν ἐν οὐρανῷ ἀστερόεντι* ***759****ἀθάνατος, ὅσα πέπρακται δειλοῖσι βροτοῖσιν.* ***760****αὐτὸς γὰρ μόνος ἐστὶ θεὸς κοὐκ ἔστιν ἔτ᾽ ἄλλος·* ***761****αὐτὸς καὶ πυρὶ φλέξειεν χαλεπῶν γένος ἀνδρῶν.* ***762****ἀλλὰ κατασπεύσαντες ἑὰς φρένας ἐν στήθεσσιν,* ***763****φεύγετε λατρείας ἀνόμους, τῷ ζῶντι λάτρευε·* ***764****μοιχείας πεφύλαξο καὶ ἄρσενος ἄκριτον εὐνήν·* ***765****τὴν δ᾽ ἰδίαν γένναν παίδων τρέφε μηδὲ φόνευε* ***766****ταῦτα γὰρ ἀθάνατος κεχολώσεται ὅς κεν ἁμάρτῃ.* ***767****καὶ τότε δὴ ἐξεγερεῖ βασιλήιον εἰς αἰῶνας* ***768****πάντας ἐπ᾽ ἀνθρώπους, ἅγιον νόμον ὅς ποτ᾽ ἔδωκεν* ***769****εὐσεβέσιν, τοῖς πᾶσιν ὑπέσχετο γαῖαν ἀνοίξειν* ***770****καὶ κόσμον μακάρων τε πύλας καὶ χάρματα πάντα* ***771****καὶ νοῦν ἀθάνατον αἰώνιον εὐφροσύνην τε.* ***772****πάσης δ᾽ ἐκ γαίης λίβανον καὶ δῶρα πρὸς οἴκους* ***773****οἴσουσιν μεγάλοιο θεοῦ· κοὐκ ἔσσεται ἄλλος* ***774****οἶκος ἐπ᾽ ἀνθρώποισι καὶ ἐσσομένοισι πυθέσθαι,* ***775****ἀλλ᾽ ὃν ἔδωκε θεὸς πιστοῖς ἄνδρεσσι γεραίρειν.* ***776****[υἱὸν γὰρ καλέουσι βροτοὶ μεγάλοιο θεοῖο,]* ***777****καὶ πᾶσαι πεδίοιο τρίβοι καὶ τρηχέες ὄχθαι* ***778****οὔρεά θ᾽ ὑψήεντα καὶ ἄγρια κύματα πόντου* ***779****εὔβατα καὶ εὔπλωτα γενήσεται ἤμασι κείνοις·* ***780****πᾶσα γὰρ εἰρήνη ἀγαθῶν ἐπὶ γαῖαν ἱκνεῖται·* ***781****ῥομφαίαν δ᾽ ἀφελοῦσι θεοῦ μεγάλοιο προφῆται·* ***782****αὐτοὶ γὰρ κριταί εἰσι βροτῶν βασιλεῖς τε δίκαιοι.* ***783****ἔσται δὴ καὶ πλοῦτος ἐν ἀνθρώποισι δίκαιος·* ***784****αὕτη γὰρ μεγάλοιο θεοῦ κρίσις ἠδὲ καὶ ἀρχή.* ***785****εὐφράνθητι, κόρη, καὶ ἀγάλλεο· σοὶ γὰρ ἔδωκεν* ***786****εὐφροσύνην αἰῶνος, ὃς οὐρανὸν ἔκτισε καὶ γῆν.* ***787****ἐν σοὶ δ᾽ οἰκήσει· σοὶ δ᾽ ἔσσεται ἀθάνατον φῶς·* ***788****ἠδὲ λύκοι τε καὶ ἄρνες ἐν οὔρεσιν ἄμμιγ᾽ ἔδονται* ***789****χόρτον, παρδάλιές τ᾽ ἐρίφοις ἅμα βοσκήσονται·* ***790****ἄρκτοι σὺν μόσχοις νομάδες αὐλισθήσονται·* ***791****σαρκοβόρος τε λέων φάγεται ἄχυρον παρὰ φάτνῃ* ***792****ὡς βοῦς· καὶ παῖδες μάλα νήπιοι ἐν δεσμοῖσιν* ***793****ἄξουσιν· πηρὸν γὰρ ἐπὶ χθονὶ θῆρα ποιήσει.* ***794****σὺν βρέφεσίν τε δράκοντες ἅμ᾽ ἀσπίσι κοιμήσονται* ***795****κοὐκ ἀδικήσουσιν· χεὶρ γὰρ θεοῦ ἔσσετ᾽ ἐπ᾽ αὐτούς.* ***796****σῆμα δέ τοι ἐρέω μάλ᾽ ἀριφραδές, ὥστε νοῆσαι,* ***797****ἡνίκα δὴ πάντων τὸ τέλος γαίηφι γένηται.* ***798****ὁππότε κεν ῥομφαῖαι ἐν οὐρανῷ ἀστερόεντι* ***799****ἐννύχιαι ὀφθῶσι πρὸς ἕσπερον ἠδὲ πρὸς ἠῶ,* ***800****αὐτίκα καὶ κονιορτὸς ἀπ᾽ οὐρανόθεν προφέρηται* ***801****πρὸς γαῖαν \*ἅπαν, καί οἱ\* σέλας ἠελίοιο* ***802****ἐκλείψει κατὰ μέσσον ἀπ᾽ οὐρανοῦ ἠδὲ σελήνης* ***803****ἀκτῖνες προφανοῦσι καὶ ἂψ ἐπὶ γαῖαν ἵκονται·* ***804****αἵματι καὶ σταγόνεσσι πετρῶν δ᾽ ἄπο σῆμα γένηται·* ***805****ἐν νεφέλῃ δ᾽ ὄψεσθε μάχην πεζῶν { τε } καὶ ἱππέων* ***806****οἷα κυνηγεσίην θηρῶν, ὀμίχλῃσιν ὁμοίην.* ***807****τοῦτο τέλος πολέμοιο τελεῖ θεὸς οὐρανὸν οἰκῶν.* ***808****ἀλλὰ χρὴ πάντας θύειν μεγάλῳ βασιλῆι.* ***809****ταῦτά σοι Ἀσσυρίης Βαβυλώνια τείχεα μακρά* ***810****οἰστρομανὴς προλιποῦσα, ἐς Ἑλλάδα πεμπόμενον πῦρ* ***811****πᾶσι προφητεύουσα θεοῦ μηνίματα θνητοῖς ―* ***812****ὥστε προφητεῦσαί με βροτοῖς αἰνίγματα θεῖα.* ***813****καὶ καλέσουσι βροτοί με καθ᾽ Ἑλλάδα πατρίδος ἄλλης,* ***814****ἐξ Ἐρυθρῆς γεγαυῖαν ἀναιδέα· οἳ δέ με Κίρκης* ***815****μητρὸς καὶ Γνωστοῖο πατρὸς φήσουσι Σίβυλλαν* ***816****μαινομένην ψεύστειραν· ἐπὴν δὲ γένηται ἅπαντα,* ***817****τηνίκα μου μνήμην ποιήσετε κοὐκέτι μ᾽ οὐδείς* ***818****μαινομένην φήσειε, θεοῦ μεγάλοιο προφῆτιν.* ***819****οὐ γὰρ ἐμοὶ δήλωσεν, ἃ πρὶν γενετῆρσιν ἐμοῖσιν·* ***820****ὅσσα δὲ πρῶτ᾽ ἐγένοντο, τά μοι \*θεὸς\* κατέλεξε,* ***821****τῶν μετέπειτα δὲ πάντα θεὸς νόῳ ἐγκατέθηκεν,* ***822****ὥστε προφητεύειν με τά τ᾽ ἐσσόμενα πρό τ᾽ ἐόντα* ***823****καὶ λέξαι θνητοῖς. ὅτε γὰρ κατεκλύζετο κόσμος* ***824****ὕδασι, καί τις ἀνὴρ μόνος εὐδοκίμητος ἐλείφθη* ***825****ὑλοτόμῳ ἐνὶ οἴκῳ ἐπιπλώσας ὑδάτεσσιν* ***826****σὺν θηρσὶν πτηνοῖσί θ᾽, ἵν᾽ ἐμπλησθῇ πάλι κόσμος·* ***827****τοῦ μὲν ἐγὼ νύμφη καὶ ἀφ᾽ αἵματος αὐτοῦ ἐτύχθην,* ***828****τῷ τὰ πρῶτ᾽ ἐγένοντο· τὰ δ᾽ ἔσχατα πάντ᾽ ἀπεδείχθη·* ***829****ὥστ᾽ ἀπ᾽ ἐμοῦ στόματος τάδ᾽ ἀληθινὰ πάντα λελέχθω.*

***Χρησμοι Σιβυλλιακοι– Βιβλίο Δʹ***

***0****Λόγος τέταρτος* ***1****Κλῦτε, λεὼς Ἀσίης μεγαλαυχέος Εὐρώπης τε,* ***2****ὅσσα μελιφθέγκτοιο διὰ στόματος μεγάροιο* ***3****μέλλω ἀφ᾽ ἡμετέρου παναληθέα μαντεύεσθαι·* ***4****οὐ ψευδοῦς Φοίβου χρησμηγόρος, ὅντε μάταιοι* ***5****ἄνθρωποι θεὸν εἶπον, ἐπεψεύσαντο δὲ μάντιν·* ***6****ἀλλὰ θεοῦ μεγάλοιο, τὸν οὐ χέρες ἔπλασαν ἀνδρῶν* ***7****εἰδώλοις ἀλάλοισι λιθοξέστοισιν ὅμοιον.* ***8****οὐδὲ γὰρ οἶκον ἔχει ναῷ λίθον ἑλκυσθέντα,* ***9****κωφότατον νωδόν τε, βροτῶν πολυαλγέα λώβην·* ***10****ἀλλ᾽ ὃν ἰδεῖν οὐκ ἔστιν ἀπὸ χθονὸς οὐδὲ μετρῆσαι* ***11****ὄμμασιν ἐν θνητοῖς, οὐ πλασθέντα χερὶ θνητῇ·* ***12****ὃς καθορῶν ἅμα πάντας ὑπ᾽ οὐδενὸς αὐτὸς ὁρᾶται·* ***13****οὗ νύξ τε δνοφερή τε καὶ ἡμέρη ἠέλιός τε* ***14****ἄστρα σεληναίη τε καὶ ἰχθυόεσσα θάλασσα* ***15****καὶ γῆ καὶ ποταμοί τε καὶ ἀενάων στόμα πηγῶν* ***16****κτίσματα πρὸς ζωήν, ὄμβροι θ᾽ ἅμα καρπὸν ἀρούρης* ***17****τίκτοντες καὶ δένδρα καὶ ἄμπελον ἠδέ τ᾽ ἐλαίην.* ***18****οὗτός μοι μάστιγα διὰ φρενὸς ἤλασεν εἴσω,* ***19****ἀνθρώποις ὅσα νῦν τε καὶ ὁππόσα ἔσσεται αὖτις* ***20****ἐκ πρώτης γενεῆς ἄχρις ἐς δεκάτην ἀφικέσθαι* ***21****ἀτρεκέως καταλέξαι· ἅπαντα γὰρ αὐτὸς ἐλέγξει* ***22****ἐξανύων. σὺ δὲ πάντα, λεώς, ἐπάκουε Σιβύλλης* ***23****ἐξ ὁσίου στόματος φωνὴν προχέοντος ἀληθῆ.* ***24****ὄλβιοι ἀνθρώπων κεῖνοι κατὰ γαῖαν ἔσονται,* ***25****ὅσσοι δὴ στέρξουσι μέγαν θεὸν εὐλογέοντες* ***26****πρὶν πιέειν φαγέειν τε πεποιθότες εὐσεβίῃσιν·* ***27****οἳ νηοὺς μὲν ἅπαντας ἀπαρνήσονται ἰδόντες* ***28****καὶ βωμούς, εἰκαῖα λίθων ἀφιδρύματα κωφῶν,* ***28****a καὶ λίθινα ξόανα καὶ ἀγάλματα χειροποίητα.* ***29****αἵμασιν ἐμψύχων μεμιασμένα καὶ θυσίῃσιν* ***30****τετραπόδων· λεύσουσι δ᾽ ἑνὸς θεοῦ εἰς μέγα κῦδος* ***31****οὔτε φόνον ῥέξαντες ἀτάσθαλον οὔτε κλοπαῖον* ***32****κέρδος ἀπεμπολέοντες, ἃ δὴ ῥίγιστα τέτυκται,* ***33****οὐδ᾽ ἄρ᾽ ἐπ᾽ ἀλλοτρίῃ κοίτῃ πόθον αἰσχρὸν ἔχοντες* ***34****[οὐδὲ ἐπ᾽ ἄρσενος ὕβριν ἀπεχθέα τε στυγερήν τε].* ***35****ὧν τρόπον εὐσεβίην τε καὶ ἤθεα ἀνέρες ἄλλοι* ***36****οὔποτε μιμήσονται ἀναιδείην ποθέοντες·* ***37****ἀλλ᾽ αὐτοὺς χλεύῃ τε γέλωτί τε μυχθίζοντες* ***38****νήπιοι ἀφροσύνῃσιν ἐπιψεύσονται ἐκείνοις,* ***39****ὅσσ᾽ αὐτοὶ ῥέξουσιν ἀτάσθαλα καὶ κακὰ ἔργα.* ***40****δύσπιστον γὰρ ἅπαν μερόπων γένος. ἀλλ᾽ ὅταν ἤδη* ***41****κόσμου καὶ θνητῶν ἔλθῃ κρίσις, ἣν θεὸς αὐτός* ***42****ποιήσει κρίνων ἀσεβεῖς θ᾽ ἅμα εὐσεβέας τε·* ***43****καὶ τότε δυσσεβέας μὲν ὑπὸ ζόφον ἐν πυρὶ πέμψει* ***44****[καὶ τότ᾽ ἐπιγνώσονται, ὅσην ἀσέβειαν ἔρεξαν]·* ***45****εὐσεβέες δὲ μενοῦσιν ἐπὶ ζείδωρον ἄρουραν* ***46****πνεῦμα θεοῦ δόντος ζωήν θ᾽ ἅμα καὶ χάριν αὐτοῖς.* ***47****ἀλλὰ τὰ μὲν δεκάτῃ γενεῇ μάλα πάντα τελεῖται·* ***48****νῦν δ᾽ ὅσ᾽ ἀπὸ πρώτης γενεῆς ἔσται, τάδε λέξω.* ***49****πρῶτα μὲν Ἀσσύριοι θνητῶν ἄρξουσιν ἁπάντων* ***50****ἓξ γενεὰς κόσμοιο διακρατέοντες ἐν ἀρχῇ,* ***51****ἐξ οὗ μηνίσαντος ἐπουρανίοιο θεοῖο* ***52****αὐτῇσιν πολίεσσι καὶ ἀνθρώποισιν ἅπασιν* ***53****γῆν ἐκάλυψε θάλασσα κατακλυσμοῖο ῥαγέντος.* ***54****οὓς Μῆδοι καθελόντες ἐπαυχήσουσι θρόνοισιν,* ***55****οἷς γενεαὶ δύο μοῦναι ἐφ᾽ ὧν τάδε ἔσσεται ἔργα·* ***56****νὺξ ἔσται σκοτόεσσα μέσῃ ἐνὶ ἤματος ὥρῃ·* ***57****ἄστρα δ᾽ ἀπ᾽ οὐρανόθεν λείψει καὶ κύκλα σελήνης·* ***58****γῆ δὲ κλόνῳ σεισμοῖο τινασσομένη μεγάλοιο* ***59****πολλὰς πρηνίξει πόλιας καὶ ἔργ᾽ ἀνθρώπων·* ***60****ἐκ δὲ βυθοῦ τότε νῆσοι ὑπερκύψουσι θαλάσσης.* ***61****ἀλλ᾽ ὅταν Εὐφρήτης μέγας αἵματι πλημμύρηται,* ***62****καὶ τότε δὴ Μήδοις Πέρσαισί τε φύλοπις αἰνή* ***63****στήσεται ἐν πολέμῳ· Περσῶν δ᾽ ὑπὸ δούρασι Μῆδοι* ***64****πίπτοντες φεύξονται ὑπὲρ μέγα Τίγριδος ὕδωρ.* ***65****Περσῶν δὲ κράτος ἔσται ὅλου κόσμοιο μέγιστον,* ***66****οἷς γενεὴ μία κεῖται ἀνακτορίης πολυόλβου.* ***67****ἔσται δ᾽, ὅσσα κεν ἄνδρες ἀπεύξωνται, κακὰ ἔργα,* ***68****φυλόπιδές τε φόνοι τε διχοστασίαι τε φυγαί τε* ***69****πύργων τε πρηνισμοὶ ἀναστασίαι τε πολήων,* ***70****Ἑλλὰς ὅταν μεγάλαυχος ἐπὶ πλατὺν Ἑλλήσποντον* ***71****πλεύσει Φρυξὶ βαρεῖαν ἰδ᾽ Ἀσίδι κῆρα φέρουσα.* ***72****αὐτὰρ ἐς Αἴγυπτον πολυαύλακα πυροφόρον τε* ***73****λιμὸς ἀκαρπίη τε περιπλομένων ἐνιαυτῶν* ***74****εἴκοσι φοιτήσει, σταχυητρόφος ἡνίκα Νεῖλος* ***75****ἄλλοθί που ὑπὸ γαῖαν ἀποκρύψει μέλαν ὕδωρ.* ***76****ἥξει δ᾽ ἐξ Ἀσίης βασιλεὺς μέγα ἔγχος ἀείρας* ***77****νηυσὶν ἀμετρήτοισιν, τὰ μὲν βυθοῦ ὑγρὰ κέλευθα* ***78****πεζεύσει, πλεύσει δὲ ταμὼν ὄρος ὑψικάρηνον·* ***79****ὃν φυγάδ᾽ ἐκ πολέμου δειλὴ ὑποδέξεται Ἀσίς.* ***80****Σικελίην δὲ τάλαιναν ἐπιφλέξει μάλα πᾶσαν* ***81****χεῦμα πυρὸς μεγάλοιο ἐρευγομένης φλογὸς Αἴτνης·* ***82****ἠδὲ Κρότων πέσεται μεγάλη πόλις εἰς βαθὺ χεῦμα.* ***83****ἔσται δ᾽ Ἑλλάδι νεῖκος· ἐν ἀλλήλοις δὲ μανέντες* ***84****πολλὰς πρηνίξουσι πόλεις, πολλοὺς δ᾽ ὀλέσουσιν* ***85****μαρνάμενοι· τὸ δὲ νεῖκος ἰσόρροπον ἀλλήλοισιν.* ***86****ἀλλ᾽ ὅταν ἐς δεκάτην γενεὴν μερόπων γένος ἔλθῃ,* ***87****καὶ τότε Πέρσῃσιν ζυγὰ δούλια καὶ φόβος ἔσται.* ***88****αὐτὰρ ἐπεὶ σκήπτροισι Μακηδόνες αὐχήσουσιν,* ***89****ἔσται καὶ Θήβῃσι κακὴ μετόπισθεν ἅλωσις,* ***90****Κᾶρες δ᾽ οἰκήσουσι Τύρον, Τύριοι δ᾽ ἀπολοῦνται.* ***91****καὶ Σάμον ἄμμος ἅπασαν ὑπ᾽ ἠιόνεσσι καλύψει,* ***92****Δῆλος δ᾽ οὐκέτι δῆλος, ἄδηλα δὲ πάντα τὰ Δήλου.* ***93****καὶ Βαβυλὼν μεγάλη μὲν ἰδεῖν, μικρὴ δὲ μάχεσθαι* ***94****στήσεται ἀχρήστοισιν ἐπ᾽ ἐλπίσι τειχισθεῖσα.* ***95****Βάκτρα κατοικήσουσι Μακηδόνες· οἳ δ᾽ ὑπὸ Βάκτρων* ***96****καὶ Σούσων φεύξονται ἐς Ἑλλάδα γαῖαν ἅπαντες.* ***97****ἔσσεται ἐσσομένοις, ὅτε Πύραμος ἀργυροδίνης* ***98****ἠιόνα προχέων ἱερὴν ἐς νῆσον ἵκηται.* ***99****καὶ σύ, Βάρις, πέσεαι καὶ Κύζικος, ἡνίκα γαίης* ***100****βρασσομένης σεισμοῖσιν ὀλισθαίνουσι πόληες.* ***101****ἥξει καὶ Ῥοδίοις κακὸν ὕστατον, ἀλλὰ μέγιστον.* ***102****οὐδὲ Μακηδονίης ἔσται κράτος· ἀλλ᾽ ἀπὸ δυσμῶν* ***103****Ἰταλὸς ἀνθήσει πόλεμος μέγας, ᾧ ὕπο κόσμος* ***104****λατρεύσει δούλειον ἔχων ζυγὸν Ἰταλίδῃσιν.* ***105****καὶ σύ, τάλαινα Κόρινθε, τεήν ποτ᾽ ἐπόψει ἅλωσιν.* ***106****Καρχηδών, καὶ σεῖο χαμαὶ γόνυ πύργος ἐρείσει.* ***107****τλῆμον Λαοδίκεια, σὲ δὲ στρώσει ποτὲ σεισμός* ***108****πρηνίξας, στήσῃ δὲ πάλιν πόλις ἱδρυνθεῖσα.* ***109****ὦ Λυκίης Μύρα καλά, σὲ δ᾽ οὔποτε βρασσομένη χθών* ***110****στηρίξει· πρηνὴς δὲ κάτω πίπτουσ᾽ ἐπὶ γαίης* ***111****εἰς ἑτέρην εὔξῃ προφυγεῖν χθόνα, οἷα μέτοικος,* ***112****ἡνίκα δὴ Πατάρων \*ὅμαδόν ποτε δυσσεβίῃσιν* ***113****βρονταῖς καὶ σεισμοῖσιν ἁλὸς πετάσει μέλαν ὕδωρ\*.* ***114****Ἀρμενίη, καὶ σοὶ δὲ μένει δούλειος ἀνάγκη·* ***115****ἥξει καὶ Σολύμοισι κακὴ πολέμοιο θύελλα* ***116****Ἰταλόθεν, νηὸν δὲ θεοῦ μέγαν ἐξαλαπάξει,* ***117****ἡνίκ᾽ ἂν ἀφροσύνῃσι πεποιθότες εὐσεβίην μέν* ***118****ῥίψωσιν στυγεροὺς δὲ φόνους τελέωσι πρὸ νηοῦ·* ***119****καὶ τότ᾽ ἀπ᾽ Ἰταλίης βασιλεὺς μέγας οἷά τε δράστης* ***120****φεύξετ᾽ ἄφαντος ἄπυστος ὑπὲρ πόρον Εὐφρήταο,* ***121****ὁππότε δὴ μητρῷον ἄγος στυγεροῖο φόνοιο* ***122****τλήσεται ἄλλα τε πολλά, κακῇ σὺν χειρὶ πιθήσας.* ***123****πολλοὶ δ᾽ ἀμφὶ θρόνῳ Ῥώμης πέδον αἱμάξουσιν* ***124****κείνου ἀποδρήσαντος ὑπὲρ Παρθηίδα γαῖαν.* ***125****εἰς Συρίην δ᾽ ἥξει Ῥώμης πρόμος, ὃς πυρὶ νηόν* ***126****συμφλέξας Σολύμων, πολλοὺς δ᾽ ἅμα ἀνδροφονήσας* ***127****Ἰουδαίων ὀλέσει μεγάλην χθόνα εὐρυάγυιαν.* ***128****καὶ τότε δὴ Σαλαμῖνα Πάφον δ᾽ ἅμα σεισμὸς ὀλέσσει,* ***129****Κύπρον ὅταν πολύκλυστον ὑπερκλονέῃ μέλαν ὕδωρ.* ***130****ἀλλ᾽ ὁπόταν χθονίης ἀπὸ ῥωγάδος Ἰταλίδος γῆς* ***131****πυρσὸς ἀποστραφθεὶς εἰς οὐρανὸν εὐρὺν ἵκηται,* ***132****πολλὰς δὲ φλέξῃ πόλιας καὶ ἄνδρας ὀλέσσῃ,* ***133****πολλὴ δ᾽ αἰθαλόεσσα τέφρη μέγαν αἰθέρα πλήσῃ,* ***134****καὶ ψεκάδες πίπτωσιν ἀπ᾽ οὐρανοῦ οἷά τε μίλτος,* ***135****γινώσκειν τότε μῆνιν ἐπουρανίοιο θεοῖο,* ***136****εὐσεβέων ὅτι φῦλον ἀναίτιον ἐξολέσουσιν.* ***137****ἐς δὲ δύσιν τότε νεῖκος ἐγειρομένου πολέμοιο* ***138****ἥξει καὶ Ῥώμης ὁ φυγάς, μέγα ἔγχος ἀείρας,* ***139****Εὐφρήτην διαβὰς πολλαῖς ἅμα μυριάδεσσιν.* ***140****τλήμων Ἀντιόχεια, σὲ δὲ πτόλιν οὔποτ᾽ ἐροῦσιν,* ***141****ἡνίκ᾽ ἂν ἀφροσύνῃσι τεαῖς ὑπὸ δούρασι πίπτῃς.* ***142****καὶ Κύρρον τότε λοιμὸς ὀλεῖ καὶ φύλοπις αἰνή.* ***143****αἰαῖ, Κύπρε τάλαινα, σὲ δὲ πλατὺ κῦμα θαλάσσης* ***144****κρύψει χειμερίῃσιν ἀναρριφθεῖσαν ἀέλλαις.* ***145****ἥξει δ᾽ εἰς Ἀσίην πλοῦτος μέγας, ὅν ποτε Ῥώμη* ***146****αὐτὴ συλήσασα πολυκτέανον κατὰ δῶμα* ***147****θήκατο· καὶ δὶς ἔπειτα τοσαῦτα καὶ ἄλλ᾽ ἀποδώσει* ***148****εἰς Ἀσίην, τότε δ᾽ ἔσται ὑπέρκτησις πολέμοιο.* ***149****Καρῶν δὲ πτολίεθρα παρ᾽ ὕδασι Μαιάνδροιο* ***150****ὅσσα πεπύργωνται περικαλλέα, πικρὸς ὀλέσσει* ***151****λιμός, ὅταν Μαίανδρος ἀποκρύψῃ μέλαν ὕδωρ.* ***152****ἀλλ᾽ ὅταν εὐσεβίης μὲν ἀπ᾽ ἀνθρώπων ἀπόληται* ***153****πίστις καὶ τὸ δίκαιον ἀποκρυφθῇ ἐνὶ κόσμῳ,* ***154****-- . παλίμβολοι -- . ἐπ᾽ οὐχ ὁσίοισι δὲ τόλμαις* ***155****ζῶντες ὕβριν ῥέξωσιν, ἀτάσθαλα καὶ κακὰ ἔργα,* ***156****εὐσεβέων δ᾽ οὐδεὶς ποιῇ λόγον, ἀλλὰ καὶ αὐτούς* ***157****πάντας ὑπ᾽ ἀφροσύνης μέγα νήπιοι ἐξολέσωσιν* ***158****ὕβρεσι χαίροντες καὶ ἐφ᾽ αἵμασι χεῖρας ἔχοντες·* ***159****καὶ τότε γινώσκειν θεὸν οὐκέτι πρηῢν ἐόντα,* ***160****ἀλλὰ χόλῳ βρύχοντα καὶ ἐξολέκοντα γενέθλην* ***161****ἀνθρώπων ἅμα πᾶσαν ὑπ᾽ ἐμπρησμοῦ μεγάλοιο.* ***162****ἆ μέλεοι, μετάθεσθε, βροτοί, τάδε, μηδὲ πρὸς ὀργήν* ***163****παντοίην ἀγάγητε θεὸν μέγαν, ἀλλὰ μεθέντες* ***164****φάσγανα καὶ στοναχὰς ἀνδροκτασίας τε καὶ ὕβρεις* ***165****ἐν ποταμοῖς λούσασθε ὅλον δέμας ἀενάοισιν,* ***166****χεῖράς τ᾽ ἐκτανύσαντες ἐς αἰθέρα τῶν πάρος ἔργων* ***167****συγγνώμην αἰτεῖσθε καὶ εὐλογίαις ἀσέβειαν* ***168****πικρὰν ἱλάσκεσθε· θεὸς δώσει μετάνοιαν* ***169****οὐδ᾽ ὀλέσει· παύσει δὲ χόλον πάλιν, ἤνπερ ἅπαντες* ***170****εὐσεβίην περίτιμον ἐνὶ φρεσὶν ἀσκήσητε.* ***171****εἰ δ᾽ οὔ μοι πείθοισθε κακόφρονες, ἀλλ᾽ ἀσέβειαν* ***172****στέργοντες τάδε πάντα κακαῖς δέξαισθε ἀκουαῖς,* ***173****πῦρ ἔσται κατὰ κόσμον ὅλον καὶ σῆμα μέγιστον* ***174****ῥομφαίᾳ σάλπιγγι, ἅμ᾽ ἠελίῳ ἀνιόντι·* ***175****κόσμος ἅπας μύκημα καὶ ὄμβριμον ἦχον ἀκούσει.* ***176****φλέξει δὲ χθόνα πᾶσαν, ἅπαν δ᾽ ὀλέσει γένος ἀνδρῶν* ***177****καὶ πάσας πόλιας ποταμούς θ᾽ ἅμα ἠδὲ θάλασσαν·* ***178****ἐκκαύσει δέ τε πάντα, κόνις δ᾽ ἔσετ᾽ αἰθαλόεσσα.* ***179****ἀλλ᾽ ὅταν ἤδη πάντα τέφρη σποδόεσσα γένηται* ***180****καὶ πῦρ κοιμήσῃ θεὸς ἄσπετον, ὥσπερ ἀνῆψεν,* ***181****ὀστέα καὶ σποδιὴν αὐτὸς θεὸς ἔμπαλιν ἀνδρῶν* ***182****μορφώσει, στήσει δὲ βροτοὺς πάλιν, ὡς πάρος ἦσαν.* ***183****καὶ τότε δὴ κρίσις ἔσσετ᾽, ἐφ᾽ ᾗ δικάσει θεὸς αὐτός* ***184****κρίνων ἔμπαλι κόσμον· ὅσοι δ᾽ ὑπὸ δυσσεβίῃσιν* ***185****ἥμαρτον, τοὺς δ᾽ αὖτε χυτὴ κατὰ γαῖα καλύψει* ***186****Τάρταρά τ᾽ εὐρώεντα μυχοὶ στύγιοί τε γεέννης.* ***187****ὅσσοι δ᾽ εὐσεβέουσι, πάλιν ζήσοντ᾽ ἐπὶ γαῖαν* ***188****ἀθανάτου μεγάλοιο θεοῦ καὶ ἄφθιτον ὄλβον* ***189****πνεῦμα θεοῦ δόντος ζωήν θ᾽ ἅμα καὶ χάριν αὐτοῖς* ***190****εὐσεβέσιν· πάντες δὲ τότ᾽ εἰσόψονται ἑαυτούς* ***191****νήδυμον ἠελίου τερπνὸν φάος εἰσορόωντες.* ***192****ὦ μακαριστός, ἐκεῖνον ὃς ἐς χρόνον ἔσσεται ἀνήρ.*

***Χρησμοι Σιβυλλιακοι– Βιβλίο Εʹ***

***0****Λόγος πέμπτος.* ***1****Ἀλλ᾽ ἄγε μοι στονόεντα χρόνον κλύε Λατινιδάων.* ***2****ἦ τοι μὲν πρώτιστα μετ᾽ ὀλλυμένους βασιλῆας* ***3****Αἰγύπτου, τοὺς πάντας ἴση κατὰ γαῖα φέρεσκεν,* ***4****καὶ μετὰ τὸν Πέλλης πολιήτορα, ᾧ ὕπο πᾶσα* ***5****ἀντολίη βεβόλητο καὶ ἑσπερίη πολύολβος,* ***6****ὃν Βαβυλὼν ἤλεγξε, νέκυν δ᾽ ὤρεξε Φιλίππῳ,* ***7****οὐ Διός, οὐκ Ἄμμωνος ἀληθέα φημιχθέντα,* ***8****καὶ μετὰ τὸν γενεῆς τε καὶ αἵματος Ἀσσαράκοιο,* ***9****ὃς μόλεν ἐκ Τροίης, ὅστις πυρὸς ἔσχισεν ὁρμήν,* ***10****πολλούς δ᾽ αὖ μετ᾽ ἄνακτας, ἀρηιφίλους μετὰ φῶτας,* ***11****καὶ μετὰ νηπιάχους, θηρὸς τέκνα μηλοφάγοιο,* ***12****ἔσσετ᾽ ἄναξ πρώτιστος, ὅς τις δέκα δὶς κορυφώσει* ***13****γράμματος ἀρχομένου· πολέμων δ᾽ ἐπὶ πουλὺ κρατήσει·* ***14****ἕξει δ᾽ ἐκ δεκάδος πρῶτον τύπον· ὥστε μετ᾽ αὐτόν* ***15****ἄρχειν, στοιχείων ὅστις λάχε γράμματος ἀρχήν·* ***16****ὃν Θρῄκη πτήξει καὶ Σικελίη, μετὰ Μέμφις,* ***17****Μέμφις πρηνιχθεῖσα δι᾽ ἡγεμόνων κακότητα* ***18****ἠδὲ γυναικὸς ἀδουλώτου ἐπὶ κῦμα πεσούσης.* ***19****καὶ θεσμοὺς θήσει λαοῖς καὶ πάνθ᾽ ὑποτάξει·* ***20****ἐν μακρῷ δὲ χρόνῳ ἑτέρῳ παραδώσεται ἀρχήν,* ***21****ὅς τε τριηκοσίων ἀριθμῶν κεραίην ἐπὶ πρώτην* ***22****ἕξει καὶ ποταμοῦ φίλον οὔνομα, ὅς τ᾽ ἐπὶ Πέρσας* ***23****ἄρξει καὶ Βαβυλῶνα· βαλεῖ δορὶ δὴ τότε Μήδους.* ***24****εἶτα τριῶν ἀριθμῶν κεραίην ὅστις λάχεν, ἄρξει.* ***25****δὶς δέκα δ᾽ ὅσ{τις} ἔπειτ᾽ ἄρξει, κεραίην ἐπὶ πρώτην* ***26****ἕξει ἄναξ· κεῖνος δὲ καθ᾽ ὕστατον Ὠκεανοῖο* ***27****ἵξεθ᾽ ὕδωρ \*ἄμπωτιν ὑπ᾽ αὐσονίσιν\* ἀίξας.* ***28****πεντήκοντα δ᾽ ὅτις κεραίην λάχε, κοίρανος ἔσται,* ***29****δεινὸς ὄφις φυσῶν πόλεμον βαρύν, ὅς ποτε χεῖρας* ***30****ἧς γενεῆς τανύσας ὀλέσει καὶ πάντα ταράξει* ***31****ἀθλεύων ἐλάων κτείνων καὶ μυρία τολμῶν·* ***32****καὶ τμήξει τὸ δίκυμον ὄρος λύθρῳ τε παλάξει·* ***33****ἀλλ᾽ ἔσται καὶ ἄιστος ὀλοίιος· εἶτ᾽ ἀνακάμψει* ***34****ἰσάζων θεῷ αὐτόν· ἐλέγξει δ᾽ οὔ μιν ἐόντα.* ***35****τρεῖς δὲ μετ᾽ αὐτὸν ἄνακτες ὑπ᾽ ἀλλήλων ἀπολοῦνται.* ***36****εἶτά τις εὐσεβέων ὀλετὴρ ἥξει μέγας ἀνδρῶν,* ***37****ἑπτάκις ὃς δεκάτην κεραίην δείκνυσι πρόδηλον.* ***38****τοῦ δέ, τριηκοσίης κεραίης ὅ τι πρῶτον, ἐλέγχων* ***39****παῖς κράτος ἐξαφελεῖ, μετὰ δ᾽ αὐτὸν κοίρανος ἔσται* ***40****τετράδος ἐκ κεραίης, \*τ᾽ ἔφθος μόρος\*, αὐτὰρ ἔπειτα* ***41****πεντήκοντ᾽ ἀριθμῶν γεραρὸς βροτός. αὐτὰρ ἐπ᾽ αὐτῷ,* ***42****ὅστε τριηκοσίης κεραίης λάχεν ἔντυπον ἀρχήν,* ***43****Κελτὸς ὀρειοβάτης, σπεύδων δ᾽ ἐπὶ δῆριν ἑῴαν* ***44****μοῖραν ἀεικελίην οὐ φεύξεται, ἀλλὰ καμεῖται·* ***45****ὃν κόνις ἀλλοτρίη κρύψει νέκυν, ἀλλὰ Νεμείης* ***46****ἄνθεος οὔνομ᾽ ἔχουσα· μετ᾽ αὐτὸν δ᾽ ἄλλος ἀνάξει,* ***47****ἀργυρόκρανος ἀνήρ· τῷ δ᾽ ἔσσεται οὔνομα πόντου·* ***48****ἔσται καὶ πανάριστος ἀνὴρ καὶ πάντα νοήσει.* ***49****καὶ ἐπὶ σοί, πανάριστε, πανέξοχε, κυανοχαῖτα,* ***50****καὶ ἐπὶ σοῖσι κλάδοισι τάδ᾽ ἔσσεται ἤματα πάντα.* ***51****τὸν μέτα τρεῖς ἄρξουσιν, ὁ δὲ τρίτος ὀψὲ κρατήσει.* ***52****τείρομαι ἡ τριτάλαινα κακὴν φάτιν ἐν φρεσὶ θέσθαι·* ***53****\*Ἴσιδος ἡ γνωστή\* καὶ χρησμῶν ἔνθεον ὕμνον.* ***54****πρῶτον μὲν περὶ σεῖο βάσιν ναοῦ πολυκλαύστου* ***55****μαινάδες ἀίξουσι, καὶ ἐν παλάμῃσι κακῇσιν* ***56****ἔσσεαι ἤματι τῷδε, ὅταν ποτὲ Νεῖλος ὁδεύσῃ* ***57****γαῖαν ὅλην Αἴγυπτον ἕως πηχῶν δέκα καὶ ἕξ,* ***58****ὥστε κλύσαι γῆν πᾶσαν ἐπαρδεῦσαί τε ῥόοισιν·* ***59****σιγήσει δὲ χάρις γαίης καὶ δόξα προσώπου.* ***60****Μέμφι, σὺ μὲν κλαύσῃ ὑπὲρ Αἰγύπτου τὰ μέγιστα·* ***61****πρόσθε γὰρ ἡ μεγάλως γαίης κρατέουσα γενήσῃ* ***62****λυπρή, ὥστε βοῆσαι καὶ αὐτὸν τερπικέραυνον* ***63****οὐρανόθεν φωνῇ μεγάλῃ· "μεγαλόσθενε Μέμφι,* ***64****ἡ τὸ πάλαι δειλοῖσι βροτοῖς αὐχοῦσα μέγιστα* ***65****κλαύσεαι ἀργαλέη καὶ πάμμορος, ὥστε νοῆσαι* ***66****αὐτὴν ἀίδιον θεὸν ἄμβροτον ἐν νεφέεσσιν.* ***67****ποῦ σοι λῆμα κραταιὸν ἐν ἀνθρώποισι τέτυκται;* ***68****ἀνθ᾽ ὧν ἐξεμάνης ἐς ἐμοὺς παῖδας θεοχρίστους* ***69****καί τε κάκην ὤτρυνας ἐπ᾽ ἀνδράσι τοῖς ἀγαθοῖσιν,* ***70****ἕξεις ἀντὶ τόσων τοίαν τροφὸν εἵνεκα ποινῆς.* ***71****οὐκέτι σοι \*φανερῶς\* θέμις ἔσται ἐν μακάρεσσιν·* ***72****ἐξ ἄστρων πέπτωκας, ἐς οὐρανὸν οὐκ ἀναβήσῃ."* ***73****ταῦτα μὲν Αἰγύπτῳ θεὸς ἔννεπεν ἐξαυδῆσαι* ***74****ὑστατίῳ καιρῷ, ὅτε πάγκακοι ἄνδρες ἔσονται.* ***75****ἀλλὰ ταλαιπωροῦσι κακοὶ κακότητα μένοντες* ***76****ὀργὴν ἀθανάτοιο βαρυκτύπου οὐρανίωνος,* ***77****ἀντὶ θεοῦ δὲ λίθους καὶ κνώδαλα θρησκεύοντες* ***78****πολλὰ μάλ᾽ ἄλλυδις ἄλλα φοβούμενοι, οἷς λόγος οὐδείς,* ***79****οὐ νοῦς, οὐκ ἀκοή, ἅτε μοι θέμις οὐδ᾽ ἀγορεύειν,* ***80****εἰδώλων τὰ ἕκαστα, βροτῶν παλάμαις γεγαῶτα·* ***81****ἐξ ἰδίων δὲ κόπων καὶ ἀτασθαλιῶν ἐπινοιῶν* ***82****ἄνθρωποι δέξαντο θεοὺς ξυλίνους λιθίνους τε* ***83****χαλκοῦς τε χρυσοῦς τε καὶ ἀργυρέους τε, ματαίους* ***84****ἀψύχους κωφοὺς καὶ ἐν πυρὶ χωνευθέντας* ***85****ποιήσαντο μάτην γε πεποιθότες ἐν τοιούτοις. —* ***86****Θμοῦις καὶ Ξοῦις \*θλίβεται κόπτεται βουλῆ\** ***87****Ἡρακλέους τε Διός τε καὶ Ἑρμείαο . --* ***88****καὶ σὲ δ᾽, Ἀλεξάνδρεια, κλυτὴ θρέπτειρα { πολήων }* ***89****οὐ λείψει πόλεμός τ᾽, οὐ . . . . . . . . . .* ***90****τῆς ὑπερηφανίης δώσεις, ὅσα πρόσθεν ἔρεξας.* ***91****σιγήσεις αἰῶνα πολὺν καὶ νόστιμον ἦμαρ ―* ***92****κοὐκέτι σοι ῥεύσει τρυφερὸν πόμα . . . . . ―* ***93****ἥξει γὰρ Πέρσης ἐπὶ σὸν \*δάπος\* ὥστε χάλαζα* ***94****καὶ σὴν γαῖαν ὀλεῖ καὶ ἀνθρώπους κακοτέχνους,* ***95****αἵματι καὶ νεκύεσσι \*παρ᾽ ἐκπάγλοισί τε βωμοῖς\** ***96****βαρβαρόφρων σθεναρὸς πολυαίματος ἄφρονα λυσσῶν,* ***97****παμπληθεὶ ψαμαθηδὸν \*ἀπαίξων σὸν ὄλεθρον\*.* ***98****καὶ τότ᾽ ἔσῃ, πόλεων πολύολβος, πολλὰ καμοῦσα.* ***99****κλαύσεται Ἀσὶς ὅλη δώρων χάριν, ὧν ἀπὸ σεῖο* ***100****στεψαμένη κεφαλὴν ἐχάρη, πίπτουσ᾽ ἐπὶ γαίης.* ***101****αὐτὸς δ᾽ ὃς Περσῶν ἔλαχεν γαῖαν πτολεμίξει* ***102****κτείνας τ᾽ ἄνδρα ἕκαστον ὅλον βίον ἐξαλαπάξει,* ***103****ὥστε μένειν μοῖραν τριτάτην δειλοῖσι βροτοῖσιν.* ***104****αὐτὸς δ᾽ ἐκ δυσμῶν εἰσπτήσεται ἅλματι κούφῳ* ***105****σύμπασαν γαῖαν πολιορκῶν, πᾶσαν ἐρημῶν.* ***106****ἀλλ᾽ ὅταν ὕψος ἔχῃ κρατερὸν καὶ θάρσος \*ἀηδές\*,* ***107****ἥξει καὶ μακάρων ἐθέλων πόλιν ἐξαλαπάξαι.* ***108****καί κέν τις θεόθεν βασιλεὺς πεμφθεὶς ἐπὶ τοῦτον* ***109****πάντας ὀλεῖ βασιλεῖς μεγάλους καὶ φῶτας ἀρίστους.* ***110****εἶθ᾽ οὕτως κρίσις ἔσται ὑπ᾽ ἀφθίτου ἀνθρώποισιν.* ***111****αἰαῖ σοι, κραδίη δειλή, τί με ταῦτ᾽ ἐρεθίζεις* ***112****δηλοῦν Αἰγύπτῳ, πολυκοιρανίην ἀλεγεινήν;* ***113****βαῖνε πρὸς ἀντολίην, Περσῶν γενεὰς ἀνοήτους* ***114****καὶ δήλου τοῖσιν τὸ παρὸν τό τε μέλλον ἔσεσθαι.* ***115****Εὐφρήτου ποταμοῦ ῥεῖθρον κατακλυσμὸν ἐποίσει* ***116****καὶ Πέρσας ὀλέσει καὶ Ἴβηρας καὶ Βαβυλῶνας* ***117****Μασσαγέτας τε φιλοπτολέμους τόξοισί τε πιστούς.* ***118****Ἀσὶς ὅλη πυρίφλεκτος ἕως νήσων σελαγήσει.* ***119****Πέργαμος ἣ τὸ πάλαι σεμνὴ βοτρυδὸν ὀλεῖται* ***120****καὶ Πιτάνη πανέρημος ἐν ἀνθρώποισι φανεῖται.* ***121****Λέσβος ὅλη δύσει βαθὺν εἰς βυθὸν ὥστ᾽ ἀπολέσθαι.* ***122****Σμύρνα κατὰ κρημνῶν εἱλισσομένη ποτὲ κλαύσει,* ***123****ἣ τὸ πάλαι σεμνὴ καὶ ἐπώνυμος ἐξαπολεῖται.* ***124****Βιθυνοὶ κλαύσουσιν ἑὴν χθόνα τεφρωθεῖσαν* ***125****καὶ Συρίην μεγάλην καὶ Φοινίκην πολύφυλον.* ***126****αἰαῖ σοι, Λυκίη, ὅσα σοι κακὰ μηχανάαται* ***127****πόντος ἀπ᾽ αὐτομάτου ἐπιβὰς χώρης ἀλεγεινῆς,* ***128****ὥστε κλύσαι σεισμῷ τε κακῷ καὶ νάμασι πικροῖς* ***129****τὴν Λυκίης ἄμυρον καὶ τὴν μυρίπνουν ποτε χέρσον.* ***130****ἔσται καὶ Φρυγίῃ δεινὸς χόλος εἵνεκα λύπης,* ***131****ἧς χάριν ἡ Διὸς ἦλθε Ῥέη κἀκεῖ προσέμεινεν.* ***132****πόντος ὀλεῖ Ταύρων γενεὴν καὶ βάρβαρον ἔθνος·* ***133****\*καὶ Λαπίθας δάπεδον κατὰ γῆν ἐναρίξει.* ***134****Θεσσαλίην χώρην ἀπολεῖ ποταμὸς βαθυδίνης,* ***135****Πηνειὸς βαθύρους μορφὰς θηρῶν ἀπὸ γαίης·* ***136****Ἠπιδανὸς φάσκων θηρῶν μορφάς ποτε γεννᾶν\*.* ***137****Ἑλλάδα τὴν τριτάλαιναν ἀναιάξουσι ποιηταί,* ***138****ἡνίκ᾽ ἀπ᾽ Ἰταλίης ἰσθμοῦ πλήξειε τένοντα* ***139****τῆς μεγάλης Ῥώμης βασιλεὺς μέγας ἰσόθεος φώς,* ***140****ὅν, φάσ᾽, αὐτὸς ὁ Ζεὺς ἔτεκεν καὶ πότνια Ἥρη·* ***141****ὅστις παμμούσῳ φθόγγῳ μελιηδέας ὕμνους* ***142****θεατροκοπῶν ἀπολεῖ πολλοὺς σὺν μητρὶ ταλαίνῃ.* ***143****φεύξεται ἐκ Βαβυλῶνος ἄναξ φοβερὸς καὶ ἀναιδής,* ***144****ὃν πάντες στυγέουσι βροτοὶ καὶ φῶτες ἄριστοι·* ***145****ὤλεσε γὰρ πολλοὺς καὶ γαστέρι χεῖρας ἔθηκεν,* ***146****εἰς ἀλόχους ἥμαρτε καὶ ἐκ μιαρῶν ἐτέτυκτο.* ***147****ἥξει δ᾽ εἰς Μήδους καὶ Περσῶν πρὸς βασιλῆας,* ***148****πρώτους οὓς ἐπόθησε καὶ οἷς κλέος ἐγκατέθηκεν* ***149****φωλεύων μετὰ τῶνδε κακῶν εἰς ἔθνος ἀληθές·* ***150****ὃς ναὸν θεότευκτον ἕλεν καὶ ἔφλεξε πολίτας* ***151****λαοὺς εἰσανιόντας, ὅσους ὕμνησα δικαίως·* ***152****τούτου γὰρ \*φανέντος \* {ὅλ}η κτίσις ἐξετινάχθη* ***153****καὶ βασιλεῖς ὤλοντο, καὶ ἐν τοῖσιν μένεν ἀρχή,* ***154****ἐξόλεσαν μεγάλην τε πόλιν λαόν τε δίκαιον.* ***155****ἀλλ᾽ ὅταν ἐκ τετράτου ἔτεος λάμψῃ μέγας ἀστήρ,* ***156****ὃς πᾶσαν γαῖαν καθελεῖ μόνος εἵνεκα τιμῆς,* ***157****\*αὐτοὶ πρῶτον ἔθηκάν τ᾽ εἰναλίῳ Ποσειδῶνι\*,* ***158****ἥξει δ᾽ οὐρανόθεν ἀστὴρ μέγας εἰς ἅλα δῖαν* ***159****καὶ φλέξει πόντον βαθὺν αὐτήν τε Βαβυλῶνα* ***160****Ἰταλίης γαῖάν θ᾽, ἧς εἵνεκα πολλοὶ ὄλοντο* ***161****Ἑβραίων ἅγιοι πιστοὶ καὶ λαὸς ἀληθής.* ***162****ἔσσεαι ἐν θνητοῖσι κακοῖς κακὰ μοχθήσασα,* ***163****ἀλλὰ μενεῖς πανέρημος ὅλους αἰῶνας ἐσαῦτις* ***164****[ἔσσεται, ἀλλὰ μενεῖ εἰς αἰῶνας πανέρημος,]* ***165****σὸν στυγέουσ᾽ ἔδαφος, ὅτι φαρμακίην ἐπόθησας·* ***166****μοιχεῖαι παρά σοι καὶ παίδων μῖξις ἄθεσμος* ***167****θηλυγενὴς ἄδικός τε, κακὴ πόλι, δύσμορε πασῶν.* ***168****αἰαῖ πάντ᾽ ἀκάθαρτε πόλι Λατινίδος αἴης* ***169****μαινὰς ἐχιδνοχαρής, χήρη καθεδοῖο παρ᾽ ὄχθας,* ***170****καὶ ποταμὸς Τίβερίς σε κλαύσεται, ἣν παράκοιτιν,* ***171****ἥτε μιαιφόνον ἦτορ ἔχεις ἀσεβῆ δέ τε θυμόν.* ***172****οὐκ ἔγνως, τί θεὸς δύναται, τί δὲ μηχανάαται;* ***173****ἀλλ᾽ ἔλεγες· "μόνη εἰμὶ καὶ οὐδείς μ᾽ ἐξαλαπάξει".* ***174****νῦν δὲ σὲ καὶ σοὺς πάντας ὀλεῖ θεὸς αἰὲν ὑπάρχων,* ***175****κοὐκέτι σου σημεῖον ἔτ᾽ ἔσσεται ἐν χθονὶ κείνῃ,* ***176****ὡς τὸ πάλαι, ὅτι σὰς ὁ μέγας θεὸς εὕρατο τιμάς.* ***177****μεῖνον, ἄθεσμε, μόνη, πυρὶ δὲ φλεγέθοντι μιγεῖσα* ***178****ταρτάρεον οἴκησον ἐς Ἅιδου χῶρον ἄθεσμον.* ***179****νῦν δὲ πάλιν, Αἴγυπτε, τεὴν ὀλοφύρομαι ἄτην·* ***180****Μέμφι, πόνων ἀρχηγὸς ἔσῃ, πληχθεῖσα τένοντας·* ***181****ἐν σοὶ πυραμίδες φωνὴν φθέγξονται ἀναιδῆ.* ***182****\*Πυθών\*, ἡ τὸ πάλαι δίπολις κληθεῖσα δικαίως,* ***183****αἰῶσιν σίγησον, ὅπως παύσῃ κακότητος.* ***184****ὕβρι, κακῶν θησαυρὲ πόνων, μαινὰς πολύθρηνε,* ***185****αἰνοπαθὴς πολύδακρυ, μενεῖς χήρη διὰ παντός.* ***186****πουλυετὴς ἐγένου σὺ μόνη κόσμοιο κρατοῦσα.* ***187****ἀλλ᾽ ὅταν ἡ Βάρκη τὸ κυπάσσιον ἀμφιβάληται* ***188****λευκὸν ἐπὶ ῥυπαρῷ, μήτ᾽ εἴην μήτε γενοίμαν.* ***189****ὦ Θῆβαι, ποῦ σοι τὸ μέγα σθένος; ἄγριος ἀνήρ* ***190****ἐξολέσει λαόν· σὺ δὲ εἵματα φαιὰ λαβοῦσα* ***191****θρηνήσεις, δύστηνε, μόνη, καὶ πάντ᾽ ἀποτίσεις,* ***192****ὅσσα τὸ πρόσθεν ἔρεξας ἀναιδέα θυμὸν ἔχουσα.* ***193****\*καὶ κοπετὸν ὄψονται ἀθέσμων εἵνεκα ἔργων.\** ***194****Συήνην δ᾽ ὀλέσειε μέγας φὼς Αἰθιοπήων·* ***195****Τεύχιραν οἰκήσουσι βίῃ μελανόχροες Ἰνδοί.* ***196****Πεντάπολι, κλαύσεις· σὲ δ᾽ ὀλεῖ μεγαλόσθενος ἀνήρ.* ***197****σάς, Λιβύη πάγκλαυστε, τίς ἐξηγήσεται ἄτας;* ***198****τίς δέ σε, Κυρήνη, μερόπων ἐλεεινὰ δακρύσει;* ***199****οὐ παύσῃ θρήνου στυγεροῦ πρὸς καιρὸν ὀλέθρου.* ***200****ἔσσεται ἐν Βρύγεσσι καὶ ἐν Γάλλοις πολυχρύσοις* ***201****ὠκεανὸς κελαδῶν πληρούμενος αἵματι πολλῷ·* ***202****καὐτοὶ γὰρ κακότητα θεοῦ τέκνοις ἐποίησαν,* ***203****ἡνίκα Σιδονίοις βασιλεὺς Φοῖνιξ Γαλικανόν* ***204****ἤγαγεν ἐκ Συρίης πλῆθος πολύ· καί σε φονεύσει,* ***205****αὐτήν, Ῥαβέννη, τε καὶ εἰς φόνον ἡγεμονεύσει.* ***206****Ἰνδοί, μὴ θαρσεῖτε καὶ Αἰθίοπες μεγάθυμοι·* ***207****ἡνίκα γὰρ \* τούτους \* τροχὸς Ἄξονος, Αἰγοκεράστης* ***208****Ταῦρός τ᾽ ἐν Διδύμοις μέσον οὐρανὸν ἀμφιελίξῃ,* ***209****Παρθένος ἐξαναβᾶσα καὶ Ἥλιος ἀμφὶ μετώπῳ* ***210****πηξάμενος ζώνην \*περιπάμπολον\* ἡγεμονεύσῃ·* ***211****ἔσσεται ἐμπρησμὸς μέγας αἰθέριος κατὰ γαῖαν,* ***212****\*ἄστρων δ᾽ ἐν μαχίμοις \* καινὴ φύσις, ὥστ᾽ ἀπολέσθαι* ***213****ἐν πυρὶ καὶ στοναχαῖσιν ὅλην γῆν Αἰθιοπήων.* ***214****μύρεο καὶ σύ, Κόρινθε, τὸν ἐν σοὶ λυγρὸν ὄλεθρον·* ***215****ἡνίκα γὰρ στρεπτοῖσι μίτοις Μοῖραι τριάδελφοι* ***216****κλωσάμεναι φεύγοντα δόλῳ ἰσθμοῖο παρ᾽ ὄχθην* ***217****ἄξουσιν μετέωρον, ἕως ἐσίδωσίν ἑ πάντες,* ***218****τὸν πάλαι ἐκκόψαντα πέτρην πολυήλατι χαλκῷ,* ***219****καὶ σὴν γαῖαν ὀλεῖ καὶ κόψει, ὡς προτέθειται.* ***220****τούτῳ γάρ τοι δῶκε θεὸς μένος ἐς τὸ ποιῆσαι* ***221****οἷά τις οὐ πρότερος τῶν συμπάντων βασιλήων·* ***222****πρῶτα μὲν ἐκ τρισσῶν κεφαλῶν σὺν πληγάδι ῥίζας* ***223****\*στησάμενος\* μεγάλως ἑτέροις δώσειε πάσασθαι,* ***224****ὥστε φαγεῖν σάρκας γονέων βασιλῆος ἀνάγνου.* ***225****πᾶσι γὰρ ἀνθρώποισι φόνος καὶ δείματα κεῖται* ***226****εἵνεκα τῆς μεγάλης πόλεως λαοῦ τε δικαίου* ***227****σῳζομένου διὰ παντός, ὃν ἔξοχον εἶχε Πρόνοια.* ***228****ἄστατε καὶ κακόβουλε, κακὰς περικείμενε κῆρας,* ***229****ἀρχὴ καὶ καμάτοιο καὶ ἀνθρώποις μέγα τέρμα* ***230****βλαπτομένης κτίσεως καὶ σῳζομένης πάλι Μοίραις,* ***231****ὕβρι, κακῶν ἀρχηγὲ καὶ ἀνθρώποις μέγα πῆμα,* ***232****τίς σε βροτῶν ἐπόθησε, τίς ἔνδοθεν οὐ χαλέπηνεν·* ***233****ἐν σοί τις βασιλεὺς σεμνὸν βίον ὤλεσε ῥιφθείς.* ***234****πάντα κακῶς διέθηκας ὅλον τε κακὸν κατέκλυσσας,* ***235****καὶ διὰ σοῦ κόσμοιο καλαὶ πτύχες ἠλλάχθησαν.* ***236****εἰς ἔριν ἡμετέρην τυχὸν ὕστατα ταῦτα προβάλλου·* ***237****πῶς τί λέγεις; πείσω σε καὶ εἴ τί σε μέμφομαι αὐδῶ·* ***238****ἦν ποτ᾽ ἐν ἀνθρώποις λαμπρὸν σέλας ἠελίοιο* ***239****σπειρομένης ἀκτῖνος ὁμοσπόνδοιο προφητῶν·* ***240****γλῶσσα μελισταγέουσα καλὸν πόμα πᾶσι βροτοῖσιν* ***241****φαῖνέ τε καὶ προὔβαλλε καὶ ἥμερα πᾶσιν ἔτελλεν.* ***242****τοῦδ᾽ ἕνεκεν, στενόβουλε κακῶν ἀρχηγὲ μεγίστων,* ***243****καὶ ῥαμφὴ καὶ πένθος ἐλεύσεται ἤματι κείνῳ.* ***244****ἀρχὴ καὶ καμάτοιο καὶ ἀνθρώποις μέγα τέρμα* ***245****βλαπτομένης κτίσεως καὶ σῳζομένης πάλι Μοίραις,* ***246****κλῦθι πικρᾶς φήμης δυσηχέος, ἀνδράσι πῆμα.* ***247****ἀλλ᾽ ὁπόταν Περσὶς γαῖ᾽ ἀπόσχηται πτολέμοιο* ***248****λοιμοῦ τε στοναχῆς τε, τότ᾽ ἔσσεται ἤματι κείνῳ* ***249****Ἰουδαίων μακάρων θεῖον γένος οὐράνιόν τε,* ***250****οἳ περιναιετάουσι θεοῦ πόλιν ἐν μεσογαίοις·* ***251****ἄχρι δὲ καὶ Ἰόπης τεῖχος μέγα κυκλώσαντες* ***252****ὑψόσ᾽ ἀείρονται ἄχρι καὶ νεφέων ἐρεβεννῶν.* ***253****οὐκέτι συρίξει σάλπιγξ πολεμόκλονον ἦχον,* ***254****οὐδ᾽ ἔτι μαινομέναις παλάμαις ἐχθραῖς διολοῦνται,* ***255****\*ἀλλ᾽ ἐπι\*στήσει τε κακῶν αἰῶνι τρόπαια.* ***256****εἷς δέ τις ἔσσεται αὖτις ἀπ᾽ αἰθέρος ἔξοχος ἀνήρ,* ***257****ὃς παλάμας ἥπλωσεν ἐπὶ ξύλου πολυκάρπου,* ***258****Ἑβραίων ὁ ἄριστος, ὃς ἠέλιόν ποτε στήσει* ***259****φωνήσας ῥήσει τε καλῇ καὶ χείλεσιν ἁγνοῖς.* ***260****μηκέτι τείρεο θυμὸν ἐνὶ στήθεσσι, μάκαιρα,* ***261****θειογενές, πάμπλουτε, μόνον πεποθημένον ἄνθος,* ***262****φῶς ἀγαθὸν σεμνόν τε τέλος \*πεποθημένον ἅγνος\*,* ***263****Ἰουδαίη χαρίεσσα, καλὴ πόλις, ἔνθεος ὕμνων.* ***264****οὐκέτι βακχεύσει περὶ σὴν χθόνα ποὺς ἀκάθαρτος* ***265****Ἑλλήνων ὁμόθεσμον ἐνὶ στήθεσσιν ἔχων νοῦν·* ***266****ἀλλά σε κυδάλιμοι παῖδες περιτιμήσουσιν* ***267****καὶ μούσαις ἁγίαισι τράπεζαν ἐπιστήσονται* ***268****παντοίαις θυσίαισι καὶ εὐχαῖς ἐν θεοτίμοις,* ***269****ἐκ μικρᾶς στενότητος ὅσοι καμάτους ὑπέμειναν,* ***270****πλείονα καὶ χαρίεντα \*καλὸν ἄρξουσι\* δίκαιοι·* ***271****οἱ δὲ κακοὶ στείλαντες ἐπ᾽ αἰθέρα γλῶσσαν ἄθεσμον* ***272****παύσονται λαλέοντες ἐναντίον ἀλλήλοισιν,* ***273****αὐτοὺς δὲ κρύψουσιν, ἕως \*κόσμος ἀλλαγῇ\*.* ***274****ἔσται δ᾽ ἐκ νεφέων ὄμβρος πυρὸς αἰθομένοιο·* ***275****κοὐκέτι καρπεύσουσι βροτοὶ στάχυν ἀγλαὸν ἐκ γῆς·* ***276****πάντ᾽ ἄσπαρτα μενεῖ καὶ ἀνήροτα, ἄχρι νοῆσαι* ***277****τὸν πρύτανιν πάντων θεὸν ἄμβροτον αἰὲν ἐόντα* ***278****ἀνθρώπους θνητοὺς καὶ μηκέτι θνητὰ γεραίρειν* ***279****μηδὲ κύνας καὶ γῦπας ἃ Αἴγυπτος κατέδειξεν* ***280****σεμνύνειν στομάτεσσι κενοῖς καὶ χείλεσι μωροῖς.* ***281****εὐσεβέων δὲ μόνων ἁγία χθὼν πάντα τάδ᾽ οἴσει,* ***282****νᾶμα μελισταγέος ἀπὸ πέτρης ἠδ᾽ ἀπὸ πηγῆς* ***283****καὶ γλάγος ἀμβρόσιον ῥεύσει πάντεσσι δικαίοις·* ***284****εἰς ἕνα γὰρ γενετῆρα θεὸν μόνον ἔξοχον ὄντα* ***285****ἤλπισαν εὐσεβίην μεγάλην καὶ πίστιν ἔχοντες.* ***286****ἀλλὰ τί δή μοι ταῦτα νόος σοφὸς ἐγγυαλίζει;* ***287****ἄρτι δέ σε, τλήμων Ἀσίη, κατοδύρομαι οἰκτρῶς* ***288****καὶ γένος Ἰώνων Καρῶν Λυδῶν πολυχρύσων.* ***289****αἰαῖ { σοι, } Σάρδεις· αἰαῖ πολυήρατε Τράλλις·* ***290****αἰαῖ, Λαοδίκεια, καλὴ πόλι· ὡς ἀπολεῖσθε* ***291****σεισμοῖς ὀλλύμεναί τε καὶ εἰς κόνιν ἀλλαχθεῖσαι.* ***292****Ἀσίδι τῇ δνοφερῇ [Λυδῶν τε . - πολυχρύσων] ―* ***293****Ἀρτέμιδος σηκὸς Ἐφέσου πηγνύμενος* ***294****χάσμασι καὶ σεισμοῖσί ποθ᾽ ἵξεται εἰς ἅλα δῖαν* ***295****πρηνής, ἠύτε νῆας ἐπικλύζουσιν ἄελλαι.* ***296****\*ὕπτια δ᾽ οἰμώξει\* Ἔφεσος κλαίουσα παρ᾽ ὄχθαις* ***297****καὶ νηὸν ζητοῦσα τὸν οὐκέτι ναιετάοντα.* ***298****καὶ τότε θυμωθεὶς θεὸς ἄφθιτος αἰθέρι ναίων* ***299****οὐρανόθεν πρηστῆρα βαλεῖ κατὰ κρατὸς ἀνάγνου.* ***300****ἀντὶ δὲ χειμῶνος θέρος ἔσσεται ἤματι τῷδε.* ***301****καὶ τότε δὴ \*μετέπειτ᾽\* ἔσται \*ἄνδρεσσι\* βροτοῖσιν·* ***302****ἐξολέσει γὰρ πάντας ἀναιδέας ὑψικέραυνος* ***303****βρονταῖς τε στεροπαῖς τε κεραυνοῖς τε φλεγέθουσιν,* ***304****ἀνδράσι δυσμενέεσσι, καὶ ὡς ἀσεβεῖς ὀλοθρεύσει,* ***305****ὥστε μένειν νέκυας κατὰ γῆς πλέονας ψαμάθοιο.* ***306****ἥξει γὰρ καὶ Σμύρνα ἑὸν κλαίουσα \*λυκουργόν\** ***307****εἰς \*Ἐφέσοιο\* πύλας καὶ αὐτὴ μᾶλλον ὀλεῖται.* ***308****Κύμη δ᾽ ἡ μωρὰ σὺν νάμασι τοῖς θεοπνεύστοις* ***309****ἐν παλάμαις ἀθέων ἀνδρῶν ἀδίκων καὶ ἀθέσμων* ***310****ῥιφθεῖσ᾽ οὐκέτι τόσσον ἐς αἰθέρα \*ἅρμα προδώσει\*,* ***311****ἀλλὰ μενεῖ νεκρὰ ἐν νάμασι \*κυμήοισιν\*.* ***312****καὶ τότ᾽ ἀναιάξουσιν ὁμοῦ κακότητα μένοντες.* ***313****εἰδήσει σημεῖον ἔχων, ἀνθ᾽ ὧν ἐμόγησεν,* ***314****Κυμαίων δῆμος χαλεπὸς καὶ φῦλον ἀναιδές.* ***315****εἶθ᾽ ὅτ᾽ ἀναιάξουσι κακὴν χθόνα τεφρωθεῖσαν,* ***316****Λέσβος ὑπ᾽ Ἠριδανοῦ αἰώνιον ἐξαπολεῖται.* ***317****αἰαῖ σοι, \*Κέρκυρα\*, καλὴ πόλι, παύεο κώμου.* ***318****καὶ Ἱεράπολι, γαῖα μόνη Πλούτω{νι} μιγεῖσα,* ***319****ἕξεις, ὃν πεπόθηκας ἔχειν, χῶρον πολύδακρυν* ***320****ἐς γῆν χωσαμένη παρὰ χεύμασι Θερμώδοντος.* ***321****πετροφυὴς Τρίπολίς τε παρ᾽ ὕδασι Μαιάνδροιο,* ***322****κύμασι νυκτερινοῖσι ὑπ᾽ ᾐόνι κληρωθεῖσα,* ***323****ἄρδην ἐξολέσει σε θεοῖό ποθ᾽ ἥδε πρόνοια.* ***324****μή μ᾽ ἐθέλουσαν ἑλεῖν Φοίβου τὴν γείτονα χώραν·* ***325****Μίλητον τρυφερὴν ἀπολεῖ πρηστήρ ποτ᾽ ἄνωθεν,* ***326****ἀνθ᾽ ὧν εἵλετο τὴν Φοίβου δολόεσσαν ἀοιδήν* ***327****\*τήν τε σοφὴν ἀνδρῶν μελέτην καὶ σώφρονα βουλήν\*.* ***328****ἵλαθι, παγγενέτωρ, τρυφερῇ χθονὶ τῇ πολυκάρπῳ* ***329****Ἰουδαίᾳ μεγάλῃ, ἵνα σὰς γνώμας ἐπίδωμεν.* ***330****ταύτην γὰρ πρώτην ἔγνως, θεός, ἐν χαρίτεσσιν* ***331****ἐς τὸ δοκεῖν προχάρισμα τεὸν πάντεσσι βροτοῖσιν* ***332****εἶναι καὶ προσέχειν, οἷον θεὸς ἐγγυάλιξεν.* ***333****ἱμείρω τριτάλαινα τὰ Θρῃκῶν ἔργα ἰδέσθαι* ***334****καὶ τεῖχος διθάλασσον ὑπ᾽ Ἄρεος ἐν κονίῃσιν* ***335****συρόμενον ποταμηδὸν ἐπ᾽ ἰχθυόεντι κολύμβῳ.* ***336****Ἑλλήσποντε τάλαν, ζεύξει ποτέ σ᾽ Ἀσσυρίων παῖς,* ***337****\*εἰς σὲ μάχη\* Θρῃκῶν κρατερὸν σθένος ἐξαλαπάξει.* ***338****τήν τε Μακηδονίην βασιλεὺς Αἰγύπτιος αἱρεῖ,* ***339****καὶ κλίμα βαρβαρικὸν ῥίψει σθένος ἡγεμονήων.* ***340****Λυδοὶ καὶ Γαλάται Πάμφυλοι σὺν Πισίδαισι* ***341****πανδημεὶ κρατέουσι κακὴν ἔριν ὁπλισθέντες.* ***342****Ἰταλίη τριτάλαινα, μενεῖς πανέρημος ἄκλαυστος* ***343****ἐν γαίῃ θαλερῇ ὀλοὸν δάκος ἐξαπολέσθαι.* ***344****ἔσται δ᾽ \* αἰθέρος \* οὐρανὸς εὐρὺς ὕπερθεν* ***345****βροντηδὸν κελάδημα, θεοῦ φωνὴν \*ἐπακοῦσαι\** ***346****ἠελίου δ᾽ αὐτοῦ φλόγες ἄφθιτοι οὐκέτ᾽ ἔσονται* ***347****οὐδὲ σεληναίης λαμπρὸν φάος ἔσσεται αὖτις* ***348****ὑστατίῳ καιρῷ, ὁπόταν θεὸς ἡγεμονεύσῃ.* ***349****πάντα μελανθείη, σκοτίη δ᾽ ἔσται κατὰ γαῖαν,* ***350****καὶ τυφλοὶ μέροπες θῆρές τε κακοὶ καὶ ὀιζύς.* ***351****ἔσσεται ἦμαρ ἐκεῖνο χρόνον πολύν, ὥστε νοῆσαι* ***352****αὐτὸν ἄνακτα θεὸν πανεπίσκοπον οὐρανόθι πρό.* ***353****αὐτὸς δυσμενέας ἄνδρας τότε δ᾽ οὐκ ἐλεήσει,* ***354****ἀρνῶν ἠδ᾽ ὀίων ταύρων τ᾽ ἀγέλας ἐριμύκων* ***355****ἐκθυσιάζοντας μόσχων μεγάλων κεροχρύσων* ***356****ἀψύχοις θ᾽ Ἑρμαῖς καὶ τοῖς λιθίνοισι θεοῖσιν.* ***357****ἡγείσθω δὲ θέμις σοφίη καὶ δόξα δικαίων·* ***358****μή ποτε θυμωθεὶς θεὸς ἄφθιτος ἐξαπολέσσῃ* ***359****πᾶν γένος ἀνθρώπων \*βίοτον\* καὶ φῦλον ἀναιδές,* ***360****δεῖ στέργειν γενετῆρα θεὸν σοφὸν αἰὲν ἐόντα.* ***361****ἔσσεται ὑστατίῳ καιρῷ περὶ τέρμα σελήνης* ***362****κοσμομανὴς πόλεμος καὶ ἐπίκλοπος ἐν δολότητι.* ***363****ἥξει δ᾽ ἐκ περάτων γαίης μητροκτόνος ἀνήρ* ***364****φεύγων ἠδὲ νόῳ ὀξύστομα μερμηρίζων,* ***365****ὃς πᾶσαν γαῖαν καθελεῖ καὶ πάντα κρατήσει* ***366****πάντων τ᾽ ἀνθρώπων φρονιμώτερα πάντα νοήσει·* ***367****ἧς χάριν ὤλετό τ᾽ αὐτός, ἑλεῖ ταύτην παραχρῆμα.* ***368****ἄνδρας τ᾽ ἐξολέσει πολλοὺς μεγάλους τε τυράννους* ***369****πάντας τ᾽ ἐμπρήσει, ὡς οὐδέποτ᾽ ἄλλος ἐποίει,* ***370****τοὺς δ᾽ αὖ πεπτηῶτας ἀνορθώσει διὰ ζῆλον.* ***371****ἔσται δ᾽ ἐκ δυσμῶν πόλεμος πολὺς ἀνθρώποισιν,* ***372****ῥεύσει δ᾽ αἵμαθ᾽ ἕως ὄχθου ποταμῶν βαθυδινῶν.* ***373****τῆς τε Μακηδονίης στάξει χόλος ἐν πεδίοισιν ―* ***374****συμμαχίην \*δῶ δ᾽\* ἐκ δυσμῶν, βασιλῆι δ᾽ ὄλεθρον.* ***375****καὶ τότε χειμερίη πνοιὴ πνεύσει κατὰ γαῖαν,* ***376****καὶ πεδίον πολέμοιο κακοῦ πλησθήσεται αὖτις.* ***377****πῦρ γὰρ ἀπ᾽ οὐρανίων δαπέδων βρέξει μερόπεσσιν,* ***378****πῦρ καὶ αἷμα ὕδωρ πρηστὴρ γνόφος οὐρανίη νύξ* ***379****καὶ φθίσις ἐν πολέμῳ καὶ ἐπὶ σφαγῇσιν ὀμίχλη* ***380****πάντας ὁμοῦ τ᾽ ὀλέσει βασιλεῖς καὶ φῶτας ἀρίστους.* ***381****εἶθ᾽ οὕτως πολέμοιο πεπαύσεται οἰκτρὸς ὄλεθρος,* ***382****κοὐκέτι τις ξίφεσιν πολεμίξεται οὐδὲ σιδήρῳ* ***383****οὐδ᾽ αὐτοῖς βελέεσσιν, ἃ μὴ θέμις ἔσσεται αὖτις.* ***384****εἰρήνην δ᾽ ἕξει λαὸς σοφός, ὅσπερ ἐλείφθη,* ***385****πειραθεὶς κακότητος, ἵν᾽ ὕστερον εὐφρανθείη.* ***386****μητρολέται, παύσασθε θράσους τόλμης τε κακούργου,* ***387****οἳ τὸ πάλαι παίδων κοίτην ἐπορίζετ᾽ ἀνάγνως* ***388****καὶ τέγεσιν πόρνας ἐστήσατε τὰς πάλαι ἁγνάς* ***389****ὕβρεσι καὶ κολάσει κἀσχημοσύνῃ πολυμόχθῳ. ―* ***390****ἐν σοὶ γὰρ μήτηρ τέκνῳ ἐμίγη ἀθεμίστως,* ***391****καὶ θυγάτηρ γενετῆρι ἑῷ συζεύξατο νύμφη·* ***392****ἐν σοὶ καὶ βασιλεῖς στόμα δύσμορον ἐξεμίηναν,* ***393****ἐν σοὶ καὶ κτηνῶν εὗρον κοίτην κακοὶ ἄνδρες.* ***394****σίγησον, πανόδυρτε κακὴ πόλι, κῶμον ἔχουσα·* ***395****οὐκέτι γὰρ \*παρὰ σοῖο τὴν τῆς \* φιλοθρέμμονος ὕλης* ***396****παρθενικαὶ κοῦραι πῦρ ἔνθεον ὠρήσουσιν.* ***397****ἔσβεσται παρὰ σεῖο πάλαι πεποθημένος οἶκος,* ***398****ἡνίκα δεύτερον εἶδον ἐγὼ ῥιπτούμενον οἶκον* ***399****πρηνηδὸν πυρὶ τεγγόμενον διὰ χειρὸς ἀνάγνου,* ***400****οἶκον ἀεὶ θάλλοντα, θεοῦ τηρήμονα ναόν,* ***401****ἐξ ἁγίων γεγαῶτα καὶ ἄφθιτον αἰὲν ἐόντα* ***402****ἐκ ψυχῆς ἐλπιζόμενον καὶ σώματος \*αὐτοῦ\** ***403****οὐ γὰρ ἀκηδέστως \*αἰνεῖ\* θεὸν ἐξ ἀφανοῦς γῆς* ***404****οὐδὲ πέτρης ποίησε σοφὸς τέκτων παρὰ τούτοις,* ***405****οὐ χρυσοῦ κόσμον, ἀπάτην ψυχῶν ἐσεβάσθη.* ***406****ἀλλὰ μέγαν γενετῆρα θεὸν πάντων θεοπνεύστων* ***407****ἐν θυσίαις ἁγίαις ἐγέραιρον καὶ ἑκατόμβαις.* ***408****νῦν δέ τις ἐξαναβὰς ἀφανὴς βασιλεὺς καὶ ἄναγνος* ***409****ταύτην ἔρριψεν καὶ ἀνοικοδόμητον ἀφῆκεν* ***410****σὺν πλήθει μεγάλῳ καὶ ἀνδράσι κυδαλίμοισιν.* ***411****αὐτὸς δ᾽ ὤλετο \*χέρσον ἀπ᾽ ἀθανάτην ἐπιβὰς γῆν\*,* ***412****κοὐκέτι σῆμα τοιοῦτον ἐπ᾽ ἀνθρώποισι τέτυκτο,* ***413****ὥστε δοκεῖν ἑτέρους μεγάλην πόλιν ἐξαλαπάξαι.* ***414****ἦλθε γὰρ οὐρανίων νώτων ἀνὴρ μακαρίτης* ***415****σκῆπτρον ἔχων ἐν χερσίν, ὅ οἱ θεὸς ἐγγυάλιξεν,* ***416****καὶ πάντων ἐκράτησε καλῶς πᾶσίν τ᾽ ἀπέδωκεν* ***417****τοῖς ἀγαθοῖς τὸν πλοῦτον, ὃν οἱ πρότεροι λάβον ἄνδρες.* ***418****πᾶσαν δ᾽ ἐκ βάθρων εἷλεν πόλιν ἐν πυρὶ πολλῷ* ***419****καὶ δήμους ἔφλεξε βροτῶν τῶν πρόσθε κακούργων* ***420****καὶ πόλιν, ἣν ἐπόθησε θεός, ταύτην ἐποίησεν* ***421****φαιδροτέραν ἄστρων τε καὶ ἡλίου ἠδὲ σελήνης* ***422****καὶ κόσμον κατέθηχ᾽ ἅγιόν τ᾽ . . . . . ἐποίησεν* ***423****ἔνσαρκον καλὸν περικαλλέα ἠδὲ ἔπλασσεν* ***424****πολλοῖς ἐν σταδίοισι μέγαν καὶ ἀπείρονα πύργον* ***425****αὐτῶν ἁπτόμενον νεφέων καὶ πᾶσιν ὁρατόν,* ***426****ὥστε βλέπειν πάντας πιστοὺς πάντας τε δικαίους* ***427****ἀιδίοιο θεοῦ δόξαν, πεποθημένον εἶδος·* ***428****ἀντολίαι δύσιές τε θεοῦ κλέος ἐξύμνησαν.* ***429****οὐκέτι γὰρ πέλεται \*δειλοῖσι βροτοῖσιν δεινά\** ***430****οὐδὲ γαμοκλοπίαι καὶ παίδων Κύπρις ἄθεσμος,* ***431****οὐ φόνος οὐδὲ κυδοιμός, ἔρις δ᾽ ἐν πᾶσι δικαίη.* ***432****ὕστατος ἔσθ᾽ ἁγίων καιρός, ὅτε ταῦτα περαίνει* ***433****θεὸς ὑψιβρεμέτης, κτίστης ναοῖο μεγίστου.* ***434****αἰαῖ σοι, Βαβυλὼν χρυσόθρονε, χρυσοπέδιλε,* ***435****πουλυετὴς βασίλεια μόνη κόσμοιο κρατοῦσα,* ***436****ἡ τὸ πάλαι μεγάλη καὶ πάμπολις, οὐκέτι κείσῃ* ***437****οὔρεσιν ἐν χρυσέοις καὶ νάμασιν Εὐφρήταο·* ***438****στρωθήσῃ σεισμοῖο κλόνῳ· Πάρθοι δέ σε δεινοί* ***439****πάντα κρατεῖν ἐποίησαν. ἔχε στόμα φιμῷ, ἄναγνε* ***440****Χαλδαίων γενεή, μήτ᾽ εἴρεο μηδὲ μερίμνα,* ***441****πῶς Περσῶν ἄρξεις ἢ πῶς Μήδων \*τε\* κρατήσεις·* ***442****εἵνεκα γὰρ τῆς σῆς ἀρχῆς, ἧς ἔσχες, ὅμηρα* ***443****εἰς Ῥώμην πέμψασα καὶ Ἀσίδι θητεύοντας,* ***444****\*τοιγάρτοι καὐτὴ βασιλὶς φρονέουσ᾽ εἰς κρίσιν* ***445****ἀντιδίκων ἥξεις, ὧν εἵνεκα λύτρα πέπομφας·\** ***446****δώσεις δ᾽ ἀντὶ λόγων σκολιῶν πικρὸν λόγον ἐχθροῖς.* ***447****ἔσται δ᾽ ὑστατίῳ καιρῷ ξηρός ποτε πόντος,* ***448****κοὐκέτι πλωτεύσουσιν ἐς Ἰταλίην τότε νῆες,* ***449****Ἀσὶς δ᾽ ἡ μεγάλη τότε πάμφορον ἔσσεται ὕδωρ* ***450****καὶ Κρήτη πεδίον. Κύπρος δ᾽ ἕξει μέγα πῆμα* ***451****καὶ Πάφος αἰάξει δεινὸν μόρον, ὥστε νοῆσαι* ***452****καὶ Σαλαμῖνα πόλιν μεγάλην μέγα πῆμα παθοῦσαν·* ***453****νῦν μὲν χέρσος ἄκαρπος ἐπ᾽ ᾐόνος ἔσσεται αὖθις,* ***454****ἀκρὶς δ᾽ οὐκ ὀλίγη χθόνα Κύπριον ἐξολοθρεύσει.* ***455****εἰς Τύρον, αἰνόμοροι μέροπες, κλαύσεσθε βλέποντες.* ***456****Φοινίκη, δεινός σε μένει χόλος, ἄχρι πεσεῖν σε* ***457****πτῶμα κακόν, Σειρῆνες ὅπως κλαύσωνται ἀληθῶς.* ***458****ἔσται δ᾽ ἐν πέμπτῃ γενεῇ, ὅτε παύσετ᾽ ὄλεθρος* ***459****Αἰγύπτου, βασιλῆες ὅταν μιχθῶσιν ἀναιδεῖς·* ***460****Παμφύλων γενεαὶ δ᾽ εἰς Αἴγυπτον καθεδοῦνται,* ***461****ἔν τε Μακηδονίῃ καὶ ἐν Ἀσίδι καὶ \*Λυκίοισιν\** ***462****κοσμομανὴς πόλεμος πολυαίματος ἐν κονίῃσιν,* ***463****ὃν παύσει Ῥώμης βασιλεὺς δυσμῶν τε δυνάσται.* ***464****χειμερίη ὁπόταν ῥιπὴ στάξῃ χιονώδης* ***465****πηγνυμένου μεγάλου ποταμοῦ λιμνῶν τε μεγίστων,* ***466****εὐθὺς βάρβαρος ὄχλος ἐς Ἀσίδα γαῖαν ὁδεύσει,* ***467****καὶ Θρᾳκῶν ὀλέσει δεινῶν γένος ὡς ἀλαπαδνόν.* ***468****καὶ τότε θυμοβόροι μέροπες κατέδουσι γονῆας* ***469****λιμῷ τειρόμενοι καὶ ἐδέσματα λαιφάσσονται.* ***470****πάντων δ᾽ ἐκ μελάθρων θῆρες κατέδουσι τράπεζαν,* ***471****αὐτοί τ᾽ οἰωνοί τε βροτοὺς κατέδουσιν ἅπαντας* ***472****ὠκεανός τε κακοῦ πλησθήσεται ἐκ πολέμοιο* ***473****αἱματόεις σάρκας τε καὶ αἵματα τῶν ἀνοήτων.* ***474****εἶθ᾽ οὕτως ὀλιγηπελίη ἔσται κατὰ γαῖαν,* ***475****ὥστε νοεῖν ἀνδρῶν τ᾽ ἀριθμὸν μέτρον τε γυναικῶν.* ***476****μυρία δ᾽ οἰμώξει δειλὴ γενεὴ κατὰ τέρμα* ***477****ἠελίου δύνοντος, ἵν᾽ ἔμπαλι μηκέτ᾽ ἀνέλθῃ,* ***478****ὠκεανοῦ μείνας ἵν᾽ ἐφ᾽ ὕδασι βαπτισθείη·* ***479****πολλῶν γὰρ μερόπων εἶδεν κακότητας ἀνάγνους.* ***480****ἔσται δὲ σκοτόμαινα περὶ μέγαν οὐρανὸν αὐτόν,* ***481****ἀχλὺς δ᾽ οὐκ ὀλίγη κόσμου πτύχας ἀμφικαλύψει* ***482****δεύτερον· αὐτὰρ ἔπειτα θεοῦ φάος ἡγεμονεύσει* ***483****ἀνδράσι τοῖς ἀγαθοῖσιν, ὅσοι θεὸν ἐξύμνησαν.* ***484****Ἶσι, θεὰ τριτάλαινα, μενεῖς ἐπὶ χεύμασι Νείλου* ***485****μούνη, μαινὰς ἄναυδος ἐπὶ ψαμάθοις Ἀχέροντος,* ***486****κοὐκέτι σου μνεία γε μενεῖ κατὰ γαῖαν ἅπασαν.* ***487****καὶ σύ, Σάραπι λίθους ἀργοὺς ἐπικείμενε πολλούς,* ***488****κείσῃ πτῶμα μέγιστον ἐν Αἰγύπτῳ τριταλαίνῃ.* ***489****ὅσσοι δ᾽ Αἰγύπτου πόθον ἤγαγον εἴς σε, ἅπαντες* ***490****κλαύσονταί σε κακῶς θεὸν ἄφθιτον ἐν φρεσὶ θέντες·* ***491****γνώσονταί σε τὸ μηδέν, ὅσοι θεὸν ἐξύμνησαν.* ***492****καί { ποτε } τῶν ἱερέων τις ἐρεῖ λινόστολος ἀνήρ·* ***493****"δεῦτε, θεοῦ τέμενος καλὸν στήσωμεν ἀληθοῦς·* ***494****δεῦτε, τὸν ἐκ προγόνων δεινὸν νόμον ἀλλάξωμεν,* ***495****τοῦ χάριν οἱ λιθίνοις καὶ ὀστρακίνοισι θεοῖσιν* ***496****πομπὰς καὶ τελετὰς ποιούμενοι οὐκ ἐνόησαν.* ***497****στρέψωμεν ψυχὰς θεὸν ἄφθιτον ἐξυμνοῦντες* ***498****αὐτὸν τὸν γενετῆρα, τὸν ἀίδιον γεγαῶτα,* ***499****τὸν πρύτανιν πάντων, τὸν ἀληθέα, τὸν βασιλῆα,* ***500****ψυχοτρόφον γενετῆρα, θεὸν μέγαν αἰὲν ἐόντα." —* ***501****καὶ τότ᾽ ἐν Αἰγύπτῳ ναὸς μέγας ἔσσεται ἁγνός* ***502****κεἰς αὐτὸν θυσίας οἴσει λαὸς θεότευκτος,* ***503****κείνοισιν δώσει θεὸς ἄφθιτος {ἐμ}βιοτεύειν.* ***504****ἀλλ᾽ ὅταν ἐκπρολιπόντες ἀναιδέα φῦλα Τριβαλλῶν* ***505****Αἰθίοπες μέλλωσ᾽ \*Αἴγυπτον ἑήν τε\* ἀροῦσθαι,* ***506****ἄρξονται κακότητος, ἵν᾽ ὕστερα πάντα γένηται.* ***507****νηὸν γὰρ καθελοῦσι μέγαν Αἰγυπτιάδος γῆς·* ***508****ἐν δὲ θεὸς βρέξει κατὰ γῆς δεινὸν χόλον αὐτοῖς,* ***509****ὥστ᾽ ὀλέσαι πάντας τε κακοὺς πάντας τ᾽ \*ἀνόμους τε\*.* ***510****κοὐκέτι δὴ φειδώ τις ἔτ᾽ ἔσσεται ἐν χθονὶ κείνῃ,* ***511****ἀνθ᾽ ὧν οὐκ ἐφύλαξαν ὅ μιν θεὸς ἐγγυάλιξεν.* ***512****Ἠελίου φαέθοντος ἐν ἀστράσιν εἶδον ἀπειλήν* ***513****ἠδὲ Σεληναίης δεινὸν χόλον ἐν στεροπῇσιν·* ***514****ἄστρα μάχην ὤδινε· θεὸς δ᾽ ἐπέτρεψε μάχεσθαι.* ***515****ἀντὶ γὰρ Ἠελίου μακραὶ φλόγες ἐστασίαζον,* ***516****ἠδὲ Σεληναίης δίκερως ἠλλάξατο ῥοῖζος·* ***517****Φωσφόρος ἔσχε μάχην, ἐπιβὰς ἐς νῶτα Λέοντος·* ***518****Αἰγόκερως δ᾽ ἔπληξε νέου Ταύροιο τένοντα·* ***519****Ταῦρος δ᾽ Αἰγοκέρωτος ἀφήρπασε νόστιμον ἦμαρ.* ***520****καὶ Ζυγὸν Ὠρίων ἀπενόσφισε μηκέτι μεῖναι·* ***521****Παρθένος ἐν Κριῷ Διδύμων ἠλλάξατο μοῖραν·* ***522****Πλειὰς δ᾽ οὐκέτ᾽ ἔφαινε· Δράκων δ᾽ ἠρνήσατο ζώνην·* ***523****Ἰχθύες εἰσεδύοντο κατὰ ζωστῆρα Λέοντος·* ***524****Καρκίνος οὐκ ἐνέμεινεν, ἔδεισε γὰρ Ὠρίωνα·* ***525****Σκορπίος \*οὐρὰν ἐπῆλθε\* διὰ δεινοῖο Λέοντος,* ***526****ἠδὲ Κύων ὤλισθεν ἀπὸ φλογὸς Ἠελίοιο·* ***527****Ὑδροχόον δ᾽ ἐπύρωσε μένος κρατεροῖο Φαεινοῦ.* ***528****ὦρτο μὲν Οὐρανὸς αὐτός, ἕως ἐτίναξε μαχητάς·* ***529****θυμωθεὶς δ᾽ ἔρριψε καταπρηνεῖς ἐπὶ γαῖαν.* ***530****ῥίμφα μὲν οὖν πληγέντες ἐπ᾽ Ὠκεανοῖο λοετρά* ***531****ἧψαν γαῖαν ἅπασαν· ἔμεινε δ᾽ ἀνάστερος αἰθήρ.*

***Χρησμοι Σιβυλλιακοι– Βιβλίο Ϛʹ***

***0****Λόγος ἕκτος* ***1****Ἀθανάτου μέγαν υἱὸν ἀοίδιμον ἐκ φρενὸς αὐδῶ,* ***2****ᾧ θρόνον ὕψιστος γενέτης παρέδωκε λαβέσθαι* ***3****οὔπω γεννηθέντι· ἐπεὶ κατὰ σάρκα τὸ δισσόν* ***4****ἠγέρθη, προχοαῖς ἀπολουσάμενος ποταμοῖο* ***5****Ἰορδάνου, ὃς φέρεται γλαυκῷ ποδί, κύματα σύρων.* ***6****ὃς πυρὸς ἐκφεύξας πρῶτος θεὸν ὄψεται ἡδύν* ***7****πνεύματι γινόμενον, λευκαῖς πτερύγεσσι πελείης.* ***8****ἀνθήσει δ᾽ ἄνθος καθαρόν, βρύσουσι δὲ πηγαί.* ***9****δείξω δ᾽ ἀνθρώποισι ὁδούς, δείξει δὲ κελεύθους* ***10****οὐρανίας· πάντας δὲ σοφοῖς μύθοισι διδάξει.* ***11****ἥξει δ᾽ ἔς τε δίκην καὶ πείσει λαὸν ἀπειθῆ* ***12****αἰνετὸν αὐχήσας πατρὸς γένος οὐρανίδαο.* ***13****κύματα πεζεύσει, νόσον ἀνθρώπων ἀπολύσει,* ***14****στήσει τεθνηῶτας, ἀπώσεται ἄλγεα πολλά·* ***15****ἐκ δὲ μιῆς πήρης ἄρτου κόρος ἔσσεται ἀνδρῶν,* ***16****οἶκος ὅταν Δαυὶδ φύῃ φυτόν· ἐν χερὶ δ᾽ αὐτοῦ* ***17****κόσμος ὅλος καὶ γαῖα καὶ οὐρανὸς ἠδὲ θάλασσα.* ***18****ἀστράψει δ᾽ ἐπὶ γῆν, οἷόν ποτε πρῶτα φανέντα* ***19****εἶδον ἀπ᾽ ἀλλήλων πλευρῶν δύο γεννηθέντες.* ***20****ἔσσεται, ἡνίκα γαῖα χαρήσεται ἐλπίδι παιδός.* ***21****σοι δὲ μόνῃ, Σοδομῖτι γαίη, κακὰ πήματα κεῖται·* ***22****αὐτὴ γὰρ δύσφρων τὸν σὸν θεὸν οὐκ ἐνόησας* ***23****ἐλθόντα θνητοῖσιν ἐν ὄμμασιν· ἀλλ᾽ ἀπ᾽ ἀκάνθης* ***24****ἔστρεψας στεφάνῳ, φοβερὴν δὲ χολὴν ἐκέρασσας* ***25****εἰς ὕβριν καὶ πνεῦμα· τό σοι κακὰ πήματα τεύξει.* ***26****ὦ ξύλον ὦ μακαριστόν, ἐφ᾽ οὗ θεὸς ἐξετανύσθη,* ***27****οὐχ ἕξει σε χθών, ἀλλ᾽ οὐρανὸν οἶκον ἐσόψει,* ***28****ἡνίκα ἀστράψειε τὸ σόν, θεός, ἔμπυρον ὄμμα.*

***Χρησμοι Σιβυλλιακοι– Βιβλίο Ζʹ***

***0****Ἐκ τοῦ ἑβδόμου λόγου* ***1****Ὦ Ῥόδε δειλαίη σύ· σὲ γὰρ πρώτην, σὲ δακρύσω·* ***2****ἔσσῃ δὲ πρώτη πόλεων, πρώτη δ᾽ ἀπολέσσῃ,* ***3****ἀνδρῶν μὲν χήρη, βιότου δέ τε πάμπαν ἀδευκής·* ***4****Δῆλε, σὺ μὲν πλεύσεις καὶ ἐφ᾽ ὕδατος ἄστατος ἔσσῃ·* ***5****Κύπρε, σὲ δ᾽ ἐξολέσει γλαυκῆς ποτε κῦμα θαλάσσης·* ***6****Σικελίη, φλέξει σε τὸ καιόμενον κατὰ σοῦ πῦρ. ⁂* ***7****τοῦτο, λέγω, τὸ θεοῦ φοβερὸν καὶ ἐπήλυτον ὕδωρ. ⁂* ***8****Νῶέ τις ἐκ πάντων μοῦνος φυγὰς ἤλυθεν ἀνδρῶν. ⁂* ***9****πλεύσει γῆ, πλεύσει δὲ ὄρη, πλεύσει δὲ καὶ αἰθήρ.* ***10****ὕδωρ ἔσται ἅπαντα καὶ ὕδασι πάντ᾽ ἀπολεῖται.* ***11****στήσονται δ᾽ ἄνεμοι καὶ δεύτερος ἔσσεται αἰών.* ***12****ὦ Φρυγίη, πρώτη δ᾽ ἀναλάμψεις ὕδατος ἄκρου·* ***13****πρώτη δ᾽ εἰς ἀσέβειαν ἀπαρνήσῃ θεὸν αὐτή* ***14****εἰδώλοις ἀλάλοις κεχαρισμένη, ὅσσα σε, δειλή,* ***15****ἐξολέσει πολλῶν περιτελλομένων ἐνιαυτῶν.* ***16****Αἰθίοπες δύστηνοι \*ὑπ᾽\* ἄλγεα οἰκτρὰ παθόντες* ***17****ῥομφαίαις πλήξονται ὑπὸ χρόα πεπτηῶτες.* ***18****τὴν λιπαρὴν Αἴγυπτον ἀεὶ σταχύεσσι μέλουσαν,* ***19****ἣν Νεῖλος νηκτοῖς ὑπὸ χεύμασιν ἑπτὰ μεθύσκει,* ***20****ἀλλήλων ἔμφυλος ὀλεῖ στάσις· ἔνθεν ἀέλπτως* ***21****ἀνέρες ἐξελάσουσι τὸν οὐ θεὸν ἀνδράσιν Ἆπιν.* ***22****αἰαῖ, Λαοδίκεια, σὺ δ᾽ οὐ θεὸν οὔποτ᾽ ἰδοῦσα* ***23****ψεύσῃ, τολμηρή· κλύσσει δέ σε κῦμα Λύκοιο. ⁂* ***24****αὐτὸς \*ὁ γεννηθεὶς\* ὁ μέγας θεὸς \*ἄστρ᾽ ὃς\* πολλά* ***25****ποιήσει, κρεμάσει δὲ δι᾽ αἰθέρος ἄξονα μέσσον,* ***26****στήσει δ᾽ ἀνθρώποισι μέγαν φόβον ὑψόσ᾽ ἰδέσθαι* ***27****κίονα μετρήσας μεγάλῳ πυρί, οὗ ῥαθάμιγγες* ***28****ἀνθρώπων ὀλέσουσι γένη κακὰ δηλησάντων.* ***29****ἔσται γάρ ποτε κεῖνος ἅπαξ χρόνος, ἔνθα δὲ φῶτες* ***30****ἐξιλάσουσι θεόν, ἀλλ᾽ οὐ παύσουσιν ἀνίας* ***31****ἀκράντους. Δαυὶδ δὲ δι᾽ οἴκου πάντα τελεῖται.* ***32****τῷ γάρ τ᾽ αὐτὸς ἔδωκε θεὸς θρόνον ἐγγυαλίξας·* ***33****οἱ δὲ διαγγελτῆρες ὑπαὶ ποσὶ κοιμήσονται,* ***34****οἵ τε πυρὰς φαίνουσι καὶ οἳ ποταμοὺς \*φαίνουσιν,\** ***35****οἵ τ᾽ ἄστη σῴζουσι καὶ οἳ πέμπουσιν ἀήτας. —* ***36****πολλοῖς δ᾽ αὖ χαλεπὸς βίος ἀνθρώποισιν ἔπεισιν* ***37****ἐσδύνων ψυχαῖσι καὶ ἀλλάσσων φρένας ἀνδρῶν.* ***38****ἀλλ᾽ ὅταν ἐκ ῥίζης βλαστὸς νέος ὄμματα φύσῃ,* ***39****\*τὴν κτίσιν\* ἥ ποτε πᾶσι τροφὴν διέδωκε περισσήν, ⁂* ***40****καὶ τὰ μὲν ἀμφὶ \* χρόνοις \* ἔσται πλέον. ἀλλ᾽ ὅταν ἄλλοι* ***41****ἄρξωνται \*Πέρσαι μαχίμων φῦλον, αὐτίκα δεινοί\** ***42****ἔσσονται θάλαμοι νυμφῶν διὰ δύσνομα φῦλα.* ***43****ἕξει γὰρ μήτηρ ἑὸν υἱέα καὶ πόσιν· υἱός* ***44****μητέρα δηλήσει· θυγάτηρ δ᾽ ἐπὶ πατρὶ κλιθεῖσα* ***45****βάρβαρον ὑπνώσει τοῦτον νόμον· ὕστερα δ᾽ αὐτοῖς* ***46****ἐκλάμψει Ῥωμαῖος Ἄρης πολλῆς ἀπὸ λόγχης·* ***47****αἵματι δ᾽ ἀνδρομέῳ πολλὴν χθόνα φυρήσουσιν.* ***48****Ἰταλίης δὲ πρόμος τότε φεύξεται ἐκ δορὸς ἀλκῆς.* ***49****λείψουσιν δ᾽ ἐπὶ γῆς χρυσῷ κεχαραγμένον ἄνθος* ***50****\*ἐκπρομολόντα φέρον γε ἀεὶ σημεῖον ἀνάγκης \*.* ***51****ἔσται μάν, ὅτε πᾶσα κακὴ καὶ δύσμορος οἰκτρῶς* ***52****Ἰλιὰς ἐκπίεται τάφον, οὐ γάμον, ἔνθα βαθεῖα* ***53****κλαύσουσιν νύμφαι, ὅτι δὴ θεὸν οὐκ ἐνόησαν,* ***54****ἀλλ᾽ αἰεὶ τυπάνοις \*καὶ κρότοις τ᾽\* ἦχον ἔδωκαν.* ***55****μαντεύου, Κολοφών· μέγα σοι κρέμαται φοβερὸν πῦρ.* ***56****Θεσσαλίη δύσνυμφε, σὲ δ᾽ ὄψεται οὐκέτι γαῖα* ***57****οὐδὲ τέφρην, πλεύσῃ δὲ μόνη φυγὰς ἠπείροιο.* ***58****\*αὐτοῖς\* ὦ τλῆμον, σκύβαλον πολέμου λυγρὸν ἔσσῃ,* ***59****\*ὦ κυσὶ καὶ ποταμοῖς καὶ\* ῥομφαίαισι πεσοῦσα.* ***60****ὦ τλῆμόν γε Κόρινθε, σὺ δ᾽ ἀμφ᾽ αὐτὴν βαρὺν Ἄρην* ***61****δέξῃ, δειλαίη, καὶ ἐν ἀλλήλοις ἀπολεῖσθε.* ***62****Τύρε, σὺ δ᾽ ἡλίκα { δὴ } λήψῃ μόνη· εὐσεβέων γάρ* ***63****ἀνδρῶν χηρεύουσ᾽ ὀλιγηφρενίῃσι διοίσει.* ***64****ἆ Συρίη κοίλη, Φοινίκων ὕστατον ἀνδρῶν,* ***65****οἷς ἐπερευγομένη κεῖται Βηρυτιὰς ἅλμη,* ***66****τλήμων, οὐκ ἔγνως τὸν σὸν θεόν, ὅν ποτ᾽ ἔλουσεν* ***67****Ἰόρδανος ἐν \*τριτάτοισι\* καὶ ἔπτατο πνεῦμα πελείῃ,* ***68****ὃς πρὶν καὶ γαίης τε καὶ οὐρανοῦ ἀστερόεντος* ***69****αὐθέντης γένετο λόγος πατρὶ πνεύματί θ᾽ ἁγνῷ* ***70****σάρκα τε δυσάμενος ταχὺς ἵπτατο πατρὸς ἐς οἴκους.* ***71****τρεῖς δ᾽ αὐτῷ πύργους μέγας Οὐρανὸς ἐστήριξεν,* ***72****ἐν τῷ δὴ ναίουσι θεοῦ νῦν μητέρες ἐσθλαί,* ***73****Ἐλπίς τ᾽ Εὐσεβίη τε Σεβασμοσύνη τε ποθεινή,* ***74****οὐ χρυσῷ χαίρουσαι ἢ ἀργύρῳ, ἀλλὰ σεβασμοῖς* ***75****ἀνθρώπων θυσίαις τε δικαιοτάτοις τε λογισμοῖς.* ***76****θύσεις δ᾽ ἀθανάτῳ θεῷ μεγάλῳ ἀγερώχῳ* ***77****οὐ χόνδρον τήξας λιβάνου πυρὶ οὐδὲ μαχαίρῃ* ***78****ἀρνειὸν κόψας λασιότριχα, ἀλλ᾽ ἅμα πᾶσιν,* ***79****οἳ τεὸν αἷμα φέρουσι, λαβὼν \*ἀγρίηνα πετεινά\** ***80****εὐξάμενος πέμψεις εἰς οὐρανὸν ὄμματα τείνας·* ***81****ὕδωρ δὲ σπείσεις καθαρῷ πυρὶ τοῖα βοήσας·* ***82****"ὥς σε λόγον γέννησε πατήρ \*πάτερ\* ὄρνιν ἀφῆκα,* ***83****ὀξὺν ἀπαγγελτῆρα λόγων λόγον, ὕδασιν ἁγνοῖς* ***84****ῥαίνων σὸν βάπτισμα, δι᾽ οὗ πυρὸς ἐξεφαάνθης." —* ***85****οὐδὲ θύρην κλείσεις, ὅτε τίς σοι ἐπήλυτος ἄλλος* ***86****ἥξει δευόμενος πενίην λιμόν τ᾽ ἀπερύκειν.* ***87****ἀλλὰ λαβὼν κεφαλὴν τοῦδ᾽ ἀνέρος ὕδατι ῥάνας* ***88****εὖξαι τρίς· τῷ σῷ δὲ θεῷ μάλα τοῖα βόησον·* ***89****"οὐκ ἔραμαι πλούτου· λιτὸς δέ τε λιτὸν ἐδέγμην·* ***90****ἄμφω δὸς σύ, πάτερ, σύ, χορηγητήρ, ἐπάκουσον".* ***91****εὐξαμένῳ δώσει σοι· ἀπήγαγεν ἔκτοτε δ᾽ ἀνήρ ⁂* ***92****μὴ θλίψῃς με, θεοῦ ἱερὸν σέβας ἠδὲ δίκαιον,* ***93****\*ἁγνὸν ἀδούλωτον περὶ γένναν ἐλεγχθὲν ...\** ***94****τλήμονά μου κραδίην στῆσον, πάτερ· εἰς δὲ δέδορκα,* ***95****εἰς σὲ τὸν ἄχραντον, τὸν μὴ χέρες ἐργάσσαντο. ⁂* ***96****Σαρδώ, νῦν σὺ βαρεῖα, μεταλλάξῃ ἐς τέφρην.* ***97****ἔσσῃ δ᾽ οὐκέτι νῆσος, ὅταν δέκατος χρόνος ἔλθῃ.* ***98****ζητήσουσι πλέοντες ἐν ὕδασιν οὐκέτ᾽ ἐοῦσαν,* ***99****ἀλκυόνες δ᾽ ἐπὶ σοὶ οἰκτρὸν γόον αἰάξουσιν.* ***100****Μυγδονίη τρηχεῖα, δυσέκβατε πυρσὲ θαλάσσης,* ***101****αὐχήσεις αἰῶνα, { δι᾽ } αἰώνων ἀπολέσσῃ* ***102****θερμῷ πνεύματι πᾶσα, μανήσῃ δ᾽ ἄλγεσι πολλοῖς.* ***103****Κελτὶ γαίη, τὸ δὲ σὸν κατ᾽ ὄρος, παρὰ δύσβατον Ἄλπιν,* ***104****ψάμμος ὅλην χώσει σε βαθύς· φόρον οὐκέτι δώσεις,* ***105****οὐ στάχυν, οὐ βοτάνας· πανέρημος ἔσῃ δ᾽ ἀπὸ λαῶν* ***106****αἰεί, κρυμαλέοις δὲ παχυνομένη κρυστάλλοις* ***107****λώβην ἐκτίσεις, ἣν οὐκ ἐνόησας, ἄναγνε.* ***108****Ῥώμη καρτερόθυμε, Μακηδονίην μετὰ λόγχην* ***109****ἀστράψεις ἐς Ὄλυμπον· θεὸς δέ σε πάμπαν ἄπυστον* ***110****ποιήσει, ὁπόταν δοκέῃς πολὺ κρεῖσσον ἐς ὄμμα* ***111****ἑδραίη μίμνειν· τότε σοι τοιαῦτα βοήσω·* ***112****ὀλλυμένη φθέγξῃ λαμπρόν ποτε \*καὶ μαρμάραν σε\*·* ***113****δεύτερά σοι, Ῥώμη, μέλλω πάλι δεύτερα φωνεῖν.* ***114****ἄρτι δέ σε, Συρίη τλῆμον, κατοδύρομαι οἰκτρῶς.* ***115****Θῆβαι δύσβουλοι, ὑμῖν κακὸς ἦχος ἐπέσται* ***116****αὐλῶν φθεγγομένων, ὑμῖν σάλπιγξ κακὸν ἦχον* ***117****ἠχήσει, ὄψεσθε δ᾽ ἀπολλυμένην χθόνα πᾶσαν.* ***118****αἰαῖ σοι τλῆμον, αἰαῖ κακόθυμε θάλασσα.* ***119****βρωθήσῃ πυρὶ πᾶσα καὶ ἐξολέσεις λαὸν ἅλμῃ.* ***120****ἔσται γάρ τε τοσοῦτον ἐπὶ χθονὶ μαινόμενον πῦρ,* ***121****ὅσσον ὕδωρ, ῥεύσει τε καὶ ἐξολέσει χθόνα πᾶσαν.* ***122****φλέξει ὄρη, καύσει ποταμούς, πηγὰς δὲ κενώσει.* ***123****ἔσται κόσμος ἄκοσμος ἀπολλυμένων ἀνθρώπων.* ***124****καιόμενοι δὲ κακῶς τότε τλήμονες ἐμβλέψουσιν* ***125****οὐρανόν, οὐκ ἄστροις, ἀλλ᾽ ἐν πυρὶ κεκμηῶτα.* ***126****οὐδὲ θοῶς ὀλέκονται, ἀπολλυμένων δ᾽ ὑπὸ σαρκῶν* ***127****πνεύματι καιόμενοι εἰς αἰώνων ἐνιαυτούς* ***128****αἰεὶ δυσβασάνιστα θεοῦ νόμον εἰδήσουσιν* ***129****οὐκ ἀπαφητὸν ἐόντα, βιαζομένη δ᾽ ἄρα γαῖα,* ***130****ὅντινα τολμήσασα θεῶν ἐπεδέξατο βωμοῖς* ***131****ψευδομένη, καπνὸν εἶδε δι᾽ αἰθέρος \*ἀλγηθέντα\** ***132****κεῖνοι δὲ τλήσονται ἄγαν πόνον, οἳ διὰ κέρδος* ***133****αἰσχρὰ προφητεύσουσι κακὸν χρόνον ἀλδαίνοντες.* ***134****οἳ μὲν δυσάμενοι προβάτων λασιότριχα ῥινά* ***135****Ἑβραῖοι ψεύσονται, ὃ μὴ γένος ἔλλαβον αὐτοί,* ***136****ἀλλὰ λόγοις λαλέοντες ἐπ᾽ ἄλγεσι κερδαντῆρες* ***137****οὐ βίον ἀλλάξουσι καὶ οὐ πείσουσι δικαίους,* ***138****οἵτε θεὸν πάμπιστα διὰ φρενὸς ἱλάσκονται.* ***139****ἐν δὲ τρίτῳ κλήρῳ περιτελλομένων ἐνιαυτῶν* ***140****ὀγδοάδος πρώτης ἄλλος πάλι κόσμος ὁρᾶται.* ***141****νὺξ ἔσται πάντη -.-. μακρὴ καὶ ἀπειθής.* ***142****καὶ τότε μὲν θείου δεινὴ περιβήσεται ὀδμή* ***143****ἀγγέλλουσα φόνους, ὁπόταν κεῖνοι ἀπόλωνται* ***144****νυκτί τε καὶ λιμῷ· τότε γεννήσει καθαρὸν νοῦν* ***145****ἀνθρώπων, στήσει δὲ τεὸν γένος, ὡς πάρος ἦν σοι·* ***146****οὐκέτι τις κόψει βαθὺν αὔλακα γυρῷ ἀρότρῳ·* ***147****οὐ βόες ἰθυντῆρα κάτω βάψουσι σίδηρον·* ***148****κλήματα δ᾽ οὐκ ἔσται οὐδὲ στάχυς· ἀλλ᾽ ἅμα πάντες* ***149****μάννην τὴν δροσερὴν λευκοῖσιν ὀδοῦσι φάγονται.* ***150****σὺν δ᾽ αὐτοῖς ἔσται τότε καὶ θεός, ὅς σε διδάξει,* ***151****ὡς ἐμὲ τὴν λυγρήν. ὅσα γὰρ κακὰ πρόσθεν ἔρεξα* ***152****εἰδυῖ᾽ ἄλλα τε πολλὰ κακῶς ἐπόνησ᾽ ἀμελοῦσα.* ***153****μυρία μέν μοι λέκτρα, γάμος δ᾽ οὐδεὶς ἐμελήθη·* ***154****πᾶσι δ᾽ ἐγὼ πανάπιστος ἐπήγαγον ἄγριον ὅρκον.* ***155****δευομένους ἀπέκλεισα καὶ ἐν \*προμολοῦσιν\* ἰοῦσα* ***156****\*ἴκελον\* εἰς αὐλῶνα θεοῦ φάτιν οὐκ ἐνόησα.* ***157****τοὔνεκα πῦρ μ᾽ ἔφαγεν καὶ βρώσεται· οὐδὲ γὰρ αὐτή* ***158****ζήσομαι, ἀλλ᾽ ὀλέσει με κακὸς χρόνος, ἔνθα τάφον μοι* ***159****ἄνθρωποι τεύξουσι παρερχόμενοί με θαλάσσῃ.* ***160****καί με λίθοις ὀλέσουσ᾽· ἐπ᾽ ἐμῷ γὰρ πατρὶ λαλοῦσα* ***161****\*υἷα φίλον\* μετέδωκα. βάλοιτέ με, βάλλετε πάντες·* ***162****οὕτω γὰρ ζήσω καὶ ἐς οὐρανὸν ὄμματα πήξω.*

***Χρησμοι Σιβυλλιακοι– Βιβλίο Ηʹ***

***0****Λόγος ὄγδοος* ***1****Ἐρχομένης μεγάλης ὀργῆς ἐπὶ κόσμον ἀπειθῆ* ***2****ἔσχατον εἰς αἰῶνα θεοῦ μηνίματα φαίνω* ***3****πᾶσι προφητεύουσα κατὰ πτόλιν ἀνθρώποισιν.* ***4****ἐξότε δὴ πύργος τ᾽ ἔπεσεν γλῶσσαί τ᾽ ἀνθρώπων* ***5****ἐς πολλὰς θνητῶν ἐμερίσθησαν διαλέκτους,* ***6****πρῶτα μὲν Αἰγύπτου βασιλήιον, εἶτα τὸ Περσῶν* ***7****Μήδων Αἰθιόπων τε καὶ Ἀσσυρίης Βαβυλῶνος,* ***8****εἶτα Μακηδονίης τῦφον μέγαν αὐχησάσης,* ***9****πέμπτον δ᾽ εἶτ᾽ Ἰταλῶν κλεινὴ βασιλεία ἄθεσμος* ***10****ὑστάτιον πᾶσιν δείξει κακὰ πολλὰ βροτοῖσιν* ***11****καὶ πάσης γαίης ἀνδρῶν μόχθους δαπανήσει.* ***12****ἄξει δ᾽ ἀκμῆτας βασιλεῖς ἐθνῶν ἐπὶ δυσμάς* ***13****καὶ θεσμοὺς θήσει λαοῖς καὶ πάνθ᾽ ὑποτάξει.* ***14****ὀψὲ θεοῦ μύλοι \*γ᾽\* ἀλέουσι τὸ λεπτὸν ἄλευρον.* ***15****πῦρ τότε πάντ᾽ ὀλέσει καὶ λεπτὸν χοῦν ἀποδώσει* ***16****ὑψικόμων ὀρέων κορυφὰς καὶ σαρκὸς ἁπάσης.* ***17****ἀρχὴ πᾶσι κακῶν φιλοχρημοσύνη καὶ ἄνοια.* ***18****χρυσοῦ γὰρ δολίοιο καὶ ἀργυρίου πόθος ἔσται·* ***19****οὐδὲν γὰρ τούτων θνητοὶ μεῖζον προέκριναν,* ***20****οὐ φάος ἠελίου, οὐκ οὐρανόν, οὐδὲ θάλασσαν,* ***21****οὐ γαῖαν πλατύνωτον, ὅθεν φύουσιν ἅπαντα,* ***22****οὐ τὸν πάντα διδόντα θεόν, γεννήτορα πάντων,* ***23****οὐ πίστιν τούτων καὶ εὐσεβίην προέκριναν.* ***24****πηγὴ δυσσεβίης καὶ ἀταξίης προοδηγός,* ***25****μηχανίη πολέμων, εἰρήνης ἐχθρὰ ἀνία* ***26****ἐχθραίνουσα τέκνοις γονέας καὶ τέκνα γονεῦσιν.* ***27****κοὐδὲ γάμος δίχα χρυσοῦ ὅλως ποτὲ τίμιος ἔσται.* ***28****γαῖά θ᾽ ὅρους ἕξει καὶ φρουροὺς πᾶσα θάλασσα* ***29****πᾶσι μεριζομένη δολίως τοῖς χρυσὸν ἔχουσιν·* ***30****ὡς αἰῶσι θέλοντες ἔχειν πολυθρέμμονα γαῖαν* ***31****πορθήσουσι πένητας, ἵν᾽ αὐτοὶ πλείονα χῶρον* ***32****προσπορίσαντες ἀλαζονίῃ καταδουλώσωσιν.* ***33****κεἰ μὴ γαῖα πέλωρος ἀπ᾽ οὐρανοῦ ἀστερόεντος* ***34****τὸν θρόνον εἶχε μακρήν, οὐκ ἦν ἴσον ἀνδράσι φέγγος,* ***35****ἀλλ᾽ ἀγοραζόμενον χρυσῷ πλουτοῦσιν ὑπῆρχεν* ***36****καὶ πτωχοῖς αἰῶν᾽ ἕτερον θεὸς ἡτοίμαζεν.* ***37****ἥξει σοί ποτ᾽ ἄνωθεν ἴση, ὑψαύχενε Ῥώμη,* ***38****οὐράνιος πληγὴ καὶ κάμψεις αὐχένα πρώτη* ***39****κἀξεδαφισθήσῃ καὶ πῦρ σε ὅλην δαπανήσει* ***40****κεκλιμένην ἐδάφεσσιν ἑοῖς, καὶ πλοῦτος ὀλεῖται* ***41****καὶ σὰ θέμειλα λύκοι καὶ ἀλώπεκες οἰκήσουσιν.* ***42****καὶ τότ᾽ ἔσῃ πανέρημος ὅλως, ὡς μὴ γεγονυῖα.* ***43****ποῦ τότε Παλλάδιον; ποῖός σε θεὸς διασώσει,* ***44****χρυσοῦς ἢ λίθινος ἢ χάλκεος; ἢ τότε ποῦ σοι* ***45****δόγματα συγκλήτου; ποῦ Ῥείης ἠὲ Κρόνοιο* ***46****ἠὲ Διὸς γενεὴ καὶ πάντων, ὧν ἐσεβάσθης,* ***47****δαίμονας ἀψύχους, νεκύων εἴδωλα καμόντων,* ***48****ὧν Κρήτη καύχημα τάφους ἡ δύσμορος ἕξει,* ***49****θρησκεύουσα θρόνωσιν ἀναισθήτοις νεκύεσσιν.* ***50****ἀλλ᾽ ὅτε σοι βασιλεῖς, χλιδανή, τρὶς πέντε γένωνται* ***51****κόσμον δουλώσαντες ἀπ᾽ ἀντολίης μέχρι δυσμῶν,* ***52****\*ἔσσετ᾽ ἄναξ πολιόκρανος ἔχων πέλας οὔνομα πόντου\*,* ***53****κόσμον ἐποπτεύων μιαρῷ ποδί, δῶρα πορίζων,* ***54****χρυσὸν μὲν πάμπλειστον ἔχων καὶ ἄργυρον ἐχθρῶν* ***55****πλείονα συλλέξας καὶ γυμνώσας ἀναλύσει.* ***56****καὶ μαγικῶν ἀδύτων μυστήρια πάντα μεθέξει,* ***57****παῖδα θεὸν δεικνύσει, ἅπαντα σεβάσματα λύσει,* ***58****\*κἀξ ἀρχῆς \* τὰ πλάνης μυστήρια πᾶσιν ἀνοίξει.* ***59****αἴλινος ἔκτοτε καιρός, ὅτ᾽ Αἴλινος αὐτὸς ὀλεῖται.* ***60****καί ποτε δῆμος ἐρεῖ· "μέγα σὸν κράτος, ἄστυ, πεσεῖται·"* ***61****εἰδὼς εὐθὺ τὸ μέλλον ἐπερχόμενον κακὸν ἦμαρ.* ***62****καὶ τότε πενθήσουσιν ὁμοῦ τὴν σὴν προβλέποντες* ***63****οἰκτροτάτην μοῖραν πατέρες καὶ νήπια τέκνα·* ***64****αἴλινα θρηνήσουσι λυγροὶ παρὰ Θύμβριδος ὄχθαις.* ***65****τὸν μέτα τρεῖς ἄρξουσι πανύστατον ἦμαρ ἔχοντες,* ***66****οὔνομα πληρώσαντες ἐπουρανίοιο θεοῖο,* ***67****οὗ τὸ κράτος καὶ νῦν καὶ εἰς αἰῶνας ἅπαντας.* ***68****εἷς μὲν πρέσβυς ἐὼν σκήπτρων ἐπὶ πουλὺ κρατήσει,* ***69****οἰκτρότατος βασιλεύς, ὃς χρήματα κόσμου ἅπαντα* ***70****δώμασιν ἐγκλείσει τηρῶν, ἵν᾽, ὅταν γ᾽ ἐπανέλθῃ* ***71****ἐκ περάτων γαίης ὁ φυγὰς μητροκτόνος αἴθων,* ***72****ταῦτα ἅπασι διδοὺς πλοῦτον μέγαν Ἀσίδι θήσει.* ***73****καὶ τότε πενθήσεις πλατυπόρφυρον ἡγεμονήων* ***74****\*φῶς\* ἐκδυσαμένη καὶ πένθιμον εἷμα φοροῦσα,* ***75****ὦ βασιλὶς μεγάλαυχε, Λατινίδος ἔκγονε Ῥώμης·* ***76****οὐκέτι σοι τῆς σῆς μεγαλαυχενίης κλέος ἔσται,* ***77****οὐδ᾽ ὀρθωθήσῃ ποτὲ δύσμορος, ἀλλὰ κλιθήσῃ·* ***78****καὶ γὰρ ἀετοφόρων λεγεώνων δόξα πεσεῖται.* ***79****ποῦ τότε σοι τὸ κράτος; ποία γῆ σύμμαχος ἔσται* ***80****δουλωθεῖσα τεαῖς ματαιοφροσύνῃσιν ἀθέσμως;* ***81****πάσης γὰρ γαίης θνητῶν τότε σύγχυσις ἔσται,* ***82****αὐτὸς ὁ παντοκράτωρ ὅταν ἐλθὼν βήματι κρίνῃ* ***83****ζώντων καὶ νεκύων ψυχὰς καὶ κόσμον ἅπαντα.* ***84****κοὔτε γονεῖς τέκνοισι φίλοι, οὐ τέκνα γονεῦσιν* ***85****ἔσσονται διὰ δυσσεβίην καὶ θλῖψιν ἄελπτον.* ***86****ἔκτοτέ σοι βρυγμὸς καὶ σκορπισμὸς καὶ ἅλωσις,* ***87****πτῶσις ὅταν ἔλθῃ πόλεων καὶ χάσματα γαίης·* ***88****πορφύρεός τε δράκων ὁπόταν ἐπὶ κύμασιν ἔλθῃ* ***89****γαστέρι πλῆθος ἔχων καὶ θρέψει σεῖο τὰ τέκνα* ***90****ἐσσομένου λιμοῦ τε καὶ ἐμφυλίου πολέμοιο,* ***91****ἐγγὺς μὲν κόσμου τὸ τέλος καὶ ἔσχατον ἦμαρ* ***92****καὶ \*δοκίμοις\* κλητοῖς κρίσις ἀθανάτοιο θεοῖο.* ***93****πρῶτα δὲ Ῥωμαίων ἀπαραίτητος χόλος ἔσται,* ***94****αἱμοπότης καιρὸς καὶ δύστηνος βίος ἥξει.* ***95****αἰαῖ σοι, Ἰταλὴ χώρη, μέγα βάρβαρον ἔθνος,* ***96****οὐκ ἐνόησας, ὅθεν γυμνὴ καὶ ἀνάξιος ἦλθες* ***97****πρὸς φάος ἠελίοιο, ἵν᾽ εἰς αὐτὸν πάλι χῶρον* ***98****γυμνὴ χωρήσῃς καὶ ὕστερον ἐς κρίσιν ἔλθῃς* ***99****ὡς ἀδίκως κρίνουσα . . . . . . . . . . . . . . .* ***100****χερσὶ γιγαντείῃσι μόνη κατὰ κόσμον ἅπαντα* ***101****ἐξ ὕψους ἐλθοῦσα κατοικήσεις ὑπὸ γαῖαν.* ***102****νάφθῃ κἀσφάλτῳ καὶ θείῳ καὶ πυρὶ πολλῷ* ***103****ἐξαφανισθήσῃ καὶ ἔσῃ κόνις αἰώνεσσιν* ***104****αἰθομένη· καὶ πᾶς ὁ βλέπων μυκηθμὸν ἀκούσει* ***105****πένθιμον ἐξ Ἀίδαο μέγαν καὶ βρυγμὸν ὀδόντων* ***106****καὶ ταῖς σαῖς παλάμαις ἄθεα στήθη παταγοῦσαν.* ***107****πᾶσιν ὁμοῦ νύξ ἐστιν ἴση τοῖς πλοῦτον ἔχουσιν* ***108****καὶ πτωχοῖς· γυμνοὶ δ᾽ ἀπὸ γῆς, γυμνοὶ πάλιν ἐς γῆν* ***109****ἥξαντες λήγουσι βίου χρόνον ἐκτελέσαντες.* ***110****οὐδεὶς δοῦλος ἐκεῖ, οὐ κύριος, οὐδὲ τύραννος,* ***111****οὐ βασιλεῖς, οὐχ ἡγεμόνες μάλα τῦφον ἔχοντες,* ***112****οὐ νομικὸς ῥήτωρ, οὐκ ἄρχων χρήμασι κρίνων·* ***113****οὐ θυσιῶν σπονδαῖς ἐπὶ βωμοῖς αἷμα χέουσιν·* ***114****τύμπανον οὐκ ἠχεῖ, οὐ κύμβαλον . . . . . . . . . .* ***115****οὐκ αὐλὸς πολύτρητος, ἔχοντα φρενοβλάβον αὐδήν,* ***116****οὐ σκολιοῦ σύριγμα φέρον μίμημα δράκοντος,* ***117****οὐ σάλπιγξ πολέμων ἀγγέλτρια βαρβαρόφωνος·* ***118****οὐ κώμοις μεθύοντες ἀθέσμοις, οὐχὶ χορείαις·* ***119****οὐ φθόγγος κιθάρης, οὐ μηχανίη κακοεργός·* ***120****οὐκ ἔρις, οὐκ ὀργὴ πολυποίκιλος, οὐδὲ μάχαιρα* ***121****ἔστι παρὰ φθιμένοις, ἀλλ᾽ αἰὼν κοινὸς ἅπασιν. ―* ***122****κλειδοφύλαξ εἱρκτῆς μεγάλης ἐπὶ βῆμα θεοῖο. ―* ***123****χρυσοῖς τε \*ξοάνοισιν ἀργυρέοις λιθίνοισιν\** ***124****ὡραῖαι γίνεσθε, ἵν᾽ ἔλθητ᾽ εἰς πικρὸν ἦμαρ* ***125****σὴν πρώτην κόλασιν, Ῥώμη, καὶ βρυγμὸν ὁρῶσαι.* ***126****κοὐκέτι σοι δούλειον ὑπὸ ζυγὸν αὐχένα θήσει* ***127****οὐ Σύρος, οὐχ Ἕλλην, οὐ βάρβαρος, οὐκ ἔθνος ἄλλο.* ***128****ἐκπορθηθήσῃ κἀκπραχθήσῃ ὅσ᾽ ἔπραξας,* ***129****δώσεις τ᾽ οἰμώξασα φόβῳ, μέχρι πάντ᾽ ἀποτίσεις·* ***130****καὶ σὺ θρίαμβος ἔσῃ κόσμῳ καὶ ὄνειδος ἁπάντων. ―* ***131****ἔκτοτε Λατίνων ἕκτη γενεὴ βασιλήων* ***132****ὑστάτιον βίον ἐκτελέσει καὶ σκῆπτρα προλείψει.* ***133****τῆς αὐτῆς γενεῆς ἕτερος βασιλεὺς βασιλεύσει,* ***134****ὃς πάσης γαίης ἄρξει καὶ σκῆπτρα κρατήσει,* ***135****ἄρξει δ᾽ αὐτοκέραστα θεοῦ βουλαῖσι μεγίστου·* ***136****παῖδες καὶ παίδων τούτου γενεὴ \*ἀσαλεύτων\*·* ***137****ὣς γὰρ θέσφατόν ἐστι περιπλομένοιο χρόνοιο,* ***138****ὁππόταν Αἰγύπτου βασιλεῖς τρὶς πέντε γένωνται.* ***139****ἔνθεν ὅταν φοίνικος ἐπέλθῃ πενταχρόνοιο ―* ***140****ἥξει πορθήσων λαῶν γένος, ἄκριτα φῦλα,* ***141****Ἑβραίων ἔθνος. τότ᾽ Ἄρης Ἄρεα προνομεύσει,* ***142****Ῥωμαίων ὑπέροπλον ἀπειλὴν αὐτὸς ὀλέσσει.* ***143****ὤλετο { γὰρ } Ῥώμης ἀρχὴ τότε τηλεθόωσα,* ***144****ἀρχαίη πολέεσσι περικτιόνεσσιν ἄνασσα.* ***145****οὐκέτι νικήσειε πέδον Ῥώμης ἐριθήλου,* ***146****ὁππόταν ἐξ Ἀσίης κρατέων ἔλθῃ σὺν Ἄρηι.* ***147****ταῦτα δὲ πάντ᾽ ἔρξας ἥξει κρηπισθὲν ἐς ἄστυ.* ***148****τρὶς δὲ τριηκοσίους καὶ τεσσαράκοντα καὶ ὀκτώ* ***149****πληρώσεις λυκάβαντας, ὅταν σοι δύσμορος ἥξῃ* ***150****μοῖρα βιαζομένη τεὸν οὔνομα πληρώσασα.* ***151****οἴμοι ἐγὼ τριτάλαινα, πότ᾽ ὄψομαι ἦμαρ ἐκεῖνο* ***152****\*σεῖό ποτε \*, Ῥώμη, πᾶσιν δὲ μάλιστα Λατίνοις;* ***153****κώμαζ᾽, εἰ βούλει σύ, τὸν ἐν κρυφίαισι λοχείαις* ***154****Ἀσίδος ἐκ γαίης ἐπὶ Τρωικὸν ἅρμ᾽ ἐπιβάντα,* ***155****θυμὸν ἔχοντ᾽ αἴθωνος. ὅταν δ᾽ ἰσθμὸν διακόψῃ* ***156****παπταίνων, ἐπὶ πάντας ἰών, πέλαγος διαμείψας,* ***157****καὶ τότε θῆρα μέγαν μετελεύσεται αἷμα κελαινόν.* ***158****τὸν δὲ λέοντ᾽ ἐδίωξε κύων ὀλέκοντα νομῆας.* ***159****σκῆπτρα δ᾽ ἀφαιρήσουσι καὶ εἰς Ἀίδαο περήσει.* ***160****ἥξει καὶ Ῥοδίοις κακὸν ὕστατον, ἀλλὰ μέγιστον,* ***161****καὶ Θήβῃσι κακή γε μένει μετόπισθεν ἅλωσις.* ***162****Αἴγυπτος δ᾽ ἀπολεῖται ὑφ᾽ ἡγεμόνων κακότητος.* ***163****[ὡς δὲ καὶ οἳ μετόπισθ᾽ ἔφυγον βροτοὶ αἰπὺν ὄλεθρον,* ***164****τρὶς μακαριστὸς ἔην καὶ τετράκις ὄλβιος ἀνήρ.]* ***165****ἔσται καὶ Ῥώμη ῥύμη καὶ Δῆλος ἄδηλος* ***166****καὶ Σάμος ἄμμος — — — — — — —* ***167****ὕστερον \*αὖ καὶ ἔπειτά γε τοὺς Πέρσας κακὸν ἥξει\** ***168****ἀνθ᾽ ὑπερηφανίης, ἀπολεῖται ὕβρις ἅπασα.* ***169****καὶ τότε { δ᾽ } ἁγνὸς ἄναξ πάσης γῆς σκῆπτρα κρατήσει* ***170****εἰς αἰῶνας ἅπαντας {ὁ} τοὺς φθιμένους ἀνεγείρας* ***171****τρεῖς Ῥώμῃ Ὕψιστος ἄγοι οἰκτρῇ τότε μοίρῃ,* ***172****πάντες δ᾽ ἄνθρωποι μελάθροις ἰδίοισιν ὀλοῦνται·* ***173****ἀλλ᾽ οὐ μὴ πεισθῶσιν, ὅ κεν πολὺ λώιον εἴη.* ***174****ἀλλ᾽ ὁπόταν δὴ πᾶσιν ἐπαυξήσῃ κακὸν ἦμαρ* ***175****λιμοῦ καὶ λοιμοῦ δυσανασχέτου ἠδὲ κυδοιμοῦ,* ***176****καὶ τότ᾽ ἔπειτ᾽ αὖτις κρείων ἔμπροσθεν ὁ τλήμων* ***177****συγκαλέσας βουλὴν βουλεύσεται, ὡς ἀπολέσσει ―* ***178****ξηρὰ μὲν ἀνθήσουσιν ὁμοῦ φύλλοισι φανέντα·* ***179****οὐράνιον δ᾽ ἔδαφος \*δείξει\* στερεᾷ ἐπὶ πέτρῃ* ***180****ὄμβρον τε φλογμόν τε πολύπνοιάν τ᾽ ἐπὶ γαῖαν* ***181****καὶ σπορίμων πληθὺν ἰῶν κατὰ γαῖαν ἅπασαν. ―* ***182****ἀλλὰ πάλιν πράξουσιν ἀναιδέα θυμὸν ἔχοντες,* ***183****οὐ μήνιμα θεοῦ δειδιότες οὐδ᾽ ἀνθρώπων,* ***184****αἰδοίην προλιπόντες, ἀναιδείην ποθέοντες,* ***185****ἀστασίῃσι τύραννοι ἁμαρτωλοί τε βίαιοι* ***186****ψεῦσται ἀπιστόφιλοι κακοπράγμονες οὐδὲν ἀληθεῖς* ***187****πιστολέται εὑρεσσίλογοι δύσφημα χέοντες·* ***188****οὐδέ σφιν πλούτου κόρος ἔσσεται· ἀλλά τ᾽ ἀναιδῶς* ***189****πλείονα συλλέξουσι· τυραννωθέντες ὀλοῦνται.* ***190****ἄστρα πεσεῖται ἅπαντα θαλάσσης ἀντίπρῳρα,* ***191****\*πολλὰ μὲν ἑξῆς ἄστρα\*, καὶ ἀκτινόεντα κομήτην* ***192****ἄνθρωποι καλέουσι τὸν ἀστέρα, σῆμα πόνοιο* ***193****πολλοῦ ἐπερχομένου, πολέμου καὶ δηιοτῆτος.* ***194****μή ποτ᾽ ἐγὼ ζῴην, ὅτε ἡ μιαρὰ βασιλεύσει,* ***195****ἀλλὰ τότ᾽, οὐρανίη ὅταν ἡ χάρις ἐμβασιλεύσῃ,* ***196****καὶ ὁπόταν ἱερός ποτε παῖς \*δολοφῶν\* ἁπάντων* ***197****ἐξολέσῃ δεσμοῖς ὀλοόφρονα βυσσὸν ἀνοίγων,* ***198****αἰφνίδιος δὲ βροτοὺς ξύλινος δόμος ἀμφικαλύψῃ.* ***199****ἀλλ᾽ ὅταν ἡ δεκάτη γενεὴ δόμον Ἄιδος εἴσω,* ***200****θηλυτέρης μετέπειτα μέγα κράτος· ᾗ κακὰ πολλά* ***201****αὐξήσει θεὸς αὐτός, ὅταν βασιληίδα τιμήν* ***202****στεψαμένη τετύχῃ· σύμπαν δ᾽ ἔτος \*ἥπιος\* αἰών.* ***203****ἠέλιος [μὲν] αὐχμηρὰ τρέχων νυκτερινὰ φαίνει,* ***204****λείψει δ᾽ ἄστρα πόλον· πολλῇ δέ τε λαίλαπι θύων* ***205****γαῖαν ἐρημώσει· νεκρῶν δ᾽ ἐπανάστασις ἔσται·* ***206****καὶ χωλῶν δρόμος ὠκύτατος καὶ κωφὸς ἀκούσει* ***207****καὶ τυφλοὶ βλέψουσι, λαλήσουσ᾽ οὐ λαλέοντες,* ***208****καὶ κοινὸς πάντεσσι βίος καὶ πλοῦτος ἐσεῖται.* ***209****γαῖα δ᾽ ἴση πάντων οὐ τείχεσιν οὐ περιφραγμοῖς* ***210****διαμεριζομένη καρπούς ποτε πλείονας οἴσει,* ***211****πηγὰς δὲ γλυκεροῦ οἴνου λευκοῦ τε γάλακτος* ***212****καὶ μέλιτος δώσει . . . . . . . . . . . . . . . . . . ―* ***213****καὶ \*κρίσιν\* ἀθανάτοιο θεοῦ . . . . . . . . . . . .* ***214****ἀλλ᾽ ὅταν ἀλλάξῃ θεὸς καιροὺς . . . . . . . . . .* ***215****χεῖμα θέρος ποιῶν, τότε θέσφατα { πάντα τελεῖται }.* ***216****ἀλλ᾽ ὅτε κόσμος ὄλωλεν . . . . . . . . . . . . . . ⁂* ***217****t ΙΗΣΟΥΣ ΧΡΕΙΣΤΟΣ ΘΕΟΥ ΥΙΟΣ ΣΩΤΗΡ ΣΤΑΥΡΟΣ .* ***217****Ἱδρώσει δὲ χθών, κρίσεως σημεῖον ὅτ᾽ ἔσται.* ***218****Ἥξει δ᾽ οὐρανόθεν βασιλεὺς αἰῶσιν ὁ μέλλων,* ***219****Σάρκα παρὼν πᾶσαν κρῖναι καὶ κόσμον ἅπαντα.* ***220****Ὄψονται δὲ θεὸν μέροπες πιστοὶ καὶ ἄπιστοι* ***221****Ὕψιστον μετὰ τῶν ἁγίων ἐπὶ τέρμα χρόνοιο.* ***222****Σαρκοφόρων δ᾽ ἀνδρῶν ψυχὰς ἐπὶ βήματι κρίνει,* ***223****Χέρσος ὅταν ποτὲ κόσμος ὅλος καὶ ἄκανθα γένηται.* ***224****Ῥίψουσιν δ᾽ εἴδωλα βροτοὶ καὶ πλοῦτον ἅπαντα.* ***225****Ἐκκαύσει δὲ τὸ πῦρ γῆν οὐρανὸν ἠδὲ θάλασσαν* ***226****Ἰχνεῦον, ῥήξει τε πύλας εἱρκτῆς Ἀίδαο.* ***227****Σὰρξ τότε πᾶσα νεκρῶν ἐς ἐλευθέριον φάος ἥξει* ***228****Τῶν ἁγίων· ἀνόμους δὲ τὸ πῦρ αἰῶσιν ἐλέγξει.* ***229****Ὁππόσα τις πράξας ἔλαθεν, τότε πάντα λαλήσει·* ***230****Στήθεα γὰρ ζοφόεντα θεὸς φωστῆρσιν ἀνοίξει.* ***231****Θρῆνος δ᾽ ἐκ πάντων ἔσται καὶ βρυγμὸς ὀδόντων.* ***232****Ἐκλείψει σέλας ἠελίου ἄστρων τε χορεῖαι.* ***233****Οὐρανὸν εἱλίξει· μήνης δέ τε φέγγος ὀλεῖται.* ***234****Ὑψώσει δὲ φάραγγας, ὀλεῖ δ᾽ ὑψώματα βουνῶν,* ***235****Ὕψος δ᾽ οὐκέτι λυγρὸν ἐν ἀνθρώποισι φανεῖται.* ***236****Ἶσα δ᾽ ὄρη πεδίοις ἔσται καὶ πᾶσα θάλασσα* ***237****Οὐκέτι πλοῦν ἕξει. γῆ γὰρ φρυχθεῖσα τότ᾽ ἔσται* ***238****Σὺν πηγαῖς, ποταμοί τε καχλάζοντες λείψουσιν.* ***239****Σάλπιγξ δ᾽ οὐρανόθεν φωνὴν πολύθρηνον ἀφήσει* ***240****Ὠρύουσα μύσος μελέων καὶ πήματα κόσμου.* ***241****Ταρτάρεον δὲ χάος δείξει τότε γαῖα χανοῦσα.* ***242****Ἥξουσιν δ᾽ ἐπὶ βῆμα θεοῦ βασιλῆος ἅπαντες.* ***243****Ῥεύσει δ᾽ οὐρανόθεν ποταμὸς πυρὸς ἠδὲ θεείου.* ***244****Σῆμα δέ τοι τότε πᾶσι βροτοῖς, σφρηγὶς ἐπίσημος* ***245****Τὸ ξύλον ἐν πιστοῖς, τὸ κέρας τὸ ποθούμενον ἔσται,* ***246****Ἀνδρῶν εὐσεβέων ζωή, πρόσκομμα δὲ κόσμου,* ***247****Ὕδασι φωτίζον κλητοὺς ἐν δώδεκα πηγαῖς·* ***248****Ῥάβδος ποιμαίνουσα σιδηρείη γε κρατήσει.* ***249****Οὗτος ὁ νῦν προγραφεὶς ἐν ἀκροστιχίοις θεὸς ἡμῶν* ***250****Σωτὴρ ἀθάνατος βασιλεύς, ὁ παθὼν ἕνεχ᾽ ἡμῶν.* ***251****ὃν Μωσῆς ἐτύπωσε προτείνας ὠλένας ἁγνάς* ***252****νικῶν τὸν Ἀμαλὴκ πίστει, ἵνα λαὸς ἐπιγνῷ* ***253****ἐκλεκτὸν παρὰ πατρὶ θεῷ καὶ τίμιον εἶναι* ***254****τὴν ῥάβδον Δαυὶδ καὶ τὸν λίθον, ὅνπερ ὑπέστη,* ***255****εἰς ὃν ὁ πιστεύσας ζωὴν αἰώνιον ἕξει.* ***256****οὐδὲ γὰρ ἐν δόξῃ, ἀλλ᾽ ὡς βροτὸς εἰς κτίσιν ἥξει* ***257****οἰκτρὸς ἄτιμος ἄμορφος, ἵν᾽ οἰκτροῖς ἐλπίδα δώσει·* ***258****καὶ φθαρτῇ σαρκὶ μορφὴν καὶ πίστιν ἀπίστοις* ***259****οὐράνιον δώσει καὶ μορφώσει τὸν ἀπ᾽ ἀρχῆς* ***260****ἄνθρωπον πλασθέντα θεοῦ παλάμαις ἁγίαισιν,* ***261****ὅν τ᾽ ἐπλάνησεν ὄφις δολίως ἐπὶ μοῖραν ἀπελθεῖν* ***262****τοῦ θανάτου γνῶσίν τε λαβεῖν ἀγαθοῦ τε κακοῦ τε,* ***263****ὥστε θεὸν προλιπόντα λατρεύειν ἤθεσι θνητοῖς.* ***264****αὐτὸν γὰρ πρώτιστα λαβὼν σύμβουλον ἀπ᾽ ἀρχῆς* ***265****εἶπεν ὁ παντοκράτωρ· "ποιήσωμεν, τέκνον, ἄμφω* ***266****εἰκόνος ἡμετέρης ἀπομαξάμενοι βροτὰ φῦλα·* ***267****νῦν μὲν ἐγὼ χερσίν, σὺ δ᾽ ἔπειτα λόγῳ θεραπεύσεις* ***268****μορφὴν ἡμετέρην, ἵνα κοινὸν ἀνάστεμα δῶμεν."* ***269****γνώμης οὖν ταύτης μεμνημένος ἐς κτίσιν ἥξει* ***270****ἀντίτυπον μίμημα φέρων εἰς παρθένον ἁγνήν,* ***271****ὕδατι φωτίζων διὰ πρεσβυτέρων ἅμα χειρῶν,* ***272****πάντα λόγῳ πράσσων, πᾶσαν δὲ νόσον θεραπεύων.* ***273****τοὺς ἀνέμους παύσειε λόγῳ, στορέσει δὲ θάλασσαν* ***274****μαινομένην ποσὶν εἰρήνης πίστει τε πατήσας.* ***275****ἐκ δ᾽ ἄρτων ἅμα πέντε καὶ ἰχθύος εἰναλίοιο* ***276****ἀνδρῶν χιλιάδας ἐν ἐρήμῳ πέντε κορέσσει,* ***277****καὶ τὰ περισσεύοντα λαβὼν τότε κλάσματα πάντα* ***278****δώδεκα πληρώσει κοφίνους εἰς ἐλπίδα λαῶν.* ***279****καὶ καλέσει ψυχὰς μακάρων, οἰκτροὺς δ᾽ ἀγαπήσει,* ***280****οἳ καλὸν ἀντὶ κακοῦ χλευαζόμενοι πρήξουσιν* ***281****τυπτόμενοι μαστιζόμενοι πενίην ποθέοντες.* ***282****πάντα νοῶν καὶ πάντα βλέπων καὶ πάντ᾽ ἐπακούων* ***283****σπλάγχνα κατοπτεύσει καὶ γυμνώσει πρὸς ἔλεγχον·* ***284****αὐτὸς γὰρ πάντων ἀκοὴ καὶ νοῦς καὶ ὅρασις* ***285****καὶ λόγος ὁ κτίζων μορφάς, ᾧ πάνθ᾽ ὑπακούει,* ***286****καὶ νέκυας σῴζων, πᾶσαν δὲ νόσον θεραπεύων.* ***287****εἰς ἀνόμων χεῖρας καὶ ἀπίστων ὕστερον ἥξει,* ***288****δώσουσιν δὲ θεῷ ῥαπίσματα χερσὶν ἀνάγνοις* ***289****καὶ στόμασιν μιαροῖς ἐμπτύσματα φαρμακόεντα.* ***290****δώσει δ᾽ εἰς μάστιγας ἀναπλώσας τότε νῶτον·* ***291****[αὐτὸς γὰρ κόσμῳ παραδώσει παρθένον ἁγνήν.]* ***292****καὶ κολαφιζόμενος σιγήσει, μή τις ἐπιγνῷ,* ***293****τίς τίνος ὢν πόθεν ἦλθεν, ἵνα φθιμένοισι λαλήσει.* ***294****καὶ στέφανον φορέσει τὸν ἀκάνθινον· ἐκ γὰρ ἀκανθῶν* ***295****τὸ στέφος ἐκλεκτῶν αἰώνιόν ἐστιν ἄγαλμα.* ***296****πλευρὰς νύξουσιν καλάμῳ διὰ τὸν νόμον αὐτῶν·* ***297****ἐκ καλάμων γὰρ σειομένων ὑπὸ πνεύματος \*ἄλλου\** ***298****πρὸς κρίματα \* ψυχῆς \* ἐτράφη ὀργῆς καὶ ἀμοιβῆς.* ***299****ἀλλ᾽ ὅτε ταῦτά γε πάντα τελειωθῇ ἅπερ εἶπον.* ***300****εἰς αὐτὸν τότε πᾶς λύεται νόμος, ὅστις ἀπ᾽ ἀρχῆς* ***301****δόγμασιν ἀνθρώποις ἐδόθη διὰ λαὸν ἀπειθῆ.* ***302****ἐκπετάσει χεῖρας καὶ κόσμον ἅπαντα μετρήσει.* ***303****εἰς δὲ τὸ βρῶμα χολὴν καὶ πιεῖν ὄξος ἔδωκαν·* ***304****τῆς ἀφιλοξενίης ταύτην δείξουσι τράπεζαν.* ***305****ναοῦ δὲ σχισθῇ τὸ πέτασμα καὶ ἤματι μέσσῳ* ***306****νὺξ ἔσται σκοτόεσσα πελώριος ἐν τρισὶν ὥραις.* ***307****οὐκέτι γὰρ κρυφίῳ τε νόμῳ ναῷ τε λατρεύειν* ***308****φαντασίαις κόσμου κεκαλυμμένον αὖτις ἐδείχθη* ***309****αὐθέντου καταβάντος ἐπὶ χθονὸς ἀενάοιο.* ***310****ἥξει δ᾽ εἰς Ἀίδην ἀγγέλλων ἐλπίδα πᾶσιν* ***311****τοῖς ἁγίοις, τέλος αἰώνων καὶ ἔσχατον ἦμαρ,* ***312****καὶ θανάτου μοῖραν τελέσει τρίτον ἦμαρ ὑπνώσας·* ***313****καὶ τότ᾽ ἀπὸ φθιμένων ἀναλύσας εἰς φάος ἥξει* ***314****πρῶτος ἀναστάσεως κλητοῖς ἀρχὴν ὑποδείξας,* ***315****ἀθανάτου πηγῆς ἀπολουσάμενος ὑδάτεσσιν* ***316****τὰς πρότερον κακίας, ἵνα γεννηθέντες ἄνωθεν* ***317****μηκέτι δουλεύσωσιν ἀθέσμοις ἤθεσι κόσμου.* ***318****πρῶτα δὲ τοῖς ἰδίοις φανερῶς τότε κύριος ὀφθῇ* ***319****σάρκινος, ὡς πάρος ἦν, χερσίν τε ποσίν τ᾽ ἐπιδείξει* ***320****τέσσαρα τοῖς ἰδίοις ἴχνη πηχθέντα μέλεσσιν,* ***321****ἀντολίην τε δύσιν τε μεσημβρίην τε καὶ ἄρκτον·* ***322****τόσσαι γὰρ κόσμου βασιληίδες ἐκτελέσουσιν* ***323****πρᾶξιν τὴν ἀθέμιστον ἐπίψογον εἰς τύπον ἡμῶν.* ***324****χαῖρ᾽, ἁγνὴ θύγατερ Σιών, -. -. πολλὰ παθοῦσα·* ***325****αὐτός σου βασιλεὺς ἐπιβὰς ἐπὶ πῶλον ἐσάγει* ***326****\*πρᾶος πᾶσι φανείς, ἵνα τὸ(ν) ζυγὸν ἡμῶν\** ***327****δοῦλον δυσβάστακτον ἐπ᾽ αὐχένι κείμενον ἄρῃ* ***328****καὶ θεσμοὺς ἀθέους λύσῃ δεσμούς τε βιαίους.* ***329****αὐτόν σου γίνωσκε θεὸν θεοῦ υἱὸν ἐόντα·* ***330****τοῦτον δοξάζουσα καὶ ἐν στέρνοισιν ἔχουσα* ***331****ἐκ ψυχῆς ἀγάπα καὶ τοὔνομα βάστασον αὐτοῦ.* ***332****τοὺς προτέρους δ᾽ ἀπόθου καὶ λοῦσον ἀφ᾽ αἵματος αὐτοῦ·* ***333****οὐ γὰρ σαῖς οἴμαις ἱλάσκεται οὐδὲ λιταῖσιν,* ***334****οὐ θυσίαις προσέχει φθαρταῖς ἄφθαρτος ὑπάρχων·* ***335****\*ἀλλ᾽ ὕμνον στομάτων συνετῶν τότε ἐκπροφέροντες\** ***336****γνῶθι, τίς ἔσθ᾽ οὗτος, καὶ τὸν γενετῆρα τότ᾽ ὄψει. ⁂* ***337****χηρεύσει τότε πάντα χρόνῳ στοιχεῖα τὰ κόσμου,* ***338****ἀὴρ γαῖα θάλασσα φάος πυρὸς αἰθομένοιο·* ***339****καὶ πόλος οὐράνιος καὶ νὺξ καὶ ἤματα πάντα* ***340****εἰς ἓν συρρήξουσι καὶ εἰς μορφὴν πανέρημον.* ***341****ἄστρα γὰρ οὐρανόθεν φωστήρων πάντα πεσεῖται.* ***342****κοὐκέτι δὴ πτήσονται ἐπ᾽ ἀέρος εὔπτεροι ὄρνεις* ***343****οὐδὲ βάσις γαίης· θῆρες γὰρ ἅπαντες ὀλοῦνται.* ***344****κοὐκ ἀνδρῶν φωναί, οὐ θηρῶν, οὐ πετεηνῶν.* ***345****κόσμος ἄτακτος ἐὼν οὐ χρήσιμον ἦχον ἀκούσει·* ***346****ἠχήσει δὲ βαθὺς πόντος μέγαν ἦχον ἀπειλῆς* ***347****ζῷά τε νηκτὰ τρέμοντα θαλάσσης πάντα θανεῖται·* ***348****καὶ ναῦς φόρτον ἔχουσ᾽ ἐπὶ κύμασιν οὐκέτι πλεύσει.* ***349****μυκήσει δὲ χθὼν αἱμασσομένη πολέμοισιν·* ***350****πᾶσαι δ᾽ ἀνθρώπων ψυχαὶ βρύξουσιν ὀδοῦσιν* ***351****[τῶν ἀνόμων \*ψυχῶν\* ὀλολυγμοῖσίν τε φόβῳ τε,]* ***352****τηκόμεναι δίψει λιμῷ λοιμῷ τε φόνοις τε* ***353****καὶ καλέσουσι καλὸν τὸ θανεῖν καὶ φεύξετ᾽ ἀπ᾽ αὐτῶν·* ***354****οὐκέτι γὰρ θάνατος κείνους, οὐ νὺξ ἀναπαύσει·* ***355****πολλὰ δ᾽ ἐρωτήσουσι μάτην θεὸν ὑψιμέδοντα,* ***356****καὶ τότ᾽ ἀποστρέψει φανερῶς τὸ πρόσωπον ἀπ᾽ αὐτῶν.* ***357****ἑπτὰ γὰρ αἰώνων μετανοίας ἤματ᾽ ἔδωκεν* ***358****ἀνδράσι πλαζομένοις διὰ χειρῶν παρθένου ἁγνῆς.* ***359****αὐτός μοι τάδε πάντα θεὸς νόῳ ἐγκατέδειξεν* ***360****καὶ δι᾽ ἐμοῦ στόματος τὰ λελεγμένα πάντα τελέσσει·* ***361****Οἶδα δ᾽ ἐγὼ ψάμμου τ᾽ ἀριθμὸν καὶ μέτρα θαλάσσης,* ***362****οἶδα μυχοὺς γαίης καὶ Τάρταρον ἠερόεντα,* ***363****οἶδ᾽ ἀριθμοὺς ἄστρων καὶ δένδρεα καὶ πόσα φῦλα* ***364****τετραπόδων νηκτῶν τε καὶ ὀρνίθων πετεηνῶν* ***365****καὶ μερόπων ὄντων τε καὶ ἐσσομένων νεκύων τε·* ***366****αὐτὸς γὰρ μορφὰς καὶ νοῦν ἀνδρῶν ἐτύπωσα,* ***367****καὶ λόγον ὀρθὸν ἔδωκα ἐπιστήμην τ᾽ ἐδίδαξα,* ***368****ὀφθαλμοὺς ὁ πλάσας καὶ ὦτα, βλέπων καὶ ἀκούων* ***369****καὶ πᾶν ἐνθύμημα νοῶν καὶ πᾶσι συνίστωρ* ***370****ἐντὸς ἐὼν σιγῶ καὶ ὕστερον αὐτὸς ἐλέγξω* ***371****[κἀκπράξων -.-. ὅσσα λαθών γε βροτῶν τις ἔπραξεν,* ***372****\*ἐλθὼν καὶ\* ἐπὶ βῆμα θεοῦ θνητοῖσι λαλήσων.]·* ***373****καὶ κωφοῦ ξυνίημι καὶ οὐ λαλέοντος ἀκούω* ***374****καὶ πόσον ἐστὶ τὸ πᾶν ἀπὸ γῆς εἰς οὐρανὸν ὕψος,* ***375****ἀρχὴν καὶ τέλος οἶδα, ὃς οὐρανὸν ἔκτισα καὶ γῆν.* ***376****[πάντα γὰρ ἐξ αὐτοῦ, τὰ ἀπ᾽ ἀρχῆς εἰς τέλος οἶδε.]* ***377****μοῦνος γὰρ θεός εἰμι καὶ οὐκ ἔστιν θεὸς ἄλλος.* ***378****εἰκόνα θεσπίζουσιν ἐμὴν πλασθεῖσαν ἀφ᾽ ὕλης,* ***379****χερσί τε μορφώσαντες ἑαῖς εἴδωλον ἄναυδον* ***380****δοξάζουσι λιταῖς καὶ θρησκείῃσιν ἀνάγνοις.* ***381****τὸν κτίστην προλιπόντες ἀσελγείαις ἐλάτρευσαν* ***382****\*πάντες δ᾽ αὐτοῦ\* ἔχοντες ἀχρήστοις δῶρα διδοῦσιν* ***383****\*καὶ ὡς ἐμὰς \* τιμὰς τάδε χρήσιμα πάντα δοκοῦσιν* ***384****θοίνῃ κνισσοῦντες, ὡς τοῖς ἰδίοις νεκύεσσιν.* ***385****σάρκας γὰρ καίουσι καὶ ὀστέα μυελόεντα* ***386****θύοντες βωμοῖς καὶ δαίμοσιν αἷμα χέουσιν* ***387****καὶ λύχνους ἅπτουσιν ἐμοὶ τῷ φῶτα διδόντι,* ***388****χὡς διψῶντι θεῷ θνητοὶ σπένδουσι τὸν οἶνον* ***389****εἰς οὐδὲν μεθύοντες ἐπ᾽ εἰδώλοισιν ἀχρήστοις.* ***390****οὐ χρῄζω θυσίης ἢ σπονδῆς ὑμετέρηφιν,* ***391****οὐ κνίσσης μιαρῆς, οὐχ αἵματος ἐχθίστοιο.* ***392****ταῦτα γὰρ ἐς μνήμην βασιλήων ἠδὲ τυράννων* ***393****δαίμοσι ποιήσουσι νεκροῖς, ὡς οὐρανίοισιν,* ***394****θρησκείαν ἄθεον καὶ ὀλέθριον ἐκτελέοντες.* ***395****καὶ καλέουσι θεοὺς ἄθεοι τὰς εἰκόνας αὐτῶν* ***396****τὸν κτίστην προλιπόντες, ἀπ᾽ αὐτῶν ἐλπίδα πᾶσαν* ***397****καὶ ζωὴν νομίσαντες ἔχειν, κωφοῖς καὶ ἀναύδοις* ***398****ἐς τὸ κακὸν πιστοὶ ἀγαθὸν τέλος ἀγνοιοῦσιν.* ***399****αὐτὸς ὁδοὺς προέθηκα δύο, ζωῆς θανάτου τε,* ***400****καὶ γνώμῃ προέθηκ᾽ ἀγαθὴν ζωὴν προελέσθαι·* ***401****αὐτοὶ δ᾽ ἐς θάνατον καὶ πῦρ αἰώνιον ᾖξαν.* ***402****εἰκών ἐστ᾽ ἄνθρωπος ἐμὴ λόγον ὀρθὸν ἔχουσα* ***403****τούτῳ θὲς καθαρὰν καὶ ἀναίμακτον σὺ τράπεζαν* ***404****πληρώσας ἀγαθῶν καὶ δὸς πεινῶντι τὸν ἄρτον* ***405****καὶ διψῶντι ποτὸν καὶ εἵματα σώματι γυμνῷ* ***406****ἐκ μόχθων ἰδίων πορίσας ἁγναῖς παλάμῃσιν.* ***407****θλιβόμενον κτῆσαι καὶ τῷ κάμνοντι παράστα* ***408****καὶ ζῶσαν θυσίαν ἐμοὶ τῷ ζῶντι πόριζε,* ***409****σπείρων νῦν ἐς ὕδωρ, ἵνα σοι κἀγώ ποτε δώσω* ***410****καρποὺς ἀθανάτους, καὶ φῶς αἰώνιον ἕξεις* ***411****καὶ ζωὴν ἀμάραντον, ὅταν πυρὶ πάντας ἐλέγξω.* ***412****χωνεύσω γὰρ ἅπαντα καὶ εἰς καθαρὸν διαλέξω,* ***413****οὐρανὸν εἱλίξω, γαίης κευθμῶνας ἀνοίξω,* ***414****καὶ τότ᾽ ἀναστήσω νεκροὺς μοῖραν ἀναλύσας* ***415****καὶ θανάτου κέντρον, καὶ ὕστερον εἰς κρίσιν ἥξω* ***416****κρίνων εὐσεβέων καὶ δυσσεβέων βίον ἀνδρῶν·* ***417****καὶ κριὸν κριῷ καὶ ποιμένι ποιμένα θήσω* ***418****καὶ μόσχον μόσχῳ πέλας ἀλλήλων ἐς ἔλεγχον·* ***419****οἵτινες ὑψώθησαν ἐλεγχόμενοι ὑπ᾽ ἐλέγχῳ* ***420****καὶ στόμα παντὸς ἔφραξαν, ἵν᾽ αὐτοὶ ζηλώσαντες* ***421****τοὺς ὁσίως πράσσοντας ἴσως καταδουλώσουσιν* ***422****σιγᾶν προστάσσοντες, ἐπειγόμενοι διὰ κέρδος.* ***423****\*καὶ δόκιμοι παρ᾽ ἐμοὶ τότε χωρήσουσιν ἅπαντες\*,* ***424****κοὐκέτι λοιπὸν ἐρεῖς λυπούμενος, "αὔριον ἔσται",* ***425****οὐκ "ἐχθὲς γέγονεν"· οὐκ ἤματα πολλὰ μεριμνᾷς,* ***426****οὐκ ἔαρ, οὐ χειμῶν᾽, οὔτ᾽ ἂρ θέρος, οὐ μετόπωρον,* ***427****οὐ δύσιν ἀντολίην· ποιήσω γὰρ μακρὸν ἦμαρ.* ***428****εἰς δ᾽ αἰῶνα τὸ φῶς -.-. -- πεποθημένον ἔσται. ―* ***429****αὐτογένητος, ἄχραντος, ἀένναος ἀίδιός τε,* ***430****\*οὐρανοῦχος ἰσχύι μετρῶν\* πυρόεσσαν αὐτμήν* ***431****καὶ πατάγου σκῆπτρον κατέχει σὺν ἀπηνέι πυρσῷ,* ***432****πρηΰνει τε βαρυκτυπέων δουπήματα βροντῶν,* ***433****γῆν κλονέων κατέχει ῥοιζήματα . . . . . .* ***434****κἀστεροπῶν μάστιγας ἀπαμβλύνει πυροφεγγεῖς* ***435****ὄμβρων δ᾽ ἄσπετα χεύματ᾽ ἔχει ῥιπάς τε χαλάζης* ***436****κρυμαλέης νεφελῶν τε βολὰς καὶ χείματος ὁρμάς. ―* ***437****αὐτοὶ μὲν γὰρ ἕκαστα νόῳ διατεκμαίρονται,* ***438****ὅσσα περ αὐτῷ σοι δοκέει πρήσσειν τ᾽ ἐπινεύεις. ―* ***439****\*σῷ παιδὶ πρὸ κτίσεως πάσης στέρνοις ἴσοισι πεφυκώς\** ***440****σύμβουλος, πλάστης μερόπων κτίστης τε βίοιο.* ***441****ὃν πρώτῃ στόματος γλυκερῇ προσφθέγξαο φωνῇ·* ***442****"ποιήσωμεν ἰδοὺ πανομοίιον ἀνέρα μορφῇ* ***443****ἡμετέρῃ καὶ δῶμεν ἔχειν ζωαρκέα πνοιήν·* ***444****ᾧ θνητῷ περ ἐόντι τὰ κοσμικὰ πάντα λατρεύσει* ***445****καὶ χοικῷ πλασθέντι τὰ πάνθ᾽ ὑποτάξομεν αὐτῷ".* ***446****ταῦτα δ᾽ ἔφησθα Λόγῳ, τῇ σῇ φρενὶ πάντα δ᾽ ἐτύχθη·* ***447****πάντα δ᾽ ὁμοῦ στοιχεῖα κελεύσματι πείθετο τῷ σῷ,* ***448****καὶ κτίσις ἀίδιος συνετάσσετο πλάσματι θνητῷ,* ***449****οὐρανὸς ἀὴρ πῦρ χθὼν γῆ καὶ χεῦμα θαλάσσης,* ***450****ἠέλιος μήνη, χορὸς ἄστρων \*οὔρεα . . .\** ***451****εὐφρόνη ἡμέρη ὕπνος ἔγερσις πνεῦμα καὶ ὁρμή,* ***452****ψυχὴ καὶ σύνεσις, τέχνη φωνή τε καὶ ἀλκή* ***453****ζῴων τ᾽ ἄγρια φῦλα τὰ νηκτῶν καὶ πετεηνῶν* ***454****πεζῶν τ᾽ ἀμφιβίων τε καὶ ἑρπυστῶν διφυῶν τε·* ***455****πάντα γὰρ αὐτός σοι συνετάσσετο σῇ ὑπ᾽ ἀγωγῇ.* ***456****ὑστατίοις τε χρόνοις χθόν᾽ ἀμείψατο καὶ βραχὺς ἐλθών* ***457****παρθένου ἐκ Μαρίας λαγόνων ἀνέτειλε νέον φῶς,* ***458****οὐρανόθεν δὲ μολὼν βροτέην ἐνεδύσατο μορφήν.* ***459****πρῶτα μὲν οὖν Γαβριὴλ σθεναρὸν δέμας ἁγνὸν ἐδείχθη·* ***460****δεύτερα καὶ κούρην ἀρχάγγελος ἔννεπε φωνῇ·* ***461****"δέξαι ἀχράντοισι θεὸν σοῖς, παρθένε, κόλποις".* ***462****ὣς εἰπὼν ἔμπνευσε θεὸς χάριν \*ἠδ᾽ αἰεὶ\* κούρῃ·* ***463****τὴν δ᾽ ἄρα τάρβος ὁμοῦ θάμβος θ᾽ ἕλεν εἰσαΐουσαν,* ***464****στῆ δ᾽ ἄρ᾽ ὑποτρομέουσα· νόος δέ οἱ ἐπτοίητο* ***465****παλλομένης κραδίης ὑπ᾽ ἀγνώστοισιν ἀκουαῖς.* ***466****αὖτις δ᾽ εὐφράνθη καὶ ἰάνθη κέαρ αὐδῇ,* ***467****κουρίδιον δ᾽ ἐγέλασσεν, ἑὴν δ᾽ ἐρύθηνε παρειήν* ***468****χάρματι τερπομένη καὶ θελγομένη φρένας αἰδοῖ,* ***469****καί οἱ θάρσος ἐπῆλθεν. ἔπος δ᾽ εἰσέπτατο νηδύν,* ***470****σαρκωθὲν δὲ χρόνῳ καὶ γαστέρι ζῳογονηθέν* ***471****ἐπλάσθη βροτέην ἰδέην καὶ κοῦρος ἐτύχθη* ***472****παρθενικοῖς τοκετοῖς· τόδε γὰρ μέγα θαῦμα βροτοῖσιν,* ***473****ἀλλ᾽ οὐδὲν μέγα θαῦμα θεῷ πατρὶ καὶ θεῷ υἱῷ.* ***474****τικτόμενον δὲ βρέφος ποτὶ δ᾽ ἔπτατο γηθοσύνη χθών,* ***475****οὐράνιος δ᾽ ἐγέλασσε θρόνος καὶ ἀγάλλετο κόσμος.* ***476****καινοφαὴς δὲ μάγοισι σεβάσθη θέσφατος ἀστήρ,* ***477****σπειρωθὲν δὲ βρέφος δείχθη θεοπειθέσι φάτνῃ* ***478****βουπελάταις τε καὶ αἰγονόμοις καὶ ποιμέσιν ἀρνῶν·* ***479****καὶ Λόγου ἡ Βηθλεὲμ πατρὶς θεόκλητος ἐλέχθη. ⁂* ***480****ἐν κραδίῃ τε ταπεινοφρονεῖν, πικρὰ τέρματα μισεῖν* ***481****καὶ πάντων ἀγαπᾶν τὸν πλησίον ὥσπερ ἑαυτόν·* ***482****καὶ θεὸν ἐκ ψυχῆς φιλέειν, αὐτῷ δὲ λατρεύειν.* ***483****τοὔνεκ᾽ ἄρ᾽ ἡμεῖς καὶ ὁσίης Χριστοῖο γενέθλης* ***484****οὐρανίης πεφυῶτες ἐπικλεόμεσθα σύναιμοι* ***485****μνῆστιν ἐυφροσύνης ἐπὶ θρησκείῃσιν ἔχοντες,* ***486****εὐσεβίης τε καὶ ἀτρεκίης βαίνοντες ἀταρπούς.* ***487****οὔποτε πρὸς νηῶν ἀδύτοις ἐώμεσθα πελάζειν,* ***488****οὐ ξοάνοις σπένδειν, οὐδ᾽ εὐχωλῇσι γεραίρειν,* ***489****οὐδ᾽ ὀδμαῖς ἀνθῶν πολυτερπέσιν οὐδὲ μὲν αὐγαῖς* ***490****λαμπτήρων, ἀτὰρ οὐδ᾽ \*ἄρα τοὺς\* ἀναθήμασι κοσμεῖν,* ***491****οὐ λιβάνου ἀτμοῖσιν ἀνιεῖσιν φλόγα \*βωμόν\*·* ***492****οὐδ᾽ ἐπὶ ταυροθύτοις μηλόσφαγα αἵματα λοιβαῖς* ***493****λυτροχαρεῖς πέμπειν, χθονίας μειλίγματα ποινῆς·* ***494****οὐδ᾽ ἀπὸ σαρκοβόροιο πυρῆς κνισσώδεϊ καπνῷ* ***495****καὶ μιαραῖς πνοιῇσι μιαίνειν αἰθέρος αὐγήν·* ***496****ἀλλ᾽ ἁγναῖς πραπίδεσσι γεγηθότες εὔφρονι θυμῷ* ***497****ἀφνειαῖς τ᾽ ἀγάπῃσι καὶ εὐδώροις παλάμῃσιν* ***498****μειλιχίοις ψαλμοῖσι θεοπρεπέεσσί τε μολπαῖς* ***499****ἄφθιτον ἐξυμνεῖν σε καὶ ἄψευστον κελόμεσθα,* ***500****παγγενετῆρα θεόν, πινυτόφρονα . . . . . . . . . ⁂*

***Χρησμοι Σιβυλλιακοι– Βιβλίο ΙΑʹ***

***0****Σιβύλλης λόγος ιαʹ* ***1****Κόσμε πολυσπερέων ἀνδρῶν καὶ τείχεα μακρά* ***2****καὶ πόλεις ἄπλητοι ἰδ᾽ ἔθνεα μυριόεντα* ***3****ἀντολίης δύσεως τε μεσημβρίης τε καὶ ἄρκτου* ***4****παντοδαπαῖς φωναῖς μεμερισμένα καὶ βασιλείαις·* ***5****ἀλλ᾽ ἅπερ ὑμῶν μέλλω τὰ κάκιστ᾽ ἀγορεύειν.* ***6****ἐξ οὗ γὰρ κατακλυσμὸς ἐπὶ προτέρους γένετ᾽ ἄνδρας* ***7****καὶ γενεὴν \*πενίην\* ἐξώλεσεν ὕδασι πολλοῖς* ***8****αὐτὸς ὁ παντοκράτωρ, ἕτερον δὲ γένος πόρεν ἄλλο* ***9****ἀκαμάτων ἀνδρῶν· οἳ οὐρανῷ ἀντιφέροντες* ***10****πύργον δωμήσαντ᾽ ἐς ἀθέσφατον ὕψος· ἀπ᾽ ἄλλων* ***11****γλῶσσαι δ᾽ αὖτ᾽ ἐλύθησαν· ἐπ᾽ αὐτοὺς δ᾽ ἤλυθεν ὀργή* ***12****ὑψίστοιο θεοῦ βεβολημένη, κἄπεσε πύργος* ***13****ἄσπετος· οἳ δὲ κακὴν γὰρ ἐπ᾽ ἀλλήλους ἔριν ὦρσαν.* ***14****δὴ τότε καὶ δεκάτη γενεὴ μερόπων ἀνθρώπων,* ***15****ἐξ οὗ ταῦτ᾽ ἐγένοντο· μερίζετο γαῖα δ᾽ ἅπασα* ***16****ἀλλοδαπῶν ἀνδρῶν καὶ παντοδαπῶν διαλέκτων,* ***17****ὧν ἀριθμοὺς λέξω καὶ ἀκροστιχίοις ὀνομήνω* ***18****γράμματος ἀρχομένου καὶ τοὔνομα δηλώσαιμι.* ***19****πρώτη δ᾽ Αἴγυπτος βασιληίδα δέξεται ἀρχήν* ***20****ἔξοχον ἠδὲ δίκαιον· ἔπειτα δὲ φῶτες ἐν αὐτῇ* ***21****πολλοὶ ἐπάρξουσιν βουληφόροι· αὐτὰρ ἔπειτα* ***22****ἄρξει δεινὸς ἀνὴρ κρατερώτερος ἀγχιμαχητής·* ***23****οὔνομα δὲ σχήσει τοῦ ἀκροστιχίου τὸ γράμμα,* ***24****Φάσγανα δ᾽ ἐκτανύσειε κατ᾽ εὐσεβέων ἀνθρώπων.* ***25****\*σῆμα δ᾽ ἔσται ἐκείνῳ\* μέγα τούτου κρατέοντος* ***26****γαίῃ ἐν Αἰγύπτῳ, ἥτις μέγα κυδαίνουσα* ***27****ὀλλυμένας ψυχὰς λιμῷ τότε σιτοδοτήσει·* ***28****ἀντολίην θρέψει ἠδ᾽ Ἀσσυρίων γένος ἀνδρῶν* ***29****αὐτὸς δεσμώτης ὁ δικασπόλος· οὔνομα δ᾽ αὐτοῦ* ***30****\*ἴσθιν . . . .\* μέτρου δεκάτου ἀριθμοῖο.* ***31****ἀλλ᾽ ὁπόταν δεκάπληγος ἀπ᾽ οὐρανοῦ αἰγλήεντος* ***32****ἥξει ἐπ᾽ Αἴγυπτον, τότε σοι πάλι ταῦτα βοήσω.* ***33****αἰαῖ σοι, Μέμφι, αἰαῖ μεγάλη βασιλείη·* ***34****\*ἐξολέσειε λαόν σου πολὺν\* Ἐρυθραία θάλασσα.* ***35****ἔνθ᾽ ὁπόταν λείψωσι \*πέδον πολύκαρπον\* ὄλεθρον* ***36****λαὸς ὁ δωδεκάφυλος ἀπ᾽ ἀθανάτοιο κελευσθείς,* ***37****καὶ νόμον αὐτὸς ἄναξ δώσει θεὸς ἀνθρώποισιν.* ***38****Ἑβραίοις δ᾽ ἄρ᾽ ἔπειτα μέγας βασιλεὺς μεγάθυμος* ***39****ἄρξει, ἀπ᾽ Αἰγύπτου ψαμαθώδεος οὔνομ᾽ ἔχων τι{ς},* ***40****ψευδόπατρις Θηβαῖος ἀνήρ· Μέμφιν δ᾽ ἀγαπήσει* ***41****δεινὸς ὄφις, καὶ πολλὰ \*φυλάξεται\* ἐν πολέμοισιν.* ***42****δωδεκάτης δεκάδος περιτελλομένης βασιλείας* ***43****ἕπτ᾽ ἐπὶ καὶ δεκάτης ἐτέων ἑκατοντάδος, ἄλλων* ***44****πέντ᾽ ἐπιλειπομένων, τότε δὴ Περσηίδος ἀρχή.* ***45****καὶ τότ᾽ Ἰουδαίοις σκότος ἔσσεται οὐδὲ φυγοῦνται* ***46****λιμὸν καὶ λοιμὸν δυσανάσχετον ἤματι κείνῳ.* ***47****ἀλλ᾽ ὁπόταν ἄρξῃ Πέρσης καὶ σκῆπτρα προλείψῃ* ***48****\*υἱὸς υἱωνοῖο\* περιτελλομένων ἐνιαυτῶν* ***49****ἐς μούνας πέντε τετράδας \*δεκατεύσει δὲ ταύτας* ***50****ἐννεάδας τελεθεὶς ἑκατὸν\* καὶ πάντ᾽ ἀποτίσεις·* ***51****καὶ τότ᾽ ἔσῃ, Περσηΐ, λάτρις Μήδοισι δοθεῖσα,* ***52****πληγαῖς ὀλλυμένη διά [τε] κρατερὰς ὑσμίνας.* ***53****αὐτίκα δὴ Πέρσαισι καὶ Ἀσσυρίοις κακὸν ἔσται* ***54****πάσῃ τ᾽ Αἰγύπτῳ, Λιβύῃ τ᾽ ἠδ᾽ Αἰθιόπεσσιν* ***55****Καρσί τε Παμφύλοισιν ἰδ᾽ ἄλλοις πᾶσι βροτοῖσιν.* ***56****καὶ τότε υἱωνοῖς δώσει βασιλήιον ἀρχήν,* ***57****οἳ πάλι πορθήσουσι γένη πολλοῖσι λαφύροις* ***58****γαῖαν ἀφαρπάζοντες ὅλην μὴ συμπαθέοντες.* ***59****αἴλινα θρηνήσουσι λυγροὶ παρὰ Τίγριδι Πέρσαι.* ***60****Αἴγυπτος δάκρυσιν πολλὴν χθόνα ἀρδεύσειεν.* ***61****καὶ τότε σοι, Μηδεία γαίη, κακὰ πολλὰ ποιήσει* ***62****Ἰνδογενὴς πολύολβος {ἄναξ}, ἄχρι πάντ᾽ ἀποτίσεις,* ***63****ὅσσα πάρος πεποίηκας ἀναιδέα θυμὸν ἔχουσα.* ***64****αἰαῖ σοι, Μήδειον ἔθνος, μετέπειτα λατρεύσεις* ***65****ἀνδράσιν Αἰθιόπεσσιν ὑπὲρ Μεροηίδα χώραν·* ***66****ἕπτ᾽ ἐπὶ τοῖς προσθεῖσ᾽ ἑκατὸν λυκάβαντας ἀπ᾽ ἀρχῆς* ***67****πληρώσεις, δύστηνε, χ᾽ ὑπὸ ζυγὸν αὐχένα θήσεις.* ***68****καὶ τότε κυανόχρως πολιοπλόκαμος μεγάθυμος* ***69****Ἰνδὸς ἄναξ μετέπειτα γενήσεται, ὃς κακὰ πολλά* ***70****θήσει ἐπ᾽ ἀντολίης διὰ κρατερὰς ὑσμίνας·* ***71****καὶ σέ γε λωβήσει μᾶλλον παρὰ πάντας ὀλέσσει.* ***72****ἀλλ᾽ ὅταν \*εἰκοστὸν ἔτος καὶ\* δέκατον βασιλεύσῃ* ***73****ἕπτ᾽ ἐπὶ καὶ δέκατον, τότε δὴ βασιληίου ἀρχῆς* ***74****πᾶν ἔθνος οἰστρήσει καὶ ἐλευθερίην ἀναδείξει* ***75****λείψας δούλιον \*αἷμ᾽\* ἐπὶ τρεῖς μονάδας ἐνιαυτῶν.* ***76****ἀλλὰ πάλιν ἥξει καὶ ὑπὸ ζυγὸν αὐχένα θήσει* ***77****πᾶν ἔθνος ἀνθρώπων κρατερῷ πάλιν, ᾗ πάρος ἦεν* ***78****δουλεῦον βασιλεῖ, καὶ ἑκουσίως ὑποτάξει.* ***79****ἔσσεται εἰρήνη μεγάλη κατὰ κόσμον ἅπαντα.* ***80****καὶ τότε δ᾽ Ἀσσυρίοις βασιλεὺς μέγας ἔσσεται ἀνήρ,* ***81****ἄρξει καὶ πάντας πείσει καταθύμια βάζειν,* ***82****ἅσσα θεὸς νομίμως διετάξατο· καὶ τότε τοῦτον* ***83****φρίξουσιν πάντες βασιλεῖς κομόωντες ἀκωκαῖς* ***84****δειμαλέοι καὶ ἄναυδοι, ὑπερμενέες τ᾽ ἐρατωποί* ***85****τούτῳ δουλεύσουσι θεοῦ μεγάλου διὰ βουλάς.* ***86****πείσει γὰρ τὰ ἅπαντα λόγῳ καὶ πάνθ᾽ ὑποτάξει* ***87****καὶ ναὸν μεγάλοιο θεοῦ καὶ βωμὸν ἐραννόν* ***88****αὐτὸς δωμήσει κρατερῶς, εἴδωλα δὲ ῥίψει·* ***89****φῦλα δὲ καὶ γενεὴν πατέρων καὶ νήπια τέκνα* ***90****εἰς ἓν συγκομίσας οἰκήτορας ἀμφιβαλεῖται·* ***91****οὔνομα δὲ σχήσειε διακοσίων ἀριθμοῖο,* ***92****ὀκτωκαιδεκάτης γραμμῆς σημήια δείξει.* ***93****ἀλλ᾽ ὁπόταν δεκάσιν περιτελλομένῃσι κρατήσῃ* ***94****ταῖς δύο καὶ πρὸς πέντ᾽, ἐλθὼν ἐπὶ τέρμα χρόνοιο,* ***95****ἔσσονται δὲ τόσοι βασιλεῖς, ὅσα φῦλα τὰ θνητῶν,* ***96****ὅσσαι φῆτραι, ὅσαι δὲ πόλεις, ὅσσαι δέ τε νῆσοι,* ***97****ἤπειροι μακάρων ἠδ᾽ ἀγλαόκαρποι ἄρουραι.* ***98****εἷς ἔσται δὲ μέγας τούτων βασιλεὺς ἀγὸς ἀνδρῶν·* ***99****εἴξουσιν δ᾽ αὐτῷ πολλοὶ βασιλεῖς μεγάθυμοι,* ***100****καὶ τούτῳ παισίν τε καὶ υἱωνοῖς πολυόλβοις* ***101****δώσουσιν μοίρας βασιληίδος εἵνεκεν ἀρχῆς* ***102****ἐς δεκάδας δεκάδων ὀκτώ, μονάδας { τ᾽ } ἐπὶ ταύταις* ***103****ἓξ ἐτέων· ἄρξει καὶ ἐς ὕστατον ἀντειλοῦσιν.* ***104****ἡνίκα θὴρ βριαρὸς δ᾽ ἥξει σὺν Ἄρηι κραταιῷ,* ***105****καὶ τότε σοι, βασίλισσα γαίη, χόλος ἐξαναφύσει.* ***106****αἰαῖ σοι, Περσὶς γῆ, ὅσσ᾽ ἐκχύματα δέξῃ* ***107****αἵματος ἀνδρομέου, ὁπόταν ἥξει σοι ἐκεῖνος* ***108****ὀμβριμόθυμος ἀνήρ· τότε τοι πάλι ταῦτα βοήσω.* ***109****ἀλλ᾽ ὅταν Ἰταλίη προφύῃ μέγα θαῦμα βροτοῖσιν,* ***110****νηπιάχων μινύρισμα ἀκηρασίῃ παρὰ πηγῇ,* ***111****ἄντρῳ ἐπὶ σκιερῷ θηρὸς τέκνα μηλοφάγοιο,* ***112****οἵτινες ἀνδρωθέντες ἐφ᾽ ἑπτὰ λόφοισι κραταιοῖς* ***113****πολλοὺς πρηνίξουσιν ἀναιδέα θυμὸν ἔχοντας,* ***114****ἀμφότεροι ἀριθμῶν ἑκατόν, οἷς οὔνομα δείξει* ***115****σῆμα μέγ᾽ ἐσσομένων· καὶ ἑπτὰ λόφοισι δὲ τείχη* ***116****καρτερὰ δωμήσουσι καὶ ἀμφ᾽ αὐτοῖς βαρὺν Ἄρη* ***117****στήσουσιν. τότε δ᾽ αὖτ᾽ ἔσται ἐπανάστασις ἀνδρῶν* ***118****φυομένη περὶ σέ, μεγάλη καλλίσταχυ γαῖα,* ***119****Αἴγυπτε μεγάθυμε· ἀτὰρ πάλι ταῦτα βοήσω.* ***120****\*πρὸς ἐπὶ — πληγὴν\* μεγάλην οἴκοις ὑποδέξῃ,* ***121****καὶ πάλι σοι ἰδίων ἔσται ἐπανάστασις ἀνδρῶν.* ***122****ἄρτι δέ σε, τλῆμον Φρυγίη, κατοδύρομαι οἰκτρῶς·* ***123****ἥξει γάρ σοι ἅλωσις ἀφ᾽ Ἑλλάδος ἱπποδάμοιο* ***124****καὶ πόλεμος δεινός [τε] διὰ κρατερὰς ὑσμίνας. —* ***125****Ἴλιον, οἰκτείρω σε· ἀπὸ Σπάρτης γὰρ Ἐριννύς* ***126****ἥξει σοῖς μελάθροις ὀλοῷ κεκερασμένη ἄστρῳ·* ***127****σοὶ δὲ μάλιστα πόνους μόχθους στοναχάς τε γόους τε* ***128****θήσει, ἐπὰν ἄρξωσι μάχην εὖ εἰδότες ἄνδρες,* ***129****ἥρωες Ἑλλήνων ἀρηιφίλων ὄχ᾽ ἄριστοι.* ***130****τούτων δ᾽ εἷς ἔσται βασιλεύς, κρατερὸς αἰχμητής·* ***131****ἀμφὶ κασιγνήτῳ μετελεύσεται ἔργα κάκιστα.* ***132****αὐτοὶ δ᾽ αὖτ᾽ ὀλέσουσι Φρυγῶν κλυτὰ τείχεα Τροίης·* ***133****ἡνίκα δὶς πέντε περιτελλομένων ἐνιαυτῶν* ***134****πληρώσει πολέμοιο μιαιφόνα ἔργα Κρονίων,* ***135****αἰφνίδιος δὲ βροτοὺς ξύλινος δόμος ἀμφικαλύψει,* ***136****καὶ τοῦτον δέξῃ ἐπὶ γούνασιν οὐχὶ νοοῦσα* ***137****ἔγκυον Ἑλλήνων λόχον ἔμμεναι, ἡ βαρυπενθής·* ***138****αἰαῖ, \*ἐν νυκτὶ μιᾷ\* πόσους ὑποδέξεται Ἅιδης,* ***139****ἠδὲ λάφυρα πόσα πολυδακρύτοιο γέροντος* ***140****\*ἄξει\*· ἀγήρατον δ᾽ ἔσται κλέος ἐσσομένοισιν.* ***141****τοὔνομα δὲ σχήσει βασιλεὺς μέγας ἐκ Διὸς ἀνήρ* ***142****στοιχείου ἀρχομένου· ὃς ἐπεὶ νόστου τετύχῃσι,* ***143****δὴ τότε καὶ πέσεται δολίης ἐν χειρὶ γυναικός. —* ***144****ἄρξει δ᾽ ἐκ γενεῆς τε καὶ αἵματος Ἀσσαράκοιο* ***145****παῖς κλυτὸς ἡρώων, κρατερὸς καὶ ἄλκιμος ἀνήρ.* ***146****ἥξει δ᾽ ἐκ Τροίης μεγάλῳ πυρὶ δῃωθείσης* ***147****φεύγων ἐκ πάτρης φοβερὸν διὰ μῶλον Ἄρηος·* ***148****βαστάζων ὤμοισιν ἑὸν πρέσβυν γενετῆρα,* ***149****υἱὸν δ᾽ ἐν παλάμῃ κατέχων μόνον, εὐσεβὲς ἔργον* ***150****ῥέξει, παπταίνων [,ὅστις πυρὸς ἔσχισεν ὁρμήν* ***151****αἰθομένης Τροίης,] καὶ ἐπειγόμενος δι᾽ ὁμίλου* ***152****δειμαίνων περάσει γαῖαν φοβερήν τε θάλασσαν.* ***153****οὔνομα δὲ σχήσει τὸ τρισύλλαβον, οὐ γὰρ ἄσημον* ***154****στοιχεῖον ἀρχόμενον δηλοῖ τὸν ὑπέρτατον ἄνδρα.* ***155****καὶ τότ᾽ ἀναστήσειε πόλιν κρατερήν τε Λατίνων.* ***156****πέντ᾽ ἐπὶ { καὶ } δεκάτῳ ἔτεϊ ἐπὶ βένθεσιν ἅλμης* ***157****ὕδασιν ὀλλύμενος σχήσει θανάτοιο τελευτήν.* ***158****ἀλλά μιν οὐδὲ θανόντ᾽ ἐπιλήσεται ἔθνεα φωτῶν·* ***159****ἄρξει γὰρ γενεὴ τούτου μετόπισθεν ἁπάντων* ***160****ἄχρις ἐπ᾽ Εὐφράτου Τίγριος ποταμῶν ἀνὰ μέσσον* ***161****χώρης Ἀσσυρίων, ὅππη μηκύνετο Πάρθος.* ***162****ἔσσεται ἐσσομένοις, ὁπόταν τάδε πάντα γένηται.* ***163****καί τις πρέσβυς ἀνὴρ σοφὸς ἔσσεται αὖτις ἀοιδός,* ***164****ὃν πάντες καλέουσι σοφώτατον ἐν μερόπεσσιν,* ***165****οὗ κόσμος πραπίδεσσιν ὅλος παιδεύσεται ἐσθλαῖς·* ***166****γράψει γὰρ κεφαλαιωδῶς δύναμίν τ᾽ ἐπίνοιαν.* ***167****καί τε σαφῶς γράψει μάλ᾽ ἀθέσφατα ἄλλοτε ἄλλη* ***168****τοῖσιν ἐμοῖσι λόγοις μέτροις ἐπέεσσι κρατήσας·* ***169****αὐτὸς γὰρ πρώτιστος ἐμὰς βίβλους ἀναπλώσει* ***170****καὶ κρύψει μετὰ ταῦτα καὶ ἀνδράσιν οὐκέτι δείξει* ***171****ἐς τέλος οὐλομένου θανάτου, βιότοιο τελευτῆς.* ***172****ἀλλ᾽ ὁπόταν δὴ ταῦτα τελειωθῇ, ἅπερ εἶπον,* ***173****Ἕλληνες πάλιν αὖτις ἐπ᾽ ἀλλήλους μαχέονται·* ***174****Ἀσσύριοι Ἄραβές τε φαρετροφόροι τ᾽ ἔτι Μῆδοι,* ***175****Πέρσαι καὶ Σικελοὶ Λυδοί τ᾽ ἐπαναστήσονται,* ***176****Θρῇκες Βιθυνοί τε καὶ οἳ παρὰ ῥεύμασι Νείλου* ***177****ναίουσιν γαίην καλλίσταχυν· ἐν δὲ κυδοιμόν* ***178****πᾶσιν ὁμοῦ θήσει θεὸς ἄφθιτος. ἀλλὰ μάλ᾽ αἰνῶς* ***179****ἀνὴρ Ἀσσύριος νόθος Αἰθίοψ ἵξεται ἄφνω* ***180****θυμὸν ἔχων θηρὸς καὶ πάντ᾽ ἰσθμὸν διακόψει* ***181****παπταίνων, ἐπὶ πᾶσιν ἰὼν πέλαγος διαπλεύσει.* ***182****καὶ τότε σοι μάλα πολλὰ γενήσεται, Ἑλλὰς ἄπιστε.* ***183****αἰαῖ σοι, τλῆμον Ἑλλάς, ὅσα δεῖ σ᾽ ἀνοιμῶξαι.* ***184****ἕπτ᾽ ἐπὶ ὀγδοήκοντα ἐτῶν ἐπιτελλομενάων* ***185****παμφύλου φοβεροῦ πολέμου σκύβαλον λυγρὸν ἔσσῃ.* ***186****ἔνθα \*Μακηδονίων\* πάλιν ἔσσεται Ἑλλάδι πῆμα* ***187****καὶ Θρῄκην ὀλέσει πᾶσαν καὶ μῶλον Ἄρηος* ***188****νήσοις ἠπείροις τε φιλοπτολέμοις τε \*τοράτροις\*. ―* ***189****ἔσσετ᾽ ἐνὶ προμάχοισι, τὸ δ᾽ οὔνομα τοῦτο μεθέξει,* ***190****πεντήκοντ᾽ ἀριθμῶν δεκάκις στοιχεῖον ὃ δηλοῖ.* ***191****ἀρχὴν ὠκύμορος δὲ γενήσεται· ἀλλὰ μεγίστην* ***192****καλλείψει βασιλείαν ἀπειρεσίην τε κατ᾽ αἶαν.* ***193****αὐτὸς δ᾽ αὖ πέσεται ὑπὸ δουροφόρου κακοβούλου* ***194****\*ζήσας ἐν συρίᾳ\* ἡγούμενος οἷά περ οὐδείς.* ***195****ἄρξει δ᾽ αὖ μετέπειτα πάις τούτου μεγάθυμος* ***196****στοιχείου ἀρχομένου· γένους {δὲ} διέξοδος ἔσται.* ***197****οὐ Διός, οὐκ Ἄμμωνος ἀληθέα τοῦτον ἐροῦσιν* ***198****πάντες ὁμῶς, Κρονίδαο νόθον δ᾽ ὣς ἀναπλάσονται.* ***199****πολλῶν δ᾽ αὖ μερόπων ἀνδρῶν πόλεις ἐξαλαπάξει·* ***200****Εὐρώπῃ δὲ μέγιστον ἀνασταχυώσεται ἕλκος.* ***201****οὗτος καὶ Βαβυλῶνα πόλιν λωβήσεται λοιμῷ* ***202****καὶ πᾶσαν ὁπόσην ἐπιδέρκεται ἠέλιος γῆν,* ***203****ἀντολίῃ, κόσμον τε καταπλεύσει μόνος αὐτός.* ***204****αἰαῖ σοι, Βαβυλών, θριαμβίαισι λατρεύσεις,* ***205****δεσπότις αὐδηθεῖσα· κατ᾽ Ἀσίδος ἔρχεται Ἄρης,* ***206****ἔρχεται ἀτρεκέως καὶ σφάξει σου τέκνα πολλά.* ***207****καὶ τότε δ᾽ ἐκπέμψεις τὸν σὸν βασιλήιον ἄνδρα* ***208****τετράδος ἐξ ἀριθμοῦ συνώνυμον, ἐγχεσίμωρον* ***209****δεινὸν τοξοβόλον τε μετὰ κρατερῶν πολεμιστῶν.* ***210****καὶ τότε δὴ Κιλίκων καὶ Ἀσσυρίων μέσον ἕξει* ***211****λιμὸς καὶ πόλεμος· αὐτὰρ βασιλεῖς μεγάθυμοι* ***212****θυμοβόρου ἔριδος δεινὴν στάσιν ἀμφιβαλοῦσιν.* ***213****ἀλλὰ σὺ μὲν \*φύγε πέρον τὸν βασιλῆα λεῖπε δ᾽ αὐτόν\** ***214****μηδὲ θέλῃς μενέειν μηδ᾽ αἴδεο δειλὸς ὑπάρχειν·* ***215****δεινὸς γάρ σε λέων ἐπιίξεται, ὠμοβόρος θήρ,* ***216****ἄγριος ἀλλοδίκης λώπην ἀμφειμένος ὤμοις.* ***217****φεῦγε κεραύνιον ἄνδρα. κακὸν δ᾽ Ἀσίῃ ζυγὸν ἥξει* ***218****καὶ πάλι πᾶσα χθὼν πίεται φόνον ὀμβρήεντα.* ***219****ἀλλ᾽ ὅταν Αἰγύπτου μεγάλην πόλιν ὀλβοδότειραν* ***220****στηρίξει Πελλαῖος Ἄρης, αὐτῷ δ᾽ ὀνομήνῃ,* ***221****μοῖραν καὶ θάνατον προδοθεὶς δολίως ὑφ᾽ ἑταίρων ―* ***222****Ἰνδοὺς γὰρ προλιπόντα καὶ ἐς Βαβυλῶνα μολόντα* ***223****βάρβαρος ἐξολέσει τοῦτον φόνος ἀμφὶ τραπέζαις.* ***224****ἄρξουσιν μετέπειτ᾽ ἄλλοι κατὰ φῦλον ἕκαστον* ***225****δημοβόροι βασιλεῖς καὶ ὑπερφίαλοι καὶ ἄπιστοι* ***226****ἐν ὀλίγοις ἔτεσιν· αὐτὰρ μεγάθυμος ἀγήνωρ,* ***227****\*ὃς πᾶσιν Εὐρώπην\* ἐπικαλαμήσεται γυμνήν,* ***228****ἐξότε πᾶσα χθὼν πίεται παμφύλιον αἷμα,* ***229****λείψει \*ἀτὰρ βιότου μορφὴν ἰδίαν ἀναλώσας\*.* ***230****ἔσσονται δ᾽ ἄλλοι βασιλεῖς δὶς τέσσαρες ἄνδρες* ***231****ἐκ γενεῆς τούτου, οἷς οὔνομα πᾶσι τὸ αὐτό.* ***232****ἔσται δ᾽ Αἴγυπτος νύμφη τότε κοιρανέουσα,* ***233****καὶ πόλις ἡ μεγάλη [τε] Μακηδονίοιο ἄνακτος,* ***234****πότνι᾽ Ἀλεξάνδρεια, κλυτὴ θρέπτειρα πολήων* ***235****κάλλει τε στίλβουσα, μόνη μητρόπτολις ἔσται.* ***236****καὶ τότε μεμφέσθω Μέμφις τοῖς κοιρανέουσιν.* ***237****εἰρήνη δ᾽ ἔσται βαθεῖα κατὰ κόσμον ἅπαντα·* ***238****γῆ δὲ μελάμβωλος καρποὺς τότε πλείονας ἕξει.* ***239****καὶ τότ᾽ Ἰουδαίοις κακὸν ἔσσεται οὐδὲ φυγοῦνται* ***240****λιμὸν καὶ λοιμὸν δυσανασχέτῳ ἤματι κείνῳ·* ***241****ἀλλὰ μελάμβωλος καλλίσταχυς ἡ νεόκοσμος* ***242****ὀλλυμένους πολλοὺς ὑποδέξεται ἀμβροσίη χθών.* ***243****ἀλλ᾽ ὀκτὼ βασιλεῖς ἑλώδεος Αἰγύπτοιο* ***244****πληρώσουσιν { ἐτῶν } ἀριθμοὺς τρεῖς καὶ τριάκοντα* ***245****πρός τε διακοσίους. αὐτὰρ γένος ἐξαπολεῖται* ***246****αὐτῶν οὐ πάντων, ῥίζη δέ γε ἐξαναφύσει* ***247****θηλυτέρη βροτολοιγός, ἑῆς προδότις βασιλείης.* ***248****ἀλλ᾽ αὐτοὶ κακότητι κατ᾽ αὐτῶν ἔργα πονηρά* ***249****ῥέξουσιν μετέπειτα καὶ ἄλλος ἄλλον ὀλέσσει·* ***250****[κόψει πορφύρεος γενέτης γενετῆρα μαχητήν* ***251****καὐτὸς ἀφ᾽ υἱῆος, πρὶν δὴ φυτὸν ἄλλο φυτεύσει,* ***252****ἐκλείψει· ῥίζη δ᾽ ἀναθηλήσει μετέπειτα* ***253****αὐτοφυής· τοῦ δὴ παραφυόμενον γένος ἔσται.]* ***254****ἔσται γὰρ χώρης βασιλὶς παρὰ χεύμασι Νείλου* ***255****ἑπταπόροις στομάτεσσιν ἐπερχομένοιο θαλάσσης,* ***256****εἰκοστοῦ δ᾽ ἀριθμοῦ πολυήρατον οὔνομα ταύτῃ·* ***257****μυρία δ᾽ αἰτήσει καὶ χρήματα πάντα συνάξει* ***258****χρυσοῦ τ᾽ ἀργυρίου τε· δόλος δὴ ἔσσεται αὐτῇ* ***259****ἐξ ἰδίων ἀνδρῶν. τότε σοι πάλι, γαῖα μάκαιρα,* ***260****ἔσσονται πόλεμοί τε μάχαι τ᾽ ἀνδροκτασίαι τε.* ***261****ἀλλ᾽ ὅταν ἄρξωνται πολλοὶ Ῥώμης ἐριθήλου,* ***262****οὔτι γε μὴν μακάρων προλελεγμένοι, \*ἀλλὰ\* τύραννοι* ***263****χιλιάδων δ᾽ ἀρχοὶ καὶ μυριάδων γεγαῶτες* ***264****καὶ νομίμων ἀγορῶν οἱ ἐπίσκοποι ἠδὲ μέγιστοι* ***265****Καίσαρες ἄρξουσιν διαδέγμενοι ἤματα πάντα·* ***266****τούτων δ᾽ ὑστάτιος ἄρξει δεκάτου ἀριθμοῖο* ***267****\*ὑστάτιος Καίσαρος \* ἐπὶ χθονὶ γυῖ᾽ ἐκτείνων,* ***268****Ἄρηι δεινῷ βεβλημένος ἀνδρὸς ὑπ᾽ ἐχθροῦ·* ***269****ὃν παῖδες Ῥώμης ἰδίῃς παλάμῃσι φέροντες* ***270****εὐσεβέως θάψουσ᾽, ἐπὶ δ᾽ αὐτῷ σῆμα χέουσιν* ***271****ἧς φιλίης ἕκατι χάριν μνήμῃ μετέχοντες.* ***272****ἀλλ᾽ ὁπόταν λυκάβαντος ἐπέλθῃ τέρμα χρόνοιο,* ***273****δὶς δὲ \*διηκοσίων\* καὶ δὶς δέκα πληρώσασα,* ***274****ἐξότε σου κτίστης, θηρὸς παῖς, ἡγεμόνευσεν,* ***275****οὐκέτι δικτάτωρ ἔσται μεμετρημένος ἄρχων·* ***276****ἀλλὰ ἄναξ βασιλεύς τε γενήσεται ἀντίθεος φώς.* ***277****ἴσθι τότ᾽, Αἴγυπτέ, σοι ἐπερχόμενον βασιλῆα·* ***278****ἥξει δ᾽ ἀτρεκέως φοβερὸς κορυθαίολος Ἄρης.* ***279****καὶ τότε σοι, χήρη, ἔσται μετόπισθεν ἅλωσις·* ***280****δεινοὶ γὰρ μαλεροί τε βίῃ περὶ τείχεα γαίης* ***281****ἔσσονται πόλεμοι κακοεργέες. ἐν πολέμοις δέ* ***282****αὐτὴ λυγρὰ παθοῦσα νεοτρώτων καθύπερθεν* ***283****φεύξει δειλαίη· μετέπειτα δὲ εἰς λέχος ἥξεις* ***284****αὐτῷ τῷ φοβερῷ· ὁ \*γάμος τέλος\* ἐστὶ σύνευνος.* ***285****αἰαῖ σοι, δύσνυμφε κόρη, βασιλήιον ἀρχήν* ***286****δώσεις Ῥωμαίῳ βασιλεῖ καὶ πάντ᾽ ἀποτίσεις,* ***287****ὅσσα πάρος \*πολέμοισιν ἀνδρείῃσιν\* ἔπραξας·* ***288****δώσεις γαῖαν ὅλην ἐμπροίκιον ἀνδρὶ κραταιῷ* ***289****ἄχρις ἔσω Λιβύης καὶ ἀνδρῶν κυανοχρώτων.* ***290****ἔσσῃ δ᾽ οὐκέτι χήρα, συνοικήσεις δὲ λέοντι* ***291****ἀνδροβόρῳ φοβερῷ τε ἐνυαλίῳ πολεμιστῇ.* ***292****καὶ τότε δειλαία ἐν ἀνθρώποισιν ἄφαντος* ***293****πᾶσιν ἔσῃ, λείψεις γὰρ ἀναιδέα θυμὸν ἔχουσα·* ***294****καὶ λάβεται \*σεμνὴν ὁπο περίδρομος \*, ἠχέτα τύμβος* ***295****ζῶσαν ἔσω ὕσπληγξιν ἐφάρμοστος κορυφαῖσιν, δαιδάλεος, πουλὺς δέ σε κλαύσεται - . . λαός,* ***297****καὶ βασιλεὺς ἐπὶ σοὶ δεινὸν στοναχήσεται οἶκτον.* ***298****καὶ τότε δ᾽ Αἴγυπτος λάτρις ἔσσεται ἡ πολύμοχθος,* ***299****ἣ πολλοῖς ἔτεσιν τροπαιοφορέουσα κατ᾽ Ἰνδῶν·* ***300****δουλεύσει δ᾽ αἰσχρῶς, ποταμῷ δ᾽ ἐπὶ δάκρυα μίξει* ***301****καρποφόρῳ Νείλῳ, ὅτι δὴ κεκτημένη ὄλβον* ***302****καὶ πάντων μέγεθος ἀγαθῶν, θρέπτειρα πολήων,* ***303****θρέψει μηλοφάγου γενεὴν φοβερῶν ἀνθρώπων.* ***304****αἶ, ὁπόσοις θήρεσσι λάτρις καὶ κύρμα γενήσῃ,* ***305****Αἴγυπτε πολύολβε, θεμιστεύουσα δὲ λαοῖς·* ***306****ἣ πρὶν καὶ βασιλεῦσιν ἀγαλλομένη μεγάλοισιν* ***307****λαοῖς δουλεύσεις τλήμων διὰ λαὸν ἐκεῖνον,* ***308****ὃν πάρος εὐσεβέοντα μετήγαγες ἐς πολὺ πῆμα* ***309****μόχθων καὶ κοπετῶν, ἐπὶ δ᾽ αὐχένα θῆκας ἄροτρον* ***310****αὐτοῦ καὶ δάκρυσιν βροτέοις ἤρδευσας ἀρούρας.* ***311****τοὔνεκεν αὐτὸς ἄναξ θεὸς ἄφθιτος αἰθέρι ναίων* ***312****ἐξαλαπάξει ὅλην καὶ εἰς κοπετὸν προϊάψει·* ***313****καὶ τίσεις ἀνθ᾽ ὧν σὺ πάρος ποίησας ἀθέσμως,* ***314****ὕστατα δὲ γνώσῃ, ὅτι σοὶ θεοῦ ἤλυθεν ὀργή.* ***315****αὐτὰρ ἐγὼ Πυθῶνα καὶ εὔπυργον Πανοπῆα* ***316****βήσομαι· ἔνθα με πάντες ἀληθέα φημίξουσιν* ***317****μάντιν \*χρησμῶ\*· αὐτὰρ μεμανηότι θυμῷ* ***318****ἄγγελον {ἔστ᾽ ἐρέων τις}· ἐπὴν βίβλοις δὲ προσέλθῃ* ***319****μὴ τρέσσῃ, καὶ πάντα τά τ᾽ ἐσσόμενα πρό τ᾽ ἐόντα* ***320****γνώσετ᾽ ἀφ᾽ ἡμετέρων ἐπέων· τότε τὴν θεόληπτον* ***321****οὐκέτι τις μανικὴν καλέσει χρησμῳδὸν ἀνάγκης. —* ***322****ἀλλά, ἄναξ, νῦν παῦσον ἐμὴν πολυήρατον αὐδήν* ***323****οἶστρον ἀπωσάμενος καὶ ἐτήτυμον ἔνθεον ὀμφήν* ***324****καὶ μανίην φοβεράν, δὸς δ᾽ ἱμερόεσσαν ἀοιδήν.*

***Χρησμοι Σιβυλλιακοι– Βιβλίο ΙΒ ʹ***

***0****Σιβύλλης λόγος ιβ* ***1****Ἀλλ᾽ ἄγε μοι στονόεντα χρόνον κλύε Λατινιδάων.* ***2****ἦ τοι μὲν πρώτιστα μετ᾽ ὀλλυμένους βασιλῆας* ***3****Αἰγύπτου, τοὺς πάντας ἴση κατὰ γαῖα φέρεσκεν,* ***4****καὶ μετὰ τὸν Πέλλης πολιήτορα, ᾧ ὕπο πᾶσα* ***5****ἀντολίη βεβόλητο καὶ ἑσπερίη πολύολβος,* ***6****ὃν Βαβυλὼν ἤλεγξε, νέκυν δ᾽ ὤρεξε Φιλίππῳ,* ***7****οὐ Διός, οὐκ Ἄμμωνος ἀληθέα φημιχθέντα,* ***8****καὶ μετὰ τὸν γενεῆς τε καὶ αἵματος Ἀσσαράκοιο,* ***9****ὃς μόλεν ἐκ Τροίης, ὅστις πυρὸς ἔσχισεν ὁρμήν,* ***10****πολλούς δ᾽ αὖ μετ᾽ ἄνακτας, ἀρηιφίλους μετὰ φῶτας,* ***11****καὶ μετὰ νηπιάχους, θηρὸς τέκνα μηλοφάγοιο,* ***12****καὶ μετὰ τὰς ἐτέων ἑκατοντάδας ἓξ διαβῆναι* ***13****καὶ δισσὰς δεκάδας Ῥώμης δικτάτορος οὔσης,* ***14****ἔσσετ᾽ ἄναξ πρώτιστος ἀφ᾽ ἑσπερίοιο θαλάσσης* ***15*** *̔Ῥώμην κοιρανέων μεγάλ᾽ ἄλκιμος ἠδὲ μαχητής,* ***16****ἀρχὴν στοιχείων ὅστις λάχε καὶ σὲ πεδήσας* ***17****Ἄρεος ἀνδροφόνοιο παγήσεται, ἀγλαόκαρπε·* ***18****λώβην ἐκτίσεις, ἥν περ προέηκας ἑκοῦσα·* ***19****αὐτὸς γὰρ μεγάθυμος ἀριστεύσει πολέμοισιν·* ***20****ὃν Θρῄκη πτήξει καὶ Σικελίη, μετὰ Μέμφις,* ***21****Μέμφις πρηνιχθεῖσα δι᾽ ἡγεμόνων κακότητα* ***22****ἠδὲ γυναικὸς ἀδουλεύτου ὑπὸ δουρὶ πεσούσης·* ***23****καὶ θεσμοὺς θήσει λαοῖς καὶ πάνθ᾽ ὑποτάξει·* ***24****κῦδος ἔχων κρατερὸν σκήπτρων ἐπὶ πουλὺ κρατήσει·* ***25****οὐ γὰρ ὑπερθήσει ὀλίγον χρόνον οὐδέ ποτ᾽ ἄλλος* ***26****σκηπτοῦχος βασιλεὺς τούτου πλέον, οὐ μίαν ὥρην,* ***27****Ῥωμαίων, ὅτι πάντα θεὸς κατένευσ᾽ ἐπὶ τούτῳ·* ***28****[καὶ δὴ καὶ καιροὺς ἐπεδείξατο ἐν χθονὶ δίῃ* ***29****θεσπεσίους μεγάλους, ἐπὶ δ᾽ αὐτοῖς σήματ᾽ ἔδειξεν.* ***30****ἀλλ᾽ ὁπόταν ἀστὴρ πανείκελος ἠελίοιο* ***31****λαμπρὸς ἀπ᾽ οὐρανόθεν προφανῇ ἐνὶ ἤμασι μέσσοις,* ***32****καὶ τότε δὴ κρύφιος ἥξει λόγος Ὑψίστοιο* ***33****σάρκα φέρων θνητοῖσιν ὁμοίιον· ἀλλὰ σὺν αὐτῷ* ***34****αὐξήσει τὸ κράτος Ῥώμης κλεινῶν τε Λατίνων,]* ***35****αὐτὸς δ᾽ αὖθ᾽ ὁ μέγας βασιλεὺς ἰδίης ὑπὸ μοίρης* ***36****κατθάνεται παραδοὺς ἑτέρῳ βασιλήιον ἀρχήν.* ***37****καί τις δ᾽ αὖ μετὰ τοῦτον ἀνήρ, κρατερὸς αἰχμητής,* ***38****ἄρξει πορφυρέην λώπην ἀμφειμένος ὤμοις,* ***39****ὅς τε τριηκοσίων ἀριθμῶν κεραίην ἐπὶ πρώτην ―* ***40****ἐξολέσει Μήδους καὶ ἰοβόλους ἅμα Πάρθους·* ***41****αὐτὸς δ᾽ ὑψίπυλον καθελεῖ πόλιν ἐν κράτεϊ ᾧ·* ***42****καὶ πόλει Αἰγύπτου κακὸν ἔσσεται Ἀσσυρίοις τε* ***43****Κόλχοις Ἡνιόχοις καὶ τοῖς παρὰ χεύμασι Ῥήνου Γερμανοῖς ναίουσιν ὑπὲρ ψαμαθώδεας ἀκτάς.* ***45****αὐτὸς πορθήσει καὶ ὑψίπυλον μετόπισθεν* ***46****ἐγγύθεν Ἠριδανοῖο πόλιν κακὰ μητιόωσαν.* ***47****καὶ τότε δὴ πέσεται πληγεὶς αἴθωνι σιδήρῳ.* ***48****ἄρξει δ᾽ αὖ μετέπειτ᾽ ἄλλος δολιοπλόκος ἀνήρ,* ***49****τῶν τρισσῶν ἀριθμῶν ὅστις λάχεν, οὔνομα δ᾽ αὐτοῦ* ***50****δηλώσει κεραίη· χρυσὸν δὲ πολὺν συναθροίσει·* ***51****κοὐκ ἔσται πλούτου πολλοῦ κόρος, ἀλλά τ᾽ ἀναιδῶς* ***52****πλείονα συλήσας θήσει κατὰ γαῖαν ἅπαντα.* ***53****εἰρήνη δ᾽ ἔσται, πολέμων δ᾽ ἀναπαύσεται Ἄρης.* ***54****πολλὰ δὲ δηλήσει ἐπὶ μαντοσύνῃσι μέγιστον* ***55****πειθόμενος, βιότου ζωῆς χάριν· αὐτὰρ ἐπ᾽ αὐτῷ* ***56****ἔσται σῆμα μέγιστον· ἀπ᾽ οὐρανοῦ αἱματόεσσαι* ***57****ῥεύσουσιν ψεκάδες [καὶ] ἀπολλυμένου βασιλῆος.* ***58****πολλὰ δὲ ποιήσει ἄνομα, περὶ δ᾽ αὐχένα θήσει* ***59****ἄλγεα Ῥωμαίοις ἐπὶ μαντοσύναισι πεποιθώς·* ***60****συγκλήτου δ᾽ ὀλέσει κεφαλάς. λιμὸς δὲ καθέξει* ***61****Καμπανοὺς Θρᾷκάς τε Μακηδόνας Ἰταλιήτας·* ***62****μούνη δ᾽ Αἴγυπτος θρέψει πολυπληθέα φῦλα.* ***63****παρθενικὴν δὲ κόρην μυστήριον ἐξαπατήσας* ***64****αὐτὸς ἄναξ ὀλέσει δολίως· τὴν δ᾽ αὖ πολιῆται* ***65****ἀχνύμενοι θάψουσι· χόλον δ᾽ ἐπ᾽ ἀνάκτορι πάντες* ***66****κατθέμενοι δολίως τοῦτον διαλωβήσονται.* ***67****ἀνθούσῃ κρατερὸς Ῥώμῃ κρατεροῖσιν ὀλεῖται.* ***68****δὶς δεκάτου δ᾽ ἀριθμοῦ ἄρξει πάλι κοίρανος ἄλλος·* ***69****καὶ τότε Σαυρομάταις πόλεμοι καὶ κήδεα λυγρά* ***70****ἥξει καὶ Θρᾳξὶν καὶ ἀκοντισταῖσι Τριβαλλοῖς·* ***71****καὶ πάντας Ῥωμαῖος Ἄρης διαδηλήσηται.* ***72****σημεῖον δ᾽ ἔσται φοβερὸν τούτου κρατέοντος* ***73****Ἰταλικῶν γαίης καὶ Παννονίων· περὶ δ᾽ αὐτάς* ***74****νὺξ ἔσται σκοτόεσσα μέσῃ ἐνὶ ἤματος ὥρῃ* ***75****καὶ λάινος ὑετὸς ἀπ᾽ οὐρανοῦ· αὐτὰρ ἔπειτα* ***76****κοίρανος ἴφθιμός τε δικασπόλος Ἰταλιήων* ***77****βήσεται εἰν Ἀίδαο δόμοις ἰδίης ὑπὸ μοίρης.* ***78****πεντήκοντ᾽ ἀριθμῶν πάλιν ἄλλος ἐλεύσεται ἀνήρ* ***79****δεινὸς καὶ φοβερός· πολλοὺς δ᾽ αὐτὸς ἀπολέσσει* ***80****ἐκ πασῶν πόλεων ὄλβῳ γεγαῶτας ἀρίστους* ***81****δεινὸς ὄφις φύσεως ὁ βραχὺς λόγος. ὅς ποτε χεῖρας* ***82****ἡγεμόνας τανύσει καὶ ὀλεῖ καὶ πολλὰ τελέσσει* ***83****ἀθλεύων ἐλάων κτείνων καὶ μυρία τολμῶν·* ***84****καὶ τμήξει τὸ δίκυμον ὄρος, λύθρῳ δὲ παλάξει.* ***85****ἀλλ᾽ ἔσται καὶ ἄιστος ὀλοίιος Ἰταλίδαισιν* ***86****ἰσάζων θεῷ αὐτόν, ἐλέγξει δῆμον ἑκόντα·* ***87****εἰρήνη δ᾽ ἔσται βαθεῖα τούτου κρατέοντος.* ***88****[καὶ τρόμοι ἀνθρώπων· ὑπὸ Αὐσονίοισι δ᾽ ἀίξας* ***89****εἶξεν ὕδωρ ἄτοπον ἀπ᾽ Ὠκεανοῖο ῥοάων·]* ***90****ἀμφί ἑ παπταίνων θήσει δ᾽ ἀθλεύματα λαοῖς* ***91****πολλὰ μάλ᾽ ἠδ᾽ αὐτὸς ἐναγώνιος ἀθλεύσειεν* ***92****φωνῇ καὶ κιθάρῃ, νευρῇ μέλπων ἅμ᾽ ἀοιδήν·* ***93****ὕστερον αὖ φύγεται λείψας βασιλήιον ἀρχήν,* ***94****ὀλλύμενος δὲ κακῶς ἀποτίσεται, ὅσσα ἔοργεν.* ***95****τὸν μέτα τρεῖς ἄρξουσιν, ἐπωνυμίῃσι λαχόντες* ***96****ἑβδομήκοντ᾽ ἀριθμὸν δύο κοίρανοι, εἷς δ᾽ ἐπὶ τούτοις* ***97****στοιχείου τριτάτου· καὶ ἐπ᾽ ἄλλυδις ἄλλος ὀλεῖται* ***98****Ἄρηι κρατερῷ ὑπὸ στρατιῆς παλαμάων.* ***99****εἶτά τις εὐσεβέων ἥξει ὀλέτης μέγας ἀνδρῶν* ***100****κοίρανος, ὀμβριμόθυμος ἀνήρ, ἐγχέσπαλος Ἄρης,* ***101****ἑπτάκις ὃς δεκάτην κεραίην δείκνυσι πρόδηλον·* ***102****Φοινίκην ὀλέσει καὶ Συρίαν ἐξολοθρεύσει·* ***103****ἥξει καὶ ῥομφαία ἐπὶ Σολυμηίδα γαῖαν* ***104****ἄχρις ἐπ᾽ ἐσχατίας καμπῆς Τιβεριάδος ἅλμης.* ***105****αἰαῖ, Φοινίκη, ὅσα τλήσεαι ἡ βαρυπενθής·* ***106****\*σφικτῇσι τροπαίησι\*, καὶ πᾶν ἔθνος σε πατήσει.* ***107****αἰαῖ, ἐπ᾽ Ἀσσυρίους ἥξεις καὶ νήπια τέκνα* ***108****ὄψει δουλεύοντα παρ᾽ ἀνδράσι δυσμενέεσσιν* ***109****σύν τ᾽ ἀλόχοις καὶ παντὶ βίῳ, πλοῦτος δ᾽ ἀπολεῖται·* ***110****ὀργὴ γάρ τε θεοῦ ἐπελεύσεται ἡ βαρυπενθής,* ***111****ὅττι μιν οὐκ ἐφύλαξαν ἑὸν νόμον, ἀλλ᾽ ἐπὶ πᾶσιν* ***112****εἰδώλοις ἐλάτρευσαν ἀεικελίῃς τέχνῃσιν.* ***113****πολλοὶ δ᾽ αὖ πόλεμοί τε μάχαι τ᾽ ἀνδροκτασίαι τε* ***114****λιμοὶ καὶ λοιμοὶ ἀκαταστασίαι τε πολήων.* ***115****εἰς δὲ τὸ τέρμα βίου γεραρὸς βασιλεὺς μεγάθυμος* ***116****αὐτὸς ἀριστεύων πέσεται στρατιῆς ὑπ᾽ ἀνάγκης.* ***117****ἄρξουσιν μετέπειτ᾽ ἄλλοι δύο φῶτες ἄνακτες* ***118****στέργοντες μνήμην πατέρος μεγάλου βασιλῆος* ***119****πολλὰ δὲ κυδιάοντες ἐν ἀγχιπάλοισι μαχηταῖς.* ***120****ἔσται δ᾽ εἷς τούτων ἐσθλὸς καὶ κοίρανος ἀνήρ,* ***121****τοὔνομα δὲ σχήσει τριακοσίων· ἀτὰρ οὗτος* ***122****καππέσεται δολίως [καὶ] ἐνὶ στρατιῇσι τανυσθείς,* ***123****βληθεὶς δ᾽ ἐν δαπέδῳ Ῥώμης ἀμφήκεϊ χαλκῷ.* ***124****καί τις δ᾽ αὖ μετὰ τοῦτον ἀνήρ, κρατερὸς αἰχμητής,* ***125****τετράδος ἐκ κεραίης ἄρξει μεγάλης βασιλείης,* ***126****ὃν πάντες στέρξουσι βροτοὶ κατ᾽ ἀπείρονα γαῖαν.* ***127****καὶ τότε γ᾽ ἄμπαυσις πολέμου κατὰ κόσμον ἅπαντα* ***128****ἔσται. ἀτὰρ τούτῳ κεν ἀφ᾽ ἑσπερίης μέχρις ἠοῦς* ***129****πάντες δουλεύσουσιν ἑκούσιοι οὐδ᾽ ὑπ᾽ ἀνάγκης,* ***130****καὶ πόλεις αὐτόματοι ὑποχείριοι ἠδ᾽ ὑπόδουλοι* ***131****ἔσσονται. μάλα γάρ μιν ἐπ᾽ αὐτῷ κῦδος ἐποίσει* ***132****οὐράνιος Σαβαώθ, θεὸς ἄφθιτος αἰθέρι ναίων.* ***133****καὶ τότε Παννονίην καὶ Κελτίδα γαῖαν ἅπασαν* ***134****μειώσει λιμὸς καὶ ἐπ᾽ ἀλλήλοισιν ὀλέσσει.* ***135****ἔσσεται Ἀσσυρίοις, οὕσπερ παρακλύζει Ὀρόντης,* ***136****κτίσματα καὶ κόσμος καὶ \*εἴ που τι\* μεῖζον ὁρᾶται.* ***137****καὶ τούτους βασιλεὺς στέρξει μέγας ἠδ᾽ ἀγαπήσει* ***138****ἔξοχα τῶν ἄλλων πολιητῶν· ἀλλὰ μὲν αὐτός* ***139****δέξεται ὠτειλὴν μεγάλην ἐν στήθεϊ μέσσῳ,* ***140****εἰς τὸ τέλος βιότου δολίως ληφθεὶς ὑφ᾽ ἑταίρου* ***141****εἴσω ἐνὶ ζαθέῳ μεγάλῳ βασιληίδος οἴκῳ* ***142****καππέσεται τρωθείς· μετὰ δ᾽ αὐτὸν κοίρανος ἔσται* ***143****πεντήκοντ᾽ ἀριθμῶν γεραρὸς βροτός, ὃς περὶ πάντα* ***144****πολλοὺς ἐξολέσει Ῥώμης \* ἀστούς τε πολίτας \*· ἀλλ᾽ ὀλιγαρχήσει· διὰ γὰρ πρότερον βασιλῆα* ***146****βήσεται εἰν Ἀίδαο δόμοις τρωθεὶς μετόπισθεν.* ***147****αὐτίκ᾽ ἔπειτ᾽ ἄλλος βασιλεὺς κρατερός τ᾽ αἰχμητής* ***148****ὅς τε τριηκοσίων ἀριθμῶν λάχεν ἔντυπον ἀρχήν,* ***149****ἄρξει καὶ Θρᾳκῶν γαίην πολυποίκιλον οὖσαν* ***150****ἐκπέρσει καὶ τοὺς ἐπὶ ἔσχατα βάρβαρα Ῥήνου* ***151****Γερμανοὺς ναίοντας ὀιστοβόλους τ᾽ Ἴβηρας.* ***152****αὐτίκ᾽ Ἰουδαίοις κακὸν ἔσσεται ἄλλο μέγιστον,* ***153****Φοινίκη δ᾽ ἐπὶ τοῖς πίεται φόνον ὀμβρήεντα·* ***154****τείχη δ᾽ Ἀσσυρίων πέσεται πολλοῖς πολεμισταῖς.* ***155****καὶ πάλιν ἐξολέσει τούτους θυμοφθόρος ἀνήρ.* ***156****ἔσσονται δ᾽ ἤπειτα θεοῦ κρατέοντος ἀπειλαί,* ***157****σεισμοὶ καὶ λιμοὶ μεγάλοι κατὰ γαῖαν ἅπασαν* ***158****καὶ νιφετοὶ παρὰ καιρόν, ἀτὰρ μαλεροί τε κεραυνοί.* ***159****καὶ τότε δὴ βασιλεὺς ὁ μέγας διὰ μῶλον Ἄρηος* ***160****Κελτὸς ὀρειοβάτης σπεύδων ἐπὶ δῆριν ἀγῶνος* ***161****μοῖραν ἀεικελίην οὐ φεύξεται, ἀλλὰ καμεῖται·* ***162****ὃν κόνις ἀλλοτρίη κρύψει νέκυν, οὔνομα δ᾽ εἴη* ***163****ἄνθεος οὔνομ᾽ ἔχουσα· μετ᾽ αὐτὸν δ᾽ ἄλλος ἀνάξει* ***164****ἀργυρόκρανος ἀνήρ, τοῦ δ᾽ ἔσσεται οὔνομα πόντου,* ***165****ἀρχὴν στοιχείου προφέρων, τετρασύλλαβος Ἄρης.* ***166****οὗτος καὶ ναοὺς πόλεσιν πάσαις ἀναθήσει* ***167****κόσμον ἐποπτεύων ἰδίῳ ποδί, δῶρα κομίζων,* ***168****χρυσόν τ᾽ ἤλεκτρόν τε πολὺν πολλοῖσι παρέξει·* ***169****οὗτος καὶ μαγικῶν μυστήρια πάντα καθέξει* ***170****ἐξ ἀδύτων· καὶ μὴν πολὺ φέρτερον ἀνθρώποισιν* ***171****θήσει κοιρανέοντα . . . . . . . . . κεραυνός·* ***172****εἰρήνη μακρὰ δὲ γενήσεται, ὁππόταν ἔσται* ***173****οὗτος ἄναξ· ἔσται δὲ καὶ ἀγλαόφωνος ἀοιδός* ***174****καὶ νομίμων μέτοχος θεμιστοπόλος τε δίκαιος·* ***175****αὐτὸς δ᾽ αὖ πέσεται μοίρῃ ἰδίῃ καταλύσας.* ***176****τὸν μέτα τρεῖς ἄρξουσιν, ὁ δὲ τρίτος ὀψὲ κρατήσει* ***177****τρεῖς δεκάδας κατέχων· αὐτὰρ μονάδος πάλι πρώτης* ***178****ἄλλος ἄναξ ἄρξει· μετὰ δ᾽ αὐτὸν κοίρανος ἄλλος* ***179****ἐκ δεκάδων ἑπτά· τοῖς οὐνόματ᾽ ἔσσεται ἐσθλά.* ***180****αὐτοὶ δ᾽ αὖτ᾽ ὀλέσουσι πολυστίκτους ἀνθρώπους,* ***181****Βρεττανοὺς Μαύρους, μεγάλους Δάκας Ἄραβάς τε.* ***182****ἀλλ᾽ ὁπόταν τούτων ὁ νεώτατος ἐξαπολεῖται,* ***183****δὴ τότε Παρθίᾳ πάλιν ἐπελεύσεται Ἄρης* ***184****δεινός, ὁ πρὶν τρώσας, καὶ εἰς τέλος ἐξαλαπάξει.* ***185****καὶ τότε δ᾽ αὐτὸς ἄναξ πέσεται δολίου ὑπὸ θηρός* ***186****γυμνάζων παλάμας· πρόφασις δ᾽ αὕτη θανάτοιο.* ***187****τὸν μέτα γ᾽ ἄλλος ἀνὴρ ἄρξει σοφὰ πολλά τε εἰδώς* ***188****τοὔνομ᾽ ἔχων ... πρώτου κρατεροῦ βασιλῆος* ***189****ἐκ μονάδος πρώτης· ἔσται δ᾽ ἀγαθός τε μέγας τε·* ***190****πολλὰ δ᾽ ἂν ἐκτελέσῃ κρατερὸς μεγάλοισι Λατίνοις* ***191****μνήμης εἵνεκα πατρός· ἐς αὐτίκα τείχεα Ῥώμης* ***192****κοσμήσει χρυσῷ τε καὶ ἀργύρῳ ἠδ᾽ ἐλέφαντι* ***193****ἔν τ᾽ ἀγοραῖς ναοῖς τε μολὼν σὺν φωτὶ κραταιῷ.* ***194****καί ποτε Ῥωμαίοισιν ἀνασταχυώσεται ἕλκος* ***195****δεινότατον πολέμοις· χώρην δέ \*μιν\* ἐξαλαπάξει* ***196****πᾶσαν Γερμανῶν, ὁπόταν μέγα σῆμα θεοῖο* ***197****οὐρανόθεν προφανῇ καί τ᾽ ἄνδρας χαλκοκορυστάς* ***198****τρυχομένους σώσειε δι᾽ εὐσεβίην βασιλῆος·* ***199****αὐτῷ γὰρ θεὸς οὐράνιος μάλα πάνθ᾽ ὑπακούσει·* ***200****εὐξαμένῳ βρέξει παρακαίριον ὄμβριον ὕδωρ.* ***201****ἀλλ᾽ ὁπόταν δὴ ταῦτα τελειωθῇ ἅπερ εἶπον,* ***202****καὶ τότε δὴ βασιλεία κλυτὴ μεγάλοιο ἄνακτος* ***203****εὐσεβέος λείψει περιτελλομένοις ἐνιαυτοῖς·* ***204****εἰς δὲ τὸ τέρμα βίου τὸν ἑὸν γόνον ἀμφαναδείξας* ***205****εἰς βασίλει᾽ ἀνιόντα θανεῖτ᾽ ἰδίης ὑπὸ μοίρης* ***206****ξανθῷ κοιρανέοντι λιπὼν βασιλήιον ἀρχήν,* ***207****ὃς δεκάδων ἕξει δύο τοὔνομα, πατρὸς ἑοῖο* ***208****ἐκ γενετῆς βασιλεὺς γεγαὼς διαδέξεται ἀρχήν.* ***209****οὗτος ἀνὴρ ἕξει περισσοτέρῳ τε λογισμῷ* ***210****πάντα, μάλα μεγάθυμον ὑπέρβιον Ἡρακλῆα* ***211****ζηλώσει καὶ ὅπλοισιν ἀριστεύσει κρατεροῖσιν* ***212****ἔν τε κυνηγεσίαισι καὶ ἱππείαισι μέγιστον* ***213****κῦδος ἔχων· σφαλερῶς δὲ βιώσεται οἰόθεν οἶος.* ***214****σῆμα δέ τοι ἔσται φοβερὸν τούτου κρατέοντος·* ***215****ἐν δαπέδῳ Ῥώμης ἔσται νεφέλη ὀμίχλη τε,* ***216****ὡς ἕτερον μὴ ὁρᾶν μερόπων τὸν πλησίον αὐτοῦ.* ***217****καὶ τότε δὴ πόλεμοί τε ὁμοῦ καὶ κήδεα λυγρά,* ***218****ὁππόταν αὐτὸς ἄναξ ἐρωτομανής, ὁ μεμηνώς* ***219****ἥξει ἐπαισχύνων τὸ ἑὸν γένος ἐν λεχέεσσιν* ***220****αἰσχρὸς ἀβουλεύτοις ἐπ᾽ οὐχ ὁσίοις ὑμεναίοις.* ***221****δὴ τότε χηροσύνῃ κρυφθεὶς μέγας οὔλιμος ἀνήρ* ***222****μῆνιν ὑποσχόμενος \*κακὰ χώσεται\* ἐν βαλανείῳ,* ***223****ἀνὴρ ἀνδροφόνος δολίαις μοίραισι πεδηθείς.* ***224****ἴσθι τότε Ῥώμης ὀλοὸν χρόνον ἐγγὺς ἐόντα* ***225****ζήλου κοιρανίης ἕνεκεν· πολλοὶ δ᾽ ἀπολοῦνται* ***226****Παλλαδίοισι δόμοισιν ὑπ᾽ Ἄρηος παλαμάων.* ***227****καὶ τότε χηρεύσει Ῥώμη καὶ πάντ᾽ ἀποτίσει,* ***228****ὅσσα πάρος μούνη πολέμοις πολλοῖσιν ἔδρασεν.* ***229****κλαίει μοι κραδίη, κλαίει δέ μοι ἔνδοθεν ἦτορ·* ***230****ἐξότε γὰρ πρῶτος βασιλεύς, ὑψαύχενε Ῥώμη,* ***231****εἷς νόμον ἐσθλὸν ἔθηκεν ἐπιχθονίοις ἀνθρώποις* ***232****[καὶ λόγος ἀθανάτου μεγάλου θεοῦ ἤλυθεν ἐς γῆν,]* ***233****ἐννεακαιδεκάτης βασιληίδος ἄχρι τελευτῆς* ***234****δὶς ἑκατὸν δὶς εἴκοσι δὶς δύο πληρωθείη* ***235****πρὸς τοῖς ἓξ μησὶν ἐτέων χρόνος· εἶτα γενέθλην ―* ***236****χήρην εἰκοστὸς βασιλεύς, ὅτε σοῖσι μελάθροις* ***237****φασγάνῳ αἷμα χέῃ βεβολημένος ὀξέι χαλκῷ,* ***238****ὀγδοήκοντ᾽ \*ἀριθμὸν ἔτεος \* στοιχεῖον ὃ δηλοῖ* ***239****οὔνομα καὶ βαρὺ γῆρας ἔχων· χήρην δὲ ποιήσει* ***240****εἰν ὀλίγῳ καιρῷ, ὁπόταν πολλοὶ πολεμισταί* ***241****πολλοὶ πρηνισμοί τε φόνοι τ᾽ ἀνδροκτασίαι τε* ***242****οὐλόμεναί τ᾽ ἔριδες καὶ ὀιζύες εἵνεκα νίκης* ***243****κοιρανίης, πολλοί τ᾽ ἐπιμὶξ ἵπποι τε καὶ ἄνδρες* ***244****ἐν δαπέδῳ πολέμοισι δαϊζόμενοι πεσέονται.* ***245****καὶ τότε δ᾽ ἄλλος ἀνὴρ ἥξει δεκάτου ἀριθμοῖο* ***246****οὐνόματος σημεῖον ἔχων καὶ πολλὰ ποιήσει* ***247****ἄλγεα καὶ στοναχάς, πολλοὺς δέ τοι ἐξαλαπάξει·* ***248****ὠκύμορος δ᾽ αὐτὸς πάλιν ἔσσεται ἠδὲ πεσεῖται* ***249****Ἄρηι κρατερῷ βληθεὶς αἴθωνι σιδήρῳ.* ***250****ἄλλος πεντήκοντ᾽ ἀριθμῶν ἥξει πολεμιστής* ***251****κοιρανίης ἕνεκεν ἀπ᾽ ἀντολίης ἐπεγερθείς·* ***252****μέχρι δὲ καὶ Θρῄκης ἥξει πολεμήιος Ἄρης·* ***253****καὶ φύγεται μετέπειτα καὶ εἰς Βιθυνῶν πέδον ἥξει* ***254****καὶ Κιλίκων δάπεδον· ταχὺ δ᾽ αὐτὸν χάλκεος Ἄρης* ***255****Ἀσσυρίοις πεδίοις θυμοφθόρος ἐξαλαπάξει.* ***256****καὶ τότε \*κρατῆσαι\* δολίως ἐπιτήδεια εἰδώς* ***257****ἀνὴρ ποικιλόμητις ἀφ᾽ ἑσπερίης ἐπεγερθείς,* ***258****οὔνομα δὲ σχήσει διακοσίων ἀριθμοῖο* ***259****σημεῖον· πολὺ μᾶλλον ὑπὲρ βασιληίδος ἀρχῆς* ***260****συστήσει πόλεμον, κατ᾽ Ἀσσυρίων ἀνθρώπων* ***261****συλλέξας πᾶσαν στρατιήν, καὶ πάντ᾽ ὑποτάξει.* ***262****Ῥωμαίοις δ᾽ ἄρξει τὸ μέγα κράτος· ἐν φρεσὶ δ᾽ αὐτοῦ* ***263****πολλὴ μηχανίη, ὀλοόφρονος Ἄρεος ὀργή·* ***264****δεινὸς ὄφις πόλεμόν τε βαρύς, ὃς πάντας ὀλέσσει* ***265****ὑψηλοὺς γεγαῶτας ἐπιχθονίους ἀνθρώπους,* ***266****ἐσθλοὺς δὲ κτείνας πλούτου χάριν, οἷά τε ἀστήρ,* ***267****συλήσας χθόνα πᾶσαν ἀπολλυμένων ἀνθρώπων, ―* ***268****θήσει ἐπ᾽ ἀντολίην· καὶ πᾶς δόλος ἔσσεται αὐτοῖς. ⁂* ***269****ἔνθ᾽ ὅτε νηπίαχος Καῖσαρ σὺν τῷ βασιλεύσῃ* ***270****τοὔνομ᾽ ἔχων βριαροῖο Μακηδονίοιο ἄνακτος* ***271****στοιχείου ἀρχομένου· περὶ δ᾽ αὐτοῦ μῶλος \*ἀπάξας\** ***272****ἐκφύγεται δόλον αἰπὺν ἐπερχομένου βασιλῆος* ***273****ἐν κόλποις στρατιῆς· ὁ δὲ βαρβαρικοῖσιν ἐθισμοῖς* ***274****ἄρχων ἐξαπίνης, ὁ νεωκόρος, ἐξαπολεῖται* ***275****Ἄρηι κρατερῷ δμηθεὶς αἴθωνι σιδήρῳ·* ***276****τὸν καὶ τεθνηῶτα λαὸς διαδηλήσηται.* ***277****καὶ τότε δὴ βασιλεῖς Περσῶν ἐπαναστήσονται* ***278****κ . . . Ῥωμαῖος Ἄρης Ῥωμαῖον ἄνακτα.* ***279****καὶ Φρυγίη σεισμοῖσι πολυμήλη στοναχήσει.* ***280****αἰαῖ Λαοδίκεια, αἰαῖ Ἱεράπολι τλήμων·* ***281****ὑμᾶς γὰρ πρώτας ποτ᾽ ἐδέξατο γαῖα χανοῦσα.* ***282****......... πελώρια Αὐσ.......* ***283****πάνθ᾽ ὅσα ....................* ***284****οἰμώξει ...... ἀπολλυμένων ἀνθρώπων* ***285****Ἄρεος ἐν παλάμῃσι· κακὴ δέ σοι ἔσσεται αἶσα* ***286****ἀνδρῶν· αὐτὰρ {ἔπει}τα καὶ ἀντολίης δι᾽ ὁδοῖο* ***287****σπεύδων Ἰταλίην κατιδεῖν αἴθωνι σιδήρῳ* ***288****γυμνωθεὶς πέσε{ται} διὰ μητέρα μῖσος ἀγε{ίρ}ας.* ***289****ὧραι γὰρ \*πάντα ..........τάρτη\* δ᾽ ἄλλο καθέξει* ***290****\*αἰθομένου .......\* τὸ δ᾽ οὐχ ἅμα πάντες ἴσασιν·* ***291****οὐ γὰρ πάντων πάντα· μόνοι δ᾽ ἐπὶ τέρψιν ἔσονται,* ***292****οἳ θεὸν ἀσκήσουσι καὶ εἰδώλων ἐλάθοντο.* ***293****νῦν δέ, ἄναξ κόσμου, βασιλεῦ πάσης βασιλείας* ***294****ἄψευστ᾽ ἀθάνατε —σὺ γὰρ εἰς ἐμὸν ἦτορ ἔθηκας* ***295****αὐδὴν ἀμβροσίην — παῦσον λόγον· οὐδὲ γὰρ οἶδα,* ***296****οἷα λέγω· σὺ γὰρ εἶ ἐν ἐμοὶ ὁ τὰ πάντ᾽ ἀγορεύων.* ***297****βαιὸν δ᾽ ἄμπαυσόν με καὶ ἱμερόεσσαν ἀοιδήν* ***298****κάτθες ἐμῆς κραδίης· κέκμηκε γὰρ ἔνδοθεν ἦτορ* ***299****θεσπεσίων ἐπέων, προλέγον βασιληίδας ἀρχάς.*

***Χρησμοι Σιβυλλιακοι– Βιβλίο ΙΓʹ***

***0****Σιβύλλης λόγος ιγʹ* ***1****θεὸν ἀείδειν με λόγον κέλεται μέγαν* ***2****ἅγιος ἀθάνατος θεὸς ἄφθιτος, ὃς βασιλεῦσιν* ***3****δῶκε κράτος καὶ ἀφείλατ᾽ ἰδὲ χρόνον ὥρισεν αὐτοῖς* ***4****ἀμφοτέρων, ζωῆς τε καὶ οὐλομένου θανάτοιο.* ***5****καὶ τὰ μὲν οὐράνιός με θεὸς ἀέκουσαν ἐπείγει* ***6****ἀγγέλλειν βασιλεῦσιν ὑπὲρ βασιληίδος ἀρχῆς.⁂* ***7****καὶ δόρυ θοῦρος Ἄρης· ὑπὸ δ᾽ αὐτοῦ πάντες ὀλοῦνται.* ***8****νηπίαρχος γεγαώς τε θεμιστεύει ἀγοραῖσιν·* ***9****πολλοὶ γὰρ πόλεμοί τε μάχαι τ᾽ ἀνδροκτασίαι τε* ***10****λιμοὶ καὶ λοιμοὶ σεισμοὶ μαλεροί τε κεραυνοί* ***11****\*ἀσσυρίων τε πόροι πολλοὶ\* κατὰ κόσμον ἅπαντα* ***12****ἠδὲ λεηλασίη τε καὶ ἱεροσυλία ναῶν.* ***13****καὶ τότε δὴ Περσῶν ἐπανάστασις ἀλφηστήρων* ***14****Ἰνδῶν τ᾽ Ἀρμενίων τ᾽ Ἀράβων θ᾽ ἅμα· καὶ περὶ τούτοις* ***15****Ῥωμαῖος πελάσει βασιλεὺς πολέμου ἀκόρητος* ***16****αἰχμητὰς ἐπάγων καὶ ἐπ᾽ Ἀσσυρίους, νέος Ἄρης·* ***17****ἄχρις ἐπ᾽ Εὐφράτην τε βαθύρροον ἀργυροδίνην* ***18****ἐκτανύσει πέμψας λόγχην πολεμήιος Ἄρης* ***19****\*ιδετεωσ\* ἕνεκα· καὶ γὰρ προδοθεὶς ὑφ᾽ ἑταίρου* ***20****καππέσετ᾽ ἐν τάξει τυφθεὶς αἴθωνι σιδήρῳ.* ***21****αὐτίκα δ᾽ αὖτ᾽ ἄρξειε φιλοπόρφυρος αἰχμητής τε* ***22****ἐκ Συρίης προφανείς, Ἄρεος φόβος, ἔν τε καὶ υἱῷ* ***23****Καίσαρι καὶ πέρσει πᾶσαν χθόνα· τοὔνομα δ᾽ αὐτοῖς* ***24****ἓν πέλετ᾽ ἀμφοτέροισιν· ἐπὶ πρώτου κεἰκοστοῦ* ***25****πένθ᾽ ἑκατοντάδες εἰσὶ τεθειμέναι. ἡνίκα δ᾽ οὗτοι* ***26****ἐν πολέμοις ἄρξουσι, θεμιστονόμοι δὲ γένωνται,* ***27****ἄμπαυσις πολέμου βαιὸν ἔσσεται, οὐκ ἐπὶ δηρόν·* ***28****ἀλλ᾽ ὁπόταν ποίμνῃ λύκος ὅρκια πιστώσηται* ***29****πρὸς κύνας ἀργιόδοντας, ἔπειτα δὲ δηλήσηται* ***30****βλάψας εἰροπόκους ὄιας, περὶ δ᾽ ὅρκια ῥίψει·* ***31****καὶ τότε δῆρις ἄθεσμος ὑπερφιάλων βασιλήων* ***32****ἔσσεται ἐν πολέμοισι, Σύροι δ᾽ ἔκπαγλ᾽ ἀπολοῦνται,* ***33****Ἰνδοί τ᾽ Ἀρμένιοί τ᾽ Ἄραβες Πέρσαι Βαβυλῶνες.* ***34****ἀλλήλους ὀλέσουσι διὰ κρατερὰς ὑσμίνας.* ***35****ἀλλ᾽ ὁπόταν Ῥωμαῖος Ἄρης Γερμανὸν ὀλέσσῃ* ***36****Ἄρεα νικήσας θυμοφθόρον ὠκεανοῖο,* ***37****δὴ τότε καὶ Πέρσῃσιν, ὑπερφιάλοις ἀνθρώποις,* ***38****πουλυετὴς πόλεμος, νίκη δ᾽ οὐκ ἔσσεται αὐτοῖς·* ***39****ὡς γὰρ ἐφ᾽ ὑψηλῆς πολυδειράδος ἠνεμοέσσης* ***40****ἠλιβάτου πέτρης ἰχθὺς οὐ νήχετ᾽ ἐπ᾽ ἄκρης* ***41****οὐδὲ χέλυς πέταται, αἰετὸς δ᾽ οὐ νήχετ᾽ ἐς ὕδωρ,* ***42****οὕτω καὶ Πέρσαι μακρόθεν νίκης γεγάωσιν* ***43****ἤματι τῷ, ἐφ᾽ ὅσον τε φίλη τροφὸς Ἰταλιήων* ***44****κειμένη ἐν πεδίῳ Νείλου παρὰ θέσφατον ὕδωρ* ***45****ἑπταλόφῳ Ῥώμῃ ὥρης ἀπόμοιραν ἰάλλοι.* ***46****ταῦτα δὲ πέπρωται· ὅσσον δέ τοι οὔνομα, Ῥώμη, εἰν ἀριθμοῖς ἔσχεν ψηφιζομένοιο χρόνοιο,* ***48****τοσσούτους λυκάβαντας ἑκοῦσά σε σιτομετρήσει,* ***49****δῖα πόλις μεγάλη Μακηδονίοιο ἄνακτος.* ***50****ἄλλο δ᾽ ἄχος πολύμοχθον Ἀλεξανδρεῦσιν ἀείσω* ***51****ὀλλυμένοις διὰ δῆριν ἀεικελίων ἀνθρώπων.* ***52****ἄρσενες οἱ πρότερον δειλοὶ καὶ ἀνάλκιδες ὄντες* ***53****εἰρήνην στέρξουσι δι᾽ ἡγεμόνων κακότητα.* ***54****καὶ χόλος Ἀσσυρίοις ἥξει μεγάλοιο θεοῖο* ***55****αὐτούς τ᾽ ἐξολέσει ποταμοῦ χείμαρρος, ὃς ἐλθών* ***56****Καίσαρος ἐς πτολίεθρα Χαναναίους ἀδικήσει.* ***57****Πύραμος ἀρδεύσει Μόψου πόλιν, ἔνθα πεσοῦνται* ***58****Αἰγαῖοι διὰ δῆριν ὑπερμενέων ἀνθρώπων.* ***59****τλήμων Ἀντιόχεια, σὲ δ᾽ οὐ λείψει βαρὺς Ἄρης* ***60****Ἀσσυρίου πολέμοιο ἐπειγομένου περὶ σεῖο·* ***61****σοῖς γὰρ ἐνὶ μελάθροισι κατοικήσει πρόμος ἀνδρῶν,* ***62****ὃς Πέρσας μὲν ἅπαντας ὀιστοβόλους πολεμήσει,* ***63****αὐτὸς [ὁ] Ῥωμαίων γεγαὼς βασιληίδος ἀρχῆς.* ***64****νῦν κοσμεῖσθε, πόλεις Ἀράβων, ναοῖς σταδίοις τε* ***65****ἠδ᾽ ἀγοραῖς πλατείαις τε καὶ ἀγλαοφεγγέι πλούτῳ* ***66****καὶ ξοάνοις χρυσῷ τε καὶ ἀργύρῳ ἠδ᾽ ἐλέφαντι·* ***67****ἐκ πάντων δὲ μάλιστα μαθηματική περ ἐοῦσα* ***68****Βόστρα Φιλιππόπολίς { τε }, ἵν᾽ ἔλθῃς εἰς μέγα πένθος* ***69****οὐ γάρ σ᾽ ὀνήσει σφαιρώματα καγχαλόωντα* ***70****ζῳδιακοῦ κύκλου, Κριὸς Ταῦρος Δίδυμοί τε,* ***71****ἠδ᾽ ὁπόσοι σὺν τοῖσιν ἐν οὐρανῷ ἰνδάλλονται* ***72****ἀστέρες ὡρονόμοι, τλήμων, πόλλ᾽ οἷς σὺ πέποιθας,* ***73****ὁππόταν ἦμαρ ἐκεῖνο τὸ σὸν μετόπισθε πελάσσῃ.* ***74****νῦν δὲ φιλοπτολέμοισιν Ἀλεξανδρεῦσιν ἀείσω* ***75****δεινοτάτους πολέμους· πουλὺς δ᾽ ἄρα λαὸς ὀλεῖται* ***76****ἀστῶν ὀλλυμένων ὑπ᾽ ἀντιπάλων πολιητῶν* ***77****μαρναμένων στυγερῆς ἔριδος χάριν, ἀμφὶ δὲ τούτοις* ***78****ἀίξας φοβερωπὸς Ἄρης \*στήσει\* πολέμοιο. —* ***79****καὶ τότε δ᾽ αὖ μεγάθυμος ἑῷ σὺν παιδὶ κραταιῷ* ***80****καππέσεται δολίως διὰ πρεσβύτερον βασιλῆα.* ***81****τὸν μέτα δ᾽ αὖτ᾽ ἄρξει κρατερᾶς Ῥώμης ἐριθήλου* ***82****ἄλλος ἄναξ μεγάθυμος ἐπιστάμενος πολεμίζειν,* ***83****Δακῶν ἐξαναδύς, τριηκοσίων ἀριθμοῖο·* ***84****ἔσσεται ἐκ τετράδος κεραίης, πολλοὺς δ᾽ ἀπολέσσει,* ***85****καὶ τότε δὴ μάλα πάντας ἀδελφειούς τε φίλους τε* ***86****ἐξολέσει βασιλεύς, καὶ ἀποφθιμένων βασιλήων·* ***87****αὐτίκα δ᾽ αὖ πιστῶν τε λεηλασίαι τε φόνοι τε* ***88****ἔσσοντ᾽ ἐξαπίνης [γε] διὰ πρότερον βασιλῆα.* ***89****ἔνθ᾽ ὁπόταν δολόμητις ἀνὴρ \*ἐπὶ κλίνης\* ἔλθῃ,* ***90****λῃστὴς ἐκ Συρίης προφανείς, Ῥωμαῖος ἄδηλος,* ***91****καὶ πελάσει δολίως ἐς Καππαδόκων γένος ἀνδρῶν* ***92****καὶ πολιορκήσας \*πέσεται\* πολέμου ἀκόρητος,* ***93****δὴ τότε σοι, Τύανα καὶ Μάζακα, ἔσσεθ᾽ ἅλωσις·* ***94****λατρεύσεις, τούτῳ δὲ ὑπὸ ζυγὸν αὐχένα θήσεις·* ***95****καὶ Συρίη κλαύσειεν ἀπολλυμένων ἀνθρώπων* ***96****οὐδὲ Σεληναίη τότε ῥύσεται ἱερὸν ἄστυ.* ***97****ἡνίκ᾽ ἂν ἐκ Συρίης φθάμενος \*περιφυξανασέλγην\** ***98****Ῥωμαίους προφυγὼν διὰ [δ᾽] Εὐφρήταο ῥοάων,* ***99****οὐκέτι Ῥωμαίοις ἐναλίγκιος, ἀλλ᾽ ἀγερώχοις* ***100****ἰοβόλοις Πέρσαις, τότε κοίρανος Ἰταλιητῶν* ***101****καππέσετ᾽ ἐν τάξει τυφθεὶς αἴθωνι σιδήρῳ* ***102****ὃν κόσμον ἐάσας· ἐπὶ δ᾽ αὐτῷ παῖδες ὀλοῦνται.* ***103****ἀλλ᾽ ὁπόταν γ᾽ ἄλλος βασιλεὺς Ῥώμης βασιλεύσῃ,* ***104****καὶ τότε Ῥωμαίοις ἀκατάστατα ἔθνεα \*ἔλθῃ\** ***105****οὖλος Ἄρης σὺν παιδὶ νόθῳ ἐπὶ τείχεα Ῥώμης. καὶ τότε δὴ λιμοὶ λοιμοὶ μαλεροί τε κεραυνοί* ***107****καὶ πόλεμοι δεινοὶ ἀκαταστασίαι τε πολήων* ***108****ἔσσοντ᾽ ἐξαπίνης· Σύροι δ᾽ ἔκπαγλ᾽ ἀπολοῦνται·* ***109****ἥξει γὰρ τούτοις μέγας χόλος Ὑψίστοιο* ***110****αὐτίκα δὴ Περσῶν ἐπανάστασις ἀλφηστήρων,* ***111****Ῥωμαίους δ᾽ ὀλέσουσι Σύροι Πέρσῃσι μιγέντες·* ***112****ἀλλ᾽ οὐ νικήσουσιν ὅμως θεοκράντορι βουλῇ.* ***113****αἶ, ὁπόσοι φεύξονται ἀπ᾽ ἀντολίης γεγαῶτες* ***114****σὺν κτεάτεσσιν ἑοῖσιν ἐς ἀλλοθρόους ἀνθρώπους·* ***115****αἶ, ὁπόσων ἀνδρῶν πίεται χθὼν αἷμα κελαινόν·* ***116****ἔσται γὰρ χρόνος οὗτος, ἐν ᾧ ποτε τοῖς τεθνεῶσιν* ***117****οἱ ζῶντες μακαρισμὸν ἀπὸ στομάτων ἐνέποντες* ***118****φθέγξονται καλὸν τὸ θανεῖν καὶ φεύξετ᾽ ἀπ᾽ αὐτῶν.* ***119****ἄρτι δὲ σέ, τλήμων Συρίη, κατοδύρομαι οἰκτρῶς·* ***120****ἥξει καὶ πληγή σοι ἀπ᾽ ἰοβόλων ἀνθρώπων* ***121****δεινή, ἥν τοι οὔποτ᾽ ἐπήλπισας ἥξουσάν σοι.* ***122****ἥξει καὶ Ῥώμης ὁ φυγάς, μέγα ἔγχος ἀείρας,* ***123****Εὐφράτην διαβὰς πολλαῖς ἅμα μυριάδεσσιν,* ***124****ὅς σε καταφλέξει καὶ πάντα κακῶς διαθήσει.* ***125****τλήμων Ἀντιόχεια, σὲ δὲ πτόλιν οὔποτ᾽ ἐροῦσιν,* ***126****ὁππόταν ἀφροσύνῃσι τεαῖς ὑπὸ δούρασι πίπτῃς·* ***127****πάντα δὲ συλήσας καὶ γυμνώσας σε προλείψει* ***128****ἄστεγον ἀοίκητον· ἄφνω δέ σε κλαύσεθ᾽ ὁρῶν τις.* ***129****καὶ σὺ θρίαμβος ἔσῃ, Ἱεράπολι, καὶ σύ, Βέροια·* ***130****Χαλκίδι συγκλαύσαιτε νεοτρώτοις ἐπὶ τέκνοις.* ***131****αἶ, ὁπόσοι ναίουσι ... Κάσιον ὄρος αἰπύ,* ***132****ἠδ᾽ ὁπόσοι κατ᾽ Ἀμανόν, ὅσους δὲ Λύκος παρακλύζει,* ***133****Μαρσύας δὲ ὅσους καὶ Πύραμος ἀργυροδίνης·* ***134****ἄχρι τε γὰρ Ἀσίης περάτων θήσουσι λάφυρα,* ***135****ἄστεα γυμνώσαντες, ὅλων δ᾽ εἴδωλ᾽ ἀφελοῦνται* ***136****καὶ ναοὺς ῥίψουσιν ἐπὶ χθονὶ πουλυβοτείρῃ.* ***137****καί ποτε Γαλλίῃ καὶ Παννονίῃ μέγα πῆμα* ***138****Μυσοῖς Βιθυνοῖς θ᾽, ὁπόταν ἥξει πολεμιστής.* ***139****ὦ Λύκιοι, Λύκιοι, λύκος ἔρχεται αἷμα λιχμῆσαι,* ***140****Σάννοι ὅταν ἔλθωσι σὺν Ἄρηι πτολιπόρθῳ* ***141****καὶ Κάρποι πελάσωσιν ἐπ᾽ Αὐσονίοισι μάχεσθαι.* ***142****καὶ τότε δὴ νόθος υἱὸς ἑῇ ὑπ᾽ ἀναιδέι τόλμῃ* ***143****ἐξολέσει βασιλῆα, παραυτίκα δ᾽ αὐτὸς ὀλεῖται* ***144****δυσσεβίης ἕνεκεν· μετὰ δ᾽ αὖτ᾽ ἄρξει πάλιν ἄλλος* ***145****ἀρχὴν οὐνομάτεσσι φέρων· ταχὺ δ᾽ αὖτε πεσεῖται* ***146****Ἄρηι κρατερῷ βληθεὶς αἴθωνι σιδήρῳ.* ***147****καὶ πάλι κόσμος ἄκοσμος ἀπολλυμένων ἀνθρώπων* ***148****λοιμῷ καὶ πολέμῳ. Πέρσαι δ᾽ ἐπὶ μῶλον Ἄρηος* ***149****αὖτις ἐφορμήσουσι μεμηνότες Αὐσονίοισιν.* ***150****καὶ τότε Ῥωμαίων φυγὴ ἔσσεται· αὐτὰρ ἔπειτα* ***151****ἀρητὴρ ἥξει ὁ πανύστατος ἡλιόπεμπτος* ***152****ἐκ Συρίης προφανεὶς καὶ πάντα δόλῳ διαπράξει.* ***153****καὶ τότε δ᾽ ἠελίου πόλις ἔσσεται· ἀμφὶ δ᾽ ἄρ᾽ αὐτῇ* ***154****Πέρσαι Φοινίκων φοβερὰς τλήσονται ἀπειλάς.* ***155****ἡνίκα δ᾽ αὖτ᾽ ἄρξουσιν ὑπερμενέων Ῥωμαίων ἄνδρες ἀρηίθοοι δύο κοίρανοι· ὃς μὲν ἐφέξει* ***157****ἑβδομήκοντ᾽ ἀριθμόν, ὁ δὲ τριτάτου ἀριθμοῖο·* ***158****καὶ τότε δ᾽ ὑψαύχην ταῦρος σκάπτων ὀνύχεσσιν* ***159****γαῖαν καὶ κέρασιν κονίην δισσοῖσιν ἐγείρων,* ***160****ἑρπυστὴν κυανόχρωον δράσει κακὰ πολλά* ***161****ὁλκὸν σύροντα φολίσιν· ἐπὶ δ᾽ αὐτὸς ὀλεῖται.* ***162****ἠυκέρως δ᾽ ἔλαφος μετὰ τόνδ᾽ ἥξει πάλιν ἄλλος* ***163****πεινάων κατ᾽ ὄρη μεμαὼς ἐν γαστρὶ πάσασθαι* ***164****ἰοβόλους θῆρας· τότ᾽ ἐλεύσεται ἡλιόπεμπτος* ***165****δεινός τε φοβερός τε λέων πνείων φλόγα πολλήν.* ***166****δὴ τόθ᾽ ὅ γ᾽ αὖτ᾽ ὀλέσει πολλῇ καὶ ἀναιδέι τόλμῃ* ***167****εὐκεράωτ᾽ ἔλαφόν τε θοὸν καὶ θῆρα μέγιστον* ***168****ἰοβόλον φοβερὸν συρίγματα πόλλ᾽ ἀφιέντα* ***169****λοξοβάτην τε τράγον, ἐπὶ δ᾽ αὐτῷ κῦδος ὀπηδεῖ·* ***170****αὐτὸς δὴ ὁλόκληρος ἀλώβητος καὶ ἄπλητος* ***171****ἄρξει Ῥωμαίων, Πέρσαι δ᾽ ἔσσοντ᾽ ἀλαπαδνοί.* ***172****ἀλλὰ ἄναξ, βασιλεῦ κόσμου, θεέ, παῦσον ἀοιδήν* ***173****ἡμετέρων ἐπέων, δὸς δ᾽ ἱμερόεσσαν ἀοιδήν.*

***Χρησμοι Σιβυλλιακοι– Βιβλίο ΙΔʹ***

***0****Σιβύλλης λόγος ιδʹ* ***1****Ἄνθρωποι, τί μάτην ὡς ἀθάνατοί περ ἐόντες* ***2****καὶ βραχὺ κοιρανέοντες ἄγαν ὑψηλὰ φρονεῖτε* ***3****καὶ βασιλεύειν πάντες ὑπὲρ θνητοὺς ἐθέλοντες,* ***4****οὐχὶ νοοῦντες, ὅτι φιλοκοιρανίην θεὸς αὐτός* ***5****ἐχθαίρει, τὰ μάλιστα δ᾽ ἀπληστοκόρους βασιλῆας* ***6****δεινοὺς δυσσεβέας, σκοτίην δ᾽ ἐπὶ τοῖσιν ἐγείρει·* ***7****οὕνεκεν ἀντ᾽ ἀγαθῶν ἔργων δικαίων τε λογισμῶν* ***8****φάρεα πορφύρεα χλαίνας προύκριναν ἅπαντες* ***9****τοὺς πολέμους ποθέοντες ὀιζύας τε φόνους τε·* ***10****ὠκυμόρους θήσει θεὸς ἄφθιτος αἰθέρι ναίων* ***11****τούτους ἐκπέρσας καὶ ἐπ᾽ ἄλλυδις ἄλλον ὀλέσσει.* ***12****ἀλλ᾽ ὁπόταν ταύρων ὀλετὴρ ᾗ ἀλκὶ πεποιθώς* ***13****ἠύκομος βλοσυρὸς ἥξῃ καὶ πάντας ὀλέσσῃ* ***14****καὶ νομέας θραύσῃ, \*βίη\* δ᾽ οὐκ ἔσσεται αὐτοῖς,* ***15****εἰ μὴ ἄρ᾽ ὠκύτητι ποδῶν σκύλακες διὰ βήσσας* ***16****εἰς ἔριν ἀντήσουσι διωκέμεναι μεμαῶτες·* ***17****τὸν δὲ λέοντ᾽ ἐδίωξε κύων ὀλέκοντα νομῆας.* ***18****καὶ τότ᾽ ἄναξ ἔσται τετρασύλλαβος ἀλκὶ πεποιθώς* ***19****ἐκ μονάδος προφανείς· ταχὺ δ᾽ αὐτὸν χάλκεος Ἄρης* ***20****ἐξολέσει διὰ δῆριν ἀπληστοκόρων ἀνθρώπων.* ***21****ἄρξουσιν μετέπειτ᾽ ἄλλοι δύο φῶτες ἄνακτες* ***22****ἄμφω τεσσαράκοντ᾽ ἀριθμῶν· μεγάλη δ᾽ ἐπὶ τούτοις* ***23****ἔσσεται εἰρήνη \*κόσμοιο\* παντί τε δήμῳ* ***24****καὶ θέμις ἠδὲ δίκη· τοὺς δ᾽ αὖ κορυθαίολοι ἄνδρες* ***25****χρυσοῦ δευόμενοι καὶ ἀργύρου οὕνεκα τούτου* ***26****δυσσεβέως κτείνουσιν ἐνὶ παλάμῃσι λαβόντες.* ***27****καὶ τότε δ᾽ { αὖτ᾽ } ἄρξει δεινὸς νέος ἀγχιμαχητής* ***28****κοίρανος ἑβδομήκοντ᾽ ἀριθμῶν, θυμοφθόρος αἴθων,* ***29****ὃς λαὸν Ῥώμης ἀσεβῶς στρατιῇ παραδώσει* ***30****κτεινόμενον κακότητι διὰ μῆνιν βασιλήων* ***31****πρηνίξας πᾶσάν τε πόλιν κλεινήν τε Λατίνων.* ***32****Ῥώμην δ᾽ οὐκέτι ἔστιν ἰδεῖν οὐδ᾽ ἔστιν ἀκοῦσαι* ***33****\*οἵαν περ πρώην εἶδεν τοίαν παροδίτης\*·* ***34****πάντα γὰρ ἐν σποδιῇ τάδε κείσεται οὐδέ τις ἔργων* ***35****ἔσται φειδωλή· ὅλος γὰρ ἐλεύσεται αὐτός* ***36****οὐρανόθεν, πρηστῆρας ἀπ᾽ αἰθέρος ἠδὲ κεραυνούς* ***37****ἀνθρώποις πέμψει θεὸς ἄμβροτος· οὓς μὲν ὀλέσσει* ***38****σκηπτοῖς αἰθομένοις, οὓς δ᾽ αὖ κρυεροῖσι κεραυνοῖς.* ***39****καὶ τότε δὴ κτανέουσιν ἀναιδέα κοίρανον αἰνόν* ***40****νηπίαχοι Ῥώμης κρατερᾶς \* Ῥώμης \* τε Λατῖνοι.* ***41****οὔτοι τεθνηῶτι κόνις περικείσετ᾽ ἐλαφρή,* ***42****ἀλλὰ κυσὶν μέλπηθρα καὶ οἰωνοῖς τε λύκοις τε* ***43****ἔσσεται, οὕνεκα δῆμον Ἀρήιον ἐξενάριξεν.* ***44****τὸν μέτα τεσσαράκοντ᾽ ἀριθμῶν ἄρξει κλυτὸς ἄλλος* ***45****Παρθολέτης Γερμανολέτης θῆρας καταλύσας* ***46****δεινοὺς ἀνδροφόνους, οἳ ἐπ᾽ ὠκεανοῖο ῥοῇσιν* ***47****ἠδὲ καὶ Εὐφράταο διηνεκέως ἐφέπουσιν.* ***48****καὶ τότε δὴ Ῥώμη πάλιν ἔσσεται ὡς τὸ πρὶν ἦεν.* ***49****αὐτὰρ ἐπὴν ἔλθῃσι μέγας λύκος ἐν δαπεδοῖς οἷς,* ***50****κοίρανος ἐκ δυσμῶν ἐπιβὰς μετέπειτα θανεῖται* ***51****Ἄρηι κρατερῷ δεδαϊγμένος ὀξέι χαλκῷ.* ***52****καὶ τότε δ᾽ αὖτ᾽ ἄρξει [καὶ] ὑπερμενέων Ῥωμαίων ἄλλος Ἄρης μεγάθυμος ἀπ᾽ Ἀσσυρίης ἀναδειχθείς* ***54****γράμματος ἀρχομένου πολέμοισί τε πάνθ᾽ ὑποτάξει* ***55****αὐτὸς καὶ στρατιῇσιν ὁμοῦ ἀρχὴν ἐπιδείξει* ***56****καὶ θεσμοὺς θήσει· ταχὺ δ᾽ αὐτὸν χάλκεος Ἄρης* ***57****ἐξολέσει δολίοισιν ἐπὶ στρατιῇσι πεσόντα.* ***58****τὸν μέτα τρεῖς ἄρξουσιν ὑπέρβιον ἦτορ ἔχοντες,* ***59****ὃς μὲν ἔχων ἀριθμὸν μονάδος, δεκάδων δέ τε τρισσῶν* ***60****εἷς, ἕτερος δὲ ἄναξ τε τριηκοσίοισι μεθέξει·* ***61****σχέτλιοι, οἳ χρυσόν τε καὶ ἄργυρον ἐν πυρὶ πολλῷ* ***62****χωνεύσουσι, ναῶν ἱδρύματα χειροποιήτων,* ***63****καὶ στρατιαῖς δώσουσιν ὁπλιζόμενοι περὶ νίκης* ***64****χρήματα, δασσόμενοι κειμήλια πολλὰ καὶ ἐσθλά·* ***65****αἴσχεά τε μεμαῶτες ἴσως διαδηλήσονται,* ***66****ἰοβόλους Πάρθους τε βαθυρρόου Εὐφράταο* ***67****καὶ Μήδους ἐχθρούς τε καὶ ἁβροκόμους πολεμιστάς* ***68****Μασσαγέτας Πέρσας τε, φαρετροφόρους ἀνθρώπους.* ***69****ἀλλ᾽ ὁπόταν βασιλεὺς ἰδίῃ μοίρῃ καταλύσῃ* ***70****λείψας ὁπλοτέροις σκῆπτρον βασιλήιον υἱοῖς* ***71****καὶ θέμιν ἀντιβολῶν, οἳ δ᾽ αὐτίκα πατρὸς ἐφετμῶν* ***72****λησάμενοι καὶ χεῖρας ἐφοπλίσσαντες Ἄρηι* ***73****εἰς ἔριν ὁρμήσουσιν ὑπὲρ βασιληίδος ἀρχῆς.* ***74****καὶ τότε μοῦνος ἄναξ ἀπὸ τριτάτων πάλιν ἄλλος* ***75****ἄρξει καὶ ταχὺ μοῖραν ἐπόψεται δουρὶ βοληθείς.* ***76****τὸν μέτα πολλοὶ ἔπειτα ἐπ᾽ ἀλλήλοισιν ὀλοῦνται* ***77****ἴφθιμοι μέροπές τε ὑπὲρ βασιληίδος ἀρχῆς.* ***78****εἷς δ᾽ ἄρξει μεγάθυμος ὑπερμενέων Ῥωμαίων* ***79****πρέσβυς ἄναξ τετράδος καὶ πάντα καλῶς διαθήσει.* ***80****καὶ τότε Φοινίκῃ πόλεμος καὶ δῆρις ἐσεῖται,* ***81****ἡνίκ᾽ ἂν ἰοβόλων ἔλθῃ πέλας ἔθνεα Περσῶν.* ***82****\*αἶ, πόσα προπέσεται ὑπὸ\* ἀνδρῶν βαρβαροφώνων.* ***83****Σιδὼν καὶ Τρίπολις Βηρυτός θ᾽ ἡ μεγάλαυχος* ***84****ἀλλήλας ὄψονται ἐν αἵματι καὶ νεκύεσσιν.* ***85****τλήμων Λαοδίκεια, σὺ δ᾽ ἀμφ᾽ αὐτῇ μέγαν αἴρῃ* ***86****ἄπρηκτον πόλεμον διὰ δυσσεβίας ἀνθρώπων.* ***87****αἶ, μέλεοι Τύριοι, τὸ κακὸν θέρος ἀμήσεσθε,* ***88****ὁππόταν ἠέλιος φαεσίμβροτος ἤματι λείψῃ,* ***89****δίσκος δ᾽ οὐ φαίνῃ, ψεκάδες δ᾽ ἥξουσ᾽ ἐπὶ γαῖαν* ***90****πυκναὶ καὶ θαμέαι ἐξ οὐρανοῦ αἱματόεσσαι.* ***91****καὶ τότε δὴ θάνεται βασιλεὺς προδοθεὶς ὑφ᾽ ἑταίρων.* ***92****πολλοὶ δ᾽ αὖ μετὰ τοῦτον ἀναιδέες ἡγεμονῆες* ***93****ἀλλήλους κτενέουσι κακὴν ἔριδα προφέροντες.* ***94****καὶ τότε δ᾽ αὖτ᾽ ἔσται γεραρὸς πολύμητις ἀνάκτωρ* ***95****οὔνομα πέντ᾽ ἀριθμῶν μεγάλαις στρατιαῖσι πεποιθώς,* ***96****ὃν μέροπες στέρξουσι χάριν βασιληίδος ἀρχῆς·* ***97****τοὔνομα δ᾽ ἐσθλὸν ἔχων ἐσθλοῖς ἔργοισι προσάψει.* ***98****σῆμα δέ τοι ἔσται φοβερόν· τούτου κρατέοντος* ***99****μεσσηγὺς Ταυροῦ τε νιφοβλήτοιό τ᾽ Ἀμανοῦ* ***100****ἐκ Κιλίκων γαίης μία τις πόλις ἐξαπολεῖται* ***101****καλή τε βριαρή τε βαρυσθενέος ποταμοῖο.* ***102****πολλοὶ δ᾽ αὖ σεισμοί [τε] Προποντίδι καὶ Φρυγίαισιν* ***103****ἔσσονται· βασιλεὺς { δὲ } κλυτὸς ἰδίης ὑπὸ μοίρης* ***104****τηκεδανῷ θανάτοιο νόσῳ ψυχὴν ἀπολέσσει.* ***105****ἄρξουσιν μετὰ τόνδε δύο βασιλῆες ἄνακτες,* ***106****ὃς μὲν τριηκοσίων ἀριθμὸν προφέρων, ὁ δὲ τρισσῶν·* ***107****τοὔνεκα καὶ πολλοὺς ὑπὲρ ἄστεος ἐξολοθρεύσει* ***108****Ῥώμης ἑπταλόφου [δὲ] διὰ κρατερὴν βασιλείαν.* ***109****καὶ τότε συγκλήτῳ κακὸν ἔσσεται οὐδὲ φυγεῖται* ***110****χωομένου βασιλῆος ἐπ᾽ αὐτῇ θυμὸν ἔχοντος.* ***111****σῆμ᾽ ἔσται παρὰ πᾶσιν ἐπιχθονίοις ἀνθρώποις·* ***112****πλειότεροί θ᾽ ὑετοὶ νιφάδες \*ἔσονται\*, χάλαζα* ***113****ἐξολέσει ληίων καρποὺς ἐπ᾽ ἀπείρονα γαῖαν.* ***114****αὐτοὶ δ᾽ αὖτε πεσοῦνται ἐνὶ πολέμοισι δαμέντες* ***115****Ἄρηι κρατερῷ πολέμου χάριν Ἰταλιήων.* ***116****καὶ τότε δ᾽ αὖτ᾽ ἄρξει βασιλεὺς πολυμήχανος ἄλλος* ***117****συλλέξας πᾶσαν στρατιὴν καὶ χρήματα νείμας* ***118****χαλκεοθώρηξιν πολέμου χάριν· αὐτὰρ ἔπειτα* ***119****Νεῖλος ὑπὲρ Λιβύην πουλύσταχυν \*ἠπείροιο\** ***120****ἀρδεύσει δύ᾽ ἔτη τὸ μέλαν πέδον Αἰγύπτοιο* ***121****χώρην τ᾽ ἀροσίμην· λιμὸς δὲ τὰ πάντα καθέξει* ***122****καὶ πόλεμος λῃσταί τε φόνοι τ᾽ ἀνδροκτασίαι τε.* ***123****πολλαὶ δ᾽ αὖτε πόλεις ὑπ᾽ ἀνθρώπων πολεμιστῶν* ***124****πρηνισμοῖς ἀπολοῦνται ὑπὸ στρατιῆς παλαμάων·* ***125****αὐτὸς δ᾽ αὖ πέσεται προδοθεὶς αἴθωνι σιδήρῳ.* ***126****τὸν μέτα τριηκοσίων ἀριθμῶν ὅς τ᾽ ἔλλαχεν ἀρχήν* ***127****Ῥωμαίων ἄρξει [καὶ] ὑπερμενέων ἀνθρώπων·* ***128****ἐκτανύσει λόγχην θυμοφθόρον Ἀρμενίοισιν* ***129****Πάρθοις Ἀσσυρίοισι μενεπτολέμοισί τε Πέρσαις.* ***130****καὶ τότε δ᾽ αὖ Ῥώμης κτίσις ἔσσεται ἀγλαοτεύκτου* ***131****χρυσῷ ἠλέκτρῳ τε καὶ ἀργύρῳ ἠδ᾽ ἐλέφαντι* ***132****κόσμῳ ἐπαιρομένης· πουλὺς δέ τε λαὸς ἐν αὐτῇ* ***133****ἀντολίης πάσης ἠδ᾽ ἑσπερίης πολυόλβου* ***134****οἰκήσει· βασιλεύς τε νόμους ἑτέρους ἐπὶ ταύτῃ* ***135****θήσει· τὸν μετὰ δ᾽ αὖτις ἀπειρεσίῃ ἐνὶ νήσῳ* ***136****δέξεται οὐλόμενος θάνατος καὶ μοῖρα κραταιή.* ***137****ἄρξει δ᾽ ἄλλος ἀνὴρ τριάδων δέκα θηρὶ ἐοικώς* ***138****εὐχαίτῃ βλοσυρῷ, ὃς ἀφ᾽ Ἑλλήνων γένος ἔσται.* ***139****καὶ τότε δὴ Φθίης πολυτρόφον ἄστυ Μολοσσῶν* ***140****καὶ Λάρισσα κλυτὴ καὶ ἐπ᾽ ὀφρύσι Πηνειοῖο ―* ***141****καὶ τότε δ᾽ ἱπποβότου Σκυθίης ἐπανάστασις ἔσται.* ***142****καὶ πόλεμος δεινὸς Μαιώτιδος ὕδασι λίμνης* ***143****ἔσται, ἐπὶ προχοαῖσι παρ᾽ ὑστάτιον στόμα πηγῆς* ***144****Φάσιδος ὑγροκόμοιο κατ᾽ ἀσφοδελὸν λειμῶνα·* ***145****πολλοὶ δὴ πεσέονται ὑπὸ κρατερῶν πολεμιστῶν.* ***146****αἶ μέλεοι, χαλκῷ ὁπόσους παραλήψεται Ἄρης.* ***147****καὶ τότε δὴ βασιλεὺς Σκυθικὸν γένος ἐξαλαπάξας* ***148****θνήξεται εἰν ἰδίῃ μοίρῃ βίοτον ἀναλύσας.* ***149****ἄλλος δ᾽ αὖτ᾽ ἄρξει τετράδος μετέπειτ᾽ ἀναδειχθείς* ***150****δεινὸς ἀνήρ, ὃν πάντες, ὅσοι πίνουσι πάχιστον* ***151****Ἀρμένιοι κρύσταλλον ἄγαν ῥείοντος Ἀράξεω,* ***152****δείσουσιν πολέμοισιν, ἀτὰρ Πέρσαι μεγάθυμοι.* ***153****μεσσηγὺς Κόλχων τε πολυσθενέων τε Πελασγῶν* ***154****ἔσσονται πόλεμοι δεινοί τ᾽ ἀνδροκτασίαι τε.* ***155****καὶ Φρυγίη γαίη τε Προποντίδος ἄστεα γαίης* ***156****φάσγανά [τ᾽] ἐκ κολεῶν ἀμφήκεα γυμνώσαντες* ***157****ἀλλήλους κόψουσι διὰ δυσσεβίας ἀλεγεινάς.* ***158****καὶ τότε δὴ μέγα σῆμα θεὸς μερόπεσσι βροτοῖσιν* ***159****οὐρανόθεν δείξει περιτελλομένοις ἐνιαυτοῖς,* ***160****φάλκην, ἐσσομένοιο τέρας πολέμοιο κακοῖο.* ***161****καὶ τότε δὴ βασιλεὺς στρατιῆς οὐ φεύξεται χεῖρας,* ***162****ἀλλὰ θανεῖθ᾽ ὑπὸ χειρὶ δαμεὶς αἴθωνι σιδήρῳ.* ***163****τὸν μέτα πεντήκοντ᾽ ἀριθμῶν ἄρξει πάλιν ἄλλος* ***164****ἐξ Ἀσίης προφανείς, δεινὸς φόβος, ἀγχιμαχητής·* ***165****καὶ θήσει πόλεμον καὶ ἐπ᾽ ἀγλαὰ τείχεα Ῥώμης,* ***166****Κόλχοις θ᾽ Ἡνιόχοις τε γαλακτοπόταις { τ᾽ } Ἀγαθύρσοις* ***167****Εὐξείνῳ πόντῳ, Θρῄκης ψαμαθώδεϊ κόλπῳ.* ***168****καὶ τότε δὴ βασιλεὺς στρατιῆς οὐ φεύξεται χεῖρας,* ***169****ὃν καὶ τεθνηῶτα νέκυν διαδηλήσονται·* ***170****καὶ τότε δὴ βασιλῆος ὀλωλότος ἔσσετ᾽ ἐρήμη* ***171****Ῥώμη κυδιάνειρα, πολὺς δέ τε λαὸς ὀλεῖται.* ***172****καὶ τότε δ᾽ αὖτ᾽ ἄρξει ἀπ᾽ Αἰγύπτοιο μεγίστης* ***173****δεινὸς καὶ φοβερός, Πάρθους δ᾽ ὀλέσει μεγαθύμους* ***174****Μήδους Γερμανούς τε Βοοσπορίδας τ᾽ Ἀγαθύρσους* ***175****Βρεττανοὺς \* Περμανίους \* φαρετροφόρους τ᾽ Ἴβηρας* ***176****Μασσαγέτας σκολιοὺς Πέρσας θ᾽ ὑπερηνορέοντας.* ***177****καὶ τότε Ἑλλάδα πᾶσαν ἐσόψεται ἀγλαὸς ἀνήρ* ***178****\*ἐχθαίρων\* Σκυθίῃ καὶ Καυκάσῳ ἠνεμόεντι.* ***179****σῆμα δέ τοι ἔσται κρατερόν· τούτου κρατέοντος* ***180****οὐρανόθεν στέφανοι μεσημβρίης τε καὶ ἄρκτου* ***181****ἀστράσι φαινομένοις πανομοίιοι ἀντείλωσιν.* ***182****καὶ τότε παιδὶ ἑῷ λείψει βασιλήιον ἀρχήν* ***183****στοιχείου ἀρχομένου [γὰρ], ἐπὴν ἰδίῃ ἐνὶ μοίρῃ* ***184****βήσεται εἰν Ἀίδαο δόμοις βασιλεὺς ἀγαπήνωρ.* ***185****ἀλλ᾽ ὁπόταν ἄρχῃ τούτου παῖς ἐν χθονὶ Ῥώμης* ***186****ἐκ μονάδος προφανείς, ἔσται κατὰ γαῖαν ἅπασαν* ***187****εἰρήνη μεγάλη πολυήρατος· ὅν τε Λατῖνοι* ***188****στέρξουσιν βασιλῆα ἑοῦ πατρὸς εἵνεκα τιμῆς·* ***189****ὃν σπεύδοντα μολεῖν καὶ ἐπ᾽ ἀντολίην { τε } δύσιν τε* ***190****Ῥωμαῖοι σχήσουσι καὶ οὐκ ἐθέλοντα πρὸς οἴκοις* ***191****Ῥώμης κοιρανέονθ᾽, ὅτι δὴ φίλος ἔπλετο πᾶσιν* ***192****θυμὸς ὑπὲρ βασιλῆος ἀγακλυτοῖο ἄνακτος.* ***193****ἀλλὰ μινυνθάδιόν μιν ἀφαρπάξει βιότοιο* ***194****οὐλόμενος θάνατος προδοθέντ᾽ ἰδίῃ ἐνὶ μοίρῃ.* ***195****ἄλλοι δ᾽ αὖ μετέπειτα πάλιν κρατεροὶ πολεμισταί* ***196****ἀλλήλους κόψουσι κακὴν ἔριδα προφέροντες,* ***197****οὐ βασίλειον ἔχοντες ἀνάκτορον, ἀλλὰ τυράννων.* ***198****πολλὰ δὲ δὴ τελέσουσι κακὰ κόσμῳ ἔνι παντί,* ***199****Ῥωμαίοις δὲ μάλιστα μέχρις τριτάτου Διονύσου,* ***200****ἄχρις ἀπ᾽ Αἰγύπτου κεκορυθμένος ἵξεται Ἄρης,* ***201****ὃν Διόνυσον ἄνακτα μετωνυμίην καλέουσιν.* ***202****ἀλλ᾽ ὁπόταν φόνιός τε λέων φονίη τε λέαινα* ***203****πορφύρεον ῥήξουσι κλυτὸν βασιλήιον εἷμα,* ***204****\*πνεύμονι συμμάρψουσιν ἐπειγομένης βασιλείης\*·* ***205****καὶ τότε δ᾽ ἁγνὸς ἄναξ, ὅς τ᾽ ἔλλαχε γράμματος ἀρχήν,* ***206****ἐχθροὺς ἡγεμονῆας \* ἀμειψάμενος \* περὶ νίκης* ***207****φέρβεσθαι σκυλάκεσσι καὶ οἰωνοῖσι μεθήσει.* ***208****αἰαῖ σοι, πυρίκαυστε πόλις, μεγαλόσθενε Ῥώμη,* ***209****ὁππόσα δεῖ σε παθεῖν, ὁπόταν τάδε πάντα γένηται.* ***210****ἀλλὰ μέγας βασιλεὺς ὁ περίκλυτος ἀμφὶς ἔπειτα* ***211****χρυσῷ τ᾽ ἠλέκτρῳ τε καὶ ἀργύρῳ ἠδ᾽ ἐλέφαντι* ***212****ἐξεγερεῖ πᾶσάν σε καὶ ἐν κόσμῳ προτερήσεις* ***213****κτήμασι καὶ ναοῖς ἀγοραῖς πλούτοις σταδίοις τε·* ***214****καὶ τότε δ᾽ αὖτις ἔσῃ πᾶσιν φῶς, ὡς τὸ πρὶν ἦσθα.* ***215****αἶ, μέλεοι Κέκροπες Καδμεῖοι ἠδὲ Λάκωνες,* ***216****οἳ περὶ Πηνειόν τε βαθύσχοινόν τε Μολοσσόν* ***217****Τρίκην Δωδώνην τε καὶ ὑψίδμητον Ἰθώμην* ***218****αὐχένα Πιερικόν τε, μέγαν περὶ ῥίον Ὀλύμπου,* ***219****Ὄσσαν Λάρισσάν τε καὶ ὑψίπυλον Καλυδῶνα.* ***220****ἀλλ᾽ ὁπόταν μέγα σῆμα θεὸς μερόπεσσι ποιήσῃ,* ***221****ἡμερίην σκοτόεσσαν ἀμολγαίην περὶ κόσμον,* ***222****καὶ τότε σοι, βασιλεῦ, τέλος ἔσσεται, οὐδὲ φύγοις ἄν* ***223****ὀξὺ κασιγνήτοιο βιὸν βεβολημένον ἐς σέ.* ***224****καὶ τότε δ᾽ αὖτ᾽ ἄρξει θυμοφθόρος ἄσπετος αἴθων* ***225****ἐκ γενετῆς βασιλῆος, ὃς Αἰγύπτου γένος ἕξει,* ***226****ὁπλότερος μέν, πολλὸν ἀρειότερος δὲ συναίμου,* ***227****ὀγδοήκοντ᾽ ἀριθμῶν ὃς ἔλλαχεν ἔντυπον ἀρχήν·* ***228****καὶ τότε δ᾽ ἀθανάτοιο θεοῦ θυμαλγέα μῆνιν* ***229****κόσμος ἅπας κόλποις ὑποδέξεται εἵνεκα τιμῆς·* ***230****ἔσται γὰρ μερόπεσσιν ἐφημερίοις ἀνθρώποις* ***231****λιμοὶ καὶ λοιμοὶ πόλεμοί τ᾽ ἀνδροκτασίαι τε* ***232****καὶ σκότος ἀκάματον [καὶ] ἐπὶ χθόνα μητέρα λαῶν* ***233****ἠδ᾽ ἀκαταστασίη καιρῶν καὶ ἀμείλιχος ὀργή* ***234****οὐρανόθεν σεισμοί τε κεραυνοί { τε } φλεγέθοντες* ***235****καὶ λάινοι ὑετοὶ καὶ αὐχμηραὶ ψεκάδες { τε }.* ***236****σείετο δ᾽ αὖ Φρυγίης γαίης αἰπεινὰ κάρηνα,* ***237****σείοντο Σκυθικῶν ὀρέων πόδες, ἔτρεμεν ἄστη,* ***238****ἔτρεμε δὲ χθὼν πᾶσα μετὰ σφίσιν Ἑλλάδος αἴης.* ***239****πολλαὶ δ᾽ αὖτε πόλεις τε θεοῦ μέγα θυμήναντος* ***240****πρηνισμοῖσι πέσονται ὑπ᾽ αἰθαλόεσσι κεραυνοῖς* ***241****καὶ κοπετοῖς, κοὐκ ἔστι φυγεῖν χόλον οὐδ᾽ ὑπαλύξαι.* ***242****καὶ τότε δ᾽ αὖ πέσεται βασιλεὺς στρατιῆς ὑπὸ χειρός* ***243****βληθεὶς οἷά περ οὔτις ὑπὸ σφετέρων ἀνθρώπων.* ***244****τὸν μέτα Λατίνων πολλοὶ πάλιν ἐξεγεροῦνται* ***245****ἄνδρες πορφυρέην λώπην ἀμφειμένοι ὤμοις,* ***246****οἳ κλήρῳ στέρξουσι λαβεῖν βασιλήιον ἀρχήν.* ***247****καὶ τότε τρεῖς βασιλεῖς ἐπ᾽ ἀγλαὰ τείχεα Ῥώμης* ***248****ἔσσονται, δύο μὲν πρῶτον κατέχοντες ἀριθμόν,* ***249****εἷς δὲ φέρων νεῖκος τὸ μετώνυμον οἷά περ οὐδείς·* ***250****στέρξουσιν Ῥώμην αὐτοὶ καὶ κόσμον ἅπαντα* ***251****κηδόμενοι μερόπων· ἄνυσις δ᾽ οὐκ ἔσσεται αὐτοῖς·* ***252****οὐ γὰρ ἔφυ κόσμῳ θεὸς ἵλαος οὐδὲ μὲν ἔσται* ***253****ἥμερος ἀνθρώποις, ὅτι δὴ κακὰ πολλὰ ἔοργαν.* ***254****τοὔνεκεν αὖ βασιλεῦσιν ἀεικέα θυμὸν ἐποίσει* ***255****παρδαλίων τε λύκων πολὺ χείρονα· τοὺς γὰρ ἀφειδῶς* ***256****χαλκεοθώρηκες παλάμαις ἰδίαισι λαβόντες* ***257****ἀπρήκτως δμηθέντας ἀνάλκιδας οἷα γυναῖκας* ***258****ἐξολέσουσιν ἄνακτας ἐπὶ σκήπτροισιν ἑοῖσιν.* ***259****αἶ, μέλεοι Ῥώμης ἐρικυδέος ἔξοχοι ἄνδρες,* ***260****ψευδαπάταις ὅρκοισι πεπεισμένοι ἐξαπολεῖσθε.* ***261****καὶ τότε δὴ πολλοὶ δορυκοίρανοι οὐ κατὰ κόσμον* ***262****φῶτες ἐφορμηθέντες ἀφαιρήσουσι γενέθλας* ***263****αἵματι πρωτογόνων ἀνδρῶν . . . . . . . . .* ***264****δὶς \*τοίην δ᾽ οὐ πρῶτον ἄγειν οἰκτρὴν τότε δαίμων\*,* ***265****πάντας δ᾽ ἀνθρώπους ἰδίοις ἔργοισιν ὀλέσσει.* ***266****ἀλλὰ πάλιν θεὸς ἄξει ἀναιδέα θυμὸν ἔχοντας* ***267****εἰς κρίσιν ἐλθέμεναι, ὅσσοι κακὰ τεκμήραντο·* ***268****\*αὐτοὶ\* ἐπιφράσσονται, ἐν ἀλλήλοισι βαλόντες,* ***269****αὐτὴν \*εἰσοικρίσιν\* ἐφιέμενοι κακότητος.* ***269****a {ἄστρα πεσεῖται ἅπαντα θαλάσσης ἀντίπρῳρα }* ***270****πολλὰ μὲν ἑξῆς ἄστρα, καὶ ἀκτινόεντα κομήτην* ***270****a { ἄνθρωποι καλέουσι τὸν ἀστέρα, σῆμα πόνοιο }* ***271****πολλοῦ ἐπερχομένου, πολέμου καὶ δηιοτῆτος. ―* ***272****ἡνίκα δ᾽ αὖ χρησμοὺς συνάγει πολλοὺς \*περὶ\* νήσων* ***273****\*φραζόμενοι\* ξείνοισι μάχην καὶ δηιοτῆτα* ***274****ἀργαλέην τ᾽ ἄτην \*ἱερόν\*, λέξει δὲ τάχιστα* ***275****πυροὺς καὶ κριθὰς συνάγειν ἐν δώμασι Ῥώμης εἰς ἄφενον σπεύδοντι ἐπὶ δυοκαίδεκα μῆνας.* ***277****καί τε ταλαίπωρος πόλις ἔσσεται ἤμασι κείνοις,* ***278****εὐθὺς δ᾽ εὐδαίμων πάλιν ἔσσεται οὐ κατὰ μικρόν·* ***279****ἡσυχίη δ᾽ ἔσται, ὁπόταν τὸ κρατοῦν ἀπόληται.* ***280****καὶ τότε Λατίνων γενεὴ πύματος βασιλεύων* ***281****ἔσται \*καὶ\* βασιλεία μετ᾽ αὐτὴν ἐξαναφύσει,* ***282****παῖδες καὶ παίδων γενεὴ ἀσάλευτος ὑπάρξει·* ***283****\*ἔσται γὰρ γνωστή οἱ\*, ἐπεὶ θεὸς αὐτὸς ἀνάσσει.* ***284****ἔστι δέ τις γαίη φίλη τροφὸς ἀνθρώποισιν* ***285****κειμένη ἐν πεδίῳ, περὶ δ᾽ αὐτὴν Νεῖλος ὁρίζει* ***286****πᾶσαν ἐπουρίζων Λιβύην ἠδ᾽ Αἰθιοπίαν,* ***287****καὶ Σύροι ἁρπάζουσιν ἐφήμεροι ἄλλοθεν ἄλλος* ***288****πᾶσαν ἀπαρτίην τῆσδ᾽ ἐκ γῆς· ᾗ μέγας ἔσται* ***289****κεδνὸς ἄναξ βασιλεὺς \*παίδων καὶ φώτεσι πέμπων\*.* ***290****καὶ δεινὸν φρονέων \*περὶ δεινοτάτοις ἐπὶ πᾶσιν,* ***291****Ἰταλίης πάσης μεγαλόφρονος οἷσιν\* ἀρωγόν* ***292****καρτερόν· ἡνίκα δ᾽ Ἀσσυρίης ἐπὶ οἴνοπα πόντον* ***293****ἔλθῃ καὶ Φοίνικας ἑοῖς οἴκοις δ᾽ ἀλαπάξει* ***294****δησόμενος πόλεμόν τε κακὸν καὶ φύλοπιν αἰνήν,* ***295****τῶν δύο κοιρανιῶν γαίης εἷς κοίρανος ἔσται.* ***296****νῦν δὲ τέλος πολύμοχθον Ἀλεξανδρεῦσιν ἀείσω·* ***297****\*οἱ δ᾽\* ἱερὴν Αἴγυπτον ἀπήμονα τὴν ἀσάλευτον* ***298****βάρβαροι οἰκήσουσιν, ὅταν φθόνος ἔκποθεν ἔλθῃ·* ***298****a {ἀλλ᾽ ὅταν ἀλλάξῃ καιροὺς θεὸς . . . . . . . . . .}* ***299****χεῖμα θέρος ποιεῖ, τότε θέσφατα πάντα τελεῖται.* ***300****ἀλλ᾽ ὁπόταν τρεῖς παῖδες Ὀλύμπια νικήσωσιν,* ***301****κἂν μὲν δὴ \*φράζωσι θεόκλυτα θέσφατα λέξῃ,* ***302****αἵματι τετράποδος γαλαθηνοῦ πρῶτα καθήρη\*,* ***303****τρὶς τοίνυν Ὕψιστος ἄγοι μοίρην τότε δεινήν,* ***304****\*οὔ γ᾽ ἂν πενθαλέον\* δόρυ μακρὸν πᾶσι τανύσῃ,* ***305****αἷμα πολὺ ῥεύσει τότε βάρβαρον ἐν κονίῃσιν,* ***306****ξείνοις ἀξείνοισιν ὅταν πόλις ἐξαλαπαχθῇ.* ***307****ὄλβιος ὃς τέθνηκε καὶ ὄλβιος ὅστις ἄτεκνος·* ***308****\*τὸν γὰρ δὴ\* δούλειον ὑπὸ ζυγὸν αὐχένα θήσει* ***309****ὁ πρὶν ἐλευθερίῃσιν ἐπώνυμον ἡγεμονήσας,* ***310****βουλὰς ἔμπροσθεν μὲν ἀοίδιμον οὗτος ἑλίσσων·* ***311****τοίην δουλοσύνην θήσει \*πολύεδρον\* ἀνάκτωρ.* ***312****καὶ τότε δὴ Σικελῶν στρατὸς αὐτίκα δύσμορος ἥξει* ***313****δεῖμα φέρων, ὁπόταν πολὺ βάρβαρον ἔθνος ἐπέλθῃ·* ***314****καρπὸν ἐπὰν φύσωσι, διατμήξουσιν ἀρούρας.* ***315****τοῖς κακὸν ἀντ᾽ ἀγαθοῦ δώσει θεὸς ὑψικέραυνος·* ***316****ξεῖνος ξεῖνον ἀεὶ προνομεύσει χρυσὸν ἀπεχθῆ.* ***317****αὐτὰρ ἐπὴν δὴ πάντες ἐπόψονθ᾽ αἷμα λέοντος* ***318****ὠμοβόρου, φονία τ᾽ ἐπὶ σώματι ἥξει \*λέαινα\** ***319****αὐτοῦ κὰκ κεφαλῆς, σκῆπτρον δ᾽ ἀπορίψει ἀπ᾽ αὐτοῦ.* ***320****ὡς δ᾽ ὁπόταν ἐν δαιτὶ φίλῃ γεύσωνται ἅπαντες* ***321****λαοὶ ἐν Αἰγύπτῳ, τελέουσι δὲ καρτερὰ ἔργα,* ***322****ἄλλος δ᾽ ἄλλον ἔρυκε, πολὺς δ᾽ ἀλαλητὸς ἐν αὐτοῖς·* ***323****ὣς αὔτως καὶ τάρβος ἐπέσσεται ἀνθρώποισιν* ***324****μαινομένης ἔριδος, πολλοὶ δ᾽ ἀπόλοιντο καὶ ἄλλοι* ***325****ἀλλήλους κτείνοντες ὑπὸ κρατερῆς ὑσμίνης·* ***326****καὶ τότε κυανέαις φολίσιν πεπυκασμένος ἥξει·* ***327****ἥξουσιν δύο ἄλλοι ὁμόρροθοι ἀλλήλοισιν* ***328****καὶ τρίτατος αὐτοῖσι κριὸς μέγας ἐκ Κυρήνης,* ***329****ὃν πρὶν ἔλεξα φυγόντα μάχης παρὰ χεύμασι Νείλου·* ***330****ἀλλ᾽ οὐδ᾽ ὣς ἄπρηκτον ὁδὸν τελέουσιν ἅπαντες.* ***331****καὶ τότε μὲν μεγάλων περιτελλομένων ἐνιαυτῶν* ***332****ἔσσονται μήκη πολυήσυχα· αὐτὰρ ἔπειτα* ***333****θήσετ᾽ ἐν Αἰγύπτῳ πόλεμος πάλι δεύτερος αὐτοῖς,* ***334****ναυμαχίη δ᾽ ἔσται, νῖκος δ᾽ οὐκ ἔσσεται αὐτοῖς.* ***335****ὦ μέλεοι, χείρωμ᾽ ἔσται πόλεως ἐπισήμου,* ***336****καὶ πολέμοις σκύλευμα γενήσεται οὐκ ἐπὶ δηρόν.* ***337****καὶ τότε δὴ χώρης πολλῆς ὁμοτέρμονες ἄνδρες* ***338****φεύξονται δειλοί, πολιοὺς δ᾽ ἄξουσι τοκῆας.* ***339****καὶ πάλιν ἐγκύρσουσι \*παῖδα\* μέγα νῖκος ἔχοντες,* ***340****\*Ἰουδαίους\* ὀλέσουσι μενεπτολέμους ἀνθρώπους,* ***341****ἄχρις ἁλὸς πολιῆς κεραΐζοντες πολέμοισιν,* ***342****ποιμένες \*ἀμφότεροι\*, περὶ πατρίδος ἠδὲ τοκήων.* ***343****\*θήσει δὲ\* φθιμένοισι τροπαιοφόρων γένος ἀνδρῶν.* ***344****αἶ, ὁπόσοι φῶτες περὶ κύματα νηχήσονται·* ***345****πολλοὶ γὰρ κείσονται ἐπὶ ψαμαθώδεας ἀκτάς·* ***346****ξανθὰ κάρηνα πέσονται ὑπ᾽ Αἰγυπτίων πετεηνῶν·* ***347****δὴ τότε \*τῶν Ἀράβων\* μετελεύσεται αἷμα βρότειον.* ***348****ἀλλ᾽ ὅταν αὖτε λύκοι κυσὶν ὅρκια πιστώσωνται* ***349****νήσῳ { ἐν } ἀμφιρύτῃ, πύργων τότ᾽ ἀνάστασις ἔσται,* ***350****ἄνδρες { δ᾽ } οἰκήσουσι πόλιν τὴν πολλὰ παθοῦσαν.* ***351****οὐκέτι γὰρ δόλιος χρυσὸς οὐδ᾽ ἄργυρος ἔσται,* ***352****οὐ κτῆσις γαίης, οὐ δουλείη πολύμοχθος·* ***353****ἀλλὰ μίη φιλότης τε καὶ εἷς τρόπος εὔφρονι δήμῳ·* ***354****κοινὰ δὲ πάντ᾽ ἔσται καὶ φῶς ἴσον ἓν βιότοιο.* ***355****ἐν γαίῃ κακίη καταδύσεται εἰς ἅλα δῖαν.* ***356****καὶ τότε δ᾽ ἐγγὺς ἔην τὸ θέρος μερόπων ἀνθρώπων.* ***357****ταῦτα τελεσθῆναι κρατερὴ ἐπικείσετ᾽ ἀνάγκη.* ***358****οὐ λέξει τότε τις συμβλήμενος ἄλλος ὁδίτης,* ***359****ὥς ῥά ποτ᾽ ἀμπαύσει μερόπων γένος ὀλλυμένων περ.* ***360****καὶ τότε δ᾽ ἁγνὸν ἔθνος πάσης γῆς σκῆπτρα κρατήσει* ***361****εἰς αἰῶνας ἅπαντας ἅμ᾽ ἰφθίμοισι τοκεῦσιν.*

***Χρησμοι Σιβυλλιακοι– Fragment 1***

***1****Ἄνθρωποι θνητοὶ καὶ σάρκινοι, οὐδὲν ἐόντες,* ***2****πῶς ταχέως ὑψοῦσθε βίου τέλος οὐκ ἐσορῶντες;* ***3****οὐ τρέμετ᾽ οὐδὲ φοβεῖσθε θεόν, τὸν ἐπίσκοπον ὑμῶν,* ***4****ὕψιστον γνώστην πανεπόπτην μάρτυρα πάντων* ***5****παντοτρόφον κτίστην, ὅστις γλυκὺ πνεῦμ᾽ ἐν ἅπασιν* ***6****κάτθετο χἠγητῆρα βροτῶν πάντων ἐποίησεν;* ***7****εἷς θεός, ὃς μόνος ἄρχει, ὑπερμεγέθης ἀγένητος* ***8****παντοκράτωρ ἀόρατος ὁρώμενος αὐτὸς ἅπαντα,* ***9****αὐτὸς δ᾽ οὐ βλέπεται θνητῆς ὑπὸ σαρκὸς ἁπάσης·* ***10****τίς γὰρ σὰρξ δύναται τὸν ἐπουράνιον καὶ ἀληθῆ* ***11****ὀφθαλμοῖσιν ἰδεῖν θεὸν ἄμβροτον, ὃς πόλον οἰκεῖ;* ***12****ἀλλ᾽ οὐδ᾽ ἀκτίνων κατεναντίον ἠελίοιο* ***13****ἄνθρωποι στῆναι δυνατοί, θνητοὶ γεγαῶτες* ***14****ἄνδρες, ἐν ὀστείοισι φλέβες καὶ σάρκες ἐόντες.* ***15****αὐτὸν τὸν μόνον ὄντα σέβεσθ᾽ ἡγήτορα κόσμου,* ***16****ὃς μόνος εἰς αἰῶνα καὶ ἐξ αἰῶνος ἐτύχθη* ***17****αὐτογενὴς ἀγένητος ἅπαντα κρατῶν διὰ παντός,* ***18****πᾶσι βροτοῖσι νέμων τὸ κριτήριον ἐν φαῒ κοινῷ.* ***19****τῆς κακοβουλοσύνης δὲ τὸν ἄξιον ἕξετε μισθόν,* ***20****ὅττι θεὸν προλιπόντες ἀληθινὸν ἀέναόν τε* ***21****δοξάζειν αὐτῷ τε θύειν ἱερὰς ἑκατόμβας* ***22****δαίμοσι τὰς θυσίας ἐποιήσατε τοῖσιν ἐν Ἅιδῃ.* ***23****τύφῳ καὶ μανίῃ δὲ βαδίζετε καὶ τρίβον ὀρθήν* ***24****εὐθεῖαν προλιπόντες ἀπήλθετε καὶ δι᾽ ἀκανθῶν* ***25****καὶ σκολόπων ἐπλανᾶσθε· βροτοί, παύσασθε, μάταιοι,* ***26****ῥεμβόμενοι σκοτίῃ καὶ ἀφεγγέι νυκτὶ μελαίνῃ,* ***27****καὶ λίπετε σκοτίην νυκτός, φωτὸς δὲ λάβεσθε.* ***28****οὗτος ἰδοὺ πάντεσσι σαφὴς ἀπλάνητος ὑπάρχει.* ***29****ἔλθετε, μὴ σκοτίην δὲ διώκετε καὶ γνόφον αἰεί.* ***30****ἠελίου γλυκυδερκὲς ἰδοὺ φάος ἔξοχα λάμπει.* ***31****γνῶτε δὲ κατθέμενοι σοφίην ἐν στήθεσιν ὑμῶν·* ***32****εἷς θεός ἐστι βροχὰς ἀνέμους σεισμοὺς ἐπιπέμπων* ***33****ἀστεροπὰς λιμοὺς λοιμοὺς καὶ κήδεα λυγρά* ***34****καὶ νιφετοὺς κρύσταλλα. τί δὴ καθ᾽ ἓν ἐξαγορεύω;* ***35****οὐρανοῦ ἡγεῖται, γαίης κρατεῖ, αὐτὸς ὑπάρχει.*

***Χρησμοι Σιβυλλιακοι– Fragment 2***

***1****εἰ δὲ θεοὶ γεννῶσι καὶ ἀθάνατοί γε μένουσιν,* ***2****πλείονες ἀνθρώπων γεγενημένοι ἂν θεοὶ ἦσαν,* ***3****οὐδὲ τόπος στῆναι θνητοῖς οὐκ ἄν ποθ᾽ ὑπῆρξεν.*

***Χρησμοι Σιβυλλιακοι– Fragment 3***

***1****εἰ δὲ γενητὸν ὅλως καὶ φθείρεται, οὐ δύνατ᾽ ἀνδρός* ***2****ἐκ μηρῶν μήτρας τε θεὸς τετυπωμένος εἶναι·* ***3****ἀλλὰ θεὸς μόνος εἷς πανυπέρτατος, ὃς πεποίηκεν* ***4****οὐρανὸν ἠέλιόν τε καὶ ἀστέρας ἠδὲ σελήνην* ***5****καρποφόρον γαῖάν τε καὶ ὕδατος οἴδματα πόντου* ***6****οὔρεά θ᾽ ὑψήεντα ἀένναα χεύματα πηγῶν.* ***7****τῶν τ᾽ ἐνύδρων πάλι γεννᾷ ἀνήριθμον πολὺ πλῆθος,* ***8****ἑρπετὰ δ᾽ ἐν γαίῃ κινούμενα ψυχοτροφεῖται,* ***9****ποικίλα τε πτηνῶν λιγυροθρόα τραυλίζοντα* ***10****ξουθὰ λιγυπτερόφωνα ταράσσοντ᾽ ἀέρα ταρσοῖς,* ***11****ἐν δὲ νάπαις ὀρέων ἀγρίαν γένναν θέτο θηρῶν* ***12****ἡμῖν τε κτήνη ὑπέταξεν πάντα βροτοῖσιν.* ***13****πάντων δ᾽ ἡγητῆρα κατέστησεν θεότευκτον,* ***14****ἀνδρὶ δ᾽ ὑπέταξεν παμποίκιλα κοὐ κατάληπτα.* ***15****τίς γὰρ σὰρξ δύναται θνητῶν γνῶναι τάδ᾽ ἅπαντα;* ***16****ἀλλ᾽ αὐτὸς μόνος οἶδεν ὁ ποιήσας τάδ᾽ ἀπ᾽ ἀρχῆς,* ***17****ἄφθαρτος κτίστης αἰώνιος αἰθέρα ναίων,* ***18****τοῖς ἀγαθοῖς ἀγαθὸν προφέρων πολὺ πλείονα μισθόν,* ***19****τοῖς δὲ κακοῖς ἀδίκοις τε χόλον καὶ θυμὸν ἐγείρων* ***20****καὶ πόλεμον καὶ λοιμὸν ἰδ᾽ ἄλγεα δακρυόεντα.* ***21****ἄνθρωποι, τί μάτην ὑψούμενοι ἐκριζοῦσθε;* ***22****αἰσχύνθητε γαλᾶς καὶ κνώδαλα θειοποιοῦντες.* ***23****οὐ μανίη καὶ λύσσα φρενῶν αἴσθησιν ἀφαιρεῖ,* ***24****εἰ λοπάδας κλέπτουσι θεοί, συλοῦσι δὲ χύτρας·* ***25****ἀντὶ δὲ χρυσήεντα πόλον κατ᾽ ἀπείρονα ναίειν* ***26****σητόβρωτα δέδορκε, πυκναῖς δ᾽ ἀράχναις δεδίασται·* ***27****προσκυνέοντες ὄφεις κύνας αἰλούρους, ἀνόητοι,* ***28****καὶ πετεηνὰ σέβεσθε καὶ ἑρπετὰ θηρία γαίης* ***29****καὶ λίθινα ξόανα καὶ ἀγάλματα χειροποίητα* ***30****καὶ παρ᾽ ὁδοῖσι λίθων συγχώσματα· ταῦτα σέβεσθε* ***31****ἄλλα τε πολλὰ μάταια, ἃ δὴ καἰσχρὸν ἀγορεύειν·* ***32****εἰσὶ θεοὶ μερόπων δόλῳ ἡγητῆρες ἀβούλων,* ***33****τῶν δὴ κἀκ στόματος χεῖται θανατηφόρος ἰός.* ***34****ὃς δ᾽ ἔστιν ζωή τε καὶ ἄφθιτον ἀέναον φῶς* ***35****καὶ μέλιτος -.-. - γλυκερώτερον ἀνδράσι χάρμα* ***36****ἐκπροχέει -.-. -, τῷ δὴ μόνῳ αὐχένα κάμπτε,* ***37****καὶ τρίβον αἰώνεσσιν ἐν εὐσεβέεσσ᾽ ἀνακλίνοις.* ***38****ταῦτα λιπόντες ἅπαντα δίκης μεστὸν τὸ κύπελλον* ***39****ζωρότερον στιβαρὸν βεβαρημένον εὖ μάλ᾽ ἄκρητον* ***40****εἱλκύσατ᾽ ἀφροσύνῃ μεμανηότι πνεύματι πάντες.* ***41****κοὐ θέλετ᾽ ἐκνῆψαι καὶ σώφρονα πρὸς νόον ἐλθεῖν* ***42****καὶ γνῶναι βασιλῆα θεόν, τὸν πάντ᾽ ἐφορῶντα.* ***43****τοὔνεκεν αἰθομένοιο πυρὸς σέλας ἔρχετ᾽ ἐφ᾽ ὑμᾶς,* ***44****λαμπάσι καυθήσεσθε δι᾽ αἰῶνος τὸ πανῆμαρ* ***45****ψευδέσιν αἰσχυνθέντες ἐπ᾽ εἰδώλοισιν ἀχρήστοις.* ***46****οἱ δὲ θεὸν τιμῶντες ἀληθινὸν ἀέναόν τε* ***47****ζωὴν κληρονομοῦσι, τὸν αἰῶνος χρόνον αὐτοί* ***48****οἰκοῦντες παραδείσου ὁμῶς ἐριθηλέα κῆπον* ***49****δαινύμενοι γλυκὺν ἄρτον ἀπ᾽ οὐρανοῦ ἀστερόεντος.*

***Χρησμοι Σιβυλλιακοι– Fragment 4***

***1****κλῦτε δέ μου, μέροπες, βασιλεὺς αἰώνιος ἄρχει.*

***Χρησμοι Σιβυλλιακοι– Fragment 5***

***1****ὃς μόνος ἐστὶ θεὸς κτίστης ἀκράτητος ὑπάρχων·* ***2****αὐτὸς δ᾽ ἐστήριξε τύπον μορφῆς μερόπων τε* ***3****αὐτὸς ἔμιξε φύσιν πάντων, γενέτης βιότοιο.*

***Χρησμοι Σιβυλλιακοι– Fragment 6***

***1****ὁππόταν ἔλθῃ,* ***2****πῦρ ἔσται σκοτόεντι μέσῃ ἐνὶ νυκτὶ μελαίνῃ.*

***Χρησμοι Σιβυλλιακοι– Fragment 7***

***1****{θεός} ἀποίητος.*

***Χρησμοι Σιβυλλιακοι– Fragment 8***

***1****Ἡ γοῦν Ἐρυθραία πρὸς τὸν θεόν· τί δή μοι, φησίν, ὦ δέσποτα, τὴν* ***2****τῆς μαντείας ἐπισκήπτεις ἀνάγκην, καὶ οὐχὶ μᾶλλον ἀπὸ τῆς γῆς με—* ***3****τέωρον ἀρθεῖσαν διαφυλάττεις, ἄχρι τῆς μακαριωτάτης σῆς ἐλεύσεως* ***4****ἡμέρας;*